
Introducere 


De ce este lumea așa cum este? 


Nu întreb în sens contemplativ-filosofic — de ce suntem cu toţii aici? —, 
ci într-un sens profund științific: care sunt motivele din spatele 
caracteristicilor majore ale lumii, ale geografiei fizice, ale continentelor 
şi oceanelor, ale munţilor și deșertului? Si în ce fel au afectat acestea 
relieful și activităţile planetei noastre și, mai mult decât atât, mediul 
nostru cosmic, apariţia și evoluţia speciilor şi istoria societăților și 
civilizaţiilor noastre? În ce fel a fost Pământul protagonistul în nașterea 
poveștii umane — un personaj cu trăsături faciale distinctive, 
nestatornic și predispus la izbucniri de furie? 


Vreau să explorez modul în care am fost creati de Pământ. Desigur, 
fiecare dintre noi este făcut la propriu din Pământ, ca toate formele de 
viaţă de pe planetă. Apa din corpul tău s-a revărsat odinioară în Nil, s- 
a transformat în ploaie musonică şi a căzut asupra Indiei, apoi a făcut 
vârtejuri în Pacific. Carbonul din moleculele organice ale celulelor tale 
a fost extras din atmosferă de plantele pe care le consumi. Sarea din 
lacrimile si transpiratia ta, calciul din oasele tale, fierul din sângele tău, 
toate au fost produse din rocile din scoarța Pământului, iar sulful din 
moleculele proteice ale părului și mușchilor tăi s-a revărsat din 
vulcani.! Pământul ne-a dăruit şi materia primă pe care am extras-o, 
am prelucrat-o și am transformat-o în uneltele și în tehnologiile 
noastre, de la topoarele de mână din Epoca Pietrei la computerele și 
smartphone-urile din ziua de azi. 


Forţele geologice active ale planetei sunt cele care au determinat 
evoluţia noastră în Africa de Est ca o maimuţă cu o inteligenţă unică, 
plină de resurse și comunicativă*, în timp ce clima fluctuantă a planetei 
ne-a permis să migrăm în întreaga lume, devenind astfel cea mai 
răspândită specie de animale de pe Pământ. Alte procese și evenimente 
planetare pe scară largă au creat diversele forme de relief şi regiunile 
climatice care au dirijat apariţia și evoluţia civilizaţiilor de-a lungul 


istoriei. Aceste influenţe planetare asupra istoriei omenirii variază de la 
unele aparent nesemnificative la unele extrem de profunde. Vom vedea 
cum răcirea si uscarea climei Pământului, pe perioade îndelungate, 
reprezintă motivul pentru care majoritatea dintre noi mănâncă la 
micul dejun o felie de pâine prăjită sau un castron cu cereale, vom 
vedea cum coliziunea continentală a creat Marea Mediterană, ca un 
amalgam de culturi diferite, și cum zonele climatice contrastante din 
Eurasia au găzduit moduri de viaţă fundamental diferite, care au dat 
naştere istoriei popoarelor de pe continent, timp de milenii. 


Am devenit foarte preocupaţi de impactul omenirii asupra mediului 
natural. De-a lungul timpului, populaţia s-a înmulțit enorm, 
consumând tot mai multe resurse materiale și acumulând surse de 
energie cu tot mai multă eficienţă. Homo sapiens a ajuns acum să 
înlocuiască Natura, ca forţa de mediu dominantă a Pământului. 
Construirea oraşelor si a drumurilor, barajele râurilor, precum şi 
activitatea industrială și minieră au un efect de durată extraordinar, 
remodelând peisajul, schimbând climatul global si provocând extinctii 
pe scară largă. Oamenii de știință au propus denumirea unei noi ere 
geologice pentru a recunoaște această dominație a influenţei noastre 
asupra proceselor naturale ale planetei — Antropocenul, era recentă a 
omenirii.2 Ca specie însă suntem legati inextricabil de planeta noastră, 
iar istoria Pământului şi-a lăsat amprenta în devenirea noastră, în 
aceeași măsură în care activităţile noastre au lăsat semne distincte 
asupra lumii naturale. Pentru a ne înțelege cu adevărat originile, 
trebuie să analizăm biografia Pământului: a formelor sale de relief şi a 
structurii sale caracteristice, a circulaţiei atmosferice și a regiunilor 
climatice, a tectonicii plăcilor și a episoadelor străvechi de modificări 
climatice. În această carte vom explora cum am fost influenţaţi de 
mediu. 


În cartea mea anterioară, The Knowledge?, imi propusesem să rezolv 
un exercițiu de gândire: cum ne-am putea reface civilizația de la zero 
cât mai repede după o apocalipsă ipotetică. Am folosit ideea de a pierde 
tot ceea ce ni se pare că ni se cuvine în viaţa noastră de zi cu zi, pentru 
a explora modul în care civilizaţia lucrează din culise. În esenţă, cartea 
reprezintă un studiu al descoperirilor științifice si al inovatiilor 


tehnologice importante, care ne permit să construim lumea modernă. 
De data aceasta, vreau să lărgesc perspectiva și să vorbim nu numai 
despre ingeniozitatea umană care ne-a adus unde suntem astăzi, ci să și 
urmărim mai departe șirul explicatiilor. Rădăcinile lumii noastre 
moderne se întind departe în timp şi, dacă le urmărim din ce în ce mai 
atent pe faţa schimbătoare a Pământului, vom descoperi un lanţ cauzal 
care, adesea, ne trimite tocmai la nașterea planetei. 


Oricine a stat vreodată de vorbă cu copiii va înţelege ce vreau să spun. 
Pentru un copil curios, de şase ani, care te întreabă cum funcţionează 
ceva sau de ce un anumit lucru este așa cum este, primul tău răspuns 
nu va fi niciodată satisfăcător, ci va deschide şi mai multe mistere. O 
simplă întrebare iniţială duce, invariabil, la o întreagă serie de „de ce- 
uri“. Cu o curiozitate de neegalat, copilul încearcă să înţeleagă natura 
care stă la baza lumii în care se află, iar eu vreau să explorez istoria 
noastră în același fel, sondând cauzele din ce în ce mai fundamentale, și 
să analizez modul în care aspecte aparent fără legătură ale lumii sunt 
de fapt strâns conectate. Istoria este complexă, haotică, aleatorie: 
câţiva ani de precipitaţii slabe duc la foamete și tulburări sociale; un 
vulcan erupe și distruge orașele învecinate, un general ia o decizie 
proastă în larma și vărsarea de sânge de pe câmpul de luptă și un 
imperiu este distrus. Dar dincolo de întâmplările neprevăzute specifice 
istoriei, dacă priveşti lumea la o scară suficient de largă, atât din punct 
de vedere al spaţiului, cât și al timpului, pot fi depistate tendinţe 
durabile şi constante, şi pot fi explicate cauzele ce stau la baza lor. 
Desigur, nu a fost totul programat la crearea lumii noastre, însă se pot 
distinge marile teme generale. 


Cercetarea noastră se va întinde pe o durată de timp uluitoare. 
Întreaga istorie a omului s-a desfăşurat în esenţă pe o hartă statică — 
într-un singur cadru din filmul Pământului. Dar lumea nu a arătat 
întotdeauna așa și, chiar dacă oceanele și continentele își schimbă 
poziţia în intervale de timp lente din punct de vedere geologic, vechile 
suprafeţe ale Pământului ne-au influenţat foarte mult istoria. Vom 
analiza natura schimbătoare a Pământului și evoluţia vieţii de pe 
planetă din ultimele câteva miliarde de ani; evoluţia omului de la 
strămoșii noștri, primatele, în ultimii cinci milioane de ani; evoluţia 


aptitudinilor umane si răspândirea în întreaga lume, în ultimele sute de 
mii de ani; progresul civilizaţiei în ultimii zece mii de ani; cele mai 
recente tendinţe ale comerțului, industrializării și globalizării din 
ultimul mileniu; şi, în cele din urmă, modul în care am ajuns să 
înţelegem această minunată istorie a originii în ultimul secol. 


Pe parcurs, vom călători până la capătul istoriei, și dincolo de el. 
Istoricii descifrează şi interpretează relatările scrise ale omenirii pentru 
a spune povestea celor mai vechi civilizaţii ale noastre. Arheologii, care 
dau la o parte praful de pe artefacte şi ruine antice, ne pot vorbi despre 
preistoria noastră timpurie si despre viata noastră ca vânători- 
culegători. Paleontologii au reconstituit evoluţia noastră ca specie. 


Si, pentru a privi si mai mult în timp, ne vom întoarce la revelatiile 
altor domenii ale ştiinţei: vom arunca o privire asupra urmelor 
păstrate în straturile rocilor care alcătuiesc materia planetei noastre, 
vom citi inscripțiile antice ale codului genetic depozitat în arhiva ADN 
a celulelor noastre si vom privi cu telescopul pentru a analiza forțele 
cosmice care ne-au format lumea. Firele narative ale istoriei și științei 
se vor impleti pe tot parcursul acestei cărți, alcătuind urzeala lumii 
noastre. 


Fiecare cultură și-a dezvoltat propria istorie a originii — de la Timpul 
Visării aborigenilor australieni la mitul creaţiei, plăsmuit de zulusi — 
dar ştiinţa modernă a relatat din ce în ce mai complet și mai fascinant 
modul în care a apărut lumea din jur si modul în care ne-am ocupat 
locul în ea. În loc să ne bazăm doar pe imaginaţie, acum putem elucida 
cronica creaţiei, folosind aceste instrumente de investigaţie. Astfel, 
aceasta este istoria fundamentală a originii: povestea întregii omeniri şi 
a planetei pe care locuim. 


Vom explora de ce Pământul a manifestat o tendință prelungită de 
răcire si uscare în ultimii zece milioane de ani, precum si modul în care 
acest lucru a creat speciile de plante pe care am ajuns să le cultivăm și 
mamiferele erbivore pe care le-am domesticit. Vom analiza modul în 
care ultima eră glaciară a făcut posibilă răspândirea noastră pe glob și 
de ce a reușit omenirea să se sedentarizeze și să dezvolte agricultura în 
actuala perioadă interglaciară. Vom cerceta modul în care am învăţat 


să extragem și să exploatăm o diversitate uriașă de metale din scoarța 
planetei, determinând o succesiune de revoluții, de-a lungul istoriei, în 
ceea ce privește tehnologia și fabricarea uneltelor, precum și modul în 
care Pământul ne-a dăruit sursele de energie fosilă care ne-au 
alimentat lumea de la Revoluţia Industrială încoace. Vom discuta 
despre Epoca Explorărilor, în contextul sistemelor fundamentale de 
circulaţie ale atmosferei și oceanelor Pământului, şi despre modul în 
care navigatorii au ajuns să înțeleagă modelele vântului și ale 
curenților oceanici, pas cu pas, pentru a construi rute comerciale 
transcontinentale și imperii maritime. Vom explora modul în care 
istoria Pământului a creat preocupările strategice de astăzi și cum 
continuă să influenţeze politica moderna — cum harta politică a sud- 
estului Statelor Unite continuă să fie formată de sedimente dintr-o 
mare străveche, ce a existat acum 75 de milioane de ani, și modul în 
care tiparele de vot din Marea Britanie reflectă localizarea unor 
depozite geologice care datează de acum 320 de milioane de ani, din 
Carbonifer. Doar prin cunoașterea trecutului putem înţelege prezentul 
şi ne putem pregăti pentru viitor. 


Vom începe istoria de bază a originii noastre cu cea mai profundă 
întrebare dintre toate: ce procese planetare au determinat evoluţia 
omenirii? 


Întâmplător, Valea Marelui Rift nu a fost doar leagănul evolutiv şi 
vechea pepinieră a omenirii, ci si regiunea în care mi-am petrecut 
copilăria: am mers la şcoală in Nairobi, iar vacantele mi le petreceam 
cu familia în savană, printre lacurile și vulcanii din Valea Marelui Rift. 
Asa se explică interesul meu neîntrerupt fata de înţelegerea originilor 
noastre. 


Crearea noastra 


Cu toţii suntem maimuțe. 


Ramura umană a arborelui evolutiv, numită a hominizilor, face parte 
dintr-un regn animal mai cuprinzător, cel al primatelor.** Cele mai 
apropiate rude în viata ale noastre sunt cimpanzeii. Genetica sugerează 
că distantarea noastră fata de cimpanzei a fost un proces lung și extins, 
care a început acum 13 milioane de ani, încrucișarea continuând până în 
urmă cu şapte milioane de ani.! În cele din urmă, istoriile noastre 
evolutive s-au separat, o parte dând naștere cimpanzeului comun și 
cimpanzeului Bonobo din zilele noastre, cealaltă ramificându-se în 
diferite specii de hominizi, subspecia noastră — Homo sapiens — formând 
o singură ramură. Dacă privim evoluţia noastră în acest fel, oamenii nu 
au evoluat din maimuțe, ci sunt in continuare maimuțe, asa cum sunt si 
mamifere. 


Toate tranzitiile majore din evoluţia hominizilor au avut loc in Africa de 
Est. Această regiune a lumii se află în centura pădurii tropicale umede 
din jurul ecuatorului, la același nivel cu Congo, Amazonul şi insulele 
tropicale ale Indiilor de Est. Prin urmare, deși Africa de Est ar trebui să 
fie şi ea dens împădurită, este caracterizată, în schimb, de câmpii 
ierboase în mare parte uscate, numite savane. 


În timp ce strămoșii noștri care au fost primate trăiau în copaci, 
supraviețuind cu fructe și frunze, a avut loc un eveniment extrem în 
această regiune a lumii — locul nasterii noastre — care a transformat 
habitatul din pădure luxuriantă în savană aridă, schimbând traiectoria 
noastră evolutivă de la primatele care stăteau atârnate în copaci la 
hominizii bipezi care vânau pe câmpiile ierboase aurii. 


Care sunt cauzele planetare care au transformat această regiune, creând 
un mediu în care animale inteligente și adaptabile să poată evolua? 
Întrucât suntem doar una dintr-o serie de specii de hominizi ce au 
evoluat în Africa, cu o inteligenţă similară și care foloseşte unelte, care 
au fost motivele principale pentru care Homo sapiens a izbutit să 


moștenească Pământul, ca singur supravieţuitor al ramurii noastre 
evolutive? 


RĂCIRE GLOBALĂ 


Planeta noastră este un loc cu o activitate continuă, care isi schimbă 
constant înfăţişarea. Înaintând rapid în vremurile străvechi, vom vedea 
continentele schimbându-și poziţia de nenumărate ori, ciocnindu-se și 
unindu-se, doar ca să se despartă din nou, vaste oceane deschizându-se, 
apoi micsorandu-se si dispărând. Apar mari lanţuri de vulcani 
clocotitori, pământul este zguduit de cutremure, iar semete lanţuri 
muntoase se prabusesc si sunt făcute praf. Motorul care alimentează 
toată această activitate ferventă este tectonica plăcilor și constituie 
cauza fundamentală a evoluţiei noastre. 


Scoarța terestră, învelișul exterior al Pământului, este ca o coajă de ou 
fragilă, care acoperă mantaua mai caldă și mai lipicioasă de dedesubt. 
Scoarța este crapata si fragmentată in multe plăci separate, care 
traversează întreaga suprafață a Pământului. Continentele sunt formate 
dintr-o scoarță mai groasă, de roci mai putin dense, pe când scoarța 
oceanică este mai subţire, dar mai grea, astfel încât cele două nu se află 
la aceeași înălțime. Majoritatea plăcilor tectonice sunt formate atât din 
scoarță continentală, cât şi oceanică, iar aceste straturi plutitoare 
continuă să se repozitioneze, ciocnindu-se între ele deasupra mantalei 
fierbinţi si învolburate, la bunul plac al curenților care le conduc. 


Când se îmbină două plăci, de-a lungul a ceea ce se numește graniță 
convergentă, ceva trebuie să se întâmple. Partea din fata a uneia dintre 
cele două plăci trece sub cealaltă și este trasă în mantaua fierbinte, care 
topeşte roci, declanșând cutremure frecvente si alimentând un arc 
vulcanic. Întrucât rocile din scoarţa continentală sunt mai puţin dense 
şi, prin urmare, mai dinamice, aproape întotdeauna scoarţa oceanică se 
scufundă sub cealaltă, într-o coliziune a plăcilor. Acest proces de 
subductie continua până în momentul în care oceanul din centru este 
înghiţit, iar cele două bucăţi de scoarță continentală se sudează una de 
cealaltă, linia de impact fiind marcată de un mare lanţ muntos. 


Divergente sau constructive, marginile sunt locurile în care cele două 
plăci sunt despărțite una de cealaltă. Mantaua fierbinte din adâncuri 
urcă prin această crăpătură, ca sângele care tasneste dintr-o tăietură, si 
se solidifică, formând o nouă scoarță stâncoasă. Deși se poate deschide o 
nouă crăpătură în mijlocul unui continent, despartindu-l în două, 
această scoarță nouă este densă și joasă, devenind astfel inundată de 
apă. Marginile constructive formează o nouă scoarță oceanică — dorsala 
medio-atlantică fiind un exemplu renumit al unui asemenea rift de pe 
fundul mării? 


Tectonica plăcilor este o temă generală a Pământului, la care ne vom 
întoarce pe tot parcursul cărţii, dar deocamdată ne vom concentra 
asupra modului în care schimbarea climatică pe care a determinat-o de- 
a lungul istoriei geologice recente a creat condiţiile creării noastre. 


Ultimii aproximativ 50 de milioane de ani au fost caracterizați de o 
răcire a climatului global. Acest proces poartă numele de Răcire 
Cenozoică și a culminat în urmă cu 2,6 milioane de ani, în perioada 
epocilor glaciare, pe care le vom analiza mai detaliat în capitolul 
următor. În mare măsură, această tendință de răcire globală 
îndelungată a fost determinată de coliziunea continentală dintre India şi 
Eurasia și de apariția Munţilor Himalaya. Eroziunea ulterioară a 
acestei impunătoare creste stâncoase a curăţat o cantitate foarte mare 
de dioxid de carbon din atmosferă, reducând efectul de seră care izolase 
anterior planeta (vezi capitolul 2) şi provocând scăderea temperaturii. 
În schimb, condiţiile climatice mai reci au determinat reducerea 
evaporării oceanelor, creând o lume mai puţin ploioasă și mai aridă. 


Chiar dacă acest proces tectonic a avut loc la aproximativ 5 000 de 
kilometri distanță de Oceanul Indian, a avut si un efect regional direct 
pe scena evoluţiei noastre. Munţii Himalaya și Platoul Tibetan au creat 
un sistem musonic foarte puternic deasupra Indiei și Asiei de Sud-Est, 
iar acest uriaș efect atmosferic de suctiune de deasupra Oceanului 
Indian a îndepărtat umiditatea din Africa de Est, reducând 
precipitaţiile. Se consideră că și alte evenimente tectonice globale au 
contribuit la desertificarea Africii de Est. În urmă cu aproximativ 3-4 
milioane de ani, Australia şi Noua Guinee s-au deplasat către nord și, în 
acest timp, au închis un canal oceanic, cunoscut ca Ruta Maritimă 


Indoneziană. Acest blocaj a oprit fluxul vestic al apelor calde din 
Pacificul de Sud, iar în locul acestora s-au revărsat ape mai reci din 
Pacificul de Nord, în Oceanul Indian Central. Răcindu-se, evaporarea 
Oceanului Indian s-a redus, ceea ce a determinat, la rândul său, 
cantități mai mici de precipitaţii în Africa de Est? Cel mai important 
aspect este că altă deplasare tectonică imensă, care avea să se 
dovedească esenţială pentru crearea noastră, avea loc chiar în Africa. 


un miez al EVOLUȚIEI 


În urmă cu aproximativ 30 de milioane de ani, o cantitate importantă de 
manta fierbinte s-a ridicat deasupra nord-estului Africii. Masa terestră 
a fost împinsă in sus, pe o distanţă de aproximativ un kilometru“, ca un 
fermoar uriaș. Scoarța continentală a acestei calote umflate s-a întins si 
s-a subtiat pana când a început să se deschidă chiar la mijloc, într-un sir 
de rifturi. Marele Rift African s-a întins pe direcția nord-sud, formând 
o ramură estică, reprezentată în prezent de Ethiopia, Kenya, Tanzania și 
Mali, precum si o ramură vestică, ce traversează Congo, continuând 
apoi de-a lungul graniţei cu Tanzania. 


Acest proces de fragmentare a Pământului a fost mai intens înspre nord, 
rupând direct scoarţa și lăsând magma să curgă prin crestătura lungă, 
formând o nouă scoarță de rocă bazaltică. Apoi apa s-a revărsat in acest 
rift adânc, creând Marea Roșie. Un alt rift a devenit golful Aden. 
Rifturile întinse de pe fundul mării au smuls o bucată din Cornul 
Africii, formând o nouă placă tectonică — placa Arabiei. Locul de 
întâlnire dintre Riftul African, Marea Roșie şi golful Aden, în forma 
literei Y, este cunoscut sub denumirea de joncțiune triplă si chiar in 
centrul acestei intersecţii se află o întindere triunghiulară, numită 
regiunea Afar, care se întinde în nord-estul Ethiopiei, Djibouti și 
Eritreea.” Vom reveni mai târziu la această regiune importantă. 


Marele Rift African se întinde pe mii de kilometri, din Ethiopia până în 
Mozambic. Pe măsură ce umflătura provocată de magma ce clocoteste 
dedesubt creşte, riftul continua să se separe. Acest „proces tectonic 
extensiv“ face plăci întregi de rocă să se fractureze, extremităţile fiind 


împinse în sus ca niște versanți abrupți, iar porțiunile dintre ele 
coboară, formând un fund de vale. În perioada cuprinsă între 
aproximativ 5,5 ai 3,7 milioane de ani în urmă, acest proces a creat 
actualul peisaj al riftului: o vale întinsă și adâncă, la 1,5 km deasupra 
nivelului mării și mărginită, pe ambele parti, de creste montane P 


Unul dintre efectele majore ale acestei umflări a scoarţei și ale 
marginilor înalte ale Marelui Rift African a fost blocarea precipitațiilor 
într-o mare parte a Africii de Est. Aerul umed care vine dinspre 
Oceanul Indian este împins în sus, la altitudini mai mari, unde se 
răceşte și condensează, căzând sub formă de ploaie în apropierea 
coastei. Acest lucru continuă să creeze condiţii aride în zonele situate 
departe de coastă — fenomen cunoscut ca umbră pluviometricá." In 
același timp, aerul umed din pădurile tropicale din Africa Centrală este 
şi el împiedicat de regiunile montane ale Marelui Rift să se deplaseze 
spre est.® 


Dezvoltarea acestor procese tectonice — formarea Munţilor Himalaya, 
închiderea Rutei Maritime Indoneziene si, în special, ridicarea 
marginilor înalte ale Marelui Rift African — aveau să facă din Africa de 
Est o regiune aridă. Formarea Marelui Rift a schimbat nu numai 
climatul, ci si peisajul, transformând ecosistemele din zonă. Africa de 
Est a fost remodelată, devenind dintr-o suprafaţă întinsă si uniformă, 
acoperită de păduri tropicale, o regiune muntoasă accidentată, cu 
platouri şi văi adânci, vegetaţia sa variind de la păduri tropicale la 
savană si arbuști specifici deșertului.” 


Desi Marele Rift a început să se formeze în urmă cu aproximativ 30 de 
milioane de ani, o mare parte a inaltarii si desertificárii a avut loc în 
ultimii 3-4 milioane de ani.!° În acest timp, în aceeași perioadă care 
determinase evoluţia noastră, peisajul Africii de Est a trecut de la 
decorul lui Tarzan la cel al Regelui Leu.!! Această uscare de durată a 
Africii de Est, care a redus și a fragmentat habitatul forestier, 
înlocuindu-l cu savana, a fost unul dintre factorii principali care au 
determinat desprinderea hominizilor de maimutele din copaci. De 
asemenea, răspândirea câmpiilor ierboase uscate a ajutat şi la 
înmulțirea mamiferelor erbivore mari, specii de ungulate, precum 
antilopele și zebrele, pe care oamenii aveau să le vâneze. 


Acesta însă nu a fost unicul factor. Prin formațiunea sa tectonică, Valea 
Marelui Rift a devenit un mediu foarte complex, cu o varietate de 
peisaje aflate în imediată proximitate: păduri si câmpii ierboase, creste, 
pante abrupte, podișuri si câmpii, văi si lacuri adânci de apa dulce, 
create pe fundul riftului.!? Acestea au fost descrise ca un mozaic de 
medii, oferind hominizilor o diversitate de hrană, resurse și 
oportunitàti.'? 


Extinderea riftului și ridicarea magmei spre suprafaţă au fost însoţite de 
şiruri de vulcani violenti care aruncau cenușă si roci vulcanice în 
întreaga regiune. Pe întreaga sa suprafață, Marele Rift African este 
presărat cu vulcani, multi formaţi în ultimele câteva milioane de ani. 
Majoritatea acestora sunt situați chiar în Valea Marelui Rift, dar câţiva 
dintre cei mai mari şi mai vechi se întind pe margini, printre care 
munții Kenya, Elgon si Kilimanjaro, cel mai înalt din Africa. Eruptiile 
vulcanice frecvente au revărsat fluxuri de lavă care s-a solidificat sub 
forma unor creste stâncoase ce traversează peisajul. Acestea puteau fi 
străbătute de hominizii cu picioare sprintene și, alături de pantele 
abrupte ale riftului, se prea poate să fi fost obstacole și bariere naturale 
eficiente pentru animalele pe care le vânau. Vânătorii timpurii puteau 
anticipa şi controla mișcările prăzii, limitând căile de evadare și 
directionandu-le într-o capcană, pentru a le ucide. Se prea poate ca 
aceste caracteristici să le fi oferit oamenilor timpurii vulnerabili un 
anumit grad de protecţie şi de siguranţă fata de propriii lor prădători, 
care le dădeau târcoale.:4 Se pare cá acest teren accidentat și variat a 
oferit hominizilor mediul ideal în care să prospere. Oamenii timpurii 
care, la fel ca noi, erau destul de slabi și nu aveau viteza unui ghepard și 
nici forţa unui leu, au învăţat să colaboreze și să profite de relieful zonei, 
cu toată complexitatea sa tectonică și vulcanică, pentru a vâna. 


Tectonica activa si vulcanismul au creat si au susținut aceste 
caracteristici ale unui relief variat şi dinamic, de-a lungul evoluţiei 
noastre. De fapt, întrucât Marele Rift African este o regiune atât de 
activă tectonic, peisajul s-a schimbat foarte mult de la perioada celor 
mai vechi locuiri umane până acum. Pe măsură ce riftul a continuat să 
se extindă, zonele de pe fundul văii, populate cândva de hominizi, au 
fost ridicate pe versanții riftului. Astăzi, găsim aici fosile ale hominizilor 
şi dovezi arheologice, complet izolate de mediile lor originale. 


Si tocmai această creastă — regiunea cu tectonică extensivă, cea mai 
importantă si cea mai durabilă din lume - este considerată 
fundamentală pentru evoluţia noastră. 


DE LA COPACI LA UNELIE 


Indiscutabil, primul hominid ale cărui fosile au fost descoperite este 
Ardipithecus ramidus, care a trăit în urmă cu aproximativ 4,4 milioane 
de ani în pădurile care înconjurau valea râului Awash, din Ethiopia. 
Această specie avea aproximativ aceeași dimensiune precum cimpanzeii 
moderni, creierul de aceeaşi mărime și o dentitie care sugera că aveau o 
dietă omnivorá. Scheletele fosilizate indică faptul că trăiau, în 
continuare, în copaci şi că își dezvoltaseră doar o postură bipedă 
primitivă — capacitatea de a se deplasa pe două picioare. Cu 
aproximativ patru milioane de ani în urmă, primii membri ai genului 
Australopithecus —,maimuta sudică“ — aveau mai multe trăsături 
asemănătoare cu ale oamenilor moderni, cum ar fi o formă zveltă și 
suplă a corpului (însă în continuare cu o formă primitivă a craniului), si 
erau capabili să se deplaseze pe două picioare. De exemplu, 
Australopithecus afarensis este bine-cunoscut datorită fosilelor care au 
supravieţuit. Una dintre acestea este un schelet remarcabil de bine 
păstrat al unei femei care a trăit în urmă cu 3,2 milioane de ani în valea 
râului Awash și care a devenit cunoscută sub numele de Lucy.*** Se 
consideră că Lucy ar fi avut o înălțime de doar 1,1 metri, însă avea 
coloană vertebrală, pelvis şi oase ale picioarelor foarte asemănătoare cu 
ale oamenilor moderni. Așadar, deşi Lucy si alti membri ai speciei A. 
afarensis**** aveau creier mic, precum al cimpanzeilor, scheletul lor 
indica, în mod clar, un stil de viață bazat pe deplasare bipedă, pe 
distanţe lungi. 


Într-adevăr, un strat de cenușă vulcanică din Laetoli, Tanzania, a 
păstrat trei seturi de urme de picioare, de acum 3,7 milioane de ani, 
lăsate probabil de membrii grupului A. afarensis și care semănau izbitor 
cu cele pe care le-ai lăsa în nisip, într-o plimbare pe plajă. 


În evoluţia umană, dezvoltarea locomotiei bipedale a apărut, fără 
îndoială, cu mult înainte de creșterea semnificativă a dimensiunii 
creierului — mai întâi am mers și apoi am vorbit. De asemenea, aceste 
fosile de Australopithecus, împreună cu cele ale speciei mai vechi, 
Ardipithecus, ne arată că postura bipedă nu a evoluat ca o adaptare de 
mers în mediile de savană deschisă și ierboasă, asa cum se crezuse 
înainte, ci a apărut prima dată la hominizii care trăiau încă printre 
copacii din zonele impadurite.!> Bipedalismul a devenit, cu siguranţă, o 
adaptare din ce în ce mai utilă pe măsură ce pădurile s-au restrâns și au 
devenit mai fragmentate. Strămoșii noștri hominizi aveau capacitatea de 
a se deplasa între insule împădurite si, apoi, de a se aventura pe pajiști. 
Datorită posturii bipede puteau vedea deasupra ierbii înalte, iar mersul 
biped a redus suprafaţa corpului expusă la soarele arzător, ceea ce îi 
ajuta să se răcorească in arsita savanei. De asemenea, și degetul 
opozabil, care a devenit atât de util pentru apucarea şi manipularea 
uneltelor, este o moștenire evolutivă de la strămoșii noștri primate care 
trăiau în păduri. Palma, creată de evoluţie pentru a putea apuca o 
ramură de copac, ne-a adaptat în avans pentru a manevra bâta, toporul, 
stiloul și, în cele din urmă, maneta de control a unui avion. 


În urmă cu aproximativ două milioane de ani, specia hominizilor a 
genului Australopithecus a dispărut, si din ei a apărut propriul nostru 
gen — Homo. Primul a fost Homo habilis („omul îndemânatic“), cu o 
formă zveltă a corpului, similară cu a australopitecilor și cu un creier 
doar putin mai mare.16 


Cu toate acestea, creșterea dramatică a dimensiunii corpului si a 
creierului, precum și schimbarea majoră a stilului de viata au avut loc 
odată cu apariţia speciei Homo erectus, în urmă cu aproximativ două 
milioane de ani, în Africa de Est. În afară de craniu, din punct de vedere 
anatomic, scheletul unui H. erectus este foarte asemănător cu al 
oamenilor moderni, fiind adaptat inclusiv pentru alergare pe distanţe 
lungi şi cu o formă a umărului care ar fi permis aruncarea de proiectile. 
De asemenea, se consideră că prezentau şi alte trăsături asemănătoare, 
cum ar fi copilărie lungă, cu evoluţie lentă, și un comportament social 
avansat. 


De asemenea, H. erectus a fost, probabil, primul hominid care a trăit ca 
vânător-culegător și care a stăpânit focul — nu numai pentru a se încălzi, 
ci si pentru a-și găti mâncarea.!7 Este posibil chiar să fi folosit plute 
pentru a se deplasa peste întinderi mari de apá.? În urmă cu 1,8 
milioane de ani, H. erectus s-a răspândit în Africa şi apoi a devenit 
primul hominid care a părăsit continentul și s-a răspândit pe teritoriul 
Eurasiei, probabil în câteva valuri de migraţie independente. Această 
specie a dăinuit aproape două milioane de ani. În schimb, oamenii 
moderni din punct de vedere anatomic au trăit doar aproximativ o 
zecime din această perioadă, iar în momentul de fata am fi norocosi sa 
supravietuim măcar următorilor 10 000 de ani. 


În urmă cu aproximativ 800 000 de ani, H. erectus a dat naștere 
subspeciei Homo heidelbergensis, care a evoluat acum 250 000 de ani, 
devenind Homo neanderthalensis (neandertalienii) în Europa şi 
hominidul Denisovan, în Asia. Primul om modern din punct de vedere 
anatomic, Homo sapiens, a apărut în Africa de Est în urmă cu 200 000— 
300 000 de ani. 


Pe parcursul evoluţiei umane, hominizii au adoptat o poziţie din ce în ce 
mai bipeda si au devenit mai eficienţi la alergarea pe distante lungi?0, cu 
modificări ale scheletului, printre care o coloană vertebrală în forma 
literei S, un pelvis asemănător unui bol si picioare mai lungi, pentru a le 
susţine postura verticală si locomotia. Părul de pe corp a început să se 
reducă, cu excepţia celui de pe scalp, iar forma capului s-a transformat: 
nasul mai mic, bárbia mai pronunţată si o cutie craniană mai rotundă.2! 
Într-adevăr, diferența majoră dintre genul anterior Australopithecus si 
filiatia noastră Homo a fost creșterea dimensiunii creierului. Pe 
parcursul celor două milioane de ani de evoluţie, dimensiunea creierului 
australopitecilor a rămas impresionant de constantă, la aproximativ 450 
cm}, aproape echivalent cu al unui cimpanzeu modern. H. habilis avea 
creierul cu o treime mai mare, de aproximativ 600 cm, iar dimensiunea 
acestuia s-a dublat din nou de la H. habilis, prin H. erectus, până la H. 
heidelbergensis. În urmă cu 600 000 de ani, H. heidelbergensis avea 
creierul aproximativ de aceeași dimensiune ca al oamenilor moderni și 
de trei ori mai mare decât al australopitecilor.22 


Pe lângă creşterea dimensiunii creierului, o altă trăsătură definitorie a 
hominizilor a fost modul în care își foloseau inteligenţa în crearea 
uneltelor. Cele mai vechi unelte de piatră larg răspândite — cunoscute ca 
tehnologia Oldowan — datează de acum aproximativ 2,6 milioane de ani 
şi erau folosite de ultima specie de Australopithecus, precum și de 
H. habilis si H. erectus. Pietre de râu rotunjite erau folosite pentru a 
sparge oase sau nuci, aşezate pe o altă piatră plată, pe post de nicovală. 
Marginile ascuţite au fost create prin cioplire, această piatră cioplită 
fiind apoi folosită pentru a tăia și a smulge carnea vânatului de pe os 
sau pentru prelucrarea lemnului.***** 


În urmă cu 1,7 milioane de ani, când H. erectus a moştenit uneltele 
Oldowan și le-a perfecţionat în perioada acheuleană, a început o 
revoluţie în ce privește tehnologia Epocii Pietrei. Uneltele din Acheulean 
sunt mai atent lucrate, fiind cioplite bucăţi din ce în ce mai mici, pentru 
a confectiona topoare de mână simetrice si mai subţiri, sub forma de 
pară. Ele au reprezentat tehnologia dominantă în cea mai mare parte a 
istoriei umane. O transformare ulterioară a creat tehnologia 
mousteriană, folosită de neandertalieni și de oamenii moderni din punct 
de vedere anatomic, în perioada epocii glaciare. Aici, piatra era 
pregătită și netezită atent, prin sfărâmarea uşoară a marginilor, iar la 
final, o ultimă bucată mare era îndepărtată cu grijă. Scopul era de fapt 
această bucată îndepărtată, nu piatra de bază: acest fragment subțire si 
ascuţit era un cuţit perfect sau putea fi folosit ca vârf de suliță sau de 
săgeată.” 


Aceste unelte din piatră, precum şi manerele sulitei din lemn, i-au ajutat 
pe hominizi să devină vânători eficienţi si temuti, fara să aibă nevoie sa 
dezvolte dinți mari sau gheare, ca alti prădători. Am folosit bete si 
pietre pe post de dinţi și gheare artificiale, ca să vânăm pentru a ne 
hrăni sau ca să ne apărăm, toate acestea în timp ce eram capabili să 
păstrăm o distanţă sigură fata de pradă si prădători, pentru a reduce 
riscul accidentării. 


Aceste evoluţii ale formei corpului si ale stilului de viata s-au 
îmbunătăţit reciproc. Capacitatea crescută de alergare și abilitățile 
cognitive sofisticate, împreună cu utilizarea uneltelor și stăpânirea 
focului, au determinat o mai mare eficienţă în vânătoare și o dietă cu un 


aport de carne din ce în ce mai ridicat, pentru alimentarea unui creier 
de dimensiuni mai mari. La rândul lui, acesta ne-a permis să dezvoltăm 
cooperare socială și interacțiuni mai complexe, cunoștințe culturale și 
rezolvarea problemelor şi, probabil cel mai important dintre toate, 
limbajul.24 


FLUCTUATII CLIMATICE 


Multe dintre aceste tranzitii de referință în evoluţia noastră sunt 
conservate în regiunea Afar — depresiunea triunghiulară care, așa cum 
am văzut, se află la intersecţia triplei jonctiuni tectonice — la marginea 
de nord, și cea mai veche, a Marelui Rift. Primele fosile de hominizi, cele 
de Ardipithecus ramidus, au fost descoperite în valea râului Awash, care 
curge de la nord la est, dinspre Podișul Ethiopiei către Djibouti, 
traversând chiar mijlocul triunghiului Afar. Tot această vale fluvială a 
păstrat rămășițele vechi de 3,2 milioane de ani ale lui Lucy - şi întreaga 
sa specie, Australopithecus afarensis, a dat numele acestei regiuni. Iar 
cele mai vechi unelte Oldowan cunoscute au fost găsite în Gona, 
Ethiopia, situată, de asemenea, în triunghiul Afar. Întreaga suprafaţă a 
Văii Marelui Rift African a fost centrul evoluţiei hominizilor. 


Clima uscată și sistemul riftului, cu mozaicul său de caracteristici 
variate, printre care creste vulcanice, terase și falii, au fost esenţiale 
pentru asigurarea condiţiilor de mediu care ne-au determinat evoluţia. 
Cu toate acestea, deși relieful tectonic complex a oferit oportunități 
hominizilor migratori, el nu explică îndeajuns modul în care au apărut o 
asemenea versatilitate si inteligență incredibile. Se consideră că 
răspunsul se rezumă la o anumită particularitate a tectonicii extensive a 
Vării Marelui Rift si a modului în care interacționează cu fluctuațiile 
climatice. 


După cum am văzut, în general, lumea devenise mai rece şi mai uscată 
în ultimii 50 de milioane de ani, iar înălțarea tectonică și formarea Văii 
Marelui Rift a însemnat ca Africa de Est, in special, devenise aridă si isi 
pierduse pădurile anterioare. În toată această tendință globală de răcire 
şi uscare însă, clima a devenit foarte instabilă, oscilând alarmant. Asa 


cum vom descoperi mai detaliat în capitolul următor, în urmă cu 
aproximativ 2,6 milioane de ani, Pământul a trecut în epoca glaciară 
actuală, cu etapele sale alternante glaciare și interglaciare, determinate 
de schimbările ritmice ale orbitei Pământului și de înclinarea cunoscută 
drept ciclurile Milankovitch. Africa de Est se afla prea departe de poli 
ca să întâlnească calotele glaciare care avansau, dar asta nu înseamnă că 
nu a fost afectată semnificativ de aceste cicluri cosmice. În special 
întinderea periodică a orbitei Pământului în jurul Soarelui, într-o formă 
mai alungită, asemănătoare unui ou - cunoscută drept ciclu de 
excentricitate — a produs perioade de climă extrem de variabilă în 
Africa de Est. În timpul fiecăreia dintre aceste etape de variabilitate 
extremă, clima oscilează între condiţii foarte aride şi foarte umede, cu 
un ritm mai rapid al ciclului de precesie a axei înclinate a Pământului, 
subiect asupra căruia vom reveni.25 


Totuși, aceste periodicitati cosmice si schimbările climatice pe care le-au 
produs au loc de mii și mii de ani. Dacă vrem să înţelegem evoluţia 
omului, enigma este că procesele care au avut cea mai mare influență 
asupra Africii de Est — cum ar fi efectul general de uscare din cauza 
inaltarii tectonice si a fisurilor din regiune, sau ritmurile climatice, cum 
ar fi precesia axei Pământului — funcţionează într-un interval de timp 
extrem de lent comparativ cu durata de viaţă a unui animal. Cu toate 
acestea, inteligenţa şi comportamentul extrem de versatil pe care le 
determină reprezintă o adaptare similară cu folosirea unui briceag 
militar elvețian multifunctional, care îi ajută pe oameni să facă fata 
diverselor provocări, întrucât mediul variază semnificativ pe parcursul 
vieţii. Schimbările de mediu pe o perioadă de timp mult mai mare pot fi 
întâlnite prin intermediul evoluţiei care adaptează corpul sau fiziologia 
speciilor pe parcursul a generaţii întregi (asemenea cămilei care se 
adaptează condiţiilor aride constante). Pe de altă parte, inteligenţa este 
soluţia evolutivă la problema unui mediu care se schimbă mai repede 
decât se poate adapta corpul prin selecţie naturală. Aşadar, când a avut 
loc o puternică presiune evolutivă ce i-a condus pe hominizi la un 
comportament din ce în ce mai adaptabil și mai inteligent, ceva i-a 
afectat probabil pe strămoșii noștri pe perioade de timp foarte scurte. 


Ce ar fi putut fi atât de special în condiţiile din Africa de Est încât să 
determine o evoluţie către hominizi extrem de inteligenţi, așa cum 


suntem noi? Răspunsul apărut în ultimii ani se rezumă, încă o dată, la 
mediul tectonic deosebit al zonei. Aşa cum am văzut, Africa de Est s-a 
ridicat din cauza magmei care împingea scoarţa în sus întinzând-o până 
când s-a fracturat și s-a desprins. Așadar, geografia Marelui Rift 
African este caracterizată de o vale în care s-au scufundat bucăţi mari 
de scoarță, mărginită de creste muntoase pe ambele parti. În particular, 
în urmă cu aproximativ trei milioane de ani, s-au format numeroase 
bazine mari si izolate pe fundul văii, care s-ar fi putut transforma în 
lacuri, dacă condiţiile climatice ar fi fost suficient de umede.? Aceste 
lacuri adânci sunt importante, deoarece au oferit hominizilor o sursă de 
apă mai sigură decât cea oferită de râuri, în anotimpurile uscate de pe 
parcursul anului.? Multe dintre ele însă erau trecătoare: apăreau si 
dispăreau de-a lungul timpului, odată cu schimbarea climei. 

Sistemul Vàii Marelui Rift african, cu lacuri importante si bazine 
lacustre de amplificare 


Relieful riftului tectonic creează un contrast important între condiţiile 
din terenul înalt si cele din fundul văii. Ploaia cade peste pereții înalți ai 
riftului şi peste vârfurile vulcanice, de unde se revarsă apoi în lacuri 
presărate pe fundul văii, un mediu mult mai cald, cu rate ridicate de 
evaporare. Acest lucru înseamnă că multe dintre lacurile din Valea 


Marelui Rift sunt extrem de sensibile la echilibrul dintre precipitații şi 
evaporare, și chiar și o schimbare minoră a climei face nivelurile de apă 
să reacționeze foarte rapid și considerabil — cu mult mai mult decât alte 
lacuri din lume si din orice altă parte a Africii2® Întrucât mici 
schimbări ale climatului regional modifică semnificativ nivelurile 
acestor surse vitale de apă, sunt cunoscute sub denumirea de „lacuri de 
amplificare“ — acţionează ca un amplificator hi-fi care intensifică un 
semnal slab. Se consideră că tocmai aceste lacuri de amplificare 
determină legătura importantă dintre tendinţele pe termen lung ale 
tectonicii care creează Valea Marelui Rift, modificările climatice ale 
Pământului si fluctuațiile rapide ale habitatelor care ne-au afectat 
evoluţia direct şi spectaculos. 


Două aspecte deosebite ale circumstanțelor cosmice ale planetei noastre 
sunt importante aici: întinderea orbitei Pământului în jurul Soarelui 
(excentricitatea) si rotația axei Pământului (precesia). De fiecare dată 
când orbita Pământului s-a întins, luând o formă mai alungită 
(excentricitate maximă), climatul din Africa de Est a devenit foarte 
instabil. În timpul fiecăreia dintre aceste etape de variabilitate climatică, 
de fiecare dată când ciclul de precesie proiecta un pic mai multă căldură 
solară în emisfera nordică, pereţii Văii Marelui Rift erau acoperiți de 
cantități mai mari de precipitaţii. Au apărut si s-au extins lacuri de 
amplificare, țărmurile lor aliniindu-se cu pădurea; și invers: în timpul 
fazei opuse a ciclului de precesie, riftul a primit mai puţine precipitaţii, 
iar lacurile s-au diminuat sau au dispărut cu totul. Atunci, Valea 
Marelui Rift a revenit la o condiţie extrem de aridă, cu foarte puţină 
vegetatie.?? Așadar, în general, mediul din Africa de Est din ultimele 
câteva milioane de ani a fost în mare parte foarte uscat, dar această 
stare generală a fost întreruptă de perioade extrem de variabile în care 
clima a oscilat între foarte umedă și foarte aridă. 


Aceste etape variabile aveau loc o dată la aproximativ 800 000 de ani, și 
în aceste perioade lacurile de amplificare pâlpâiau când şi când, ca un 
bec slăbit — fiecare oscilație provocând o modificare considerabilă in 
disponibilitatea apei, a vegetației sau hranei, având o influență profundă 
asupra strămoșilor nostri. Condiţiile rapid fluctuante au favorizat 
supraviețuirea hominizilor versatili şi adaptabili, determinând astfel 
dezvoltarea unor creiere mai mari si a unei inteligente sporite.30 


Cele mai recente trei perioade ale unei variabilitati climatice atât de 
extreme au apărut între 2,7-2,5, 1,9-1,7 si 1,1-0,9 milioane de ani în 
urma.*! Analizând fosilele, oamenii de știință au făcut o descoperire 
fascinantă: momentele în care au apărut noi specii de hominizi — adesea 
asociate cu o creștere a dimensiunii creierului — sau cele în care au 
dispărut din nou tind să coincidă cu aceste condiţii instabile, când 
umede, când uscate. De exemplu, unul dintre cele mai importante 
episoade ale evoluţiei umane a avut loc în perioada fluctuantă cuprinsă 
între 1,9 şi 1,7 milioane de ani în urmă, o etapă în care cinci din şapte 
bazine lacustre majore din rift s-au umplut și s-au golit repetat. Aceasta 
a fost perioada în care cifra diferitelor specii de hominizi a atins 
apogeul, cu tot cu apariţia H. erectus, odată cu creșterea impresionantă 
a dimensiunii creierului. Per ansamblu, din cele 15 specii de hominizi pe 
care le cunoaștem, 12 au apărut în aceste trei etape variabile.* În plus, 
dezvoltarea şi răspândirea diferitelor etape ale tehnologiilor uneltelor, 
despre care am discutat mai devreme — în Oldowan, Acheulean, 
Mousterian —, corespund, de asemenea, perioadelor de excentricitate a 
variabilitatii climatice extreme 2 


Nu numai că perioadele fluctuante au determinat evoluţia noastră, ci se 
consideră că au reprezentat şi forţa care a determinat migrarea câtorva 
specii de hominizi din locul lor natal către Eurasia. În următorul capitol 
vom explora în detaliu modul în care specia noastră, Homo sapiens, a 
reușit să se răspândească pe întregul glob, însă condiţiile care i-au 
determinat pe hominizi să plece din Africa de la bun început depind şi 
de data aceasta de schimbările climatice din Valea Marelui Rift. 


În fiecare perioadă umedă, umplerea lacurilor mari de amplificare si 
disponibilitatea suplimentară a apei și a hranei au determinat o creștere 
a populaţiei, limitând, în același timp, spaţiul disponibil pentru locuire 
de-a lungul riftului mărginit de copaci. Astfel, hominizii au ajuns să se 
îngrămădească de-a lungul Văii Marelui Rift şi, în cele din urmă, au fost 
alungaţi din Africa de Est, cu fiecare oscilație umedă a ciclului de 
precesiune, ca o pompă climatică. De asemenea, condiţiile umede le-au 
permis hominizilor migranti să se deplaseze spre nord, de-a lungul 
afluenților Nilului si peste culoarele mai verzi ale peninsulei Sinai și ale 
regiunii Levant, răspândindu-se apoi în Eurasia.3+ Homo erectus a 
părăsit Africa în etapa climatului variabil de acum 1,8 milioane de ani, 


ajungând în cele din urmă până în China. În Europa, H. erectus a 
evoluat în neandertalieni, în timp ce populaţia H. erectus, care rămăsese 
în Africa de Est, a dat naștere, în cele din urmă, oamenilor moderni din 
punct de vedere anatomic, în urmă cu 300 000—200 000 de ani. 


Propria noastră specie s-a răspândit în afara Africii în urmă cu 
aproximativ 60 000 de ani, după cum vom vedea în capitolul următor. 
Ne-am întâlnit cu urmașii valurilor anterioare de hominizi migranti — 
neandertalienii și denisovanii — în timp ce ne deplasam prin Europa și 
Asia, dar ambele specii au dispărut în urmă cu aproape 40 000 de ani, 
rămânând doar oamenii moderni din punct de vedere anatomic. După 
apogeul diversităţii speciilor de hominizi din Africa de acum 
aproximativ două milioane de ani??, prin intermediul interacțiunilor 
noastre si prin încrucișarea cu specii umane foarte apropiate, pe măsură 
ce ne deplasam prin Eurasia, Homo sapiens a devenit o specie 
singuratică. Astăzi suntem unicii supraviețuitori ai genului nostru, ba 
chiar şi al întregului arbore genealogic al hominizilor. 


Acest lucru este o curiozitate în sine. Știm din dovezi arheologice extinse 
că neandertalienii erau ei înșiși o specie extrem de adaptabilă și de 
inteligentă. Îşi confectionau unelte de piatră si vânau cu sulițe, 
stăpâneau focul şi, probabil, îşi împodobeau corpurile și își îngropau 
morţii. De asemenea, erau mai puternici decât noi, Homo sapiens, din 
punct de vedere fizic, dar, de îndată ce am ajuns în Europa, 
neandertalienii au dispărut. Este posibil să nu fi rezistat condiţiilor 
climatice grele din inima epocii glaciare (deși coincidenta stranie cu 
sosirea noastră ar părea să contrazică această interpretare), sau poate 
că oamenii moderni din punct de vedere anatomic au avut conflicte 
violente cu aceşti europeni preexistenti pe care i-au măcelărit. Cea mai 
plauzibilă explicaţie însă este că, pur și simplu, am concurat cu ei 
pentru resurse din mediul comun și am câștigat. Se consideră că noi, 
oamenii moderni, aveam o capacitate mai mare a limbajului și, drept 
urmare, si de coordonare socială si de inovaţie, precum și abilități 
avansate de făurire a uneltelor și, în ciuda faptului că ne-am răspândit 
din Africa tropicală mai târziu, puteam meșteri ace de cusut, făcându- 
ne astfel veșminte mai călduroase și mai confortabile, pe măsură ce 
epoca glaciară se adâncea în vremuri din ce în ce mai aspre.?° 


Oamenii au dominat neandertalienii cu ajutorul creierului, nu al 
mușchilor, și ulterior au ajuns să domine lumea, iar motivul pentru care 
s-a întâmplat acest lucru este, probabil, faptul că strămoşii noștri au 
avut o istorie evolutivă mai îndelungată în clima extrem de 
schimbătoare a Africii de Est, care i-a obligat să dezvolte o mai mare 
versatilitate si inteligenţă decât neanderthalienii. Noi am petrecut mai 
mult timp adaptându-ne la variabilitatea umed-uscat a Văii Marelui 
Rift, iar acest lucru ne-a făcut să ne descurcăm și în diferitele climate pe 
care le-am întâlnit în restul lumii, inclusiv în clima perioadelor glaciare 
din emisfera nordicá.?? 


Una peste alta, animalul uman a fost creat printr-o combinaţie 
neobișnuită de procese planetare, reunite în Africa de Est, în ultimele 
câteva milioane de ani, iar acest lucru nu s-a întâmplat doar pentru că 
regiunea a devenit uscată pe măsură ce scoarţa Pământului s-a înălțat 
din cauza magmei care se umfla dedesubt, devenind din habitatul relativ 
neted, acoperit de păduri, al strămoșilor noștri primate, o savană aridă. 
Întregul peisaj s-a transformat într-un teren accidentat, străbătut de 
pante abrupte și de creste de lavă vulcanică solidificată: era o lume 
fragmentată într-un mozaic complex de habitate, care a continuat să se 
schimbe de-a lungul timpului. În mod special, tectonica extensivă a 
Africii de Est a spintecat Valea Marelui Rift, creând o geografie 
specială, cu pereţi înalți care colectau precipitaţii si un fund al văii 
fierbinte. Ciclurile cosmice ale orbitei Pământului și ale axei de rotire 
umpleau periodic bazinele de pe fundul riftului cu lacuri de amplificare, 
ce reactionau rapid chiar si la fluctuațiile ușoare ale climatului, forțând 
evoluția vieţii din această regiune. 


Aceste circumstanţe unice ale sălașurilor noastre hominide au 
determinat evoluția unei specii adaptabile și versatile. Strămoșii noștri 
au ajuns să se bazeze din ce în ce mai mult pe inteligenţa lor și pe 
cooperarea în cadrul grupurilor sociale. Acest relief divers, care varia 
mult atât în spaţiu, cât şi în timp, a fost leagănul evoluţiei hominizilor, 
din care a apărut o maimuţă goală și prietenoasă, suficient de 
inteligentă cât să ajungă să își înţeleagă originile. Caracteristicile speciei 
Homo sapiens — inteligenţa, limbajul, folosirea uneltelor, cunoștințele 
sociale si comportamentul de cooperare, care ne-au permis să dezvoltăm 
agricultura, să locuim în orașe şi să creăm civilizaţii — sunt consecinţe 


ale acestei variabilitati climatice extreme din Valea Marelui Rift. Ca 
toate speciile, suntem produsul mediului nostru: suntem o specie de 
maimuțe născute din schimbările climatice si tectonice ale Africii de 
Est.38 


SUNTEM COPIII TECTONICII PLĂCILOR 


Plăcile tectonice nu numai că au creat un mediu divers și dinamic în 
Africa de Est, unde am evoluat ca specie, ci au reprezentat și factorul 
care a definit locul unde omenirea a început crearea civilizaţiilor noastre 
timpurii. Dacă ne vom uita pe o hartă a graniţelor plăcilor tectonice, 
care se erodează între ele si se suprapun pe teritoriile celor mai mari 
civilizaţii antice ale lumii, vom descoperi o relație uimitor de strânsă: 
majoritatea se află foarte aproape de marginile plăcilor. Având în 
vedere cantitatea de uscat disponibilă pentru locuire pe Pământ, este o 
interdependenta neașteptată și este foarte improbabil să fi apărut 
întâmplător. Civilizatiile timpurii par sa fi ales să se așeze aproape de 
fracturile tectonice, cu milenii înainte ca oamenii de știință să le fi 
identificat existenţa. Trebuie să existe un motiv pentru care marginile 
tectonice au fost atât de favorabile întemeierii de culturi antice, în ciuda 
pericolelor pe care cutremurele, tsunamiurile și vulcanii le presupuneau 
în aceste fracturi ale scoarţei Pământului. 


Civilizaţia Harappa a apărut în valea Indului, în jurul anului 3200 î.Hr., 
ca una dintre cele mai vechi trei civilizaţii din lume (pe lângă cele din 
Mesopotamia si Egipt)??, într-o albie joasă, ce se întinde la poalele 
Munţilor Himalaya. Coliziunea dintre plăci tectonice a dat naștere unor 
lanţuri muntoase înalte create prin ciocnirea Indiei cu Eurasia — precum 
Himalaya -, iar imensa greutate a munţilor împinge scoarţa în jos, 
creând un bazin de sedimentare. Fluviile Ind și Gange, care izvorăsc din 
Munţii Himalaya, traversează acest bazin continental, unde depozitează 
sedimente erodate din munţi, producând soluri foarte fertile pentru 
agricultura timpurie. Am putea spune că civilizaţia Harappa s-a născut 
din coliziunea continentală dintre India şi placa eurasiatică. 


De asemenea, în Mesopotamia, fluviile Tigru și Eufrat curg de-a lungul 
unui bazin de sedimentare, împins în jos de Munţii Zagros care s-au 
format când placa Arabiei s-a scufundat sub cea eurasiatică.40 Drept 
urmare, solurile din Mesopotamia au fost imbogatite, în mod similar, cu 
sedimente erodate din acest lant muntos.“ Civilizaţia asiriană si cea 
persană au apărut chiar deasupra acestei jonctiuni dintre placa Arabiei 
şi cea eurasiatică. 


Minoicii, grecii, etruscii si romanii au evoluat, de asemenea, foarte 
aproape de marginile plăcilor, în mediul tectonic complex al bazinului 
mediteraneean. În America Centrală, civilizaţia Maya a apărut în jurul 
anului 2000 î.Hr. si s-a răspândit in mare parte din sud-estul Mexicului, 
Guatemala şi Belize, multe orașe mari fiind construite printre munții 
care au apărut odată cu scufundarea plăcii Cocos sub placa nord- 
americană şi a Caraibelor. Cultura aztecă de mai târziu a înflorit în 
apropierea aceleiași granite a plăcii convergente, cu cutremurele si 
vulcanii săi, cum ar fi Popocatepetl, „Muntele Fumător“, sacru pentru 
azteci.****** 


Civilizatii majore timpurii si apropierea lor de marginile tectonice 


Dar nu numai bazinele endoreice de la poalele lanțurilor muntoase 
ridicate prin coliziuni continentale, precum Mesopotamia, posedă 
terenuri arabile bogate. Şi vulcanii produc soluri fertile pentru 
agricultură. Ei apar pe un traseu extins, la o distanţă de aproximativ 
100 de kilometri de linia de subductie, în timp ce placa înghițită se 
scufundă tot mai mult în interiorul fierbinte şi se topește, eliberând bule 


de magma si alimentând erupțiile de la suprafaţă. Civilizatiile din 
Marea Mediterană, precum grecii, etruscii și romanii, au apărut în zone 
cu teren vulcanic bogat, în zona în care placa africană este scufundată 
sub plăci mai mici, formând regiunea mediteraneeana.” 


De asemenea, stresul tectonic menţine deschise fisuri din roci sau împing 
în sus bucăţi de scoarță, formând așa-zisa falie de împingere, care 
creează adesea izvoare de apă. Fâşia lungă a lanţului muntos de-a 
lungul sudului Eurasiei, fracturată de coliziune dintre placa africană, a 
Arabiei şi indiană, coincide cu fâşia aridă de pe suprafaţa Pământului. 
Aceasta include Deșertul Arabiei și Marele Deşert Indian și este creată 
de porțiunea uscată, descendentă a circulaţiei din atmosferă (subiect 
asupra căruia vom reveni în capitolul 8). Aici, aceste falii de împingere 
se află adesea la joncţiunea dintre deșerturi aride și cele joase cu munți 
sau podișuri neprimitoare și înalte, aşadar rutele comerciale se întind 
adesea de-a lungul acestor graniţe geologice. Orașe răsfirate ici și colo îi 
găzduiesc pe comercianții ambulanți, ajutate de izvoare de apă de la 
poalele munților,* dar, desi mișcările tectonice pot oferi surse de apă în 
medii de altfel aride, aceste așezări sunt vulnerabile la cutremure 
nimicitoare, cu fiecare alunecare a scoartei.^^ 


În anul 1994, Sefidabeh, un mic sat din deşertul din sud-estul Iranului, a 
fost complet distrus de un cutremur. Interesant a fost că Sefidabeh este 
un Sat extrem de izolat: una dintre puţinele opriri pe o rută comercială 
lungă către Oceanul Indian, este singura aşezare pe o distanță de 100 de 
kilometri, în orice direcţie. Cu toate acestea, cutremurul a părut să 
lovească satul cu o precizie stranie. S-a dovedit că Sefidabeh fusese 
construit chiar deasupra unei falii de împingere aflată sub pământ, la 
mare adâncime. Falia era atât de adâncă, încât nu a dat nici un semn la 
suprafaţă, spre exemplu un povarnis care să îi sugereze existenţa, 
așadar nu a fost identificată anterior de geologi. Privind în urmă, 
singurul semn a fost o creastă cu nimic ieşită din comun, ușor incretita, 
ce se întindea de-a lungul așezării și care a fost ridicată încet, pe 
parcursul a zeci de mii de ani, de mișcări seismice. Colonizarea s-a 
dezvoltat aici, deoarece această continuă împingere tectonică a menținut 
izvoarele la baza crestei — singura sursă de apă pe o distanţă de 
kilometri. Falia tectonică a creat condiţiile care au susţinut viaţa în 
desert, dar avea și potenţialul de a ucide.45 


Sursele de apă furnizate de aceste falii de împingere au fost folosite mii 
de ani si justifică locaţia multor așezări antice pe marginile tectonice. 
Cu toate acestea, au devenit, din ce în ce mai mult, un motiv de 
îngrijorare în lumea modernă. La început, Teheran, capitala Iranului, 
era o îngrămădire de orașe mici, pe o rută comercială majoră, la baza 
masivului muntos Alborz. Orașul s-a dezvoltat rapid din anii 1950, iar 
astăzi este dens populat, având în permanenţă peste opt milioane de 
rezidenți, cifră care creşte până la peste zece milioane în timpul orelor 
de lucru.^9 Micile orașe comerciale care ocupau initial aceasta zonă au 
fost afectate repetat sau distruse de cutremure, pe măsură ce această 
falie de împingere se deplasa, eliberând stresul tectonic. Orașul Tabriz, 
situat de-a lungul lanţului muntos, la nord-est de Teheran, a fost distrus 
de cutremurele din anii 1721 şi 1780, fiecare ucigând peste 40 000 de 
oameni, într-o perioadă în care populaţia oricărui oraş reprezenta doar 
o mică parte din ceea ce e astăzi. Dacă sau, mai bine zis, când un alt 
cutremur mare va zdruncina această falie de împingere, efectele asupra 
Teheranului ar putea fi devastatoare. Oamenii s-au stabilit pe astfel de 
falii de împingere timp de milenii, atrași de proviziile de apă pe care le 
creează și de rutele comerciale aflate de-a lungul reliefului, iar marile 
oraşe moderne care s-au dezvoltat aici sunt acum deosebit de 
vulnerabile in fata acestei mosteniri geologice.^" 


Suntem copiii tectonicii plăcilor. Câteva dintre cele mai mari orașe din 
lume sunt situate pe falii tectonice şi multe dintre cele mai vechi 
civilizaţii din istorie au apărut de-a lungul marginilor plăcilor care 
formează scoarţa Pământului. Un aspect și mai important: procesele 
tectonice din Africa de Est au fost esenţiale pentru evoluţia hominizilor 
şi pentru crearea speciei noastre deosebit de inteligente și de adaptabile. 
Să trecem acum la perioada specifică a istoriei planetei noastre care a 
determinat omenirea să migreze din locul ei de naștere, din Valea 
Marelui Rift, şi să ajungă să domine întregul glob. 


Ne vom întoarce la evenimentul planetar care a determinat apariția 
primatelor ca grup în capitolul 3. 


Numită după melodia formaţiei Beatles „Lucy in the Sky with 
Diamonds“, care s-a auzit răsunător în tabăra de excavare, după 
descoperirea ei în anul 1974. 


Se obișnuiește ca, atunci cand se discută despre organisme, să se 
abrevieze denumirea genului. Așadar Australopithecus afarensis devine 
A. afarensis. Dinozaurul Tyrannosaurus rex este cunoscut simplu ca 
T. rex. 


S-a descoperit că uneltele din Epoca Pietrei erau făcute din materiale 
precum cuarţ, chert, obsidian vulcanic şi cremene. Aceste tipuri de roci 
sunt compuse mai ales din silice: dioxid de siliciu. Silicele au reprezentat 
materia de bază pentru tehnologii transformatoare pe tot parcursul 
istoriei noastre ca specie, de la unelte din piatră, la sticlă şi până la 
placutele conductoare din silicon de puritate înaltă ale microcipurilor 
computerelor moderne. În acest mod, Marele Rift African, fiind timp de 
peste două milioane de ani centrul tehnologiei de ultimă generaţie a 
fabricării uneltelor din piatră, a reprezentat primul Silicon Valley. 


Principalele două excepţii ale acestui model de civilizații timpurii care 
apar pe marginile tectonice au fost Egiptul şi China. Civilizaţia 
egipteană a fost susținută de inundaţiile regulate ale Nilului, care 
depozitau sedimente fertile erodate de munţii ce înconjoară valea 
riftului tectonic din Ethiopia si Rwanda, iar civilizaţia chineză a început 
în nord, în câmpia Fluviului Galben, apoi s-a răspândit spre sud, în 
valea fluviului Yangtze, ambele izvorând din Podişul Tibetan, împinse 
de coliziunea continentală dintre India si Eurasia. Așadar, deși nu sunt 
localizate de-a lungul unei margini a plăcii, atât civilizaţia egipteană, cât 
şi cea chineză își datorează agricultura si bogăţia recentelor 
caracteristici tectonice. 


Hoinari printre continente 


Trăim într-o eră geologică specială. Este o perioadă ce se distinge printr- 
o singură caracteristică dominantă: gheaţa. Ar putea părea 
surprinzător, având în vedere îngrijorarea noastră privind încălzirea 
globală. Este foarte adevărat că temperaturile medii au crescut de la 
Revoluţia Industrială încoace, și deosebit de rapid în ultimii 60 de ani, 
dar acest salt recent cauzat de activitatea umană se produce în 
intervalul glaciatiei de durată a Cuaternarului. În urmă cu aproximativ 
2,6 milioane de ani, la începutul ultimei perioade geologice, Pământul a 
intrat într-un nou regim climatic, caracterizat de oscilatia unor 
glaciatiuni recurente. Aceste condiţii au avut efecte profunde asupra 
lumii în care trăim astăzi şi asupra modului în care ne-am ocupat locul 
în ea. 


În prezent, trecem printr-o perioadă interglaciară, cu condiţii climatice 
relativ calde, calote de gheaţă care se topesc și, în consecință, niveluri 
mai ridicate ale mării. Condiţiile climatice obișnuite din ultimii 2,6 
milioane de ani au fost mult mai reci decât în prezent. Probabil suntem 
familiarizați, de la exponatele din muzee si de la documentarele TV, cu 
modul in care arăta lumea în ultima epocă glaciară — o perioadă în care 
vaste calote de gheaţă se întindeau pe o mare parte a emisferei nordice, 
mamutii lanosi străbăteau peisajul asemănător tundrei, vanati de tigrii 
cu dinti-sabie, iar oamenii din Paleolitic, înveșmântaţi în blănuri, vanau 
cu sulițe cu vârf din piatră. 


Cu toate acestea, a fost doar ultima etapă a glaciatiei în istoria recentă a 
planetei. În ultimii 2,6 milioane de ani au avut loc între 40 si 50 de 
glaciatiuni' si, de-a lungul timpului, au devenit din ce in ce mai lungi si 
mai reci. De fapt, Cuaternarul este o perioadă extraordinar de instabilă 
pentru climatul planetei?, care a oscilat între epoci glaciare chinuitoare 
şi intervale interglaciare mai calde, determinând expansiunea si 
contracția periodică a uriaselor calote glaciare. Ingheturile durează, în 
medie, 80 000 de ani, iar răgazurile mai scurte dintre ele, doar 
aproximativ 15 000 de ani. Fiecare perioadă interglaciara, cum este 


actualul Holocen în care am intrat acum 11 700 de ani, nu este altceva 
decât o scurtă pauză termică, înainte ca clima să plonjeze într-un nou 
episod geros. Vom vedea mai târziu de ce planeta noastră a intrat în 
această etapă climatică neregulată, dar mai întâi să analizăm condiţiile 
din ultima epocă glaciară. 


VREMURI GEROASE 


Această perioadă a început în urmă cu aproximativ 117 000 de ani și a 
durat circa 100 000 de ani, până la începutul actualei perioade 
interglaciare — Holocenul.* La apogeul său, în intervalul cuprins între 
25 000 și 22 000 de ani în urmă, calote glaciare imense de până la 4 
kilometri grosime?, s-au extins din nord, sufocând Europa de Nord și 
America. Altă calotă glaciară, de dimensiuni mai mici, s-a întins pe 
teritoriul Siberiei, iar mari ghețari s-au extins dinspre lanţurile 
muntoase precum Alpi, Anzi şi Himalaya, precum și din lanţurile 
muntoase masive ale Noii Zeelande. 


Aceste straturi de gheaţă și ghețari expansivi au blocat cantităţi uriașe 
de apă, iar nivelurile mării din întreaga lume au scăzut cu până la 120 
de metri, scoțând la suprafaţă o mare parte din platformele continentale 
din jurul granițelor continentale, sub formă de uscat. Calotele de gheață 
din America de Nord, Groenlanda și Scandinavia s-au întins tocmai 
până la marginea acestor platforme continentale, iar mările din jurul 
lor aveau să fie acoperite cu banchize plutitoare.® 


Pe lângă gerul chinuitor din apropierea calotelor glaciare, reducerea 
evaporării din mările arctice a făcut lumea mult mai aridă. Vânturi 
cumplite au declanșat aprige furtuni de nisip pe câmpii aride.” O mare 
parte din relieful Europei și al Americii de Nord era asemănător 
tundrei, cu soluri îngheţate tot anul (permafrost) și cu stepe uscate si 
acoperite de iarbă, care se întindeau cât vedeai cu ochii spre sud. Multi 
dintre copacii care cresc în Europa astăzi au supravieţuit doar în refugii 
izolate din jurul Mediteranei. În urmă cu 20 000 de ani, pădurile dense 
din Europa Centrală actuală semănau cu nordul Siberiei din prezent.® 


Verkl ed i 


Cibi alantid 


Pământul in perioada glaciară, cu cele mai mari calote glaciare 
intercontinentale și cu niveluri ale mărilor cu 120 de metri mai scăzute 
decât în prezent 


Odată cu încheierea fiecărei epoci glaciare, oceanele au crescut și au 
inundat platformele continentale. Clima interglaciară, care revenise, a 
făcut ecosistemele din întreaga lume să se răspândească din nou, încet, 
spre poli, în urma condiţiilor favorizante, după retragerea calotelor 


glaciare. Migraţia este un lucru obișnuit în lumea animală — păsări care 
zboară spre sud pentru a-și petrece iarna sau mari turme de antilope 
gnu care galopează ca o avalanșă peste Serengeti —, dar și pădurile 
migrează. Desigur, copacii nu se pot dezrădăcina și deplasa, dar, pe 
măsură ce clima devine mai calmă, seminţele si puietii supraviețuiesc 
din ce în ce mai mult în fiecare an în partea de nord și, în timp, pădurea 
înaintează cu adevărat (asemenea profetiei din Macbeth). Se estimează 
că, după ultima epocă glaciară, specii de arbori din Europa și Asia ar fi 
migrat spre nord cu o viteză aproximativă de peste 100 de metri pe an.? 
Animalele i-au urmat — erbivorele deoarece se hrănesc direct cu plante, 
iar prădătorii le-au urmat la rândul lor. Epoci glaciare recurente au 
forțat flora si fauna să se deplaseze, măturând nordul și sudul, ca un val 
viu. 


Epocile glaciare variază în intensitate, dar nici perioadele interglaciare 
nu sunt toate la fel.:0 Ultima perioadă interglaciará, din intervalul 
dintre aproximativ 130 000-115 000 de ani în urmă, a fost în general 
mai călduroasă decât în prezent, nivelurile mărilor mai ridicate cu 
aproximativ cinci metri, iar animale pe care le-ai asocia în mod normal 
cu Africa străbăteau Europa. La finele anilor 1950, când niște 
constructori săpau in Trafalgar Square din centrul Londrei, au 
descoperit rămășițele câtorva animale mari — rinoceri, hipopotami si 
elefanți, precum si lei — toate datând din această perioadă glaciară 
anterioară.!! La umbra Coloanei lui Nelson, turiștii de azi abia așteaptă 
să își facă selfie-uri cu statuile din bronz în formă de lei care stau de 
pază la colţuri. Oare câţi dintre ei își dau seama cá, in ultima perioadă 
interglaciară, ar fi trebuit să fie cu ochii în patru ca să nu dea nas în nas 
cu un leu adevărat? 


Cu toate acestea, în ciuda scurtelor perioade mai calde care au 
determinat răspândirea acestor animale, Cuaternarul este, în esenţă, o 
epocă glaciară îndelungată; chiar si în perioadele interglaciare, calote de 
gheaţă groasă acoperă, în continuare, polii. Să vedem acum ce s-a 
întâmplat cu Pământul în istoria recentă a planetei, ce anume a 
determinat un climat atât de rece și instabil. S-a dovedit că modelele 
recurente ale acestor epoci glaciare au cauze cosmice, putând fi 
explicate prin schimbările înclinării Pământului în raport cu Soarele și 
prin mișcarea sa orbitală. 


MECANICA CEREASCĂ 


Dacă Pământul s-ar roti într-o poziţie verticală perfectă, nu ar exista 
anotimpuri. Datorită înclinării axei planetei, jumătate din an, emisfera 
nordică primeşte mai multă căldură decât cea sudică, deoarece se 
înclină spre Soarele care apare sus pe cer, iar razele sale cad în linie 
dreaptă pe suprafaţă, creând vara. Şase luni mai târziu, situaţia se 
inversează, creând iarna nordică și, respectiv, vara sudică. De asemenea, 
Pământul nu se rotește în jurul Soarelui într-un cerc perfect: traiectoria 
sa orbitală este uşor alungită, în formă de ou, cunoscută ca elipsă. La un 
moment dat, pe orbita sa pe parcursul unui an, Pământul se află puţin 
mai aproape de Soare, iar şase luni mai târziu, puţin mai 
departe.******* Ca lucrurile să fie si mai complicate, aceste 
caracteristici ale lumii noastre și ale orbitei sale se schimbă, de-a lungul 
timpului, impulsionate de efectele gravitaționale ale altor planete din 
sistemul solar (în special ale uriasului Jupiter). lată trei moduri 
importante în care variază mediul cosmic al Pământului, dând naștere 
ciclurilor cosmice pe care vi le-am expus pe scurt în capitolul anterior. 
În primul rând, orbita noastră variază între o formă circulară si una 
mai alungită, într-un ciclu de „excentricitate“ de aproximativ 100 000 de 
ani. Apoi, după aproximativ 41 000 de ani, înclinația Pământului în 
raport cu Soarele oscilează între 22,2° si 24,5°, înclinând polii spre Soare 
sau îndepărtându-i de el. Această înclinaţie are un efect puternic asupra 
intensității anotimpurilor, așadar chiar si cea mai mică modificare a 
unghiului înseamnă că zona arctică va primi mai multă sau mai puţină 
căldură pe perioada verii. Al treilea și cel mai scurt ciclu este cel de 
26 000 de ani, în care axa planetei se roteşte în cerc, ca un titirez, proces 
cunoscut ca precesie. Aceasta modifică perioada de timp a anului în care 
emisfera nordică și cea sudică sunt înclinate spre Soare, deci și 
coordonarea anotimpurilor (i se mai spune si „precesia echinoctiilor“). 
În acest moment, Polul Nord este îndreptat spre Steaua Polară — lucru 
foarte util pentru navigatori, asa cum vom vedea în capitolul 8 —, însă, 
în aproximativ 12 mii de ani, axa de rotaţie a Pământului se va roti, 
astfel încât planeta se va îndrepta spre o altă stea — Vega —, iar vara din 


emisfera nordică va cădea în luna pe care, în prezent, o numim 


decembrie. 

Ciclurile Milankovitch: variaţii ale orbitei și axei Pământului, care ne 


afectează clima 


Aşadar întinderea, înclinarea și schimbarea direcţiei Pământului si a 
orbitei sale influențează clima planetei și variază ciclic, de-a lungul 
timpului. Aceste variaţii periodice sunt ciclurile Milankovitch despre 
care am vorbit pe scurt în capitolul anterior, numite după savantul sârb 
care a înţeles prima dată modul în care aceste periodicitati cosmice 
schimbă clima pe Pământ. Ciclurile Milankovitch nu reduc întru totul 
cantitatea totală de lumină solară care încălzește suprafaţa Pământului 
pe orbita unui an, ci modifică distribuirea căldurii solare între emisfera 
nordică si cea sudică si, drept urmare, intensitatea anotimpurilor. 


Contrar a ceea ce ati putea crede intuitiv, factorul determinant pentru 
declanșarea perioadelor glaciare nu depinde de cât de geroasă devine 
zona arctică în timpul iernii, ci de cât de frig este vara. Într-o perioadă 
de veri reci în nord, fiecare nouă ninsoare a iernii nu se topește complet 
şi astfel se poate acumula de la an la an.” Adesea, o vară arctică mai 
rece înseamnă o iarnă mai caldă, iar acest lucru poate favoriza, de 
asemenea, acumularea calotelor de gheață: evaporări mai mari din 
mările mai calde vor aduce mai multe ninsori. Excentricitatea orbitei 
Pământului acţionează, în special, ca un amplificator al efectelor 
direcţiei axei acestuia, în timp ce avansează în buclă. De exemplu, de 
fiecare dată când aceste două cicluri se sincronizează, astfel încât 
punctul orbitei noastre coincide cu cel mai îndepărtat punct al 
Pământului în circuitul său eliptic, în momentul în care Polul Nord se 
înclină spre Soare, zona nordică va avea veri neobișnuit de reci. În 
consecinţă, gheaţa din perioada iernii nu se va topi complet și va începe 
să se acumuleze, iar planeta începe să alunece ușor într-o nouă eră 
glaciară. 


Pământul rămâne blocat în această stare înzăpezită, reflectând mare 
parte din căldura Soarelui, pana când ritmurile Milankovitch isi încheie 
ciclul, aducând mai multă căldură în nord, iar straturile de gheaţă se 
vor topi si se vor retrage din nou. Dezghetul de la finalul fiecărei ere 
glaciare este întotdeauna mult mai rapid decât inghetul de la început. Pe 
măsură ce ciclurile Milankovitch acţionează încălzind din nou emisfera 
nordică, oceanul eliberează mai mult dioxid de carbon și mai multi 
vapori de apă, ambele gaze cu efect de seră, care amplifică încălzirea. 
De asemenea, creșterea nivelului mării erodează marginile straturilor de 
gheaţă şi, pe măsură ce acestea se topesc, este expusă o suprafață mai 


mare de uscat şi de mare, care absoarbe mai multă lumină solară decât 
gheaţa albă si strălucitoare.!4 Astfel, ritmul perioadelor glaciare este 
marcat de o trecere lentă la starea de îngheţ, urmată de o dezghetare 
rapidă. 


De la începutul acestei perioade, ce a avut loc în urmă cu aproximativ 
2,6 milioane de ani, pulsul erelor glaciare a urmat ritmul de 41 000 de 
ani al ciclului Milankovitch, dar, din motive neclare încă, în urmă cu 
aproximativ un milion de ani, acesta a trecut la oscilaţii mai lente, dar 
extreme, urmate de ciclul de excentricitate al orbitei în extensie a 
Pământului, cu o durată de 100 000 de ani.:5 Erele glaciare s-au 
sincronizat cu ritmul unei altfel de tobe!:6 — una care bate mai lent, dar 
mai puternic. Erele glaciare au devenit din ce în ce mai intense și au 
durat din ce în ce mai mult: calote mari de gheaţă de la Polul Nord au 
avansat direct către Eurasia şi America de Nord și nu s-au topit complet 
în perioadele calde interglaciare.'" (Și calota glaciară din Antarctica 
crește si descrește, însă într-o măsură mult mai mică.18) 


Aşadar, astrologii au dreptate în această privinţă, doar că nu în modul 
în care își închipuie. Mişcarea altor planete din înaltul cerului nu ne va 
determina starea de spirit sau norocul, însă efectele gravitaționale 
asupra lumii noastre influenţează ceva mult mai profund: însăși clima 
Pământului. Înțelegerea mecanicii cerești care a dirijat aceste ere 
glaciare în ultimele câteva milioane de ani este destul de simplă, dar 
efectele subtile ale ciclurilor Milankovitch nu pot decât să declanșeze 
oscilații repetate între era glaciară şi perioadele interglaciare, dacă 
clima lumii este deja instabilă, chiar în pragul glaciatiei. Si atunci apare 
o întrebare mai importantă: care a fost cauza acestor condiţii glaciare, 
de la bun început? 


DE LA SERE LA DEPOZITE DE GHEAŢĂ 


În prezent, Pământul se află într-o perioadă ciudată a vieţii sale. 
Aproximativ 80-90% din existenţa sa!?, planeta noastră a fost 
semnificativ mai fierbinte decât în prezent; perioadele cu calote glaciare 
la poli sunt, de fapt, un soi de raritate. În ultimele trei miliarde de ani, 


au existat probabil doar șase epoci cu cantități semnificative de gheaţă 
pe planeta.2° Cu toate acestea, în ultimii 55 de milioane de ani, 
Pământul s-a confruntat cu o răcire continuă, iar clima globală a trecut 
de la sere la depozite de gheață. Acest fenomen este cunoscut sub 
denumirea de „răcire neozoică“, după numele epocii geologice în care a 
avut loc. 


Straturile de roci diverse de sub picioarele noastre le oferă geologilor 
posibilitatea de a împărţi lunga istorie a planetei în diferite ere, perioade 
şi epoci, adesea prin referire la tipurile de fosile din ele, asemenea 
capitolelor și paragrafelor dintr-o carte a timpului. Era actuală, 
dominată de mamifere și de plante angiosperme — vom reveni la flora și 
fauna planetei noastre în capitolul 3 — se numeşte Neozoic (care 
înseamnă „viaţă nouă“) și a început în urmă cu 66 de milioane de ani cu 
extinctia în masă a speciilor, eveniment care a încheiat Mezozoicul 
(„viaţa mijlocie“), caracterizată prin prezenţa de dinozauri. Cea mai 
recentă perioadă din Neozoic este Cuaternarul, definit de climatul 
fluctuant al etapelor de glaciatie si interglaciare cu care tocmai ne-am 
confruntat. Transand timpul în felii si mai fine, ultima epoca a 
Cuaternarului este Holocenul: actuală noastră perioadă interglaciara, 
care păstrează întreaga istorie a civilizaţiei umane. 


La finalul perioadei Cretacice, chiar înainte de extinctia în masă a 
dinozaurilor ce a avut loc acum 66 de milioane de ani, lumea era toridă 
şi umedă, cu păduri luxuriante, care creșteau si în regiunile polare. 
Probabil nivelul mărilor era cu aproximativ 300 de metri mai ridicat 
decât în prezent şi acoperea jumătate din zona continentală de pe 
planetă — pe vremea aceea, doar 18% din suprafaţa Pământului era 
acoperită de uscat.” Această etapă călduroasă a continuat în următorii 
10 milioane de ani, ajungând la apogeu cu Maximul Termic din 
Paleocen-Eocen (vom analiza semnificaţia acestuia în capitolul 3), de 
acum 55,5 milioane de ani, înainte ca clima globală să intre într-o 
îndelungată perioadă de răcire. În urmă cu aproximativ 35 de milioane 
de ani, primele calote glaciare permanente au apărut în Antarctica”, 
acum 20-15 milioane de ani au început sa se formeze calote glaciare 
peste Groenlanda, iar până la începutul Cuaternarului răcirea atinsese 


pragul pentru extinderea calotei glaciare a Polului Nord. Am intrat în 
etapa actuală a epocilor glaciare oscilante.?? 


Se pare că Pământul a depus eforturi concertate pentru răcire. Ce 
procese planetare la scară largă și-au unit forţele pentru a determina 
această răcire globală? 


Gaze ca dioxidul de carbon si metanul, precum şi vaporii de apă din 
atmosferă, acţionează ca geamurile de sticlă ale unei sere: ele permit 
luminii solare vizibile, cu lungime de undă scurtă, să cadă direct pe 
Pământ, încălzindu-l, dar blochează lumina infrarosie cu lungime de 
undă mai lungă, emisă de suprafaţa caldă a planetei. Efectul acestor 
gaze cu efect de seră este de a capta energia calorică, nelăsând-o să se 
întoarcă în spaţiu, izolând astfel planeta și provocând creșterea 
temperaturilor. Drept urmare, orice mecanism care reduce cantitatea 
acestor gaze cu efect de seră din atmosferă va determina o răcire 
globală. 


Aşa cum am văzut în capitolul anterior, în urmă cu 55 de milioane de 
ani, dansul continentelor a făcut India să se ciocnească cu Eurasia și să 
împingă în sus uriașul lanţ muntos Himalaya. Încă de atunci, acesta a 
fost puternic erodat de ploaie si de ghețari de mare altitudine. 
Mineralele din roci intră în reacţie cu dioxidul de carbon dizolvat în apa 
de ploaie, care apoi se varsă în râuri și de acolo în ocean, unde sunt 
folosite de creaturile marine pentru a-și construi cochilii din carbonat 
de calciu. Când aceste fiinţe dispar, cochiliile lor ajung pe fundul mării 
şi sunt îngropate. Astfel, Munţii Himalaya sunt descompusi, granulă cu 
granulă, și dioxidul de carbon este blocat și nu mai ajunge în atmosferă. 
Deşi este un mecanism puternic pentru absorbţia eficientă a CO2 din 
aer, tot a fost nevoie de aproximativ 20 de milioane de ani pentru a 
reduce nivelurile ridicate ale acestui gaz cu efect de seră din Cretacic 
până sub pragul în care lumea a devenit suficient de rece ca gheaţa să 
înceapă să se formeze la poli.24 

Diviziunile istoriei geologice a Pamantului 


In timp ce tinerii Himalaya s-au erodat, deriva continentelor a dus 
Antarctica spre pozitia sa actuala de la Polul Sud, iar Australia si 
America de Nord s-au deplasat spre nord. Acest lucru a izolat 
Antarctica şi a deschis o rută maritimă liberă chiar în preajma polului, 
o mare fosă oceanică ce înconjoară complet continentul sudic. S-a 
instalat un curent oceanic puternic care înconjoară Antarctica și nu 


permite curenților oceanici calzi de la ecuator să ajungă pe ţărmul 
Antarcticii, menţinând continentul îngheţat. Prima calotă glaciară 
permanentă a început să se formeze în Antarctica cu aproximativ 35 de 
milioane de ani în urmă.25 


Tectonica plăcilor a rearanjat și celelalte continente, împingând cea mai 
mare parte a masei de uscat în emisfera nordică, în timp ce jumătatea 
sudică a lumii a devenit în cea mai mare parte ocean deschis (0 
caracteristică asupra căreia vom reveni în capitolul 8, când vom analiza 
vânturile din zona turbulentă Roaring Forties). În ultimii aproximativ 
30 de milioane de ani, 68% din emisfera nordică era reprezentată de 
continente, doar o treime din suprafaţa uscatului fiind situată la sud de 
ecuator.?9 


Această diviziune yin si yang a lumii — o emisferă nordică dominată de 
uscat si o jumătate sudică oceanică — amplifică efectele variațiilor 
sezoniere ale căldurii Soarelui. Iarna, uscatul se răceşte mult mai repede 
decât apa învolburată a oceanului și este mult mai capabil să susțină 
straturile groase de gheaţă din ce în ce mai mari. Totuși, deși în general 
este adevărat că există mai mult teren uscat în emisfera nordică, există 
un continent si la Polul Sud — Antarctica — care în prezent este situat 
chiar deasupra lui, în timp ce Polul Nord este format din apă. Astfel se 
explică de ce Polul Sud a fost acoperit de o calotă de gheaţă mult mai 
repede decât echivalentul său nordic. La Polul Nord, unde gheaţa se 
topeşte mai ușor în ocean, abia în urmă cu 2,6 milioane de ani clima a 
devenit suficient de rece ca gheaţa să nu se mai topească în fiecare vară 
şi să se acumuleze de la an la an. 


Factorul geologic decisiv care a creat condiţiile pentru depozitele de 
gheață de astăzi a fost formarea istmului Panama. Această fâșie îngustă 
de uscat, care uneşte America de Nord cu America de Sud, este, de 
asemenea, rezultatul coliziunii continentale, subductia plăcii producând 
mai întâi un șir de insule vulcanice și ridicând apoi fundul mării până 
deasupra valurilor. Închiderea legăturii dintre Oceanul Pacific si 
Oceanul Atlantic a avut loc în urmă cu 2,8 milioane de ani? si a deviat 
curentul ecuatorial către nord, amplificând Curentul Golfului care 
aduce apă caldă în zonele de uscat din jurul Atlanticului de Nord. Deși 
este posibil ca acest curent de apă caldă să fi întârziat putin glaciatia din 


nord, în general surplusul de umiditate din atmosferă, provenit din 
evaporare, a provocat cantităţi mai mari de ninsoare iarna, încurajând 
astfel creșterea calotelor glaciare din emisfera nordică.28 


Odată cu formarea calotelor glaciare, mai întâi la Polul Sud, apoi la 
Polul Nord, atmosfera s-a răcit şi mai mult, deoarece suprafaţa lor albă 
şi strălucitoare reflecta în spațiu mai multă lumină solară — un efect de 
domino, pe care oamenii de știință îl numesc „buclă de feedback“. Pe 
măsură ce mările deveneau mai reci, retineau mai mult dioxid de 
carbon dizolvat din aer, continuând să scadă nivelurile atmosferice și să 
reducă efectul de seră care incálzea planeta.?? 


Efectele creării muntilor si eroziunea ulterioară, care îndepărta dioxidul 
de carbon din atmosferă, tectonica plăcilor care izola Antarctica la Polul 
Sud şi formarea istmului Panama, modificând modelele de circulaţie ale 
oceanului, deriva continentelor, care muta cea mai mare parte a maselor 
terestre rămase într-o singură emisferă — toti aceşti factori împreună au 
reușit să ne împingă în condiţii glaciare. Răcirea planetei, până în 
stadiul în care s-au format mari straturi de gheaţă la nord, în urmă cu 
2,6 milioane de ani, a reprezentat un prag critic şi clima, în ansamblu, a 
intrat într-o stare instabilă. De fapt, de fiecare dată când ciclurile 
Milankovitch răceau uşor Polul Nord, calota glaciară se întindea peste 
Europa, Asia și America de Nord, iar aceste mari continente puteau 
sustine straturi groase de gheaţă. Chiar si o extindere ușoară a gheții va 
reflecta și mai multă lumină solară, accentuând răcirea şi declanșând 
astfel un proces de creştere în buclă, care a provocat o extindere și mai 
mare a straturilor de gheaţă și a blocat și mai multă apă din oceane, 
determinând o scădere a nivelului mării. 


Această tendinţă de răcire prelungită a lumii din ultimii 55 de milioane 
de ani ai Neozoicului a avut o influență profundă asupra planetei și 
asupra propriei noastre evoluţii. După cum am văzut în capitolul 
anterior, trecerea la condiţii mai reci și mai uscate a redus pădurile din 
Africa de Est si le-a înlocuit cu câmpii ierboase, ducând la evoluţia 
hominizilor. De asemenea, fluctuațiile rapide ale lacurilor de amplificare 
din Valea Marelui Rift, care ne-au transformat într-o specie extrem de 
versatilă și inteligentă, au fost provocate de ritmul precesiei ciclurilor 
Milankovitch. 


De acum aproximativ 100 000 de ani a început o aliniere planetară. 
Înclinarea axei Pământului, care a adus vara în emisfera nordică, a 
început să coincidă cu perioada în care planeta se afla la cea mai mare 
distanță de Soare pe orbita sa eliptică, ceea ce însemna că verile nordice 
au devenit si mai reci. Gheaţa din timpul iernii nu s-a topit, ci s-a 
acumulat. Calotele de gheață nordice au început să crească si să se 
extindă spre sud, în timp ce Pământul intra într-o nouă eră glaciară. 


Să aruncăm o privire asupra modului în care cea mai recentă epocă 
glaciară şi scăderea ulterioară a nivelurilor mării ne-au oferit o 
oportunitate majoră de a ne răspândi în întreaga lume. Cu toţii suntem 
copiii Africii, dar ne-am părăsit leagănul civilizaţiei. 


EXODUL 


În urmă cu aproximativ 60 000 de ani, strămoșii noștri au început să se 
răspândească în afara Africii. E greu de știut exact pe ce drum am luat- 
o sau momentul precis în care am ajuns prima dată în zone noi, 
deoarece registrul fosil este foarte neuniform și adesea este greu să 
identificăm pe baza dovezilor arheologice exact cărei ramuri a 
hominizilor aparţin. Așadar, cea mai mare parte a înţelegerii noastre 
privind extinderea omenirii vine din studiul geneticii populațiilor 
indigene care locuiesc în întreaga lume în prezent. Prin analiza ADN- 
ului și prin capacitatea de estimare a procentului în care s-au acumulat 
mutații în codul genetic, ne putem da seama cu cât timp în urmă 
populaţiile au început să difere una de cealaltă. Cartografierea acestei 
variaţii genetice pe tot globul ne permite să ne dăm seama când au ajuns 
prima oară oamenii în diferite regiuni și astfel să urmăm vechile rute de 
migraţie. 


Două tipuri principale de ADN au fost cel mai utile în această muncă de 
detectiv. În interiorul fiecăreia dintre celulele noastre există structuri 
minuscule, numite mitocondrii, care conduc reacțiile biochimice pentru 
furnizarea energiei. Aceste mitocrondrii reprezintă centralele electrice 
ale celulei și conţin propria buclă minusculă de ADN. Când ai fost 
conceput, ai moștenit mitocondriile din ovulul mamei tale, dar nici una 


din sperma tatălui: ADN-ul mitocondrial se transmite continuu pe linie 
maternă, de la mamă la fiică. Prin analiza genetică a ADN-ului și 
calculând timpul de care a fost nevoie ca diferitele populaţii să se 
despartă una de cealaltă, ne putem întoarce la locul în care acestea 
converg — până la acea femeie specială din trecuturile îndepărtate, 
mama ancestrală a tuturor oamenilor de astăzi. Acest cel mai recent 
strămoș comun matriliniar a fost numit Eva Mitocrondrială și a trăit în 
Africa, în urmă cu aproximativ 150 000 de ani. În schimb, dacă 
analizăm ADN-ul din cromozomul Y, transmis doar de la tată la fiu, 
putem identifica strămoșul masculin cel mai recent, numit Adam cu 
cromozom Y. Datarea rădăcinii acestui arbore genetic este si mai 
nesigură, dar se crede că strămoșul comun masculin a trăit în urmă cu 
200 000—150 000 de ani. 


Aceasta nu înseamnă că pe vremea aceea trăiau o singură femeie și un 
singur bărbat şi nici că cei mai recenți strămoși de sex masculin și 
feminin s-au întâlnit vreodată — deoarece au trăit în timpuri și în locuri 
diferite. De fapt, ar fi o coincidenţă uluitoare dacă linia mitocondrială 
feminină ar data din aceeași perioadă cu linia cromozomului Y 
masculin. (În acest sens, denumirile biblice ne induc în eroare.) Singura 
însemnătate a Evei Mitocondriale (si analog, a lui Adam cu 
cromozom Y) este că, pur și simplu, s-a întâmplat ca ea să dea naștere 
unor fiice care, la rândul lor, au născut fiice, si asa mai departe de-a 
lungul liniei, până la toti oamenii care trăiesc astăzi; întâmplător, 
celelalte linii ale arborelui genealogic au dispărut sau nu au avut copii 
de sex feminin. 


Cel mai surprinzător rezultat al acestor studii genetice globale este că 
specia umană este extrem de uniformă. În ciuda usoarelor diferente 
regionale în ce priveşte culoarea pielii sau a părului, ori forma craniului, 
diversitatea genetică în rândul a 7,5 miliarde de oameni care trăiesc în 
lume astăzi este uimitor de mică.*0 De fapt, există mai multă diversitate 
genetică între două grupuri de cimpanzei care locuiesc pe țărmurile 
opuse ale unui fluviu din Africa Centrală decât între oamenii care 
trăiesc în parti opuse ale lumii.*! Totuși, cea mai mare diversitate 
genetică umană o regăsim in Africa, așadar, chiar daca nu am fi 
descoperit niciodată oase fosilizate sau dovezi arheologice străvechi și 
ne-am fi ghidat doar după ADN-ul oamenilor moderni, tot ar fi limpede 


că originea tuturor este în Africa și că ne-am răspândit din acest loc 
natal. În plus, studiile genetice sugerează că omenirea întregii lumi de 
astăzi se trage mai degrabă dintr-un singur exod din Africa decât din 
mai multe valuri de migraţie și, probabil, din doar câteva mii de 
migranti iniţiali. 


Oamenii moderni, Homo sapiens, au intrat prima dată în Peninsula 
Arabiei în timpul unei schimbări climatice regionale, către condiţii mai 
umede, favorabile unei înverziri a zonei’, fie îndreptându-se spre nord, 
de-a lungul peninsulei Sinai, fie luând-o pe un drum mai sudic, trecând 
prin strâmtoarea Bab el-Mandeb cu ajutorul plutelor?^ Pe măsură ce 
strămoșii noștri au început să se răspândească în Eurasia, am întâlnit 
alte specii de hominizi care părăsiseră Africa, mult timp înainte. În 
Orientul Mijlociu, oamenii moderni au trecut printr-o scurtă perioadă 
de încrucişare cu neandertalienii, astfel încât am preluat și de la ei o 
urmă de ADN pe care am purtat-o cu noi, populând restul lumii55, si 
care reprezintă în jur de 2% din codul genetic al populaţiei non-africane 
de astazi.3° Faptul că populaţia modernă est-asiatică pare a deţine mai 
mult ADN de neandertalieni decât europenii sugerează că oamenii s-au 
încrucișat cu neandertalienii cu încă măcar o ocazie, când am migrat 
spre est, prin Eurasia. 


Se pare că au avut loc si mai multe încrucișări cu altă misterioasă specie 
dispărută de hominizi, cunoscută sub numele de denisovani, atunci când 
am trecut prin Asia Centrală. Avem informaţii despre denisovani doar 
din fosilele câtorva dinţi si a unor fragmente de os de deget de la mana 
şi de la picior descoperite într-o peșteră din Munţii Altai, la granița 
dintre Siberia și Mongolia, iar analiza ADN-ului dezvăluie că erau, 
probabil, o specie înrudită cu neandertalienii.?" Între 4 şi 6% din ADN- 
ul oamenilor moderni din Melanezia și Oceania provine de la denisovani 
care au avut o contribuţie mică si la codul genetic al populațiilor native 
americane.38 Este uimitor că o întreagă specie umană, care a trăit 
alături de a noastră cu doar câteva zeci de mii de ani în urmă, ne este 
cunoscută doar prin câteva fragmente de oase și urme de ADN pe care 
le-au lăsat în genomul nostru. O specie de hominizi și mai străveche, 
Homo erectus, a părăsit Africa în urmă cu aproximativ două milioane 
de ani??, ajungând până în China si Indonezia, dar dispăruse deja cand 


omenirea se răspândea pe teritoriul Asiei. Popoarele indigene din Africa 
nu deţin ADN nici de la neandertalieni, nici de la denisovani. 


Când primii migranti au ajuns în fiecare zona nouă, populaţia a crescut, 
iar urmașii lor au continuat să migreze. Regiunea acoperită în prezent 
de Irak și Iran era un punct central de răspândire, cu fluxuri de 
migraţie care se îndreptau spre Europa, în restul Asiei, în Australia și 
Americi. Se pare că oamenii au pornit mai întâi spre est, urmând 
hotarul sudic al Eurasiei, spre India și Asia de Sud-Est;^ o ramificaţie 
timpurie a acestei rute i-a dus pe oameni în Europa cu aproximativ 
45 000 de ani în urmă.? Migraţia spre est s-a împărţit în două rute, de o 
parte și de alta a Munţilor Himalaya, asemenea unui râu care curge pe 
lângă o stâncă, o rută îndreptându-se spre nord, de-a lungul Siberiei și 
în cele din urmă ajungând în America, iar a doua îndreptându-se spre 
sud, de-a lungul Asiei de Sud-Est, spre Australia. Răspândirea pe 
teritoriul Asiei de Sud pare să fi fost relativ rapidă, poate datorită 
similaritatii climei cu cea a ținutului nostru ancestral din Africa 
subsahariană, și am ajuns în Asia de Sud-Est și în China în urmă cu 
50 000—45 000 de ant 


Din peninsula Indochina, am trecut prin Noua Guinee si Australia in 
urmă cu aproximativ 40 000 de ani. Având în vedere că nivelul global 
al oceanelor era cu 100 de metri mai scăzut decât astăzi, din cauza 
condiţiilor glaciare, zonele litorale puţin adânci din apropierea 
Indoneziei au ieșit la suprafaţă, ca uscat. Arhipelagul Indonezian a 
devenit parte a unei prelungiri a Asiei de Sud-Est, cunoscută ca 
Sundaland, iar Australia, Noua Guinee şi Tasmania s-au unit formând 
un singur continent, numit Sahul. Aceste două continente stăteau fata in 
fata, de o parte si de alta a unei mări înguste, împânzite cu lanţuri 
insulare care ne-au ajutat specia să ajungă în acest colt estic al lumii.*° 


În cele din urmă, fluxul lent de migraţie a ajuns în extremitatea nord- 
estică a Eurasiei, iar aici condiţiile epocii glaciare s-au dovedit cele mai 
importante pentru migraţia umană: ne-au oferit traseul de intrare în 
America. 


Astăzi, liniile de coastă ale Rusiei și Statelor Unite sunt separate de 
strâmtoarea Bering, cu o lăţime de 80 de kilometri, iar cele două insule 


Diomede se află chiar în mijlocul canalului maritim.******** 


În timpul ultimei epoci glaciare, odată cu scăderea nivelului mării, 
Siberia şi Alaska s-au extins, încercând să ajungă una la cealaltă, ca 
degetele întinse ale lui Adam si ale lui Dumnezeu pictate de 
Michelangelo pe tavanul Capelei Sixtine, până când, în cele din urmă, s- 
au atins, si cele două vaste continente Eurasia și America s-au unit. 
Acest coridor de uscat s-a extins, până când, la apogeul glaciatiei, acum 
aproximativ 25 000 de ani, s-a întins până la o mie de kilometri de la 
nord la sud. 


Chiar și neacoperit de calote de gheaţă, istmul Bering ar fi fost un 
mediu indiscutabil de dur: rece si uscat, cu dune de nisip erodat de 
ghețari și suflat de vânt. Podul de uscat a fost aproape un desert arctic, 
dar presărat cu suficientă vegetaţie rezistentă pentru a sustine viata 
animală: mamuti lanosi, leneși de pământ si bizoni de stepă, precum si 
tigri cu dinti-sabie, care îi vânau. 


Oamenii au traversat acest pod de uscat și au ajuns în America, în urmă 
cu aproximativ 20 000 de ani^9, dar istmul fusese deja traversat în 
direcţie opusă, în Eurasia, într-o epocă anterioară, de alte animale, 
dintre care o parte aveau să devină esenţiale pentru civilizaţii pe tot 
parcursul istoriei. Atât calul, cât şi cămila s-au dezvoltat în America de 
Nord şi au trecut în Eurasia, peste podul de uscat Bering, dispărând 
ulterior din locul naşterii lor. (Vom reveni asupra importanţei acestui 
lucru în capitolul 7.) 


După ce a trecut peste podul de uscat și a ajuns în Alaska, omenirea și-a 
croit drum prin Americi în timp ce calotele de gheață dispáreau. La 
acea vreme, două straturi uriașe de gheaţă — Cordilier si Laurentin — 
acopereau cea mai mare parte din Canada și zone întinse din nordul 
Statelor Unite ale Americii. La dimensiunea sa maximă, calota de 
gheaţă laurentină era mai mare decât întregul strat de gheaţă al 
Antarcticii de astăzi, cu o cupolă imensă, de până la 4 kilometri grosime, 
peste golful Hudson.*” 


Lumea erei glaciare cu traseele de migraţie ale H. sapiens și cu 
răspândirea aproximativă a neandertalienilor și denisovanilor 


Pentru a ocoli aceste straturi de gheaţă și a se îndrepta spre sud, este 
posibil ca migrantii sa fi călătorit de-a lungul coastei de vest sau poate 
au trecut printre ele, printr-un coridor lipsit de gheata*®, dar odată ce a 
trecut în siguranţă de calotele de gheaţă din America de Nord, omenirea 
s-a răspândit rapid pe întregul continent, în timp ce era glaciară se 


domolea. Strămoșii noștri au trecut prin istmul Panama, ajungând în 
America de Sud, în urmă cu aproximativ 12 500 de ani și au ajuns în cel 
mai sudic punct al continentului pe parcursul unui mileniu. Omenirea 
înconjurase globul. 


Astfel, era glaciară şi scăderea nivelului global al mărilor au determinat 
popularea Americii. Pe parcursul deplasării lor prin Europa și Asia, 
strămoșii noștri intraseră în contact cu neandertalienii și cu denisovanii, 
dar aici, în America, nu au întâlnit populaţii anterioare. După ce a 
trecut podul de uscat Bering și a ajuns în lumea nouă, omenirea 
ajunsese acolo unde nici o specie de hominizi nu mai pusese piciorul 
vreodata.*9 


Apoi, in urma cu aproximativ 11 000 de ani, pe masura ce lumea se 
incalzea iarasi, dupa ultimul maxim glacial si cresterea nivelului marii, 
podul de uscat Bering a disparut din nou sub valuri. Legatura dintre 
Alaska si Siberia a fost afectata, iar emisfera estica si cea vestica au fost 
separate. Pentru inca 16 000 de ani nu a existat nici un contact de 
durata intre oamenii Lumii Vechii si cei ai Lumii Noi, pana in 1492, 
când Cristofor Columb a pus piciorul pe insulele Caraibe. 
Asemănătoare genetic, dar trăind în peisaje diferite, cu acces la plante şi 
animale diferite, aceste două populaţii izolate ale omenirii au format 
civilizaţii independente una de cealaltă, dar remarcabil de asemănătoare 
în ce priveşte aclimatizarea culturilor, domesticirea animalelor si 
dezvoltarea agriculturii.******** 


Poate că am lăsat impresia că răspândirea noastră a fost una rapidă sau 
chiar dirijată către toate colțurile globului — ca si cum strămoșii nostri 
ar fi întors, cu intenţie, spatele pământului natal originar din Africa si 
ar fi pornit cu îndrăzneală spre orizont, încruntând din sprâncene, cu o 
expresie dârză pe chip și umplând sistematic toate ungherele și 
cotloanele de pe continente. Aceste deplasări pot fi descrise mai precis 
ca niște imprástieri, cu grupuri de vânători-culegători care cutreierau 
zone cu densități foarte mici ale populaţiei, deplasându-se încet, de-a 
lungul multor ani, ţinând ritmul cu anotimpurile, odată cu schimbările 
climei locale, schimbând locul pentru a evita frigul și arsita, și căutând 
condiţii favorabile mai calde si mai umede pentru a găsi hraná.? De-a 
lungul generaţiilor, am mers din ce în ce mai departe. De exemplu, 


răspândirea omenirii din Peninsula Arabiei, de-a lungul coastei Eurasiei 
până în China, a avut loc cu o viteză medie de mai puţin de jumătate de 
kilometru pe an. 


Cu toate acestea, în cele din urmă, omenirea a moștenit Pământul. 
Neandertalienii şi denisovanii — rudele speciei noastre de hominizi — au 
dispărut. Aşa cum am discutat în capitolul anterior, se pare că mai 
degrabă nu au putut tine pasul cu oamenii, decât că au fost vanati si 
uciși de aceștia, sau au cedat pur și simplu condiţiilor dure când era 
glaciară a ajuns la apogeu. Ultimii neandertalieni au dispărut în 
perioada cuprinsă între 40 000-24 000 de ani, iar noi am devenit singura 
specie umană supraviețuitoare de pe Pământ. În 50 000 de ani după 
părăsirea Africii, am colonizat fiecare continent, cu excepţia Antarcticii, 
devenind cea mai răspândită specie de animale de pe planetă. 
Stăpânirea focului și abilitatea de a crea veșminte și de a folosi unelte 
ne-au ajutat pe noi — nişte maimuțe antropoide de savană — să populám 
fiecare zonă climatică, de la tropice la tundră. Am părăsit mediul care 
ne-a creat şi am învăţat să ne construim propriile habitate artificiale de 
colibe si ferme, sate si orase.******** 


Probabil este surprinzător că această extindere globală a avut loc în 
timpul climatului geros al ultimei ere glaciare, dar de fapt, tocmai aceste 
condiţii ne-au ajutat să realizăm asta. Creșterea straturilor de gheață 
nordice a absorbit atât de multă apă din oceane, încât scăderea nivelului 
mării a expus zone mari de platforme continentale. Tocmai era glaciară 
este cea care ne-a permis să ne deplasăm pe uscat, spre Indonezia, să 
trecem marea îngustă către Australia și să traversăm podul de uscat 
Bering, până în America. De asemenea, scăderea nivelurilor mării a 
însemnat că exista o zona de uscat mult mai întinsă pe care să locuim — 
25 de milioane de kilometri pătraţi în plus, aproape echivalentul 
suprafeţei Americii de Nord de astăzi.55 


Pe lângă faptul că ne-au oferit condiţii care ne-au permis să ne 
răspândim în întreaga lume, erele glaciare anterioare au avut și alte 
implicaţii importante pentru formarea mediului în care locuim și pentru 
cursul istoriei. 


RAMIFICATII 


Probabil știți că marginile incretite ale Norvegiei, formate din 
numeroase fiorduri în forma literei U, au fost sculptate de ghețarii care 
avansau în timpul erelor glaciare, la fel ca lacurile Scoției. Si, chiar dacă 
glaciatia a fost mult mai putin remarcabilă în emisfera sudică, daca 
priveşti harta statului Chile, vei observa fiorduri identice pe coasta 
Pacificului, în capătul Americii de Sud. În timpul erelor glaciare, 
ghețarul din Patagonia s-a deplasat pe pantele Munţilor Anzi, acoperind 
o treime din Chile, în momentul maxim al extinderii, si săpând aceste 
văi. Ulterior, acestea au fost inghitite de nivelul crescând al mării, 
devenind un amestec incredibil de complex de insulițe neregulate, 
promontorii si canale interconectate — aproape ca si cum coasta ar fi fost 
spulberată de îngheţ. 


În anul 1520, în prima călătorie în jurul lumii, exploratorul portughez 
Fernando Magellan a descoperit un traseu ce ocolea extremitatea 
Americii de Sud, de-a lungul unui pasaj creat de aceste văi inundate, 
săpate de ghețari. Cele mai înguste puncte de la intrarea Atlanticului in 
strâmtoarea Magellan au fost formate de „morene terminale“ — 
reziduuri împinse de ghețarii care acționau ca niște buldozere și apoi 
depozitate la fundul oceanului, când aceştia au început din nou să se 
retragă odată cu încheierea erei glaciare.56 Strâmtoarea Magellan, cu o 
lungime de 600 de kilometri, a fost un punct de legătură esenţial între 
cele mai mari două oceane ale lumii timp de aproape patru secole, până 
la construirea Canalului Panama, în anul 1914. Deși îngustă și dificil de 
navigat, din cauza curenților imprevizibili, tot este mai scurtă si (ca si 
canal intern) mult mai adăpostită de furtuni decât pasajul vijelios dintre 
cel mai sudic cap și Antarctica, descoperit de Sir Francis Drake în anul 
1578. 


De asemenea, glaciatia a avut implicaţii profunde si pentru remodelarea 
reliefului Americii de Nord și a istoriei ulterioare a Statelor Unite ale 
Americii. Aici, calotele de gheaţă extinse au schimbat cursul întinselor 
fluvii Missouri si Ohio, iar când gheaţa s-a topit, acestea au continuat sa 
curgă de-a lungul fostelor margini ale calotei de gheață. Astăzi se 
întâlnesc cu Mississippi, formând o uriașă literă psi (V) și oferă 


transport uşor pe direcţia est-vest, chiar de-a curmezisul continentului. 
Missouri, în special, ajunge la peste 2 000 de kilometri vest, până la 
Munţii Stâncoși. Acesta a fost fluviul, deviat anterior de era glaciară, 
care i-a purtat pe exploratorii Lewis și Clark pe majoritatea drumului 
către coasta Pacificului, în anul 1804, și a permis stabilirea unei 
prezenţe americane de-a lungul suprafeţei imense a Louisianei și a 
Teritoriilor de Nord-Vest. Si alte fluvii au fost deviate de glaciatie, de 
exemplu Teays şi Sf. Laurenţiu; fără aceste rute de transport fluvial în 
jurul Munţilor Apalasi, cele treisprezece colonii iniţiale s-ar fi limitat la 
coasta Atlanticului. 


De asemenea, Marile Lacuri ale Americii de Nord sunt amprente lăsate 
de era glaciară, bazinele lor adânci fiind golite de calota de gheaţă 
Laurentina si apoi umplute cu apa provenită din topirea lui, în urmă cu 
aproximativ 12 000 de ant PI Odată ce au fost conectate prin canale, 
aceste căi navigabile extinse au devenit extrem de importante pentru 
transportul intern de pe coasta Atlanticului, înainte de construcția 
căilor ferate de lungă distanţă, și au dus la transformarea orașelor New 
York, Buffalo, Cleveland, Detroit și Chicago în centre comerciale 
importante.58 


Morenele, creste din material detric, cu o înălțime de 40-50 de metri, se 
întind în partea de nord a Statelor Unite. Long Island din New York este 
formată din două creste lungi de morene depozitate la fundul calotei de 
gheaţă Laurentine, la fel ca și peninsula Cape Cod, aflată mai sus pe 
coastă, în Massachusetts.5? În plus, Boston, Chicago si New York sunt 
construite pe stratul gros de sedimente lasate in urma de topirea acestei 
calote.9? Din aceste morene si depozite glaciare din întreaga lume, noi 
extragem nisip si prundis pentru agregate din beton, șosele si materia 
primă pentru fundaţii sau căi ferate. În plus, graniţa calotei din 
America de Nord a împins vânturi aprige care au ridicat în aer 
particule fine de pietriș, nisip si argilă, măcinate din terenul stâncos, si 
le-a depozitat mai departe în sud, unde au creat terenurile agricole 
extraordinar de fertile din Vestul Mijlociu. 


Totuși, pe partea cealaltă a bazinului vom găsi probabil cel mai clar 
exemplu de influenţă a erelor glaciare asupra istoriei. 


NAŢIUNI INSULARE 


Cu jumătate de million de ani în urmă, Marea Britanie nu era o insulă, 
ci făcea încă parte din Europa continentală, conectată fizic cu Franţa — 
ca niște frati siamezi — printr-un istm situat între Dover si Calais. Acest 
pod de uscat era o continuare a structurii geologice în forma de cocoasa, 
cunoscută ca anticlinalul Weald-Artois, care se întinde din sud-estul 
Angliei până în nord-estul Franţei și este format din straturi de roci 
apărute în timpul aceleiași mișcări tectonice care a creat Alpii, atunci 
când Africa s-a ciocnit de Eurasia. 


Podul de uscat dintre Anglia şi Franţa a fost erodat, distrugând această 
legătură, şi se pare că acest lucru s-a întâmplat brusc, în timpul unui 
eveniment catastrofal. Cartografierea cu sonarul a Canalului Mânecii 
dezvăluie o vale neobișnuit de dreaptă si de largă pe fundul mării, 
presărată cu insule conturate precis si șanțuri lungi de un kilometru — 
semne clare ale unui potop colosal ce se abătuse asupra Pământului. 


Aşa cum am văzut, în timpul actualei noastre ere glaciare oscilante, 
glaciatiile au provocat scăderea nivelurilor globale ale mării cu peste 
100 de metri. Acest lucru a determinat ridicarea ca suprafaţă de uscat a 
platformei continentale din jurul Mării Nordului şi a bazinului 
Canalului. În timpul erei glaciare de acum aproximativ 425 000 de ani 
(cu cinci ere glaciare înaintea celei mai recente), un lac de apă gigantic a 
fost prins între stratul de gheaţă scoţian si cel scandinav si dorsala 
stâncoasă de 30 de kilometri care încă lega Anglia de Franţa. Acest lac a 
fost umplut cu apa provenită din topirea calotelor de gheaţă, precum şi 
din gurile de vărsare ale fluviilor Tamisa și Rin. Fără nici o gură de 
scurgere, apa a continuat să crească, până când, inevitabil, a început să 
inunde podul de uscat. Aceste cascade uriașe au săpat bazine adânci pe 
fundul canalului și au măcinat digul, până când acest baraj natural s-a 
prăbuşit. Întregul lac din centru s-a golit, producând o inundație uriașă, 
lărgind deschizătura digului și modelând pe fundul Canalului forme de 
relief pe care le putem vedea astăzi cu ajutorul sonarului. Se crede că 
acest prim potop de acum 425 000 de ani a fost urmat de un al doilea, în 
urmă cu aproximativ 200 000 de ani, și că în intervalul dintre ele s-a 


format prin eroziune strâmtoarea Dover de astăzi, lăsând în urmă 
stâncile albe ca niște cioturi ale fostului istm. Odată cu dezghetul 
ulterior, de după încheierea erei glaciare, şi cu creșterea nivelului mării 
în perioadele interglaciare, acest pasaj a format Canalul Mânecii (sau 
La Manche, cum îl numesc francezii).6 


Anglia fusese despărțită pentru totdeauna de Europa. Formarea 
Canalului Mânecii a avut ramificații profunde de-a lungul istoriei 
pentru Anglia, precum şi pentru Europa, în ansamblu. Canalul a servit 
ca un sant natural de apărare, protejând Anglia de-a lungul istoriei 
europene. Ultima invazie de mare anvergură, cucerirea normandă din 
1066, a avut loc cu aproape o mie de ani în urmă. Anglia era îndeajuns 
de aproape pentru a transporta mărfuri pe mare şi pentru a rămâne 
foarte implicată în politica continentului, fiind în același timp protejată. 


Pe parcursul conflictelor constante și a schimbării graniţelor Europei 
continentale, Marea Britanie a scăpat, în mare măsură, de ravagiile 
războiului pe pământurile natale și a putut rămâne distantă și izolată, 
alegând să intervină doar când avea un Interes, Bi În secolul XVII, de 
exemplu, a fost crutata de devastarea Războiului de 30 de Ani, care a 
început ca un conflict între state catolice și protestante europene și a 
distrus o mare parte din Europa Centrală, provocând pierderi uriașe de 
populaţie — peste 50% în anumite regiuni — ca rezultat al foametei si al 
bolilor. Fiind protejată de șanțul ei natural, situația Angliei 
contrastează, în multe feluri, cu cea a Germaniei, mărginită la nord de 
mare si la sud de Alpi, dar deschisă pe ambele parti prin Câmpia 
Europeană. Această vulnerabilitate, provenită din lipsa apărării 
naturale, explică multe dintre nesigurantele și ambițiile militare ale 
statelor din această regiune — Sfântul Imperiu Roman, Prusia, apoi 
Germania, ca naţiune unită. 


Cu graniţe naturale clar definite și o suprafaţă relativ mică, Anglia a 
reușit unificarea timpurie a domeniilor feudale într-o identitate 
naţională.65 De asemenea, s-a susținut că tocmai această scădere a 
amenințărilor de invazie si acest simt al siguranţei in fata pericolelor 
externe au dus la dispersia progresivă a puterii, de la monarhia 
autocrată la un sistem democratic mai echilibrat, începând cu Magna 
Carta, în anul 1215, până la sistemul parlamentar de astázi.99 


În plus, fără o frontieră terestră de apărat, cheltuielile militare ale 
Angliei reprezentau doar un procent din cele ale rivalilor săi 
continentali.” În schimb, Anglia a reușit să isi canalizeze energia spre 
înființarea si menţinerea Marinei Regale, nu numai pentru a-şi apăra 
teritoriul — înfrângerea flotelor franceze si spaniole din bătălia de la 
Trafalgar din 1805, care a înăbușit speranţele lui Napoleon de a invada 
Anglia este cel mai impresionant exemplu -, ci si pentru a-și păzi 
coloniile de peste mări si a-şi proteja interesele și rutele comerciale, pe 
măsură ce şi-a dezvoltat un imperiu maritim care a ajuns să le 
înlocuiască pe cele ale spaniolilor, francezilor și olandezilor. 


Desigur, este imposibil de spus cu certitudine cum s-ar fi desfășurat 
istoria Europei dacă Anglia nu ar fi fost o insulă. Ce s-ar fi întâmplat 
dacă calotele de gheaţă din Scoţia si Scandinavia nu s-ar fi unit 
niciodată, blocând la mijloc lacul glaciar care s-a revărsat prin Canalul 
Mânecii, erodând istmul şi deschizând strâmtoarea Dover? Ce s-ar fi 
întâmplat dacă erele glaciare ar fi fost un pic mai puţin geroase? Nu este 
momentul să facem speculaţii despre istorii inventate, dar dacă ne 
gândim la rezultatele alternative potenţial profunde, acestea subliniază 
importanţa geologiei pentru felul în care este lumea astăzi. Dacă Anglia 
ar fi fost în continuare legată de continent printr-un pod de uscat, oare 
blitzkriegul Wehrmachtului în Europa ar mai fi învins acest ultim 
bastion de rezistență împotriva Germaniei naziste? Oare Anglia ar fi 
capitulat în fata Grande Armée a lui Napoleon in 1805 sau forţele 
spaniole ar mai fi invadat-o oare în 1588 (fără să fie nevoie de o 
armată)? 


Am putea spune că puternica naţiune insulară a ajutat la menţinerea 
balanței puterii în istoria continentului, opunându-se invaziei si 
împiedicând orice putere să consolideze un imperiu european. Pe de altă 
parte, izolarea sa geografică a creat o mentalitate insulară care adesea a 
ţinut la distanţă Marea Britanie si a făcut-o reticenta în a lega relații 
strânse cu vecinii săi continentali, în ciuda intereselor comune și a sorții 
pe care o împărtăşeau. 


Astfel, cea mai recentă perioadă a istoriei planetei a determinat 
răspândirea speciei noastre pe întregul glob, iar amprentele permanente 
pe care le-au lăsat erele glaciare asupra peisajului au avut implicaţii 


profunde pentru cursul istoriei umane. Întreaga poveste a civilizaţiei s-a 
desfăşurat în timpul actualei perioade interglaciare, iar acum ne vom 
îndrepta atenţia asupra forţelor planetare care stau la baza acestei 
tranzitii fundamentale în istoria omului: cultivarea speciilor de plante si 
domesticirea animalelor sălbatice, precum şi apariţia agriculturii. 


In prezent, vara din emisfera nordică începe când Pământul se află la 
cea mai mare distanţă fata de Soare pe orbita sa eliptică. 


Aşa cum afirma Sarah Palin în anul 2008, chiar poţi vedea Rusia din 
Alaska. De altfel, Rusiei îi aparţine insula de vest, Marele Diomede, iar 
Statelor Unite — Micul Diomede, și pentru că Linia Internaţională de 
Schimbare a Datei trece printre ele, în aceste două insule micute, aflate 
la doar câţiva kilometri una de cealaltă, diferenţa de fus orar este de o 
Zi. 


Munca de detectiv pe care o presupune încercarea de a depista 
răspândirea oamenilor pe tot globul presupune multă incertitudine cu 
privire la coordonarea în timp și traseele exacte parcurse, cu 
discordante frecvente între genetică, fosile și dovezi arheologice. Am 
prezentat aici părerea generală, dar se afirmă că omenirea a sosit mult 
mai devreme în China, Australia sau America de Nord. De exemplu, un 
recent studiu controversat sustine că o specie neidentificată de hominizi 
a ajuns în California, în era glaciară precedentă, cu 130 000 de ani în 
urmă.50 Cu toate acestea, este posibil ca exodul oamenilor moderni din 
Africa, de acum aproximativ 600 000 de ani, care a dat naştere tuturor 
oamenilor din lumea de astăzi, să nu fi fost primul. Fosile din peşteri din 
Israel și unelte de piatră găsite in Peninsula Arabiei”! sugerează migrații 
anterioare, ce au avut loc în urmă cu aproximativ 100 000 de ani, dar se 
pare că acestea au ajuns într-un punct mort și nu au reușit să populeze 
restul lumii.?? Este ca si cum primele scântei ale omenirii au scăpărat in 
Africa, dar nu s-au aprins. 


Neandertalienii nu au fost singura specie care pare să fi fost foarte 
afectată de apariţia oamenilor moderni în mediul lor. Răspândirea 
oamenilor în noile regiuni geografice a avut un impact profund asupra 
ecosistemelor locale din întreaga lume și în special asupra animalelor 
mari, care alcătuiau megafauna. În urmă cu aproximativ 12 000 de ani, 


circa o treime din mamiferele mari din Eurasia și aproape două treimi 
din cele din America de Nord au dispărut. Cea mai probabilă cauză este 
sosirea vânătorilor umani cu abilităţi superioare, cu care aceste erbivore 
mari nu avuseseră de-a face până atunci. Singurul continent care şi-a 
păstrat animalele mari a fost Africa, unde pe parcursul a milioane de 
ani, megafauna s-a adaptat la hominizi, în timp ce ei isi imbunatateau 
treptat abilităţile de vânătoare.5% 


Rasplata noastră biologica 


În intervalul cuprins între 20 000 şi 15 000 de ani în urmă, ritmurile 
suprapuse ale ciclurilor Milankovitch au declanșat, încă o dată, 
încălzirea emisferei nordice. Marile calote de gheaţă au început să se 
topească si să se retragă, iar inghetul intens al ultimei ere glaciare 
ajunsese la final.! În America de Nord, o mare parte a apei provenite 
din topirea calotelor de gheață a rămas blocată în spatele unei creste de 
grohotis de la baza ghețarilor în retragere. Astfel s-au format imense 
lacuri de topire, cel mai mare fiind numit lacul Agassiz, după numele 
geologului elvetiano-american care a propus prima dată (la acea vreme) 
noţiunea radicală a unei ere glaciare trecute care a cuprins emisfera 
nordică. Până în anul 11 000 î.Hr., lacul Agassiz se extinsese, acoperind 
aproape jumătate de milion de kilometri pătraţi, în Canada și nordul 
Statelor Unite — o zonă cu o dimensiune aproape egală cu cea a Mării 
Negre. Apoi s-a produs inevitabilul: barajul natural s-a rupt, iar uriașul 
volum de apă glaciară s-a revărsat, provocând o inundație copleșitoare 
care a traversat Teritoriile de Nord-Vest, de-a lungul curenților fluviului 
Mackenzie, până în Oceanul Arctic.2 Această eliberare bruscă a apei 
blocate a cauzat o creştere imediată a nivelurilor globale ale mării, însă 
efectele au fost mult mai profunde asupra unei culturi care se dezvolta 
la aproximativ 10 000 de kilometri distanță, în regiunea mediteraneeana 
a Levantului.******** 


PARADISUL PIERDUI ȘI REGĂSIT 


In timp ce ghețarii se retrăgeau, pădurile s-au extins din nou înlocuind 
zonele întinse de stepă aridă, râurile s-au umflat, iar deserturile s-au 
restrâns. Odată cu condiţiile mai calde si mai umede, vegetația 
luxuriantă a prosperat, iar populaţiile de mamifere erbivore s-au 
inmultit.4 Primăvara revenise pe planetă, iar strămoșii nostri vânători- 
culegători se bucurau de o viata mult mai ușoară. În Levant, pământul 
a fost invadat de grâu sălbatic, secară și orz şi de zone împădurite care 
se regenerau. Aici a apărut o populaţie cunoscută sub numele de 


natufieni, care se pare că ar fi format prima societate sedentară din 
lume, chiar înainte de dezvoltarea agriculturii. Aceștia s-au stabilit în 
sate din piatră si lemn, culegând cereale sălbatice, fructe și nuci din 
pădure și vânând gazele.5 Dacă a existat vreodată o Grădină a Edenului 
pentru vânători-culegători, probabil aici a fost. 


Totuși, această epocă de aur nu a durat mult. În urmă cu aproximativ 
13 000 de ani, o lovitură climatică necruțătoare, care a durat peste 1 000 
de ani, a zguduit această regiune din Orientul Apropiat şi emisfera 
nordică. Acest eveniment este cunoscut sub denumirea de Dryasul 
recent și a determinat o regresie rapidă a climei, care, pe parcursul a 
numai câteva decenii, s-a întors la o stare mult mai rece și aridă. lar 
cauza întoarcerii bruște la era glaciară se crede că ar fi fost revărsarea 
lacului Agassiz. 


Golirea bruscă a acestui lac vast a adus o calotă de apă dulce peste 
Atlanticul de Nord, care a întrerupt temporar modelul circulației 
oceanice. În prezent, oceanele lumii conduc benzi transportoare 
eficiente, care poartă căldura de la ecuator la poli. Acest fenomen este 
cunoscut drept circulaţie termohalină, întrucât este determinat de 
diferenţele de temperatură si salinitate ale apei. Vânturile suflă asupra 
apelor de suprafaţă calde, din centrul planetei, către altitudini mai 
mari — vom reveni la acest subiect în capitolul 8 — susținând, de 
exemplu, Curentul Golfului, care aduce căldura şi umezeala din Caraibe 
în nordul Europei. Pe drum, evaporarea face apa mării mai sărată si, de 
asemenea, o răcește în timpul călătoriei sale spre nord. Ambele efecte 
fac apa mai densă, astfel încât, în apropierea polilor, coboară la fundul 
oceanului si se întoarce spre ecuator, la adâncime. De asemenea, 
coborârea apei polare atrage și mai multă apă, pentru a menţine 
curentul, dar vărsarea rapidă a unei cantități uriaşe de apă dulce în 
Atlanticul de Nord, provenită din deversarea lacului Agassiz, a oprit 
brusc pompa de salinitate a acestui convertor. Întreruperea sistemului 
de circulaţie oceanică, ce redistribuia căldura de la ecuator, a făcut ca 
mare parte din emisfera nordică să se întoarcă iar la condiţiile din 
timpul apogeului erei glaciare.9 


Pentru natufieni, criza de mediu cu temperaturi scăzute și lipsa 
precipitațiilor a făcut ca ţinutul lor să redeviná o stepă aridă, plină de 


mărăcini, iar sursele abundente de hrană sălbatică se diminuau sub 
ochii lor. Se pare că măcar o parte dintre natufieni au reacţionat, 
abandonandu-si stilul de viata sedentar, nou creat, si au reînceput sa 
migreze in cautarea hranei. Unii arheologi considera ca acest eveniment 
al Dryasului recent i-a determinat pe altii sa se abata de la calea lor de 
vânători-culegători si să dezvolte agricultura. În loc să se îndepărteze 
tot mai mult ca să adune hrană suficientă pentru a supravieţui, au adus 
seminţele pe pământurile lor si le-au plantat — primul pas al 
aclimatizării. Semințele de secară găsite în rămășițele arheologice din 
satele natufiene au fost interpretate ca semne ale acestei evoluții. 
Afirmația este controversată, dar dacă lucrurile s-au întâmplat așa, 
atunci natufienii au fost primii agricultori din lume. Invenţia care avea 
să schimbe pentru totdeauna modul în care trăim s-a născut din 
dificultatea unor schimbări climatice bruște.” 


Împinși de un lant anume de evenimente planetare — revărsarea lacului 
Agassiz, blocarea sistemului de circulaţie al Atlanticului si evenimentul 
Dryasului recent — se prea poate ca natufienii să fi fost primii cultivatori 
de seminţe, dar erau deja o cultură sedentară şi, drept urmare, probabil 
unic înzestrată pentru a încerca acest prim experiment cu agricultura. 
Cu toate acestea, în câteva milenii, pe măsură ce planeta s-a încălzit 
după ultima glaciațiune, oamenii din întreaga lume le-au urmat 
exemplul. În perioada cuprinsă între 11 000 si 5 000 de ani în urmă, 
agricultura a evoluat în cel puţin șapte locuri diferite de pe planetă. 


REVOLUŢIA NEOLITICĂ 


Deşi oamenii moderni din punct de vedere anatomic apăruseră în Africa 
în urmă cu aproximativ 200 000 de ani, strămoșii noștri au devenit 
moderni din punct de vedere comportamental abia în perioada cuprinsă 
între 100 şi 50 000 de ani în urmă. În acea perioadă deţineau aceleași 
abilităţi lingvistice si cognitive pe care le avem astăzi, trăiau în grupuri 
sociale, fabricau si foloseau unelte si stăpâneau focul. Își ingropau 
morţii, isi croiau haine si creau opere de artă expresive, în care se 
reprezentau pe sine și lumea naturală înconjurătoare prin picturi pe 
pereţii peșterilor și prin sculpturi în piatră sau os. Erau buni vânători, 


pescuiau şi culegeau o mare varietate de plante comestibile. Ba chiar 
începuseră să macine grâu sălbatic, transformându-l în făină, cu 
ajutorul pietrelor simple de moară. 


Aşa cum am văzut în capitolul anterior, cam de acum 60 000 de ani, 
omenirea a migrat din Africa și s-a răspândit în întreaga lume, dar abia 
în urmă cu aproximativ 11 000 de ani au fost făcuţi primii pași durabili 
spre agricultură și sedentarism, o tranziţie cunoscută drept Revoluţia 
Neolitică. Desi scăzuse rapid, calota de gheaţă din America de Nord 
acoperea încă mai bine de jumătate din suprafaţa Canadei, când 
primele plante au fost cultivate în Cornul Abundentei din estul 
Mediteranei și apoi, la scurt timp, în valea Fluviului Galben, din nordul 
Chinei. În doar câteva mii de ani, strămoșii nostri din alte câteva 
regiuni ale lumii aveau să facă același lucru. De asemenea, agricultura a 
apărut și în zona Sahel din Africa de Nord, în ţinuturile joase ale 
Americii Centrale, în regiunea Anzi-Amazon din America de Sud, în 
pădurile din nord-estul Americii si în Noua Guinee.!? După ce trăiseră 
100 000 de ani în era glaciară anterioară, ca vânători-culegători, odată 
cu încălzirea lumii, diferite grupuri de oameni de pe planetă au pornit 
pe drumul agriculturii și civilizaţiei, care ne-a transformat pentru 
totdeauna specia. 


Este aproape ca si cum s-ar fi dat semnalul de start. Care au fost forțele 
planetare ce au stat la baza acestui pas definitoriu în existenţa umană? 


Nu putem ști sigur de ce oameni din diferite locuri din lume au început 
să planteze deliberat seminţe, să aibă grijă de plante, începând procesul 
aclimatizării si al inmultirii selective a culturilor. Poate că dezvoltarea 
agriculturii a fost stimulată de perioada climatică favorabilă care a 
determinat încercări de cultivare cu mai puţine riscuri și cu mai mult 
entuziasm, sau invers — de un soc regional adus de condiţii vitrege — 
precum Dryasul recent — determinând o comunitate sedentara sa 
găsească diverse moduri de a se hrăni.!! Oricum ar fi fost, încheierea 
ultimei ere glaciare a jucat, fara doar si poate, un rol esenţial. 


Probabil nu este surprinzător că omenirea nu s-a sedentarizat pentru a 
cultiva pământul în timpul erei glaciare, deşi motivul nu a fost numai 
clima geroasa. In timp ce calotele de gheață nordice se extindeau din 


Arctica până la latitudinile mari din America, Europa și Asia, în altă 
parte condiţiile climatice nu erau imposibil de geroase. Temperatura de 
la tropice era doar cu un grad sau două mai mică decât astăzi și chiar 
dacă, aşa cum am văzut, Pământul era în general mai uscat, nu era atât 
de arid peste tot, încât să împiedice dezvoltarea agriculturii.? Factorul 
restrictiv a fost, probabil, nu clima neprietenos de rece sau de uscată, ci 
faptul că era extrem de variabilă. Clima regională si precipitaţiile se 
puteau schimba brusc si dramatic. Este posibil ca eforturile tuturor 
triburilor din era glaciară care au încercat experimente precoce cu 
agricultura sa fi fost distruse de o fluctuatie atât de rapidă. Chiar și mai 
târziu de-a lungul istoriei noastre, civilizaţii bine înrădăcinate au eșuat 
atunci când climatul regional s-a uscat și le-a paralizat susţinerea 
agricolă, ca în cazul harappanilor din India, a Regatului Vechi din Egipt 
şi a clasicei civilizaţii Maya.14********« 


Pe de altă parte, perioadele interglaciare, precum cea în care trăim în 
prezent, sunt marcate de condiţii climatice relativ stabile. Într-adevăr, în 
ultimii 11 000 de ani ai actualului Holocen interglaciar, a avut loc cea 
mai lungă perioadă caldă a ultimei jumătăţi de milion de ani!$, iar 
creșterea nivelului de dioxid de carbon din atmosferă, ulterior ultimei 
glaciatiuni, care se pare că ar fi înviorat creșterea plantelor, a fost un 
efect global şi astfel s-ar putea explica de ce culturi din întreaga lume au 
dezvoltat agricultura aproape simultan.!” Astfel de condiţii stabile, calde 
şi umede în regiunile care produceau plante cu bob mare, ar fi motivat 
oamenii să cultive câteva specii selectate şi să se sedentarizeze, în loc să 
migreze mai departe. Se pare că perioadele interglaciare reprezintă o 
condiţie necesară pentru agricultori. 


Acum vom analiza în detaliu modul în care am cultivat plante și am 
domesticit animale sălbatice, precum și factorii care au determinat 
selecţia speciilor adoptate de omenire. 


seminţe ale SCHIMBĂRII 


Holocenul este prima perioadă interglaciară prin care au trecut oamenii 
moderni si, aproape imediat după începutul ei, populaţiile din întreaga 


lume au început să dezvolte agricultura. Grâul și orzul au fost cultivate 
prima dată în urmă cu aproximativ 11 000 de ani în peisajul deluros, 
udat de ploaie, din sudul Turciei!9, apoi s-au extins pe câmpiile dintre 
Tigru si Eufrat, o regiune numită Mesopotamia - „ţinutul dintre 
râuri“.19 Irigatia s-a dezvoltat mai întâi în regiunile deluroase din 
Turcia, cu câteva mii de ani mai târziu, fiind apoi adoptată în 
Mesopotamia, în perioada cuprinsă între 7 300 si 5 700 de ani în urmă, 
pentru a controla si repartiza apele ce se revărsau din cele două fluvii.20 
Regiunea care se arcuiește între Mesopotamia, Levant şi fluviul Nil este 
cunoscută drept Cornul Abundentei: un semicerc de pământ cultivabil, 
într-un mediu de altfel arid, din Africa de Nord şi Orientul Mijlociu. 


În China, meiul a fost cultivat începând cu 9 500 de ani în urmă în văile 
mai reci şi mai uscate, în funcţie de sezon, ale Fluviului Galben din 
nord-vest. Meiul si apoi boabele de soia, plantate în urmă cu 
aproximativ 8 000 de ani, erau cultivate în solurile derivate din loess, 
moi si fertile, ale regiunii.” Aproximativ în aceeași perioadă a început si 
cultivarea orezului de-a lungul fluviului Yangtze, în regiunea tropicală, 
mai caldă si mai umedă, din sudului Chinei. Aici au fost cultivate 
cantități uriașe de orez, pe câmpuri și pe terase construite cu grijă pe 
dealuri, ceea ce necesita lucrări hidraulice iscusite pentru a crea iazuri 
de doar câțiva metri adâncime, pe fiecare câmp de orez, care puteau fi 
drenate înainte de recoltare.” 


Culturile din Cornul Abundentei s-au răspândit până în valea Indului, 
în urmă cu 9 000—8 000 de ani, iar cultivarea orezului a început in delta 
Gangelui, posibil cultivat independent de cel din China.24 În Sahel, zona 
cu climat semiarid dintre deșertul Sahara și savana aflată mai la sud, 
cultivarea sorgului și a orezului african a început în urmă cu 
aproximativ 5 000 de ani, înainte ca uscarea continuă a regiunii să fi 
obligat comunităţile de agricultori să migreze în regiunile mai umede ale 
Africii de Vest.25 


În Americi, soiurile de dovleac s-au cultivat în America Centrală, în 
urmă cu aproximativ 10 000 de ani, iar porumbul în sudul Mexicului, 
începând cu 9 000 de ani în urmă. Mai târziu, fasolea și roşiile au 
devenit și ele foarte populare.26 De asemenea, cartoful a fost cultivat 
într-un număr mare de soiuri în Anzi, începând cu aproximativ 7 000 de 


ani în urmă.?7 În ţinuturile înalte ale Noii Guinee tropicale, tuberculi cu 
amidon de igname si taro au fost cultivați în perioada cuprinsă între 
7 000-4 000 de ani în urma.28******** 

Asadar®°, în jurul anului 5000 î.Hr., omenirea învățase să cultive o mare 
diversitate de specii de plante comestibile, într-o varietate de zone și peisaje 
climatice, de la luncile inundabile din Mesopotamia, la terenurile înalte ale 


Anzilor peruani și la tropicele Africii și Noii Guinee. De departe cele mai 
importante plante pe care le-am cultivat sunt cerealele. Grâul, orezul și 
porumbul, împreună cu meiul, orzul, sorgul, ovăzul și secara, au susținut 
milenii întregi de civilizație umană, iar cele mai importante trei sisteme de 
agricultură care s-au răspândit în majoritatea zonelor de pe glob sunt: grâul 
originar din Comul Abundentei, orezul din China și porumbul din America 
Centrală.3! În prezent, doar aceste cereale furnizează aproximativ jumătate 
din consumul uman de energie, în întreaga lume. 


Culturile de cereale sunt reprezentate de toate speciile de plante 
ierboase. Adevărul uimitor este că nu suntem cu nimic diferiţi de vacile, 
oile sau caprele pe care le lăsăm să pască — omenirea supravieţuieşte 
mâncând iarbă. 


Multe plante ierboase sunt specii rezistente care pot coloniza Pământul 
după ce pădurile preexistente au dispărut din cauza condiţiilor din ce în 
ce mai aride, după ce un incendiu a mistuit o zonă sau după orice altă 
perturbare a ecosistemului stabil. Strategia lor de supravieţuire este 
aceea de a creşte repede și de a transfera cea mai mare parte a energiei 
solare acumulate în semințele lor, în loc să construiască ramuri 
viguroase, precum copacii — lucru care le recomandă cultivării. Si acesta 
este motivul ecologic fundamental pentru care atât de multi dintre noi 
mănâncă o felie de pâine prăjită sau un bol de cereale la micul dejun — 
pâinea din grâu, fulgii de porumb, rondelele de orez si terciurile de ovăz 
sunt derivate din speciile de iarbă care cresc repede (iar culturile de 
cereale reprezintă, desigur, si materia primă pentru alte alimente). 


Pentru a ne folosi de cereale însă ne confruntăm în continuare cu o 
problemă biologică. Nu avem patru stomacuri precum vacile, care ne-ar 
permite să descompunem substanţele vegetale dure si să le transformam 
în nutrienți. Drept urmare, am ales specii de plante care produc o 
cantitate mică și concentrată de energie în bob, care, din punct de 
vedere botanic, reprezintă un fruct — şi ne-am pus la contribuţie mai 
degrabă creierul decât stomacul. Piatra de moară pe care o folosim 
pentru măcinarea cerealelor, transformându-le în făină, și mecanismele 
pe care le-am inventat de-a lungul istoriei pentru a-i controla rotația 
(cum ar fi roata hidraulică și moara de vânt) sunt o extensie tehnologică 
a molarului nostru. Chiar și cuptorul pe care îl folosim pentru a coace 


pâinea din făină sau oala în care fierbem orezul și legumele sunt ca niște 
sisteme predigestive externe. Am aplicat forța chimică transformatoare 
a căldurii si a focului pentru a descompune compuși vegetali complecși, 
astfel încât să putem absorbi nutrientii. 


FĂRĂ CALE DE ÎNTOARCERE 


Dezvoltarea agriculturii a oferit avantaje imense societăţilor care au 
adoptat-o, în ciuda muncii continue pe care o implică lucrul pământului 
şi îngrijirea culturilor. Popoarele sedentare sunt capabile de o creștere 
mult mai rapidă a populaţiei decât vânătorii-culegători. Copiii nu 
trebuie purtaţi pe distanţe lungi, iar bebelusii pot fi intarcati (si hraniti 
cu cereale măcinate) mult mai devreme, ceea ce înseamnă că femeile pot 
naște mai des, iar în societăţile agricole, un număr mai mare de copii 
reprezintă un avantaj, deoarece ajută la îngrijirea culturilor şi a 
animalelor, au grijă de fraţii lor mai mici si pregătesc mâncarea. 
Agricultorii dau naștere mai multor agricultori, într-un mod foarte 
eficient.?? 


Chiar si cu tehnici primitive, dacă este cultivată, o zonă de pământ fertil 
poate produce de zece ori mai multă hrană pentru oameni decât atunci 
când este folosită pentru a căuta hrană sau a vana. Agricultura este 
însă si o capcană. Odată ce o societate a adoptat cultivarea și populaţia 
acesteia a crescut, este imposibil să te întorci la un stil de viata mai 
simplu: populaţia devine complet dependentă de agricultură, ca să 
poată produce suficientă hrană pentru toti. Nu există cale de întoarcere. 
Si mai există si alte consecinţe. Populatiile sedentare, cu densitate mare, 
susținute de agricultură, dezvoltă curând structuri sociale extrem de 
stratificate, care duc la reducerea egalităţii şi la o mai mare disparitate 
în ce priveşte bogăţia si libertatea, în comparaţie cu vânătorii- 
culegátori.?4 


Ín mileniul VI i.Hr., cánd agricultorii au coborát de pe dealurile Turciei 
moderne pe câmpiile Mesopotamiei, aducând cu ei culturile lor de 
cereale, Pământul intra in cea mai caldă si mai umedă etapă a ciclurilor 
Milankovitch. Terenul mlăștinos din Mesopotamia inferioară era extrem 


de fertil, solul său aluvionar bogat fiind erodat din terenurile înalte spre 
nord şi sedimentat de fluvii în timp ce se revărsau în Golful Persic. 
(Mesopotamia se află de-a lungul unui bazin tectonic, asa cum am văzut 
în capitolul 1.) Agricultura productivă a favorizat creșterea populaţiei, 
dar în anul 3800 î.Hr., clima devenea din nou mai rece, iar ploile mai 
puţin sigure: terenul fecund dintre fluvii începuse să se usuce. Drept 
urmare, agricultorii din sate și-au pus la comun resursele și forța de 
muncă şi s-au reunit în așezări din ce în ce mai mari, de unde puteau 
beneficia de sisteme de irigație mai extinse.35 Construirea si menţinerea 
acestor canale, atât pentru agricultură, cât și pentru transport, 
necesitau si, drept urmare, favorizau o administrare centralizată si 
sisteme din ce in ce mai complexe de organizare socială.’ Așadar, in 
Mesopotamia agricultura a dat naştere primei societăți urbanizate a 
lumii. Până în anul 3000 î.Hr., s-au fondat?” peste 12 orașe mari, numele 
lor rămânând încă în memoria noastră culturală: Eridu, Uruk, Ur, 
Nippur, Kish, Ninive și, mai târziu, Babilon. Suprafaţa dintre fluvii 
devenise pământul orașelor, cunoscut locuitorilor lui sub numele de 


Sumer.?® Până în anul 2000 î.Hr., 90% din populaţia sumeriană locuia în 
orase. XXX x 


olful Persic 


Mesopotamia se află în bazinul tectonic format de-a lungul Munţilor 
Zagros. 


De asemenea, se considera că si apariţia civilizaţiei în Egiptul antic a 
fost tot un efect al schimbării climatice. In timpul perioadelor 
interglaciare anterioare, Africa de Nord fusese cu mult mai umedă, 
presărată cu lacuri mari, sisteme fluviale extinse și înverzind Sahara cu 
câmpii ierboase si páduri.?? Triburile migratoare vanau in acest peisaj 


de savană și pădure și pescuiau în lacuri și râuri. Singurele urme ale 
acestei vieţi sălbatice prospere rămase astăzi în zonă sunt picturile 
rupestre lăsate de vânători, care înfăţişează crocodili, elefanţi, gazele și 
struti.4° 


Totusi, aceste conditii climatice favorabile nu aveau sa dureze. Pe 
masura ce Mesopotamia a inceput sa devina arida, musonii s-au retras 
din Africa de Nord. Ochiurile de apa de suprafata ramase in Sahara au 
disparut curand, iar zona a secat pana la finalul celui de-al patrulea 
mileniu i.Hr.^ Oamenii care trăiau aici au văzut cum mediul din jur se 
degradează, pe măsură ce aluneca în starea actuală extrem de aridă. 
Probabil că la început au supravieţuit în jurul oazelor rămase, dar pe 
măsură ce zona a continuat să sece, au abandonat pământul în agonie și 
s-au retras în valea Nilului. Egiptul a moștenit culturile și animalele 
domesticite în Orientul Apropiat, primele sate agricole apărând prima 
oară în deltă, apoi de-a lungul Nilului Superior, începând cu 
aproximativ anul 4000 î.Hr. În jurul anului 3150 î.Hr., tocmai când 
Sahara secase complet, zona a fost unificată sub stăpânirea faraonilor 
dinastici.? Procesul de creștere a densităţii populaţiei, stratificarea 
socială și controlul statului, care au marcat începuturile civilizaţiei 
egiptene, au fost, aşadar, determinate de refugiații climatici din Sahara 
desertificata, care s-au ingramadit în valea îngustă a Nilului.*? 


Egiptul antic oferă, probabil, cel mai clar exemplu al modului în care 
dezvoltarea unei civilizaţii este influențată de combinaţia de 
constrângeri si oportunităţi prezentate de cadrul său geografic si de 
climă. O fâşie de oaze care traversează deșertul și revărsările sigure de 
vară ale Nilului revitalizează câmpiile, de fiecare parte a cursului său, 
cu sedimente bogate în minerale, erodate din promontoriile situate în 
zonele înalte ale Ethiopiei. De asemenea, grandiosul Nil a oferit un 
mijloc de transport la îndemână. Alizeele predominante din nord-est 
suflă constant la latitudinile Africii de Nord — ne vom întoarce la acest 
subiect în capitolul 8 —, ceea ce înseamnă că bărcile pot naviga la sud, 
spre Egiptul de Sus, iar curentul blând al Nilului permite atunci o 
întoarcere uşoară in aval. Acest sistem natural de tranzit bidirectional** 
nu numai că a făcut posibil un transport lesnicios al cerealelor, 
lemnului, pietrei si forțelor militare, ci a ușurat comunicarea pe întreg 
teritoriul Egiptului, contribuind la consolidarea statului unificat. 


Egiptul este apărat de bariere naturale de deșert neprimitor, de o parte 
şi de alta a Nilului, reușind astfel să reziste invaziilor aproape pe tot 
parcursul istoriei sale.45 Însă tot această izolare a împiedicat Egiptul să 
îşi extindă teritoriul într-un vast imperiu; în afară de o expansiune 
târzie, la finalul celui de-al doilea mileniu î.Hr., de-a lungul coastei 
Levantului, Egiptul a rămas o putere regională de-a lungul Nilului. Deși 
valea fluviului era extraordinar de productivă pentru cereale — a hrănit 
orasele-stat ale Greciei antice si, mai târziu, a devenit granarul 
Imperiului Roman -, îi lipsea abundența copacilor. Bușteni de cedru 
erau importati din Levant, dar era prea costisitor pentru construirea 
unei forte maritime care să extindă puterea egipteană peste Mediterană 
sau dincolo de Marea Rosie.*® 


Tocmai această combinaţie de avantaje privind mediul, transportul 
intern simplu, sustenabilitatea ecologică a agriculturii oferite de Nil si 
bariera defensivă naturală a deșertului înconjurător este cea care a 
creat civilizaţia egipteană stabilă si longevivá.^" Mai presus de toate, 
Nilul a fost cel care a adus prosperitate regiunii. Așa cum scria istoricul 
grec Herodot, în secolul V î.Hr, Egiptul este „darul Nilului“. 


Aşadar, în câteva secole de la primele centre urbane, orașe și sisteme 
mai mari de organizare sociale sumeriene apăreau și pe Nil, precum și 
în valea fluviului Ind si a Fluviului Galben.* Agricultura imbelsugata 
producea surplusuri de cereale, hrănind aceste așezări din ce în ce mai 
populate, iar conducătorii coordonau activitatea forţei de muncă tot mai 
mari pentru a crea proiecte impresionante de inginerie civilă, precum 
sisteme extinse de irigație, drumuri si canale, cu scopul de a creşte 
şi mai mult producţia și distribuirea alimentelor. Iar în interiorul 
oraşelor, procentul populaţiei scutit de nevoia de a produce alimente se 
putea specializa în alte domenii: tâmplărie, prelucrare a metalelor sau 
chiar cercetarea lumii naturale. Depozitele de cereale alimentau, de 
asemenea, mari armate, iar generalii aveau să consolideze, curând, 
primele imperii ale lumii. 


IMBLANZInd SĂLBĂTICIa 


Naşterea civilizaţiei nu a depins doar de cultivarea speciilor de plante, ci 
s-a bazat şi pe domesticirea animalelor sălbatice. Domesticirea primului 
animal datează dinaintea perioadei de sedentarizare. Câinii au fost 
initial lupi, domesticiti de vânătorii-culegători europeni în ultima eră 
glaciară, cu peste 18 000 de ani în urmá^?, pentru a-i ajuta la vânătoare 
sau pentru a-i avertiza că se apropie prădători. Majoritatea animalelor 
din fermele noastre de astăzi însă au fost luate în grija oamenilor mult 
mai recent, concomitent cu cele mai timpurii cultivări ale plantelor. Oile 
şi caprele au fost domesticite în Levant în urmă cu puţin peste 10 000 de 
ani — oile la poalele Munţilor Taurus, iar caprele la poalele lanţului 
muntos Zagros.50 Cam în aceeași perioadă, au fost domesticite și 
bovinele, provenite din zimbrii sălbatici din Orientul Apropiat si India. 
Porcul a fost domesticit în Asia și Europa în perioada cuprinsă între 
10 000 şi 9 000 de ani în urmă, iar găina, în Asia de Sud, în urmă cu 
aproximativ 8 000 de ani. În America, lama a fost domesticită în Anzi 
acum 5 000 de ani, iar curcanul în Mexic, în urmă cu 3 000 de ant Pi 
Speciile de păsări domesticite în Sahel făceau parte din familia 
bibilicii.52 


În toate aceste cazuri, domesticirea ar fi apărut ca rezultat al unui lung 
proces de convietuire în sălbăticie. Oamenii nu ar fi investit timp si 
energie în împerecherea, hrănirea, creşterea și protejarea animalelor, 
dacă nu ar fi fost deja familiarizați cu obiceiurile și utilitatea lor. 
Aşadar, după un drum lung de interacţiune cu animalele care ne 
înconjoară, am trecut de la devorarea stârvurilor la vânătoare și apoi 
agricultură. 


Aşa cum am văzut, transformarea speciilor sălbatice de plante în culturi 
a permis o producţie de hrană mult mai mare, chiar dacă a venit cu 
preţul unei investiţii mai mari de timp şi efort. În acelaşi timp, 
domesticirea acestor specii de animale a oferit o sursă sigură de carne, 
fără bătaia de cap a unei vânători îndelungate. Domesticirea animalelor 
a oferit și alte oportunităţi care nu fuseseră disponibile vânătorilor- 
culegători. De la un animal ucis poţi folosi carnea, sângele, oasele și 
pielea. Toate acestea sunt produse extrem de utile pentru hrană, unelte 
şi pentru adăpost, dar ai parte de ele o singură dată. Pe de altă parte, 
dacă ai grijă de animale, dacă le cresti si le protejezi, iti poţi asigura o 
rezervă mai durabilă de produse, folosind animalele din gospodărie. Şi, 


odată domesticite si îngrijite pe tot parcursul vieţii lor, poti obține in 
permanenţă de la animale și alte produse utile și servicii, lucruri pe care 
nu le poti valorifica în cazul animalelor sălbatice. Zootehnia iti oferă 
resurse complet noi. Aceasta a fost numită „revoluţia produselor 
derivate“. 


Laptele este una dintre aceste resurse noi. Mai întâi caprele si oile, apoi 
vitele, iar, în unele culturi, chiar și caii şi cămilele erau mulse pentru 
consum uman — initial, gura omului înlocuind-o pe cea a puilor de 
animale. Laptele ne oferă o sursă de hrană sigură — este bogat în 
grăsimi şi proteine, precum și în calciu —, iar produsele derivate din el, 
cum ar fi iaurtul, untul şi brânza, păstrează aceşti nutrienți perioade 
lungi de timp. De-a lungul întregii sale vieţi, o iapă a cărei lactatie este 
menținută continuu furnizează cu aproape de patru ori mai multă 
energie decât carnea sa, dupa sacrificare.?^ Cu toate acestea, doar 
populaţiile originare din Europa, Arabia, Asia de Sud și Africa de Vest 
pot digera laptele proaspăt.55 Ele au evoluat astfel încât enzima care 
digeră laptele din stomac, care la alte mamifere există doar la pui, 
continuă să fie produsă pe parcursul întregii vieți adulte. Acesta este 
unul dintre cele mai clare exemple că omenirea a evoluat împreună cu 
speciile de animale pe care le-a domesticit si le-a împerecheat selectiv 
pentru propriul folos. 


Si lâna poate fi obţinută continuu de la animalele domesticite. Oile 
sălbatice sunt păroase, având doar un strat subţire de fibre scurte și 
pufoase. De-a lungul generaţiilor de înmulţire selectivă, omenirea s-a 
bazat pe acest strat, care le-a oferit lâna pe care mai întâi o smulgeau, 
apoi o tundeau pentru a o putea impleti si transforma în îmbrăcăminte, 
o evoluţie care a avut loc în urmă cu 5 000-6 000 de ant PP Lama și 
alpaca au fost folosite în același scop, în America de Sud. 


Domesticirea animalelor mari a asigurat încă o resursă importantă, 
indisponibilă societăților de vânători-culegători: forţa lor musculară, ca 
animale de povară pentru transport şi tracţiune. Prima specie folosită 
pentru a transporta încărcături, ca animal de povară, a fost măgarul, 
urmat de cal, de catâr (hibridul infertil dintre cal si măgar) si de cămile, 
toate capabile să transporte încărcături mai mari. Bovinele au fost 
primele animale folosite pentru tracţiune — tragerea plugurilor sau a 


carelor — întrucât este destul de ușor să fixezi un jug de coarnele lor; 
boii (taurii castrati), în special, sunt puternici, dar paşnici.57 Tractiunea 
animală a permis trecerea de la agricultura acționată de mușchii 
agricultorilor care foloseau unelte mici de mână, precum săpăliga sau 
tarusii pentru săpat, la folosirea plugurilor. Animalele care trăgeau 
plugurile au crescut și ele producţia de hrană. De asemenea, au permis 
ca terenuri sărăcăcioase, considerate anterior de calitate prea slabă, să 
fie transformate în terenuri agricole. Animalele de povară care 
transportau bunuri pe terenuri accidentate sau animalele de tracţiune 
care trăgeau care sau căruţe peste câmpii întinse au mărit atât volumul, 
cât și gama de mărfuri care puteau fi transportate, fiind astfel extrem de 
importante pentru stabilirea rutelor comerciale pe uscat, pe distanţe 
lungi. În plus, carele de luptă trase de cai au revoluţionat războiul în 
mileniul II î.Hr., iar mai târziu, odată ce caii mai mari și mai puternici 
ce puteau fi calariti au fost inmultiti selectiv, cavaleria a devenit cea mai 
eficientă armă a războiului. 


Animalele domesticite sunt benefice mai ales când sunt folosite în 
combinaţie. Acest lucru a fost deosebit de important pentru societăţile 
nomade pastorale: în regiunile cu puţin teren arabil, oamenii au adoptat 
un stil de viaţă susţinut aproape în întregime de turme mari de animale, 
cu care cutreierau între locurile de păscut. Animale precum oile, caprele 
şi vitele sunt ca nişte mașini de procesare a alimentelor. Ele prosperă pe 
păşuni nepotrivite pentru consumul uman, transformându-le în carne, 
măduvă și lapte hrănitor. De asemenea, produc lână, pâslă şi piele 
pentru îmbrăcăminte, asternuturi și corturi. Pentru societăţile 
pastorale, aceste animale oferă chiar baza supravieţuirii, precum și o 
sursă de bogăţie ce poate fi comercializată.58 Păstori călare pe cai rapizi 
pot controla turme imense care pasc pe suprafeţe enorme de pământ, 
sporind foarte mult resursele animale pe care popoarele pastorale le pot 
întreţine, iar transportul de poveri cu ajutorul carelor trase de boi, care 
servesc şi drept case mobile, a permis grupurilor familiale să cutreiere 
în lung și în lat împreună cu turmele lor. Această integrare a animalelor 
în turmă, călăritul si tracţiunea animală sunt cele care au făcut din 
vastele pajiști din centrul Eurasiei un habitat pentru nomazii pastorali. 
Interacțiunea si, adesea, conflictul violent dintre aceste triburi nomade 
care trăiau pe toată întinderea stepei şi societăţile agrare sedentare, din 


jurul hotarelor ei, au jucat un rol fundamental în istoria Eurasiei, așa 
cum vom vedea în capitolul 7. 


Folosirea forței musculare animale a extins enorm capacităţile 
societăților umane — comerţul pe distante lungi și călătoriile prin diverse 
medii au devenit posibile cu ajutorul calului, al măgarului şi cămilei, iar 
animalele puternice, dar lente, precum boul sau bivolul de apă, au oferit 
tracţiune pentru căruţe și pluguri. De asemenea, odată cu inventarea 
hamului, în China secolului V, au putut fi folosiţi pentru tracţiune și 
caii — o evoluţie care a crescut enorm productivitatea agriculturii 
medievale în solurile bogate ale Europei de Nord. Domesticirea acestor 
animale pentru a înlocui mușchii umani a reprezentat prima etapă a 
istoriei progresive a omenirii privind mobilizarea unui număr tot mai 
mare de surse de energie PS Forţa animală a dominat evoluţia civilizației 
timp de aproximativ şase milenii, înainte de introducerea energiei fosile, 
în timpul Revoluţiei Industriale, când locomotivele cu aburi, alimentate 
cu cărbune, au început să pună în mișcare trenuri si vapoare, iar mai 
târziu motorul cu combustie internă, alimentat cu combustibili lichizi 
rafinati din ţiţei, ne-a permis să parcurgem distanţe colosale cu o viteză 
uimitoare. 


Acum ne vom întoarce la forţele planetare care au creat aceste specii 
esenţiale de animale şi de plante pe care am ajuns să le domesticim. 


REVOLUŢIA SEXUALĂ 


Lumea noastră modernă, a zgârie-norilor sclipitori şi a zborurilor 
intercontinentale, încă se hrăneşte cu speciile de iarbă cultivate de 
strămoșii noștri cu aproximativ 10 000 de ani în urmă. Această materie 
primă ne asigură cea mai mare parte din energia zilnică necesară, dar 
omenirea nu trăiește doar cu pâine. Dieta noastră include, de asemenea, 
multe varietăţi de fructe si legume. În ciuda aparentei diversitati însă, 
practic toate plantele pe care le consumăm fac parte dintr-o anumită 
grupă, cunoscută sub numele de angiosperme. Vă voi explica imediat 
caracteristicile lor, dar mai întâi să aruncam o privire asupra formelor 


timpurii de vegetaţie, pentru a pune în perspectivă uimitoarele inovații 
evolutive ale angiospermelor. 


Arborii primitivi din Carbonifer, care au asigurat vastele rezerve de 
cărbune ce aveau să alimenteze Revoluţia Industrială și care oferă, în 
continuare, o treime din energia pe care o consumám astăzi60, erau un 
tip de plante cunoscute sub numele de generatoare de spori. La fel ca 
ferigile de astăzi, ele se reproduceau prin eliberarea sporilor în vânt, 
care, dacă aterizau pe un teren potrivit, germinau și creşteau devenind o 
plantă micuță, verde, plină de frunze, de sine stătătoare, dar cu doar 
jumătate dintr-un set complet de material genetic. Tocmai această 
plantă autonomă poseda aparat sexual, ce producea spermă care înota 
prin straturile de apă din sol către un ovul al unei plante din apropiere. 
Odată fecundat, generând un set dublu complet de cromozomi, ovulul 
creștea apoi, transformându-se într-un copac de dimensiuni obişnuite. 
Pare, într-adevăr, un mod de reproducere bizar. E ca și cum oamenii ar 
procrea răspândind sperma si ovulele pe sol din fata lor, fiecare 
dezvoltând o versiune a propriei persoane în miniatură, care ulterior 
trebuie să se împerecheze cu celălalt, pentru a crea o persoană adultă. În 
plus, această strategie reproductivă a funcţionat bine pentru plantele 
generatoare de spori din bazinele mlăștinoase ale Carboniferului, dar au 
fost limitate biologic la solurile umede prin acest ciclu de viata 
alternant. 


Gimnospermele — plantele cu „seminţe dezvelite“ — au apărut la finalul 
Carboniferului și au evoluat, transformându-se în toate coniferele 
perene familiare nouă astăzi, printre care bradul, pinul, cedrul, molidul, 
tisa si sequoia. Acestea au evoluat întrerupând eficient etapa 
intermediară a ciclului de viata. Odată polenizate, gimnospermele 
produc seminţe care sunt expuse pe coaja conurilor. Semințele cad pe 
sol, protejate de învelișul lor sub care contin un mic depozit de energie, 
şi aşteaptă condiţii potrivite pentru a incolti. Această inovaţie evolutivă 
a eliberat plantele din zonele umede. (În unele moduri, seamănă cu 
evoluţia reptilelor, care, spre deosebire de amfibieni, nu trebuiau să se 
întoarcă în apă pentru a se inmulti.) Pe măsură ce gimnospermele s-au 
răspândit în toată lumea, alte specii de plante au fost la propriu puse în 
umbră — ferigile supraviețuiesc în cea mai mare parte in subarboretul 
mohorat al pădurilor — sau au continuat să prospere doar în locuri 


izolate, precum arborele ginkgo din centrul Chinei. Gimnospermele 
sunt şi astăzi foarte comune, crescând sub forma pădurilor dense de 
molizi, pin si zadă în ecosistemul de taiga, care se întinde între tundra 
arctică și pajiştile preeriilor nord-americane şi stepele Eurasiei. Au fost 
importante pe tot parcursul istoriei umane ca surse de lemn de esență 
moale pentru cheresteaua de construcţie sau pentru pasta de lemn 
folosită în fabricarea hârtiei, si reprezintă o mică parte a dietei noastre, 
spre exemplu sub forma nucilor de pin prăjite şi adăugate în salate sau 
măcinate în pesto. 


Gimnospermele cu seminţe dezvelite au dominat vegetația Pământului 
timp de aproximativ 160 de milioane de ani și tot ele domină și lumea 
plantelor de astăzi, atât în ce privește marea diversitate de specii, cât si 
gama de habitate diferite pe care au ajuns să le stăpânească: pădurile de 
foioase în regiunile temperate, pădurile tropicale umede, vastele câmpii 
verzi în regiunile mai uscate si cactușii in desert. Angiospermele și-au 
dus viaţa sexuală la un nivel și mai înalt de rafinament. Ovulele lor nu 
sunt dezvelite, ci sunt conţinute într-un organ special, adaptat iniţial 
dintr-o frunză incretita, in care se dezvoltă apoi seminţele — 
angiospermá înseamnă „seminţe invelite“.©! 


Cu toate acestea, caracteristica definitorie mult mai vizibilă a 
angiospermelor este modul în care își infrumuseteaza și isi promovează 
organele sexuale, etalandu-si florile viu colorate. Această invenţie 
evolutivă le-a permis angiospermelor să recruteze o gamă imensă de 
insecte si de păsări — precum și anumite soiuri de lilieci si alte 
mamifere“ — care să le ajute să își transfere polenul de la o plantă la 
alta. Probabil primele flori erau doar albe, dar pe măsură ce aceste 
plante si polenizatorii lor s-au dezvoltat împreună - una dintre 
extraordinarele povești ale coevolutiei din istoria vieţii pe Pământ -, 
lumea a explodat într-o abundență de culori florale și parfumuri 
îmbătătoare. Organele sexuale specializate ale angiospermelor cu flori 
nu numai că le-au permis să atragă animale care să le ajute în 
reproducere, ci ovarul care conţinea seminţele a devenit fruct la 
maturitate, ceea ce le-a ajutat să se răspândească mai uşor. 


Până în Cretacicul târziu, ultima perioadă a dinozaurilor, lumea 
plantelor de pe planeta noastră începuse să arate asemănător cu cea de 


astăzi, cu familii de platan, smochin, stejar, mesteacăn si arin. Dar exista 
şi o excepţie frapantă. Câmpiile deschise, neimpadurite, din zonele mai 
uscate ale continentelor încă arătau misterios de diferit. Deși existau 
specii timpurii de buruieni și de urzică, speciile de iarbă nu au evoluat 
decât la finalul acestei perioade.% Dinozaurii cutreierau pe terenuri 
complet lipsite de iarbă. 


Evoluţia noastră ca primate și dezvoltarea noastră ca vânători- 
culegători a depins de fructele, tuberculii si frunzele plantelor 
angiosperme, iar agricultura pe care am adoptat-o se bazează, aproape 
în întregime, pe angiosperme. Cerealele sunt angiosperme: de fapt, 
cerealele pe care le recoltăm sunt, din punct de vedere botanic, fructul 
plantei ierboase.9^ Primele urme de iarbă au apărut în fosilele de acum 
aproximativ 55 de milioane de ani, dar din cauza răcirii si a uscării 
îndelungate a planetei, din Neozoic, ecosistemele dominate de iarbă au 
devenit stabile in multe parti ale lumii în perioada cuprinsă între 20 si 
10 milioane de ani în urma.© Așadar, nu doar că evoluţia noastră a fost 
determinată de desertificarea Africii de Est, ci si răcirea si uscarea lumii 
au creat condiţiile pentru răspândirea plantelor pe care vom ajunge să 
le cultivăm drept cereale pentru hrănirea civilizaţiilor noastre de-a 
lungul istoriei. Practic, fiecare plantă pe care o consumăm este membră 
a uneia dintre cele opt familii diferite de angiosperme. 


După plantele erbacee, a doua familie ca importanţă sunt 
leguminoasele, printre care mazărea și fasolea, soia si năutul, precum si 
lucerna și trifoiul, cu care ne hrănim animalele. Cruciferele includ 
rapita si napul, iar o singură specie a acestei familii, o plantă 
buruienoasă de muștar, a fost transformată, prin accentuarea diferitelor 
caracteristici prin intermediul inmultirii selective, pentru a ne oferi 
varză, varză Kale, varză de Bruxelles, broccoli si gulii.99 Alte grupe de 
angiosperme includ familia solanacee a cartofilor, ardeilor si rosiilor; 
familia tartacutelor, a dovlecilor si pepenilor; si familia pătrunjelului, 
păstârnacului, morcovului si telinei. 


Majoritatea fructelor pe care le consumăm fac parte fie din familia 
Rosaceae (mere, pere, piersici, prune şi căpşune), fie din familia 
citricelor (portocale, lamai, grepfrut, kumquat). De asemenea, familia 
palmierilor a jucat un rol important în istorie, oferindu-ne nuca de 


cocos şi, mai important, curmalele, care serveau drept sursă de hrană 
ușoară și concentrată pentru caravanele comerciale care traversau 
deşertul din Orientul Mijlociu. 


De la aceste familii de angiosperme mâncăm diferite parti ale plantei. 
Ne plac fructele, create în mod evolutiv de angiosperme pentru a fi 
atrăgătoare si gustoase pentru animale, ca să le ajute să își împrăștie 
seminţele. De asemenea, plantele creează depozite interne de energie 
pentru a-şi alimenta creșterea în primăvara următoare, iar acestea sunt 
legumele cu rădăcină și tulpină pe care le cultivăm. Printre rădăcinile 
tuberizate se numără maniocul, napii, morcovii, napul suedez, sfecla și 
ridichile, iar tuberculul unui cartof sau al unei igname este secțiunea 
umflată a tulpinei plantei. Consumăm frunze de varză, spanac, sfeclă 
elveţiană şi varză chinezească, precum și alte plante de salată și ierburi, 
iar conopida si broccoli pe care le mâncăm sunt de fapt inflorescențe 
nematurizate. Așadar, in general, nu ne hrănim numai cu iarbă, ci si cu 
rudele tufelor de trandafiri si ale mătrăgunei. De asemenea, pe lângă 
faptul că ne asigură hrana, angiospermele ne oferă și fibre textile, 
precum bumbacul, inul, sisalul și cânepa, precum și o serie de 
medicamente naturale. 


CIVILIZAŢIA APP 


Deşi cultivăm și consumăm o gamă destul de largă de diferite tipuri de 
plante angiosperme, în ce priveşte tipurile de animale mari pe care le- 
am domesticit, am fost mult mai limitați: le-am selectat exclusiv din 
doar două categorii de mamifere. 


Primele mamifere adevărate au apărut cu aproximativ 150 de milioane 
de ani în urmă, însă abia extinctia în masa a speciilor de acum 66 de 
milioane de ani, care a ucis dinozaurii, a permis strămoşilor noștri 
mamifere să se răspândească în adăposturile lăsate acum libere de 
reptile. Cu toate acestea, cele trei ordine majore de mamifere care 
domină lumea de astăzi au apărut si au început să se diversifice abia 10 
milioane de ani mai târziu. Acestea sunt artiodactilele, perisodactilele si 


primatele — cunoscute, în mod colectiv, sub denumirea de mamiferele 
APP, 57*x kkk kkk 


Asa cum am văzut în primul capitol, si noi facem parte din ordinul 
primatelor, așadar acestea nu mai au nevoie de altă introducere. 
Artiodactilele și perisodactilele, pe de altă parte, pot părea specii 
extratereste, dar le cunoşti extrem de bine. De fapt, am putea spune că 
reprezintă chiar baza civilizaţiei umane. Este vorba despre cele două 
categorii de ungulate sau animale cu copite. Artiodactilele sau 
paricopitatele sunt copitate cu număr par de degete sau cu copite 
despicate; perisodactilele sau imparicopitatele sunt ungulate cu număr 
impar de degete. 


Printre artiodactilele cu număr par de degete se numără porcii și 
cămilele, precum și toate rumegătoarele: antilopa, căprioara, girafa, 
vaca, capra şi oaia. Rumegătoarele sunt nevoite să descompună iarba 
prin regurgitare, pentru a o mesteca încă o dată, si apoi folosesc 
bacteriile din primul din cele patru compartimente ale stomacului — 
rumen — pentru fermentarea materialului vegetal şi descompunerea 
acestuia în substanţe chimice, înainte de a-l trece prin restul sistemului 
digestiv pentru a absorbi nutrientii. (După cum am văzut mai devreme, 
omenirea a găsit soluţii tehnologice la aceleași probleme biologice.) 
Artiodactilele sunt animalele erbivore mari, care domină lumea de 
astăzi. Copita lor despicată este formată din două degete care corespund 
degetului mijlociu și inelar al mâinii noastre.******** 


Perisodactilele sau imparicopitatele includ caii, măgarii și zebrele, 
precum și tapirii şi rinocerii. Au fie trei degete, precum rinocerii, fie 
unul singur, precum calul. De fapt, caii galopează pe acelaşi deget pe 
care noi l-am ridica într-un gest de indignare fata de cineva. Spre 
deosebire de rumegătoare, perisodactilele își folosesc partea posterioară 
a tubului digestiv pentru a digera alimentele şi au un stomac mai simplu 
cu bacterii pentru fermentarea si eliberarea nutrientilor din hrana 
vegetală într-un buzunar mărit al intestinului numit cecum.******** 


Este uimitor că marea majoritate a animalelor mari pe care le-am 
domesticit în ultimii 10 000 de ani si de care civilizațiile umane au ajuns 
să depindă pentru carne, produse derivate si forță musculară, sunt toate 


membre ale unei singure grupe de mamifere, dar este ceva la fel de 
fascinant si profund legat de modul în care au apărut ungulatele. 


FEBRA LUMII 


Este surprinzător că ordinul artiodactilelor şi cel al perisodactilelor, 
împreună cu primatele, au apărut brusc, într-o perioadă de aproximativ 
10 000 de ani, într-o explozie a diversificării evolutive ce a avut loc în 
urmă cu 55,5 milioane de ani. S-a dovedit că atât strămoşii noștri care 
aveau să evolueze, în cele din urmă, în Homo sapiens în Africa de Est, 
cât și grupele de animale care au devenit atât de vitale pentru 
domesticire și dezvoltarea civilizaţiilor au apărut în același interval 
planetar. Iar evenimentul care se pare că a declanșat apariţia rapidă a 
acestor mamifere APP a fost o convulsie planetară neobișnuită — o 
creștere extremă a temperaturii globale. 705 ese 


Încălzirea extrem de rapidă a climei globale marchează graniţa dintre 
epocile geologice ale Paleocenului si Eocenului și este cunoscută sub 
denumirea de Maximul Termic din Paleocen—Eocen, pe scurt - PETM. 
Într-un interval geologic foarte scurt, de mai puţin de 10 000 de ani, au 
fost introduse în atmosferă cantități enorme de carbon (dioxid de 
carbon, CO2 sau metan CH4), creând un puternic efect de seră și, în 
consecinţă, temperaturile au crescut rapid cu 5-8°C.”! Acest vârf termic 
a adus lumea la cea mai ridicată temperatură din ultimele câteva sute de 
milioane de ani." În ciuda acestui soc imens asupra mediului, nu s-a 
declanșat vreo extinctie în masă de amploarea celor de la finalul 
Cretacicului sau al Permianului, deși ecosistemele lumii au fost complet 
transformate. Condiţiile tropicale s-au extins până la poli, copacii cu 
frunze late, crocodilii si broaștele prosperand în zona arctică.” PETM a 
provocat dispariţia unor amibe din adâncul mării, numite foraminifere, 
care nu au putut supravieţui apelor mai calde și cantităţii reduse de 
oxigen din adáncuri,"^ în timp ce planctonul, cum ar fi dinoflagelatele, a 
prosperat la suprafaţa calduta, luminată de soare, a oceanelor. De 
asemenea, distrugerea globală a mediului PETM a dus la o evoluţie 
rapidă a multor animale?? si, în special, se pare cá acest vârf de 
temperatură ar fi dus la apariţia noilor ordine APP ale mamiferelor.76 


Ne-am fi așteptat ca încălzirea rapidă a atmosferei Pământului să fie 
rezultatul activităţii vulcanice, asa cum s-a întâmplat cu nenumărate 
ocazii din istoria planetei, dar faptul interesant este că originea celei mai 
mari parti a acestei enorme si bruște degajari de carbon, care a 
declanșat acest maxim termic, nu a fost vulcanică, ci biologica.******** 


Se consideră că o erupție vulcanică iniţială a emis o cantitate suficientă 
de dioxid de carbon pentru a încălzi oceanele, destabilizând depozitele 
subacvatice ale unui tip de gheață numit hidrat de metan. Această 
gheaţă se formează în condiţii reci si de presiune ridicată la fundul 
mării şi captează gazul metan produs initial de bacterii in 
descompunere. Dar dacă se încălzește, se descompun și eliberează 
metanul captiv, care bolboroseşte, ajungând la suprafaţa apei și apoi în 
atmosferă. Metanul este unul dintre cele mai puternice gaze cu efect de 
seră — efectul său de captare a căldurii este de peste 80 de ori mai 
puternic decât cel al dioxidului de carbon -, așadar prima cantitate de 
metan eliberată a provocat o încălzire suplimentară, care a destabilizat 
şi mai multă gheaţă, într-un îngrozitor proces de reacţie inversă. 
Probabil, odată cu hidratul de metan, a fost emisă o cantitate mai mare 
de gaz cu efect de seră, atunci când permafrostul din Antarctica a 
început să se topească și incendiile de vegetaţie au început să fie mai 
frecvente în acest climat de încălzire.77 Erupția vulcanică iniţială a fost 
ca un detonator care a declanșat principala încărcătură explozivă de 
emisie biologică a carbonului, cauzând clima arzătoare a PETM. 


Deși severă, această creștere bruscă a temperaturii a fost foarte scurtă 
din punct de vedere biologic: atmosfera si clima globală a revenit la 
nivelurile lor anterioare în aproximativ 200 000 de ani.7€ Totuși, aceasta 
încălzire globală — o febră scurtă, dar intensă a lumii, declanșată de o 
imensă emisie de metan din oceane — a condus la apariţia celor mai 
importante ordine de mamifere din istorie. Artiodactilele, 
perisodactilele și propria noastră grupă de primate au apărut brusc, 
chiar la începutul PETM, apoi s-au răspândit rapid pe teritoriul Asiei, 
Europei şi Americii de Nord.79 


Dacă această dereglare extremă a temperaturii a dus la apariţia 
ordinelor APP, ecosistemele pe care au ajuns să le domine artiodactilele 
şi perisodactilele au fost create tocmai de răcirea globală și de 


aridificarea din ultimele zeci de milioane de ani. Pe măsură ce câmpiile 
ierboase se întindeau pe continentele lipsite de precipitaţii, ungulatele 
erbivore le-au urmat și s-au diversificat într-un număr mare de specii, 
printre care strămoșii vacilor, oilor și cailor de astăzi. Așadar câmpiile 
ierboase care ne furnizau culturile de cereale ne-au oferit și cadrul 
evolutiv pentru apariţia marilor specii de animale ungulate pe care le- 
am domesticit. Când lumea a ieșit la lumină din ultima eră glaciară, iar 
comunitățile umane de pe tot globul au început să se sedentarizeze și să 
domesticească viata sălbatică din jur, atât cerealele, cât și speciile de 
ungulate nu s-au răspândit uniform pe planetă, iar acest lucru a avut 
profunde implicaţii în evoluţia ulterioară a civilizaţiei. 


AVANTAJUL EURASIATIC 


Din cele aproximativ 200 000 de specii de plante din lumea naturală, 
doar câteva mii sunt adecvate consumului uman si doar câteva sute au 
potenţial pentru aclimatizare și cultivare. Așa cum am văzut mai 
devreme, alimentele de bază care au întreţinut civilizațiile de-a lungul 
istoriei planetei sunt cerealele, dar speciile de iarbă sălbatică din care au 
fost cultivate acestea nu erau răspândite uniform în întreaga lume. 
Dintre cele 56 de plante ierboase care oferă cele mai mari şi mai 
nutritive seminţe, 32 cresc în sălbăticie, în sud-vestul Asiei și în jurul 
Mediteranei, şase se găsesc în Asia de Est, patru în Africa subsahariană, 
cinci în America Centrală, patru în America de Nord şi doar două în 
Africa de Sud si Australia.80 


Astfel, chiar de la inceputurile agriculturii si ale civilizatiei, Eurasia a 
fost bogat inzestratá cu specii de iarbà sálbaticá potrivite pentru 
cultivare de cátre oameni si pentru sustinerea cresterii populatiei. Nu 
numai cá a fost binecuvântată întâmplător cu acest belșug biologic, ci 
însăși orientarea continentului a contribuit la răspândirea culturilor 
între regiuni îndepărtate. Când supercontinentul Pangea s-a 
fragmentat, a fost rupt în bucăți de-a lungul rifturilor care tocmai 
părăseau Eurasia ca o masă imensă de teren care se deplasa cu viteză în 
direcția est-vest — întregul continent are o suprafață cu peste o treime 
mai mare decât un traseu în jurul lumii, dar în cea mai mare parte într- 


un interval relativ îngust de latitudini. Întrucât latitudinea Pământului 
este cea care determină, în mare măsură, regimul climatic şi durata 
sezonului de creştere, recoltele aclimatizate într-una din părţile Eurasiei 
pot fi sădite pe întregul continent doar cu nevoi minime de adaptare în 
noua regiune. Astfel, cultivarea grâului s-a răspândit cu ușurință din 
zonele înalte ale Turciei, prin Mesopotamia, Europa și tocmai până în 
India, de exemplu. În schimb, cele două continente gemene ale Americii, 
deşi legate prin podul creat de istmul Panama, sunt orientate nord-sud. 
Aici, răspândirea recoltelor cultivate initial într-o regiune către alta 
presupunea un proces mult mai dificil de readaptare a speciilor de 
plante la diferite condiţii de creştere. Această diferență fundamentală 
dintre amplasarea Lumii Vechi și a celei Noi, ea însăși născută din 
tectonica plăcilor si din rătăcirea fără rost a continentelor, până la 
actuala lor configurare, a oferit civilizaţiei Eurasiei un imens avantaj 
evolutiv de-a lungul istoriei.?! 


Distribuţia animalelor mari în toată lumea a fost la fel de neuniformă, 
societăţile din Eurasia beneficiind de un avantaj şi în acest caz. 
Atributele unui animal sălbatic, care îl fac potrivit pentru domesticirea 
de către oameni, includ furnizarea de hrană nutritivă, o fire docilă şi 
lipsa fricii inerente fata de oameni, un comportament natural de turmă 
şi capacitatea de a se inmulti în captivitate. Cu toate acestea, doar un 
mic număr de animale sălbatice îndeplinesc aceste conditii.®2 Din cele 
148 de specii de mamifere mari din întreaga lume (cu o greutate mai 
mare de 40 de kilograme), 72 se găsesc în Eurasia, dintre care 13 au fost 
domesticite. Din cele 24 care trăiau în America, doar lama (si ruda sa 
apropiată, alpaca) au fost domesticite în America de Sud. În America de 
Nord, Africa subsahariană şi Australia, nu existau animale mari ce 
puteau fi domesticite. Cele mai importante cinci animale din istoria 
umană — oaia, capra, porcul, vaca si calul — precum și măgarul si camila, 
care ofereau mijloace de transport în anumite zone, erau prezente doar 
în Eurasia şi, în câteva mii de ani de domesticire, s-au răspândit pe 
continent. Cele mai influente de-a lungul istoriei s-au dovedit a fi 
tocmai speciile de mamifere mari, nu numai pentru carnea lor, ci și 
pentru produsele derivate (lapte, piele și lână) și pentru forţa lor 
musculară. 


Ecvidele (specii înrudite cu caii) au evoluat în câmpiile ierboase ale 
Americii de Nord, dar, până la finalul ultimei ere glaciare singurele 
patru grupe de ecvide care au supravieţuit se găseau în Eurasia: 
onagrul în Orientul Apropiat, catârul în Africa de Nord, zebra în Africa 
subsahariană și calul în centura de stepă eurasiatică. În mod similar, 
strămoșul cămilei moderne - alături de cal, celălalt animal care 
îndeplinea funcţia esenţială de transport al mărfii sau al calaretilor pe 
distante lungi — trăiau în clima rece din regiunea arctica a Canadei si 
de-a lungul podului de uscat Bering, până în Eurasia, cu cele mai 
scăzute niveluri ale mării rămase din era glaciară anterioară. Cămilele 
bactriene cu două cocoașe din Asia sunt descendenţi direcţi ai acestor 
imigranți americani, iar în deşerturile fierbinţi ale Africii si Arabiei a 
evoluat dromaderul cu o singură cocoasa, care și-a redus dimensiunile 
şi, astfel, pierderea de apă. Aceste cămile au devenit coloana vertebrală 
a rutelor comerciale lungi din Sahara, Peninsula Arabiei și din 
deserturile de pe marginea sudică a zonei de stepă din Asia. De 
asemenea, și camelidele au migrat de-a lungul istmului Panama, până în 
America de Sud, şi au evoluat în lamă și alpaca, însă, ca animal de 
tracţiune, lama nu poate transporta mai mult de un om, iar alpaca era 
folosită doar pentru lână.84 


Marea ironie a impasului biologic cu care s-au confruntat civilizațiile 
americane este că aceste două grupe de animale care au devenit atât de 
esenţiale pentru transportul şi comerțul din Eurasia au evoluat, de fapt, 
în America și apoi au migrat în Eurasia, de-a lungul podului de uscat 
Bering.95 Însă atât calul, cât si camila au dispărut ulterior în tara lor de 
baștină, probabil din cauza vânării excesive de către oamenii timpurii 
care au traversat același pod de uscat, în direcţia opusă, în timpul celei 
mai recente ere glaciare. Primii americani au împiedicat fără să vrea 
viitoarea evoluție a civilizaţiilor pe continentul lor. 


Măgarul, calul si camila au devenit esenţiale pentru transport si pentru 
rutele comerciale din stepe, deserturi și trecătorile montane din Eurasia, 
Arabia şi Africa, mobilizând considerabil economiile și facilitând 
transferul persoanelor, resurselor, ideilor și tehnologiilor în întreaga 
Lume Veche. Pe de altă parte, America era săracă biologic și nu putea 
beneficia de aceste revoluţii. Cămila nu s-a întors niciodată în America 
în proporţie semnificativă, dar calul a fost adus înapoi în ţinutul său de 


origine de conchistadorii spanioli, la începutul secolului XVI, iar în anii 
1500, când contactul dintre cele două lumi a fost reînnoit, statele 
europene, moştenitorii acestei abundente eurasiatice, au ajuns sa 
domine culturile din Americi.86 


Când omenirea a apărut în Neozoic, am intrat într-o lume caracterizată 
de angiosperme și mamifere — plante cu seminţe învelite si animale cu 
glande mamare -, dar în cadrul acestor categorii extinse am fost, în 
general, surprinzător de selectivi cu speciile pe care am ajuns să le 
domesticim. De-a lungul istoriei, civilizațiile au avut o dietă formată din 
cereale, derivate din speciile de iarbă sălbatică ce proliferau în întreaga 
lume, pe măsură ce clima devenea mai rece sau mai uscată, în ultimele 
câteva zeci de milioane de ani. De asemenea, răspândirea acestor câmpii 
ierboase a dus la diversificarea speciilor de ungulate pe care le-am 
domesticit si care ne-au oferit o sursă sigură de carne, lapte și lână, 
transport şi forță de tracţiune. Când oamenii au devenit capabili sa 
practice agricultura si au pornit pe calea civilizaţiei, imediat după 
încheierea ultimei ere glaciare, răspândirea inegală a speciilor de plante 
cultivate și de animale domesticite, precum și orientarea fundamentală a 
continentelor au ajuns să exercite o influență puternică asupra tiparelor 
istoriei. 


Multe dintre cele mai vechi civilizaţii au apărut de-a lungul malurilor 
unor mari cursuri de apă, precum Tigru și Eufrat, Ind, Nil şi Fluviul 
Galben. Acestea au fost sursa de viaţă a agriculturii solide și a primelor 
orașe, iar puterea politică a apărut, adesea, din controlul centralizat al 
apelor pentru irigaţii. Succesul agriculturii depinde, în totalitate, de 
controlul apei dulci, pe măsură ce parcurge întreaga lume - 
evaporându-se din oceane, căzând sub formă de precipitaţii, pătrunzând 
în subteran și apoi vărsându-se din nou în mare. Adesea, râurile 
reprezintă cea mai sigură etapă al acestui ciclu al apei şi rămân esenţiale 
pentru hrana multor oameni din întreaga lume de astăzi. Agricultura 
industrializată a fost perfecționată până în punctul în care poate susţine, 
în prezent, peste 7,6 miliarde de oameni. Astăzi, peste 40% din totalul 
populaţiei globale trăiește în India, China si Asia de Sud-Est, iar acest 
aspect ne trimite la semnificaţia geopolitică centrală a Tibetului. 


CASTELUL DE APĂ 


De-a lungul istoriei, China a controlat podișul Tibet în diverse perioade, 
de exemplu în secolul XIII, în timpul dinastiei mongole Yuan, și la 
începutul secolului XVIII, în timpul dinastiei Qing. Recent, în anul 
1951, Republica Populară a Chinei, sub conducerea lui Mao Zedong, a 
anexat Tibetul, iar după o revoltă din anul 1959, liderul religios al ţării, 
Dalai Lama, s-a refugiat în India, unde un guvern în exil menţine vie pe 
plan internaţional mişcarea de independenţă. 


China are două motive strategice majore pentru care își doreşte 
controlul asupra Tibetului. Primul este de ordin militar: pentru a se 
asigura că India nu încearcă să obţină o poziţie de conducere, fără a ţine 
seama de locul de drept al Chinei și, odată cu aceasta, de posibilitatea de 
a folosi regiunea ca teren de staţionare pentru o invazie în câmpiile din 
vale. Chiar si fără ca India să preia podișul, China este îngrijorată că, 
dacă ar acorda autonomie politică Tibetului, Indiei i s-ar putea permite 
stabilirea unor baze militare acolo.8 Fără îndoială însă, si mai 
importantă este o resursă simplă, dar extrem de vitală, pe care o oferă 
podișul: apa. 


Tibetul este cel mai înalt şi cel mai mare podiș din lume și, în zecile de 
mii de ghețari, păstrează cel mai mare depozit de gheaţă si permafrost, 
în afară de Arctica şi Antarctica. Acest podiș înalt este adesea menţionat 
ca al treilea pol al planetei.®® Apa provenită din topirea ghețarilor si a 
zăpezii formează izvoarele a zece dintre cele mai mari fluvii care se 
întind pe întreaga suprafaţă a Asiei de Sud-Est, inclusiv Fluviul Galben, 
Yangtze, Mekong, Ind, Brahmaputra şi Salween. Toate aceste fluvii mari 
transportă cantităţi uriașe de sediment erodat din munți, fertilizând 
văile inundabile si câmpurile de orez cultivate aici.5 Astfel, Tibetul 
joacă rolul unui castel de apă al întregii regiuni continentale, depozitând 
şi distribuind pretioasa resursă de-a lungul acestor fluvii, pentru a oferi 
apă potabilă, pentru irigaţii și energie hidroelectrică unei populaţii de 
peste două miliarde de oameni.% China își dorește să controleze acest 
depozit de cantităţi uriașe de apă potabilă, precum și bogatele depozite 
de minereu de cupru și fier din podis™, pentru populaţia si economia sa 
în creştere. Se anticipează că, până în anul 2030, China va avea un 


deficit de 25% al necesarului de apă”, așadar problema Tibetului nu 
este neînsemnată. Este irelevant dacă India va încerca să pună stăpânire 
pe Tibet si să restrictioneze fluxul râurilor, pentru a închide robinetele 
de apă ale Chinei — simpla posibilitate ca acest lucru să se întâmple 
vulnerabilizează China. De asemenea, alte state — India, Pakistan, 
Nepal, Myanmar, Cambodgia și Vietnam — sunt îngrijorate că, în viitor, 
China ar putea începe devierea fluxului acestor fluvii tibetane pentru 
propriul uz intern.” 


Fluvii majore care pornesc din al treilea pol al Pământului, podișul 
Tibet 


Făcând abstracţie de dezaprobarea internaţională privind ocuparea 
Tibetului de către China si de problemele privind drepturile omului in 
această privință, acest platou muntos reprezintă o preocupare 
geopolitică majoră pentru Beijing. Acesta este motivul pentru care 
China menține controlul, construind sistematic reţele de legături rutiere 
şi feroviare pe toată suprafaţa podișului si încurajând stabilirea 
coloniștilor etnici Han în aceasta zonă.94 


Acest episod de pe la 11000 î.Hr. este una dintre numeroasele dati in 
care lacul Agassiz s-a golit, pe măsură ce apele de topire se acumulau 
din nou si spărgeau barajul natural, ducând la o nouă creştere bruscă a 
nivelului global al marii.? 


Este posibil să fi existat cazuri anterioare de sedentarizare și cultivare 
care au mers prost, fără să lase urme arheologice — începuturi false în 
apariţia civilizaţiei. Îndeosebi toate aşezările de pe câmpiile de coastă 
din era glaciară se pierduseră sub valuri, după creşterea nivelului 
oceanului.!5 


Este fascinant să ne dăm seama că, dacă nu ar fi fost salvate involuntar 
de oameni, mai multe plante cultivate de noi ar fi dispărut. Fructele 
strămoșilor sălbatici ai dovlecelului, tartacutelor și dovlecilor, de 
exemplu, sunt toate respingător de amare și învelite într-o coajă dură. 
În mod natural, cei care le deschideau erau mamutul si mastodontul, 
care împrăștiau seminţele dinăuntru. Astfel, când aceste animale mari 
au dispărut, aceste plante nu mai aveau nici ele mult de trăit, dar în 
urmă cu aproximativ 10 000 de ani, aceste specii au fost salvate de la 
dispariţie când au format un parteneriat simbiotic cu o nouă specie de 
animale — oamenii. Am cultivat aceste plante, le-am oferit medii de viata 
noi, menținute artificial în fermele și plantațiile noastre, și le-am 
modificat, de-a lungul unor generații de încrucișare selectivă, pentru a 
deveni mai mari, cu coajă mai moale şi mai gustoase. De asemenea, se 
consideră că şi avocado și arborele de cacao s-ar fi bazat iniţial tot pe 
mamiferele mari, recent dispărute, care le imprástiau seminţele, si că ar 


fi fost salvate de oamenii care au adoptat aceste specii-fantoma si au 
devenit dispersori de seminte.?? 


Orasele sumeriene, hránite cu ajutorul solurilor aluvionare fertile, erau 
construite in mare parte din námol, asa cum vom vedea in capitolul 5. 


Ín sistemul ierarhic pe care l-am dezvoltat pentru clasificarea diferitelor 
organisme, artiodactilele, perisodactilele și primatele sunt cunoscute ca 
ordine diferite. Toate se incadreazá in clasa mamiferelor (si, in cele din 
urmă, în regnul animal) iar în interiorul acestora există specii 
individuale — de exemplu, vaca (Bos taurus). 


Artiodactilele nu au fost dintotdeauna erbivore. În urmă cu 25 de 
milioane de ani, Archaeotherium, mamifer de dimensiunea unei vaci 
înrudit cu hipopotamul si cu balena, cutreiera America de Nord si, 
având gheare, probabil ataca rinoceri. 


Diferenţa dintre artiodactile și perisodactile nu este numai un detaliu 
misterios al biologiei evolutive, ci a fost introdusă si în religii. Tora le 
permite evreilor să mănânce doar mamifere cu copite despicate și care 
rumegă. Astfel, din punct de vedere evolutiv, doar membrii ramurii de 
rumegătoare a ungulatelor artiodactile sunt considerate curate sau 
potrivite pentru consum. Scriptura evreiască (Deuteronomul 14:6-8) se 
ocupă în special de cămilă care, desi anatomic paricopitată si rumega, 
este interzisa, fiind considerata necurata (picioarele ei au talpi acoperite 
cu piele întărită, care ascund copita).99? Credinţa islamică, pe de altă 
parte, este mai puţin restrictivă cu privire la consumul diferitelor specii 
de mamifere. Coranul exclude expres doar carnea de porc şi, spre 
deosebire de iudaism, camila este permisă, în general P? 


Este important să clarificăm faptul că primii membri ai acestor noi 
ordine de mamifere au apărut în urmă cu 55,5 milioane de ani, dar că 
speciile din aceste ordine cu care suntem familiarizați astăzi nu au 
evoluat decât mult mai târziu — acum circa două milioane de ani, de 
exemplu strămoșul sălbatic al vacii. 


Cunoaștem acest lucru din măsurarea procentului de carbon conţinut în 
rocile de pe fundul mării. Atomii de carbon sunt prezenţi în mai multe 


variante, cu greutăți atomice diferite, cunoscute ca izotopi. Carbonul 
ușor este capturat preferenţial de principalele reacţii biochimice și, 
astfel, moleculele care trăiesc în organisme sau dioxidul de carbon sau 
metanul pe care acestea le eliberează conţin o cantitate mai mare de 
carbon ușor. Când oamenii de știință au analizat izotopii de carbon din 
rocile calcaroase aflate pe fundul mării, în cadrul unui PETM (o metodă 
de măsurare a atmosferei din acea vreme), au descoperit o creștere 
uriașă a procentului de carbon ușor. Aceasta înseamnă că dioxidul de 
carbon sau gazul metan care se ridicase în atmosferă, provocând 
creșterea temperaturii, trebuie să fi provenit iniţial dintr-o formă de 
viata. 


Geografia mărilor 


Marile si oceanele acoperă aproape trei sferturi din suprafaţa 
Pământului. Acest fapt l-a determinat pe scriitorul Arthur C. Clarke să 
observe că nu ar trebui ca planeta noastră să se numească Pământ, ci 
Ocean. lar în ce priveşte tematica acestei cărţi, oceanele reprezintă unul 
dintre cele mai bune modele ale legăturilor strânse dintre viaţa de pe 
planeta noastră şi spaţiul îndepărtat. Apa de pe Pământ este vitală 
pentru toate formele de viaţă, dar când s-a format din discul de praf și 
gaze ce se învârtea în jurul protosoarelui, planeta noastră era destul de 
aridă. Pământul era prea aproape de Soare astfel încât nu exista multă 
gheaţă în materia stâncoasă din care s-a format, iar căldura structurii 
sale a topit probabil planeta în întregime și a înlăturat apa și orice alți 
compuși volatili. Aşadar, apa care ne umple oceanele a sosit după 
nașterea Pământului, fiind adusă de un bombardament de comete 
îngheţate şi de asteroizi din zonele mai reci și periferice ale sistemului 
solar — ca un viscol din spaţiul îndepărtat. 


Desigur, oceanele aduse de această gheaţă extraterestră au o foarte mare 
influență asupra condiţiilor meteorologice și climatice ale planetei, iar 
apa din scoarță contribuie la lubrifierea mecanismului tectonicii 
plăcilor, însă aceste oceane ale lumii sunt adesea considerate doar 
întinderi pustii. Ele sunt spaţiile libere de pe hărţile noastre, omisiunile 
de pe o pagină, care nu fac decât să definească conturul întinderilor de 
uscat. Am ajuns să credem că istoria se întâmplă pe continente și pe 
insule, și că aici s-a desfășurat istoria umană, de-a lungul mileniilor, dar 
marea are şi ea propria poveste instructivă. 


CÂND APA DEVINE BOGĂŢIE 


Încă din primele sale zile, omenirea s-a bazat pe întinderile de apă 
pentru a se hrăni. Timp de zeci de mii de ani, peștele prins în râuri, 
lacuri sau ape costale de mică adâncime, a reprezentat o sursă de hrană 
ușor accesibilă!, însă pescuitul în largul mării, departe de uscat, necesită 


abilități mult mai mari de navigație și în domeniul construcţiei navelor. 
Navigatorii norvegieni erau experţi în călătorii lungi și, din aproximativ 
anul 800, au început un comerţ international cu codul uscat pe care îl 
produceau. Aceste abilități de navigaţie au fost învățate si de alti 
europeni, iar Marea Nordului a devenit o zonă importantă pentru 
pescuit.2 Acesta este locul in care putem vedea cât de decisivă a fost 
geografia mărilor, în special relieful de la fundul mării, de-a lungul 
istoriei. În mijlocul Mării Nordului, între Anglia si Danemarca, se află 
Dogger Bank, un banc de nisip imens, considerat o morenă uriașă, 
ajunsă în vârful calotei de gheață scandinave în ultima etapă glaciară. 
În perioada nivelurilor scăzute ale mării din ultima eră glaciară, această 
regiune, cunoscută ca Doggerland, era uscată, oferind strămoșilor noștri 
principalele terenuri pentru vânătoare. Astăzi, Dogger Bank este 
scufundat, dar formează sub valuri o zonă întinsă de ape puţin adânci, 
asigurând astfel un mediu favorabil pentru pescuitul codului și 
heringului. („Dogger“ este un vechi cuvânt olandez care desemnează o 
barcă de pescuit cu năvod.) Astfel, terenurile de vânătoare ale 
strămoșilor noştri din era glaciară au fost înecate și transformate în 
zone de pescuit imbelsugate pentru marinarii medievali. 


Acest banc de nisip a ajutat la lansarea pescuitului în larg în Europa 
nordică pe la începutul anului 1000 d.Hr.’ Odată cu creşterea 
competiției între pescari şi cu supraexploatarea celor mai apropiate 
tarmuri, navigatorii norvegieni, basci si alti europeni s-au aventurat din 
ce în ce mai departe în Atlanticul de Nord, în căutarea unor zone de 
pescuit bogate, mai întâi pentru cod, și apoi pentru balene. Navigatori 
europeni au mers în vest, traversând Islanda, până în Groenlanda, apoi 
au continuat până pe coasta Americii de Nord, unde pescari norvegieni 
au înfiinţat colonii în Newfoundland, cu jumătate de mileniu înainte de 
călătoria peste Atlantic a lui Cristofor Columb. Cunostintele dobândite 
pe parcurs — arta navigaţiei şi construcţia de navale robuste — au permis 
navigatorilor europeni să inițieze Epoca Explorării, la începutul 
secolului XV, și să contruiască vaste imperii comerciale internaţionale 
(pe care le vom explora si noi în capitolul 8).^ 


Insă același peisaj al Mării Nordului a mai avut o influență însemnată 
asupra creării lumii moderne. "Ţările de Jos — Belgia si Olanda — sunt 
situate pe linia de coastă a Câmpiei Nord-Europene și, din secolul XIII, 


olandezii au început să folosească mori de vânt pentru asanare, cu 
scopul de a crea noi terenuri agricole din mare si mlastini.> De fapt, ei 
au recuperat porţiuni din Doggerlandul epocii glaciare, când s-a 
scufundat din nou din cauza nivelurilor crescute ale mării. Construirea 
digurilor și a morilor de vânt pentru ameliorarea terenurilor era 
costisitoare si putea fi finanțată doar prin punerea în comun a 
resurselor. Fondurile necesare erau strânse de biserică sau de consiliul 
local, care colectau împrumuturi de la locuitori, iar profiturile agricole 
ale noilor câmpii ameliorate erau apoi împărţite între cei care 
finantasera, initial, proiectul. Curând, întreaga societate a început să isi 
investească economiile în obligaţiuni vândute pentru finanţarea acestei 
mari întreprinderi, creând, în consecinţă, pieţe de credit prospere. 
Influentata de provocările reliefului si de necesitatea de a stăpâni 
marea, Olanda a devenit ţinutul capitalistilor.9 


În mod firesc, acest sistem a trecut la comerțul internaţional în secolul 
XVII - nu era decât un pas mic de la cumpărarea acţiunilor pentru 
construirea unei mori de vânt locale la finanţarea unei nave comerciale 
cu destinaţia Insulele Moluce (ale Mirodeniilor). De asemenea, practica 
împărţirii costurilor totale ale unui proiect în acţiuni parţiale a permis 
investitorilor să își reducă riscurile — puteau investi sume mici de bani în 
mai multe călătorii, astfel încât, dacă se pierdea vreo navă, să nu fie 
afectaţi prea tare. Acest lucru a încurajat oamenii să își investească 
banii în loc să îi economisească, ceea ce a menţinut dobânzi scăzute la 
împrumuturi și, astfel, un cost ieftin al capitalului pentru proiecte 
viitoare. De asemenea, olandezii au adoptat cu entuziasm conceptul 
pieţei la termen și l-au îmbunătăţit. Acesta constă în capacitatea de a 
negocia un preţ pentru o anumită marfă, pentru un anumit moment din 
viitor — de exemplu garantarea preţului pentru 45 de kilograme de cod 
debarcat din Dogger Bank pentru săptămâna următoare sau pe 
parcursul unui an. Aceste instrumente financiare derivate pot fi 
cumpărate si vândute la rândul lor, ca produsul real, creând un comerţ 
nu cu un stoc aflat în depozit, ci cu valori abstracte. 


Prima bancă naţională centrală, precum şi prima piaţă bursieră oficială 
au fost înfiinţate în Amsterdam, în primii ani ai secolului XVII”, când 
Olanda devenise cea mai dezvoltată ţară din Europa din punct de 
vedere financiar. Aceste instrumente de capitalism oficial s-au 


răspândit rapid în alte naţiuni şi au creat instituţiile financiare necesare 
pentru Revoluţia Industrială. La fel ca morile de vânt din Olanda 
medievală, morile, fabricile și motoarele cu aburi ale Marii Britanii ar fi 
fost teribil de costisitoare fără acumularea de capital de la o serie de 
investitori diferiţi si încrezători.” Inovaţiile financiare olandeze au 
contribuit la crearea lumii moderne și s-au născut din relieful ei jos și 
din necesitatea de a recupera pământul din apă. 


De asemenea, apele sărate ale planetei au fost indispensabile în istoria 
omenirii în multe alte feluri. Marea poate izola o populaţie de restul 
lumii, ceea ce s-a întâmplat în Tasmania, de exemplu. Aici, dupa ultima 
eră glaciară, locuitorii au fost izolaţi de uscat odată cu creșterea 
nivelului mării. Populaţia de pe insulă era prea redusă pentru a 
perpetua de-a lungul generaţiilor tehnologii şi unelte, precum plasele și 
sulitele pentru pescuit, si astfel au fost date uitării.10 Sau, asa cum am 
văzut, marea poate proteja împotriva invaziilor şi poate menţine 
independenţa unei naţiuni insulare precum Marea Britanie. Oceanele 
sunt ca deşerturile pe uscat: nu sunt locuibile în sine********, dar pot fi 
traversate pentru transportul mărfurilor şi al persoanelor. În pofida 
valurilor de furtună, suprafaţa mării este un mediu uniform și maleabil 
pentru rute comerciale pe distanţe mari. Porturile sunt amplasate la 
punctul de contact dintre mare și uscat, unde marfa este transferată din 
vapoare către vase fluviale sau remorchere (sau, mai recent, trenuri și 
camioane), pentru a-și continua călătoria până la destinaţia de pe uscat, 
şi multe dintre aceste porturi au devenit orașe prospere și puternice 
politic. Prin stăpânirea navigaţiei pe ocean, statele europene au 
construit imperii maritime vaste, de la începutul secolului XVI încoace, 
extinzându-și puterea pe distanţe uriașe cu ajutorul unor flote de 
fortărețe plutitoare dotate cu tunuri. lar punctele de ambuteiaj de pe 
rutele maritime, unde navele sunt obligate să treacă prin strâmtori 
înguste, sunt la fel de strategice astăzi, pentru geopolitică si pentru joaca 
de-a puterea dintre state, ca în urmă cu mii de ani. 


În aceste moduri diferite, uriasele zone de culoare albastră de pe harta 
lumii noastre sunt la fel de importante în conturarea istoriei omului ca 
şi cele verzi, brune şi albe care reprezintă câmpiile, pădurile, deserturile 
şi lanţurile montane îngheţate, de pe uscat. La fel ca peisajul de pe 
uscat, geografia mărilor ne-a călăuzit misiunile pe tot parcursul istoriei. 


Haideţi să începem cu Marea Mediterană. 


MAREA INTERIOARĂ 


Regiunea mediteraneeană este unul dintre cele mai complexe medii 
tectonice de pe Pământ. Aici, placa africană se deplasează spre nord și 
sub cea eurasiatică, prezentând un sir de câteva plăci mai mici, prinse 
între ele, ceea ce determină o serie de activități vulcanice și de 
orogeneză. De asemenea, de-a lungul istoriei, Mediterana a găzduit o 
interdependenta vibranta de civilizaţii, cu diverse culturi care au 
apărut, s-au dezvoltat, au făcut schimb de resurse și idei, s-au luptat și 
şi-au declarat război într-o zonă relativ mică și compactă. Oare aceste 
două fenomene ar putea să aibă legătură între ele? Există motive 
întemeiate pentru care mediul tectonic mediteraneean a oferit un cadru 
deosebit de fertil pentru creșterea civilizaţiilor antice? 


Timp de mii de ani, Marea Mediterană a fremătat de activităţi 
maritime. De la comercianții din Epoca Bronzului a minoicilor si 
fenicienilor, până la orașele-stat greceşti și Imperiul Roman și imperiile 
comerciale din Geneva și Veneţia, de la sfârşitul Evului Mediu, această 
mare de formă ovală a conectat populaţiile și culturile de-a lungul 
tarmurilor sale. Marea Mediterană este o mare interioară în care 
traversările sunt adesea doar călătorii scurte. Lanturi muntoase înalte, 
de pe coasta de nord, create de plăcile tectonice erodate, oferă repere 
utile pentru navigarea dincolo de coastă. Iar îngustimea strâmtorii 
Gibraltar, în punctul în care se unește cu Atlanticul, înseamnă că, în 
general, mareele din Mediterană sunt minime - de doar câţiva 
centimetri — si că nu există curenți de suprafață majori care să te abată 
din drum. Cu toate acestea, Mediterana se confruntă cu furtuni aprige, 
iar modelele vântului sunt tulburate de fluxurile de aer de pe 
suprafeţele de uscat înconjurătoare. Totuși, în general, această mare 
interioară este poziționată ideal pentru comunicare şi comerţ între 
culturi. Cu toate acestea, a existat o tendinţă vizibilă de-a lungul istoriei: 
marea majoritate a civilizaţiilor au înflorit pe țărmurile nordice ale 
Mediteranei, nu pe cele sudice. 


Dacă arunci o privire, chiar si în treacăt, asupra unei hărți a 
Mediteranei, vei observa ceva ciudat legat de conturul jumatatii 
nordice, comparativ cu partea de sud, coasta Africii. Coasta nordică 
este presărată cu insule care variază ca dimensiune, de la mase de uscat 
minuscule din arhipelagul Cicladelor, în sudul Mării Egee, la suprafeţe 
întinse pe o distanţă de câteva sute de kilometri — Sardinia, Creta si 
Cipru. Multe dintre aceste insule mediteraneene sunt, în prezent, 
stațiuni de vacanță populare, dar numărul mare de ruine antice 
răspândite pe suprafaţa lor atestă cât de importante au fost în crearea 
cadrului pentru civilizaţie, pe tot parcursul Antichității. Si nu doar 
multitudinea de insule de la suprafaţa Mării Mediterane diferențiază 
nordul de sud. De asemenea, linia de coastă din jurul marginii 
superioare a Mediteranei este fantastic de variată — cu strâmtori, 
golfuri, golfulete si promontorii. De exemplu, ţărmul şi insulele Mării 
Egee, regiunea care a găzduit multe dintre orasele-stat antice grecești, 
constituie o treime din lungimea întregii coaste mediterane, dar numai o 
mică parte din suprafaţa sa de uscat.!! Prin comparaţie, ţărmul african 
este un pic cam simplu. Coasta care se întinde de-a lungul Algeriei, 
Tunisiei, Libiei şi Egiptului modern este monoton de netedă, lipsită 
complet de insule extrateritoriale. 


Probabil te gândeşti că o zonă terestră despărțită în multe parcele mici 
ar putea fi un obstacol în calea societăţilor străvechi, dar, înainte de 
dezvoltarea drumurilor, căilor ferate și motoarelor moderne, 
transportul și comerțul de-a lungul rutelor interioare erau intense. 
Transportul pe râuri liniștite sau pe mare era mult mai ușor şi mai 
rapid, mai ales când se transportau încărcături mari pentru comerțul pe 
distante mari. Așadar, segmentarea coastei nordice în suprafeţe mici de 
uscat, despărțite de apele relativ linistite ale Mediteranei, a fost de mare 
ajutor în transportul oamenilor si al bunurilor între orașe-stat si regate. 
Coasta de nord oferă, de asemenea, o selecţie extraordinară de porturi 
naturale bune. Pe scurt, Mediterana de Nord este poziționată ideal 
pentru activitatea maritimă si, drept urmare, multe dintre culturile 
antice au prosperat de-a lungul acestor tármuri nordice.!? 


Pe de altă parte, coasta africană care formează marginea de sud a 
Mediteranei este, în ansamblu, extrem de nefavorabilă pentru societăţile 
maritime. Pe lângă prezenţa deșertului care a împiedicat agricultura și 


locuirea, ea oferă foarte puţine porturi naturale protejate. În general, 
culturile care au supravieţuit pe coasta Africii de Nord au fost limitate 
la fâșii subţiri de pământ, de-a lungul țărmului, pe care era posibilă 
agricultura, dar, cu excepţia civilizaţiei egiptene, susținută de marele 
Nil, nu s-au putut extinde foarte departe de mare. Desigur, au existat 
câteva porturi importante pe această coastă africană. Cartagina era 
situată în extremitatea Tunisiei moderne, cu un port natural bun. Acest 
port a început ca o colonie feniciană, în anul 814 î.Hr., și, de-a lungul 
următoarelor cinci secole, a ajuns să domine comerțul din vestul 
Mediteranei, devenind un rival major pentru republica romană, iar 
conflictul dintre ele a provocat o serie de războaie care au dus la 
distrugerea completă a Cartaginei în anul 146 î.Hr.******** Un alt oraș 
important de pe coasta nord-africană a fost Alexandria, în delta 
fluviului Nil. A fost fondat de Alexandru cel Mare în anul 331 î.Hr.14, iar 
la moartea acestuia a servit drept capitala dinastiei ptolemeice grecești 
pentru următoarele trei secole (până la moartea Cleopatrei, în anul 30 
d.Hr.). De asemenea, a ajuns la înflorire, fiind considerat cel mai mare 
centru cultural și intelectual al lumii antice, nu în ultimul rând datorită 
celebrei sale biblioteci. Orașul a fost construit deasupra unui banc de 
nisip stabil, de-a lungul întinsei delte a fluviului, iar farul său înalt de 
100 de metri, de pe insula Pharos, călăuzea navele in port.!? Localizarea 
a fost aleasă cu atenţie. Oraşul Alexandria a fost construit în partea 
vestică a Nilului, pentru a opri colmatarea cu aluviuni a portului său, 
întrucât curenţii de apa din Mediterană directionau sedimentele care se 
revărsau din fluviu spre est. Acest sediment este purtat în sens invers 
acelor de ceasornic din delta care înconjoară o zonă imensă din estul 
Mediteranei, creând o coastă dreaptă și nisipoasă. Abia în nord, la 
Haifa, unde se înalță un munte din mare, împiedicând astuparea 
golfului cu mormanul de nisip, partea de sud-est a Mediteranei ne oferă 
un port natural decent. 


Așadar, condiţiile climatice uscate ale Americii de Nord (la care ne vom 
întoarce în capitolul 7) şi linia sa de coastă neprielnică au contribuit la 
împiedicarea ascensiunii multor civilizaţii mari, de-a lungul acestei zone 
a Mediteranei. Cu excepţia Cartaginei și a Alexandriei, cei aproximativ 
4 000 de kilometri ai coastei africane, dintre strâmtoarea Gibraltar și 
delta Nilului, au fost foarte calmi din punct de vedere istoric, 


comparativ cu tumultul diferitelor culturi, oraşe şi civilizaţii de pe 
țărmurile nordice. 


Dar de ce sunt atât de diferite geologic malul nordic și cel sudic al Mării 
Mediterane, aflate la o distanţă nu mai mare de câteva sute de 
kilometri? Şi de data aceasta există cauze planetare ale acestei distincţii 
profunde. 


De fapt, Marea Mediterană de astăzi nu este nimic mai mult decât o 
baltă de apă lăsată în urmă după dispariţia unui ocean odată întins. În 
urmă cu aproximativ 250 de milioane de ani, lumea noastră era de 
nerecunoscut. Câteodată, mişcarea neîntreruptă a plăcilor tectonice 
aduna laolaltă toate bucăţile mari de scoarță continentală, creând o 
singură suprafaţă de uscat unificată: un supercontinent. 


La sfârșitul Permianului, supercontinentul Pangea s-a întins de la un 
pol la altul, în formă de potcoavă, cuprinzând la mijloc un ocean numit 
Tethys.******** În acea vreme, ai fi putut merge de la Polul Nord la 
Polul Sud, de-a lungul continentului Pangea, fara să iti uzi picioarele, 
desi ai fi fost nevoit să traversezi uriasele câmpii desertice din mijlocul 
vastului continent. 

Inchiderea Oceanului Tethys pentru a crea Marea Mediterana 

La scurt timp dupa formarea sa, supercontinentul Pangea a inceput din 
nou sa se divida. Masele de uscat cu care suntem familiarizati astazi s- 
au rupt una de cealalta si s-au asezat in configuratia lor actuala. Mai 
intai a inceput sa se desprinda America de Nord, desfacandu-se de-a 
lungul riftului ce se extindea pe fundul marii care crease Atlanticul de 
Nord, apoi America de Sud s-a rupt de Africa — liniile lor de coasta sunt 
şi astăzi vizibil complementare. India s-a separat de Antarctica, 
îndreptându-se spre nord, iar Africa a schimbat direcţia şi a luat-o spre 


Europa. În ultimii 60 de milioane de ani, Africa, Arabia şi India au 
intrat din nou în coliziune cu Eurasia, formând marele lanţ muntos de-a 
lungul graniţei sale sudice, de la Alpi la Himalaya. 


Pangea nu mai există, iar Oceanul Tethys a dispărut. În timp ce placa 
africană aluneca spre nord, Tethys a dispărut treptat, pe măsură ce 
scoarţa sa oceanică era înghițită sub Europa, iar sedimentele de la fund 
s-au transformat în munţi. În urmă cu aproximativ 15 milioane de ani, 
Tethys nu mai era decât o cale navigabilă îngustă, încă deschisă la 
ambele capete, între coasta nord-africană și Peninsula Iberică, pe de o 
parte, și de la un capăt la altul al Golfului Persic, pe de altă parte. De 
asemenea, avea un brat lung nordic, care se revarsa în Asia de Vest. 
Concomitent cu despicarea Marii Rosii, Peninsula Arabiei a fost fortata 
sa se indeparteze de Cornul Africii si sa se izbeasca de marginea sudica 
a placii eurasiatice, formand lantul muntos Zagros, creand regiunea 
Orientului Mijlociu, asa cum o stim astăzi, şi blocând deschiderea estică 
a Mării Mediterane. Bratul nordic al Oceanului Tethys s-a uscat, lăsând 
în urmă Marea Neagră, Caspică şi Aral, în vestul Asiei. Între timp, pe 
măsură ce Africa se îndrepta mai departe spre nord, extremitatea sa 
nord-vestică s-a ciocnit de Peninsula Arabiei, despartind în cele din 
urmă Mediterana de Atlantic, la capătul său vestic, în perioada 
cuprinsă între 5,5 si 6 milioane de ani în urmá.!9 


Mediterana de astăzi, mărginită de lanţurile muntoase formate de 
închiderea Oceanului Tethys 


Acum, complet despărțită de restul oceanelor lumii și aflându-se într-o 
zonă climatică fierbinte, Mediterana pierdea apă prin evaporare mai 
repede decât ar fi putut să o umple râurile care se revărsau în bazinul ei 
şi, în scurt timp, a secat complet. Pe măsură ce nivelul apei scădea, 
Mediterana a fost împărțită în două jumătăți de o creastă care continuă 


ca o ramificaţie a Munţilor Atlas din Tunisia.******** Jumătatea 
vestică a Mediteranei a secat complet, depunând depozite uriașe de sare 
pe fundul ars de soare. De fapt, doar grosimea acestor depozite — de 
până la doi kilometri în unele locuri!” — de sub Mediterana de astăzi 
indică faptul că marea a secat și a fost reumplută de Atlantic, care s-a 
revărsat de mai multe ori.!? Acest proces a redus conținutul de sare al 
oceanelor lumii cu aproape 6%.19 Bazinul mediteraneean estic este mai 
adânc si a primit un anumit flux de la Nil si de la Marea Neagră, via 
strâmtoarea Bosfor, aşadar chiar dacă apele sale au scăzut cu mii de 
metri sub nivelul mării, nu a secat complet, ci a persistat ca un lac cu 
apă sărată, nu diferit de Marea Moartă de astăzi. 


Apoi, în urmă cu aproximativ 5,3 milioane de ani, activitatea tectonică 
continuă a scufundat din nou marginea vestică a bazinului, iar 
Mediterana s-a redeschis definitiv. Apele Atlanticului au început să se 
infiltreze, acumulându-se apoi, într-un torent uriaș, cu volume imense 
de apă, care tasneau de-a lungul versantului, umplând din nou bazinul 
gol și nisipos al Mediteranei, probabil într-un interval scurt, de nu mai 
mult de doi ani. Actuala strâmtoare Gibraltar a apărut în urma acestei 
megainundatii.2° 


În prezent, Mediterana continuă să scadă, pe măsură ce plăcile tectonice 
africane își continuă drumul spre nord și, în cele din urmă, va dispărea 
complet. Tocmai acest proces tectonic explică diferenţele geologice 
dintre linia de coastă nordică și cea sudică a mării. Litoralul sudic este 
oarecum mai neted si lipsit de porturi naturale, deoarece placa africana 
este împinsă în jos, urmând a fi scufundată și distrusă sub placa 
eurasiatică. Pe de altă parte, întreaga linie de coastă nord- 
mediteraneeană este muntoasă din cauza acestei coliziuni continentale. 
Aici, combinaţia dintre tasarea tectonică și faptul că, în prezent, trecem 
printr-o perioadă interglaciară cu niveluri ridicate ale mării a creat o 
linie de coastă submergentă. Mediterana de Nord, extraordinar de 
complexă, cu multitudinea sa de insule, promontorii, golfuri şi un 
număr mare de porturi naturale protejate, este rezultatul acestui peisaj 
scufundat. Aceste circumstanţe tectonice fundamentale au consolidat 
culturile maritime de-a lungul țărmului nordic, influențând astfel istoria 
din Epoca Bronzului până în zilele noastre. 


LUMEA LUI SINBAD 


Marea interioară a Mediteranei a reunit culturile din extremitatea 
vestică a continentului eurasiatic într-o uriașă rețea comercială, dar si 
comerțul maritim pe distante mult mai mari a influențat istoria 
civilizaţiilor. În timp, au apărut numeroase culturi și imperii de-a lungul 
jumatatii sudice a Eurasiei, regiunea de la sud de fâșia întinsă a 
câmpiilor ierboase din stepa aridă, extinse pe întregul continent, subiect 
la care ne vom întoarce în capitolul 7. Aceste societăţi au făcut comerţ 
între ele pe rute maritime de-a lungul graniţei sudice a acestui întins 
continent. 


Rutele maritime care leagă estul de vestul Asiei au trecut dincolo de 
Oceanul Indian. Până în jurul anului 3000 î.Hr., negustori din 
Mesopotamia transportau mărfuri spre sud, până în punctul în care se 
uneau Tigrul cu Eufratul si se vărsau în Golful Persic. De aici, navigau 
de-a lungul golfului, prin strâmtoarea îngustă Hormuz, până la gura sa 
de vărsare si apoi, de-a lungul coastei Asiei de Sud, până la gura de 
vărsare a Indului. Pe măsură ce civilizațiile s-au răspândit spre Egipt, 
Fenicia si Grecia pe țărmurile Mediteranei, s-a deschis o nouă arteră 
majoră de comerț. Din delta Nilului, mărfurile erau transportate pe 
uscat de caravane de cămile care traversau deșertul muntos din est către 
porturile de la Marea Roșie. De aici, corăbii navigau pe canalul lung al 
Mării Roșii, în jurul țărmului sudic al Arabiei, apoi intrau în Oceanul 
Indian.” 


Nu era o călătorie uşoară. Bancurile de nisip ascunse de-a lungul coastei 
Mării Roşii făceau navigarea destul de nesigură, căldura era 
chinuitoare, iar din cauza ariditatii extreme a zonei, cu deșerturi vaste 
de o parte si de alta, existau puţine surse de apă potabilă pe țărm. 
Strâmtoarea îngustă care forma intrarea în Marea Roșie a devenit 
cunoscută de navigatorii arabi sub denumirea de Bab-el-Mandeb — 
„Poarta Lacrimilor“. Înainte de a porni în lunga călătorie până la 
Marea Roșie, navele trăgeau în portul Aden, chiar la extremitatea 
sudică a Peninsulei Arabiei, având la dispoziţie deschiderea Bab-el- 
Mandeb. Adăpostit în craterul unui vulcan stins, Aden era un popas 


vital pentru aprovizionarea cu apă și un centru comercial aglomerat, 
dezvoltat într-un oraș prosper si bine fortificat.******** 


Rutele maritime majore euroasiatice est-vest si strâmtorile importante 


Atât ruta din Marea Roșie, cât şi cea din Golful Persic către Oceanul 
Indian roiau de negustori maritimi, si aceste artere maritime principale 


reprezintă rezultatul aceluiaşi episod de activitate tectonică.” După cum 
am văzut în capitolul 1, Marea Roșie este una dintre cele trei ramuri ale 
sistemului de rifturi în forma de Y care au deschis scoarța planetei cand 
un strat uriaş de magmă s-a umflat sub scoarța africană. Dezvoltarea 
braţului sud-estic, Riftul Est-African, a pregătit terenul pentru evoluţia 
noastră ca specie, în timp ce fractura mai adâncă din nord-vest 
a separat Peninsula Arabiei de Africa, iar apa care umplea această 
crăpătură lungă de 2 000 de kilometri a format Marea Rosie.******** 


Peninsula Arabiei era legată de Africa doar printr-o fâșie îngustă de 
pământ, în partea de nord — deşertul Sinai — si, pe măsură ce Marea 
Roșie s-a extins, secțiunea arabică s-a înclinat spre est, ciocnindu-se de 
ţărmul sudic al plăcii eurasiatice. Astfel s-au înălţat Munţii Zagros din 
Iran și, la poalele lor, unde scoarţa fusese împinsă în jos, s-a format un 
bazin alungit în formă de pană, iar Oceanul Indian a avansat, creând 
Golful Persic. 


Primele rute comerciale din Marea Roșie și Golful Persic către India 
erau situate aproape de coastă, dar până în jurul anului 100 î.Hr.?4, 
negustorii dinastiei ptolemeice din Egipt descoperiseră cum să se 
folosească, vara, de vânturile musonice de sud-vest pentru a naviga din 
Bab-el-Mandeb direct peste Oceanul Indian, spre coasta de vest a Indiei, 
în doar câteva săptămâni?5, întorcându-se iarna, când vânturile 
musonice își schimbau direcţia. Exploatarea acestei caracteristici a 
tiparelor atmosferice ale planetei — la care ne vom întoarce în capitolul 
8 — a dus la o creştere a comerțului maritim pe teritoriul Eurasiei.? 
Până la finalul secolului VII însă, cuceririle islamice din Arabia, Africa 
de Nord și sud-vestul Africii închiseseră porţile strâmtorii Bab-el- 
Mandeb pentru navigatorii europeni. Timp de secole, ambarcatiunile si 
caravanele negustorilor musulmani au dominat cele trei mari rute est— 
vest de pe teritoriul Asiei: căile maritime de la Marea Roșie și Golful 
Persic, peste Oceanul Indian, şi Drumul Mătăsii prin Asia Centrală27 
Aceasta este lumea lui Sinbad Marinarul, din O mie si una de nopţi, 
care s-a aprovizionat cu mărfuri pentru comerţ în Bagdad si a navigat 
din Basra până în Golful Persic în cele șapte călătorii aventuroase ale 
sale. 


Înainte de apariția supremaţiei islamice asupra acestor rute comerciale, 
India era bine cunoscută geografilor greci și romani, precum Strabo și 
Ptolemeu, dar după blocarea pasajului din Marea Roșie, localizarea 
acestuia s-a pierdut în negura miturilor.28 Avea să fie așa încă o mie de 
ani, înainte ca europenii să navigheze din nou în Oceanul Indian, așa 
cum vom vedea în capitolul 8, iar când au făcut-o, au găsit o reţea 
comercială în Africa de Sud-Est la fel de dinamică precum cea din 
Mediterană. 


LUMEA MIRODENIILOR 


În multe privinţe, zona maritimă a Asiei de Sud-Est este foarte 
asemănătoare cu Mediterana, dar în loc de o mare internă mărginită de 
uscat din toate părţile, această regiune este formată din insule 
dispersate, cu deschidere pe ambele parti către Oceanul Indian si 
Pacific. Indiile de Est fac parte din platforma continentală a Eurasiei: 
aici mările sunt relativ puţin adânci, iar masele de uscat constituie, pur 
şi simplu, terenul mai înalt al acestui peisaj care apare deasupra 
valurilor. La fel ca ţărmul nordic al Mediteranei, graniţele acestei 
regiuni sunt active vulcanic, întrucât placa indo-australiană și cea a 
Pacificului sunt emerse sub cea eurasiatică, topindu-se si improscand 
stropi de magma. 


Un intreg lant vulcanic se intinde de-a lungul arterei principale a 
insulelor Sumatra si Java, care serpuieste tocmai pana la Insulele 
Banda. Acest vulcanism a produs soluri fertile, dar si unele dintre cele 
mai violente eruptii din istorie, cum ar fi cea a vulcanului Tambora, in 
1815, şi Krakatau, in 1883. Erupția supervulcanului Toba din 
Indonezia, care a avut loc în urmă cu aproximativ 74 000 de ani, a fost 
cea mai mare din ultimii două milioane de ani, eliminând o cantitate 
uriașă de cenușă care a sufocat 1% din suprafaţa planetei și, probabil, a 
întunecat cerul suficient de mult încât să provoace o răcire globală timp 
de câteva decenii. (Acest lucru a născut chiar si o afirmaţie 
controversată conform căreia erupția vulcanului Toba ar fi provocat o 
cădere a populaţiei supraviețuitoare a omenirii.)?? 


Arhipelagurile din Asia de Sud-Est si micutele insule Moluce şi Banda 


În timp ce Mediterana se laudă doar cu câteva sute de insule, Asia de 
Sud-Est conţine peste 26 000, variind de la suprafeţe de uscat de mii de 
kilometri, cum ar fi Borneo și Sumatra, la mase de uscat minuscule cu 
caldere. Această ultimă dispersare a zonei terestre, însoţită de terenul 
accidentat muntos al insulelor, a împiedicat unificarea teritoriului în 
imperii mari, asa cum s-a întâmplat in China sau în zona 


mediteraneeană.*0 Cu toate acestea, comerțul a prosperat pe aceste mari 
din Asia de Sud-Est. Pe lângă bumbacul adus din India, portelanul, 
mătasea şi ceaiul din China și metalele preţioase din Japonia, cele mai 
apreciate mărfuri erau mirodeniile: piper și ghimbir din India“, 
scorţişoară din insula Ceylon (Sri Lanka) si nucșoare si cuisoare din 
Insulele Moluce. xx xxx 


Acestea erau valorificate nu doar pentru a asezona mâncărurile, ci și 
pentru proprietăţile afrodiziace şi medicinale pe care se considera că le 
au.? Mirodeniile proveneau de la diferite tipuri de plante care creșteau 
în climatul tropical al zonei. Piperul este fructul unei plante agatatoare 
din pădurea tropicală, ghimbirul este o rădăcină, scortisoara — o scoarță 
de copac, iar cuisoarele sunt mugurii uscați ai unor flori nedeschise. 
Nuca este sămânța, iar nucsoara — învelișul semintei aceluiași arbore 
peren.” O parte dintre aceste plante erau răspândite în întreaga zonă. 
Piperul, de exemplu, se găsește pe teritoriul Asiei de Sud și Sud-Est, 
deși, din punct de vedere istoric, cea mai mare cantitate era produsă pe 
coasta Malabar din sud-vestul Indiei?^ Aici, Gatii de Vest, un lant 
muntos jos, captează precipitaţiile aduse de musonii de vară, creând un 
climat tropical umed ideal pentru acest lujer de vita exotic.35 


Alte mirodenii erau însă extrem de limitate la habitatul lor. Iniţial, 
cuişoarele creșteau doar în solurile vulcanice de pe o mica parte din 
Insule Moluce: Bacan, Makian, Moti, Tidore si Ternate.3° Arborele de 
nucşoară a apărut doar pe nouă insule, mici cât o gămălie de ac — 
Insulele Banda - aflate în partea sudică a arhipelagului.:7 Aceste 
mirodenii rare aveau prețuri pe măsură, mai ales atunci cand 
comercianții le transportau tocmai pana în vest, la Mediterană: 
importanţa comercială a acestor insule vulcanice minuscule era mult 
mai mare comparativ cu dimensiunea lor.******** 


Reţeaua de comerţ maritim din Asia de Sud-Est era mult mai mare în 
comparaţie cu cea din Mediterană. Rutele din Oceanul Indian 
pătrundeau prin îngusta strâmtoare Malacca, altele se întindeau de la 
Marea Chinei de Est și din Insulele Moluce, la est, toate îndreptându-se 
spre porturile din peninsula Malay sau din insulele Java si Sumatra 28 
Până în anul 1400, portul Malacca din sud-estul peninsulei Malay se 
transformase dintr-un sătuc de pescari într-unul dintre cele mai mari 


centre de comerț maritim ale lumii’? Era localizat strategic, 
aproximativ la jumătatea drumului de 800 de kilometri, de-a lungul 
strâmtorii Malacca, între peninsula Malay si lunga insula Sumatra, intr- 
un punct în care strâmtoarea în formă de pâlnie se îngustează la doar 60 
de kilometri lăţime. 


Strâmtoarea Malacca a fost una dintre cele mai importante căi 
navigabile din emisfera estică, servind drept arteră principală între 
Oceanul Indian si Marea Chinei de Sud.*° Pieţele de vânzare ale 
portului s-au umplut cu o imensă diversitate de mărfuri comerciale: 
lână şi sticlă din Venetia, opiu şi tămâie din Arabia, porțelan si mătăsuri 
din China şi, desigur, mirodenii din Banda și Moluce.“ 


Malacca era unul dintre cele mai cosmopolite locuri de pe Pământ, 
portul ei fiind o mare de catarge, în care ambarcatiunile arabe din 
Oceanul Indian ancorau lângă corăbii chinezești și din Insulele Moluce, 
şi cu o populaţie mai mare decât cea a Lisabonei, care vorbea o mulțime 
de limbi diferite ce puteau fi auzite în zarva pieței. Abundenta acestui 
comerţ cu mirodenii a fost motivul pentru care acest loc a atras cei mai 
multi navigatori europeni, care încercau să găsească noi căi maritime 
spre est la sfârșitul secolului XV.******** 


Iar cand au sosit, au încercat să domine această rețea de comerţ extinsă 
din Asia de Sud-Est, acaparând caracteristica principală a geografiei 
mărilor: punctele de ambuteiaj. Pentru a ilustra importanţa istorică a 
acestor particularităţi, ne vom îndrepta mai întâi atenţia spre Grecia 
antică. 


DRUMURI gâtuite 


Aşa cum am văzut mai devreme, relieful neregulat al Greciei creează o 
linie de coastă cu multe intrări, golfuri si canale pentru porturi 
naturale, alimentând astfel comerțul pe mare. De fapt, se consideră că 
acest relief muntos ar fi influențat menţinerea oraselor-stat din Grecia 
ca entități autonome. Coamele abrupte de-a lungul coastei le separau 
fizic unul de celălalt si împiedicau orice stat să domine complet si să-și 


construiască un imperiu. Rezultatul a fost o lume cu multe orașe-stat 
independente, care împărtășeau o cultură și o limbă și între care exista o 
concurență permanentă, după un tipar care se schimba constant, de la 
loialitate la conflicte.44******** În același timp, prezenţa insuficientă a 
câmpiilor de coastă limita suprafaţa disponibilă pentru o agricultură 
productivă. Spre deosebire de Mesopotamia sau Egipt, Grecia nu este 
binecuvântată cu câmpii aluvionare cu soluri adânci și, deși există văi 
fertile în partea centrală a ţării, nu sunt foarte numeroase. Din cauza 
precipitațiilor slabe si inconstante, peisajul montan al Greciei oferă, în 
general, doar un sol subţire, ușor, uscat în cea mai mare parte, iar 
râurile sunt prea înguste pentru a face posibilă irigarea pe scară largă. 
Într-adevăr, exceptând Ronul din extremitatea vestică a Alpilor, marile 
râuri ale Europei sunt oprite de la curgerea către Mediterană de un lanţ 
de munți ridicaţi de coliziunea plăcilor continentale. 


Acest amestec de factori de mediu arată că, din punct de vedere istoric, 
peninsula a făcut eforturi pentru creşterea unor culturi adecvate care să 
asigure hrana populaţiei și că multe dintre orasele-stat ale Greciei trăiau 
cu ameninţarea constantă a lipsei de hrană și a foametei. Cu toate 
acestea, climatul grecesc este potrivit pentru producerea uleiului de 
măsline și a vinului, precum și pentru turme de capre şi oi, toate putând 
fi date la schimb pentru grâul și orzul cultivate peste mări.46 


Cam în aceeaşi perioadă în care orașele-stat grecești dezvoltau primele 
democraţii din lume, la începutul primului mileniu î.Hr., populaţia lor a 
început să fie mai numeroasă decât rezervele de hrană oferite de mediul 
înconjurător. Astfel, grecii s-au îndreptat spre alte meleaguri din jurul 
Mediteranei, pentru a găsi o sursă de grâne de care aveau nevoie pentru 
a se hrăni. Sparta, Corint, Megara si aliaţii lor și-au trimis corăbii spre 
vest, pentru a duce grâne. Sicilia a fost colonizată pentru a profita de pe 
urma solurilor vulcanice bogate din jurul muntelui Etna.******** O 
nouă grupare de orașe-stat aliate, din jurul Mării Egee, printre care 
înfloritoarea Atena, au întemeiat colonii în văile extraordinar de fertile 
ale fluviilor Nipru şi Bug, de-a lungul tarmurilor nordice ale Mării 
Negre, cea mai vestică prelungire a câmpiilor ierboase din stepa 
eurasiatică (vom reveni la această zonă în capitolul 7). Pentru a 
ajunge acolo, corăbiile greceşti erau nevoite să navigheze prin două 
strâmtori extrem de înguste aflate între Marea Egee și Marea Neagră: 


mai întâi trebuiau să treacă prin Hellespont sau „Podul Grecilor“ (acum 
strâmtoarea Dardanele), în mica Mare Marmara, apoi prin strâmtoarea 
şi mai îngustă Bosfor, până în Marea Neagra.******** 


Pe măsură ce Grecia a devenit din ce în ce mai populată, hrănită cu 
cereale importate de la grânarele de peste mări, rivalitatea dintre cele 
două alianţe ale orașelor-stat, conduse de Atena, pe de o parte, si de 
Sparta, pe de altă parte, a devenit din ce în ce mai puternică. În cele din 
urmă, în anul 431 î.Hr, aceasta a iscat devastatorul Război 
Peloponesiac, care a durat aproape 30 de ani, ambele parti încercând să 
preia controlul asupra mărilor, dar în cele din urmă Atena și-a dovedit 
slăbiciunea fatală din cauza dependenţei sale de cerealele importate. 
Spartanii și-au dat seama că nu era nevoie să atace Atena direct, ci doar 
să îi afecteze puntea de legătură. În anul 405 î.Hr., şi-au adunat forţele 
navale si au așteptat să dea lovitura până în miezul verii, când cel mai 
mare număr de corăbii ateniene cu grâne se pregăteau să ridice ancora 
din Marea Neagră, cu marfa lor valoroasă, înainte ca toamna să se 
instaleze și să închidă ruta de transport cu apele sale învolburate și 
cerul acoperit de nori.******** Năpustindu-se asupra flotei ateniene în 
bătălia de la Aigospotamos, chiar în strâmtoarea îngustă Hellespont, 
spartanii au distrus-o complet — peste 150 de corăbii fiind scufundate 
sau capturate. Preluând controlul asupra acestui punct de ambuteiaj de 
pe traseul maritim din Marea Neagră, spartanii nici măcar nu au 
încercat un atac final asupra Atenei: ştiau că taisul rece al înfometării 
va fi mult mai devastator si mai eficient decât cele ale armatei de hopliti. 
Atena nu a avut de ales decât să ceară pace în condiţii umilitoare, 
pierzând restul flotei și teritoriile de peste mări. 


Războiul Peloponesiac este o bună ilustrare a importanţei fundamentale 
a geografiei mărilor si a vulnerabilitatii rutelor maritime esenţiale din 
strâmtori înguste. Stăpânirea unor astfel de locuri înguste — și astfel, si 
descurajarea accesului unui rival la resursele de peste mări — este adesea 
la fel de importantă ca și stăpânirea teritoriului pe uscat și poate 
influenţa rezultatul războaielor și soarta civilizaţiilor. Alături de 
Dardanele și Bosfor, strâmtoarea Gibraltar — fâșia subţire de mare 
dintre Peninsula Iberică și coasta Tangier — a jucat un rol important în 
controlul traficului naval dintre Marea Mediterană si Atlantic si a 


asigurat mediul pentru bătălia de la Trafalgar din 1805, dintre Marina 
Regală Britanică si flotele aliate ale francezilor și spaniolilor. 


Şi alte strâmtori de pe glob s-au dovedit la fel de esenţiale pentru istoria 
lumii. Atunci când navigatorii europeni au ajuns în Oceanul Indian la 
începutul secolului XV — mai întâi portughezii, apoi spaniolii, olandezii 
şi britanicii —, ei au încercat să stăpânească o întreagă succesiune de 
puncte strategice pentru a controla o întreagă zonă a suprafeţei oceanice 
a Pământului. 


Aşa cum am văzut mai devreme, timp de mii de ani, mărfurile erau 
transportate pe două rute maritime principale între Egipt şi Orientul 
Mijlociu si India: traseul de-a lungul Mării Roşii si cel prin Golful 
Persic. Ambele sunt conectate de Oceanul Indian prin strâmtorile 
înguste Bab-el-Mandeb și Hormuz. Din India, ruta către porturile 
comerciale importante de pe insulele Indiilor de Est trecea prin 
strâmtoarea Malacca. Pentru comercianții care au navigat secole întregi 
în jurul Asiei de Sud-Est, mările reprezentau un spaţiu deschis, o 
regiune întinsă de comerţ liber. În porturi erau percepute taxe, iar 
piraţii reprezentau o îngrijorare, dar nici o forță maritimă nu ataca 
navele străine în larg. Europenii însă aveau o gândire foarte diferită, 
născută din moștenirea războiului naval din zona Mediteranei și 
Atlanticului de Nord. Aceste puteri coloniale isi puseseră în minte sa 
domine reţelele comerciale pentru a deţine monopolul. Pentru aceasta, 
au construit fortărețe pentru protecţia porturilor importante si au 
început să patruleze pe ape cu nave de război, pentru a-și elimina 
agresiv concurenţa și, cel mai important, au încercat să captureze 
punctele strategice navale din Bab-el-Mandeb, Hormuz si Malacca, 
pentru a închide rutele maritime pentru oricine, în afară de propriile 
transporturi, controlând astfel comerțul pe întreaga întindere a 
Oceanului Indian prin luarea în stăpânire a doar câtorva zone esenţiale 
ale geografiei marilor.******** 


Si astăzi, punctele de ambuteiaj naval sunt la fel de esenţiale din punct 
de vedere strategic. Nu mirodeniile le oferă o importanță geopolitică 
decisivă, ci transportul altor resurse de importanţă globală. În prezent, 
petrolul ocupă aproape jumătate din tonajul total al transporturilor din 


întreaga lume^?, iar fluxul său continuu și nerestrictionat este 
indispensabil pentru actuala economie globală. 


ARTERE NEGRE 


Petrolul nu doar că alimentează cu combustibil lumea modernă, ci şi 
lubrifiază utilajele, acoperă șosele, asigură materiale plastice şi produse 
farmaceutice, și este folosit în producţia de îngrăşăminte artificiale, 
pesticide şi erbicide care ajută la producerea hranei de care avem 
nevoie. Peste jumătate din stocul global de petrol este furnizat de 
tancuri petroliere care se deplasează de-a lungul rețelei mondiale de 
drumuri navigabile50, trecând astfel prin strâmtori naturale. Așa cum 
am văzut, strâmtorile Dardanele (sau Hellespont) și Bosfor sunt decisive 
strategic încă din perioada Războiului Peloponesiac. Cerealele din 
Ucraina sunt în continuare exportate de-a lungul Mării Negre, iar în 
prezent aproximativ 2,5 milioane de barili de petrol sunt transportați 
zilnic de tancurile petroliere prin aceste strâmtori turcești pentru 
aprovizionarea Europei de Sud și de Vest cu combustibili fosili din Rusia 
şi regiunea Mării Caspice. Strâmtoarea Bosfor, cu o lățime de mai puţin 
de un kilometru, este cea mai îngustă strâmtoare din lume navigată de 
vase mari.?! 


De asemenea, am construit puncte de ambuteiaj artificiale in canalele 
care leagá márile, pentru a crea rute de transport directe, cum ar fi 
Canalul Panama si Canalul Suez. Ín anul 1956, cánd criza din Suez a 
închis canalul timp de șase luni si a dus la reorientarea forțată a 
navigatiei spre sudul Africii, rezultatul a fost un deficit de combustibil 
în toată Europa.?? Cu toate acestea, de departe cea mai importantă din 
punct de vedere strategic în actuala epocă a petrolului este strâmtoarea 
Hormuz.5 


În capitolul 9 vom vedea în ce mod petrolul a fost produs de planeta 
noastră și de ce se găsește într-o cantitate atât de mare în Orientul 
Mijlociu. Golful Persic produce aproximativ o treime din oferta globală 
de petrol5$, iar Irak, Kuwait, Bahrain, Quatar și Emiratele Unite Arabe 
trebuie să transporte tot petrolul exportat prin strâmtoarea Hormuz. 


Doar Arabia Saudită și Iranul pot folosi legături maritime alternative 
către drumurile navigabile oceanice. Drept urmare, strâmtoarea este 
extrem de aglomerată cu traficul de petroliere, care transportă 19 
milioane de barili pe zi — o cincime din cererea globală.55 Acest lucru 
înseamnă, de asemenea, că această arteră care transportă sângele negru 
pentru a alimenta lumea este extrem de vulnerabilă când trece prin 
strâmtori. S-a calculat că, în ultimii 40 de ani, de la embargoul arab 
asupra petrolului din 1973, Statele Unite au cheltuit peste șapte trilioane 
de dolari pe prezenţa militară în Golf, pentru securizarea fluxului 
constant de petrol de pe pieţele globale PP Desi pirateria și atacurile 
teroriste reprezintă o îngrijorare, cea mai mare teamă este că relaţiile 
internaţionale cu un stat precum Iranul ar putea să se deterioreze până 
în punctul în care acest drum îngustat vital va fi închis și aprovizionarea 
mondială cu petrol va fi oprita.>” 


Aproximativ 10% din petrolul produs în zona Golfului Persic este 
transportat în jurul Capului Bunei Speranţe către Statele Unite, un mic 
procent fiind trimis prin Bab-el-Mandeb, pe Marea Roșie și prin 
Canalul Suez, către Marea Mediterană. Dar partea leului călătorește pe 
ruta de transport, veche de mii de ani, care face ocolul Indiei către Asia 
de Est, trecând prin îngustul punct de ambuteiaj din strâmtoarea 
Malacca. Aproximativ un sfert din întreaga cantitate de petrol 
transportată pe mare — aproximativ 16 milioane de barili pe zi — trece 
prin această strâmtoare în petroliere și apoi își continuă drumul, 
alimentând economia Chinei și a Japoniei, precum și a Coreei de Sud, 
Indoneziei și Australiei.>® 


Deşi tipul de mărfuri principale s-a schimbat de-a lungul istoriei — de la 
cereale la mirodenii, apoi la petrol — rolul pe care îl joacă geografia 
mărilor și importanţa strategică a punctelor de ambuteiaj navale au 
rămas la fel de critice. Înainte de apariţia căilor ferate, a automobilelor 
şi a transportului aerian, marea era cea care facilita comerţul pe 
distanţe lungi. Chiar și astăzi, 90% din comerţul mondial se desfășoară 
prin transport maritim. 


Rolul oceanelor însă constă în mai mult decât în a pune la dispoziţie 
autostrăzi maritime pentru comerțul pe distante lungi si puncte de 
ambuteiaj, care definesc o mare parte a peisajului geopolitic actual. 


Vom explora acum modul în care geografia mărilor poate influenţa 
economia si politica unei naţiuni. 


CENTURA NEAGRĂ 


În anul 1776, când coloniile americane şi-au declarat independenţa fata 
de guvernarea britanică și au luptat, câștigând Războiul de 
Independenţă, populaţia lor era în continuare îngrămădită aproape în 
întregime pe ţărmul estic. În următoarele decenii, Statele Unite s-au 
extins extraordinar de mult, încurajând coloniştii să se îndrepte spre 
vest și dobândind zone imense de teritoriu, într-o serie de achiziţii şi 
anexări. În decursul unui secol de la geneza lor ca naţiune, Statele Unite 
şi-au mărit dimensiunea de patru ori și s-au extins de la o mare la alta, 
peste întreaga întindere de teren continental. SUA au devenit o naţiune 
insulară de facto, mărginită la est de Oceanul Atlantic și la vest de 
Pacific, bucurându-se în același timp de acces la comerțul maritim cu 
Europa, pe de o parte, și cu Asia, pe de altă parte. America a reușit să 
obțină succes economic și să promoveze idealul de libertate tocmai 
datorită acestei sigurante în fata amenințărilor externe, generată de 
condiţiile sale geografice. În timp ce naţiunile europene au continuat să 
se înghesuie pe continentul lor aglomerat, securitatea teritorială a 
Americii a dat naștere unei atitudini izolationiste în politica externa 
timp de aproximativ două secole.******** 


Marea și-a lăsat amprenta asupra politicii americane si în alt mod cu 
rădăcini care se întind mult mai departe în istoria noastră. În cadrul 
alegerilor din luna noiembrie 2016, candidatul republican Donald 
Trump a înfrânt-o pe rivala sa democrată, Hillary Clinton, devenind al 
45-lea preşedinte al Statelor Unite ale Americii. Harta rezultatelor ne 
arată că statele din nord-est si cele de până la coasta de vest, împreună 
cu Colorado, New Mexico, Minnesota şi Illinois, au votat candidatul 
democrat, în timp ce zone întinse din centrul ţării sunt susținătoare ale 
republicanilor. În general, statele din sud-est, inclusiv Florida, au votat 
tot cu candidatul republican, situându-l astfel pe primul loc în alegeri, 
dar o privire mai atentă asupra unei hărți a comportamentului de vot, 


cu o rezoluție mai fină, care prezintă ţinuturile individuale, ne va 
dezvălui ceva extrem de interesant. 


Depășind marea întindere „republicană“ din sud-est, întâlnim o linie 
distinctă a ținuturilor care au votat în număr mare cu democrații, 
arcuindu-se prin Carolina de Nord și de Sud, Georgia, Alabama, apoi în 
jos, pe malurile fluviului Mississippi. Această creastă „democrată“ nu 
este numai o particularitate a recentelor alegeri prezidenţiale, ci apare și 
în alegerile din 2008 si 2012, câștigate de democrați, prin Barack 
Obama, precum și în mandatele lui George W. Bush. De fapt, acest tipar 
al votului se repetă de-a lungul timpului, tocmai de la reconstruirea 
Statelor Unite, după Războiul Civil American. Care ar putea fi cauza 
acestui tipar din statele sud-estice, care a rezistat atât de mult timp sub 
forma politicii şi alegerilor prezidenţiale, atât de variabile și flexibile, 
de-a lungul istoriei? 


Uimitor este că această fâșie clar definită a zonelor care au votat cu 
democraţii este rezultatul unui ocean vechi de zeci de milioane de ani. 
Dacă privim harta geologică a Statelor Unite ale Americii, vom observa 
că tiparul districtelor „democrate“ urmează traseul unei fâșii curbate, 
de roci de suprafață depozitate în timpul Cretacicului târziu, în 
perioada cuprinsă între 86 şi 66 de milioane de ani în urmă. Această 
porţiune relativ îngustă de roci cretacice ieşite la suprafaţă formează un 
arc în jurul rocilor mai vechi aflate mai spre interior, la nord, printre 
care si înalții Munţi Apalasi, si dispare în subteran, la sud, unde este 
acoperită de depuneri de rocă mai recente. 

Montgomery 


Tiparul districtelor care au votat cu democratii (negru) in marea de 
republicani din sud-estul SUA (sus) urmeazà Mississippi si arcul de roci 
cretacice vechi de 75 de milioane de ani (jos). 


Ín timpul Cretacicului, cánd clima era fierbinte, iar nivelurile márii 
mult mai ridicate decât acum, mare parte din ceea ce reprezintă SUA 
astăzi era inundată. Marea s-a ridicat chiar în mijlocul Statelor Unite, 
sub denumirea de Calea Maritimă Interioară de Vest, și lovea poalele 


Munţilor Apalaşi, de-a lungul părţii estice a continentului. Materialul 
erodat din Munţii Apalasi si transportat de râuri în aceasta mare de 
mică adâncime a fost depozitat sub formă de marnă pe fundul mării. În 
timp, aceste argile de pe fundul mării s-au transformat într-un strat de 
rocă de sist. Pe măsură ce nivelul mării a scăzut din nou, a apărut 
graniţa Statelor Unite pe care o stim astăzi, iar eroziunea a expus din 
nou o fâșie din aceste sedimente străvechi de pe fundul mării pe câmpia 
costală. Solurile derivate din această fâșie de roci de sist sunt închise la 
culoare si bogate în nutrientii erodati din munţi. Initial, termenul de 
„Centura Neagră“ se referea la această fâșie de soluri deosebit de 
colorate și productive pentru agricultură, de-a lungul fluviilor Alabama 
şi Mississippi. 


Aceste soluri întunecate si bogate, derivate din sistul cretacic, erau 
perfecte pentru recolte, în special, pentru cultivarea bumbacului. Odată 
cu accelerarea ritmului Revoluţiei Industriale si a prelucrării 
bumbacului în industria textilă — determinată de mecanizarea care 
separa rapid fibrele de bumbac de seminţe, transformându-le în fire, 
apoi în materiale textile finite — cererea de bumbac a crescut, devenind 
recolta principală destinată vânzării. Ca proces de lucru însă, cultivarea 
bumbacului era extrem de laborioasă. Spre deosebire de recoltele de 
cereale, în care cerealele puteau fi, pur și simplu, scuturate de pe tulpina 
plantei cu ajutorul unei mașini de treierat, cultivarea timpurie a 
bumbacului necesita degete umane agile care să smulgă fiecare capsulă 
pufoasă de pe arbust. De la sfârşitul secolului XVIII, în statele sudice 
această muncă a fost îndeplinită de sclavi. 


Până în anul 1830, sclavia se instaurase puternic în Carolina de Sud și 
de-a lungul fluviului Mississippi, iar până în anul 1860 se răspândise de 
pe coasta Golfului în Alabama și pe teritoriul Georgiei. Până la apogeul 
plantațiilor de bumbac îngrijite de sclavi, termenul de „Centura 
Neagră“ a primit un alt sens, descriind populaţiile din sudul 
îndepărtat — o concentraţie mare de afro-americani instalaţi de-a lungul 
tarmurilor fluviului Mississippi si în jurul arcului fâșiei de rocă 
cretacică de la baza solurilor.59 


Nici în anul 1865, după ce Confederaţia a pierdut Războiul Civil 
American și sclavia a fost abolită în statele sudice, nu s-a produs o 


modificare bruscă a demografiei și nici a economiei acestei regiuni. 
Foștii sclavi au continuat să lucreze pe aceleași plantații de bumbac, dar 
acum împărțeau recolta, ca sclavi eliberaţi. Averea economică a sudului 
îndepărtat a început să scadă, odată cu scăderea preţului bumbacului, 
urmată de infestarea zonelor cultivate cu gândacul de bumbac, în anii 
1920. Câteva milioane de afro-americani au migrat din zonele rurale ale 
statelor sudice în marile orașe industriale din nord-estul și vestul 
Statelor Unite, mai ales după Marea Depresie din anii 1930. Cu toate 
acestea, cea mai mare parte a populaţiei afro-americane a rămas în 
regiunile în care avusese cea mai mare densitate inițială: istorica 
„Centură Neagră“ a solurilor fertile. 


Aşadar, după al Doilea Război Mondial, „Centură Neagră“ a devenit 
zona centrală a mișcării pentru drepturi civile. Rosa Parks a refuzat să 
ofere locul într-un autobuz unui pasager alb în luna decembrie a anului 
1955 în orașul Montgomery, Alabama — aşezat exact în mijlocul acestei 
fâşii curbate de roci cretacice vechi de 75 de milioane de ani. Chiar și 
astăzi, practic toate districtele din Statele Unite cu cea mai mare 
proporţie de afro-americani sunt situate de-a lungul aceleiași curburi 
din sud est, PO Rezistând după migrarea în nord si în vest a unui număr 
mare de afro-americani, aceste populaţii sunt aproape ca niște vestigii 
ale eroziunii, rămase pe loc după ce valul economic a măturat milioane 
de oameni în alte părți. Fără dezvoltarea majoră din domeniul 
industriei sau turismului, această regiune productivă economic până 
atunci s-a confruntat mult timp cu probleme socio-economice: rate ale 
şomajului ridicate şi sărăcie, niveluri scăzute de educaţie și servicii 
medicale nesatisfăcătoare. Astfel, în mod tradiţional, electoratul de aici 
are tendinţa de a vota politicile şi promisiunile Partidului Democrat, 
formând fâșia curbată distinctă de culoare albastră, adică democrată, 
pe hărţile alegerilor prezidenţiale. Există un lanţ cauzal clar care ne 
poartă de la condiţiile politice și socio-economice de astăzi spre 
rădăcinile lor din sistemele agricole istorice și apoi spre structura 
geologică a solului de sub picioarele noastre. Fâșia expusă de mâl 
străvechi de pe fundul mării isi lasă încă amprenta pe harta noastră 
politică. 


De fapt, din punctul nostru de vedere, mările Pământului sunt ca niște 
deșerturi neproductive. Asa cum scria Samuel Taylor Coleridge în 


Povestea bătrânului marinar: „Apă, apă peste tot, nici o picătură de 
băut“. Nivelul de sare pe care îl conţin fac letal consumul de apă de 
mare, iar marinarii trebuie să transporte rezerve de apă potabilă, exact 
precum caravanele care traversează deșertul. 


Fenicienii au alcătuit o civilizaţie născută din mediul lor natural, 
apărută în jurul anului 1500 î.Hr. pe fâșia de pământ îngustă, dar fertilă 
care formează astăzi linia de coastă a Siriei, Libanului și Israelului. 
Fenicienii au avut acces atât la porturile naturale de pe coasta 
Mediteranei de Est, cât și la pădurile de cedru, pentru construirea 
navelor. Timp de aproximativ o mie de ani, fenicienii s-au îndreptat 
spre mare și au prosperat, ca marinari și negustori pricepuţi, creând o 
reţea comercială larg răspândită si numeroase colonii în jurul țărmului 
mediteraneean, inclusiv în Cartagina. Tot ei au inventat si alfabetul, iar 
cuvântul „Biblie“ din prezent derivă de la orașul fenician Biblos, care 
exporta papirus pentru scris. 


Cealaltă parte a planetei era acoperită de un ocean vast și neîntrerupt, 
Panthalassa, mai mare decât Pacificul de astăzi. 


Portul Cartagina se întindea pe această margine ridicată, insula Sicilia 
şi partea de sud a Italiei fiind capete ale aceluiași hotar. 


Aden a avut o valoare strategică importantă și pentru britanicii de la 
mijlocul secolului XIX. Portul se află la o distanță aproximativ egală de 
Canalul Suez, Mumbai pe coasta Indiei de Vest și Zanzibar în Africa de 
Est, sub stăpânirea britanicilor în acea perioadă. În perioada de apogeu 
a navelor cu aburi, Aden era un loc de escală important pentru 
aprovizionarea cu cărbuni și apă pentru cazane. Exact din același motiv, 
SUA au anexat Hawaii în anul 1898, care servea ca staţie de 
aprovizionare cu cărbuni pentru operaţiunile navale americane din 
Pacific.? 


Fracturarea ulterioará a scortei continentale la capátul nordic al Márii 
Roșii a format golfurile înguste Suez si Aqaba, cel din urmă 
ramificându-se si extinzându-se pentru a forma lacul Galileei, valea 
Iordanului şi Marea Moartă, ale cărei tarmuri reprezintă cel mai jos 
teren de pe suprafaţa Pământului, la 400 de metri sub nivelul mării. 


Piperul negru din India este foarte diferit, din punct de vedere botanic, 
de ardeiul gras (dulce) si ardeiul iute din India, ambele fructe ale 
plantelor Capsicum, originară din America Centrală și de Sud. Aceste 
specii ale Lumii Noi au fost necunoscute restului lumii până la marele 
transfer de plante cultivate şi animale domesticite care a avut loc după 
descoperirea Americii, cunoscut drept Schimbul Columbian din secolul 
XV. 


Atât de mare încât, la finele secolului XVII, după cel de-al doilea Război 
Anglo-Olandez, olandezii au decis să cedeze Manhattanul englezilor în 
schimbul insulei Run, una dintre cele mai mici din Banda. Run măsoară 
doar 3,5 kilometri lungime, dar deținerea ei le-a permis olandezilor să 
isi asigure monopol pe comerțul cu nucsoara în Indiile de Est. 
Manhattanul a fost dat la schimb pentru nucsoara, iar New Amsterdam 
a fost redenumit New York. 


La acea vreme, Europa avea deja acces la multe plante medicinale și 
mirodenii — şofranul cultivat în Spania după introducerea lui de 
negustorii arabi, coriandrul și chimenul originare din estul Mediteranei, 
precum si specii aromatice indigene din Europa: rozmarin, cimbru, 
oregano, maghiran si dafin. Piperul exotic, nucsoara si cuișoarele din 
Orient erau mult mai rare și, drept urmare, mai valoroase pe pieţele 
vestice. 


Relieful a dictat si caracterul războiului grec. Terenul accidentat, cu 
trecători înguste, cu munți și dealuri abrupte, nu este favorabil luptelor 
cu care pe roti, obișnuite pe câmpiile Asiei, si nici pentru trupele de 
cavalerie. În schimb, statele grecești au dezvoltat armate de hopliti, 
soldati care se deplasau pe jos, înarmaţi cu suliță și scut, care, pana în 
secolul VII î.Hr., fuseseră antrenați să lupte în formaţii de luptă 
compacte numite falange. Aceste armate de hopliti erau formate nu din 
soldati profesioniști, ci din cetăţeni obișnuiți — fermieri, meșteșugari si 
comercianţi — care isi aduceau propriile arme și armuri de bronz. Astfel, 
luptele grecești nu erau hotărâte de o clasă de elită care se deplasa cu 
trăsuri sau călare, ci de cetăţenii obișnuiți care lucrau împreună, fiecare 
având încredere că omul din dreapta sa îl va apăra cu scutul. Această 
solidaritate a oamenilor liberi din cultura Greciei a contribuit la 
dezvoltarea timpurie a democraţiei în unele orașe-stat, în special în 


Atena (deși femeile, sclavii și cei care nu erau proprietari de pământ 
erau în continuare excluşi din procesul politic).*° 


Etna este cel mai înalt vulcan activ din Europa si unul dintre cei mai 
activi din lume, erupând regulat, odată cu producerea magmei prin 
intrarea plăcii africane sub cea eurasiatică. 


Strâmtoarea Dardanele nu este doar un punct de ambuteiaj maritim 
periculos, între Marea Mediterană si Marea Neagră, ci si un punct 
strategic de tranziţie din Europa în Asia Mică. Alexandru cel Mare a 
ajuns aici dinspre est în anul 334 î.Hr., pentru a cuceri Persia.*® 


Inainte de inventarea busolei magnetice pentru navigaţie, navigarea în 
largul mării era prea periculoasă când stelele nopţii nu erau vizibile pe 
cer. 


În anul 1611, când olandezii au inaugurat un nou pasaj mai rapid 
dinspre Africa de Sud către Indiile de Est — Ruta Brouwer, despre care 
vom vorbi în capitolul 8 -, poarta principală și, astfel, punctul lor 
strategic de interes a trecut de la strâmtoarea Malacca la strâmtoarea 
Sunda dintre Java si Sumatra. 


Din anii 1630, națiunea insulară a Japoniei a trecut si ea prin două 
secole de izolationism. În timpul perioadei Edo, politica sakoku („ţară 
închisă“) interzicea majorităţii străinilor să intre în Japonia si 
japonezilor să călătorească în străinătate sau să construiască nave 
pentru transport oceanic. Singura legătură cu lumea exterioară se făcea 
printr-un singur punct comercial permis olandezilor, pe o insulă micuță 
din golful Nagasaki. Contactul diplomatic și comercial a fost restabilit 
după anul 1853, când nave de război cu aburi americane au sosit în 
capitala japoneză și au constrâns guvernul să își deschidă națiunea către 
lume. 


Cu ce construim 


Cine a construit piramidele? 


Probabil te-ai grăbi să răspunzi: faraonii Egiptului antic și, desigur, ai 
avea dreptate. Regii-zei atotputernici ai fertilei văi a Nilului au fost cei 
care, cu peste 4 500 de ani în urmă, au reușit să reunească și să 
coordoneze forţa de muncă necesară pentru exploatarea, transportul si 
asamblarea blocurilor uriașe de piatră pentru a construi piramidele 
colosale care se înalță pe platoul Gizeh. Cea mai mare dintre acestea 
este Marea Piramidă, construită în timpul domniei faraonului Khufu 
sau Kheops, cum mai e cunoscut — și finalizată în jurul anului 2560 
î.Hr. Până la terminarea catedralei din Koln în anul 1880, era cea mai 
mare construcție din lume ridicată de mâna omului.! 


Cea mai mare parte a Marii Piramide este construită din aproximativ 
2,5 milioane de blocuri de calcar, fiecare cântărind în medie 2,5 tone, 
aşezate unul peste altul în 210 straturi. Acestea proveneau dintr-un 
zăcământ de calcar din apropiere, au fost trase cu sănii până la situl de 
construcţie și apoi urcate în vârful piramidei cu ajutorul unor rampe 
de pământ bătătorit. Această construcţie cu vârf ascuţit a fost apoi 
placată cu pietre, pentru care se folosea un calcar de o calitate mult mai 
bună ce provenea de mai departe, de pe malul celălalt al fluviului Nil, 
care erau asamblate, apoi lustruite. Se pare că Marea Piramidă ar fi 
strălucit uluitor în razele soarelui, dar cea mai mare parte a acestor 
pietre de placare au fost înlăturate. Blocurile mari de granit, unele 
dintre ele cântărind până la 80 de tone, folosite pentru placarea 
camerelor interioare, au fost aduse de mult mai departe, din orașul 
Assuan, situat la aproximativ 643 de kilometri în amonte. 


Se consideră că pentru construirea Marii Piramide a fost nevoie de 
câteva decenii şi de o forță de muncă de zeci de mii de muncitori 
pricepuţi, care au fost plătiţi în pâine și bere. Ei lucrau fără unelte de 
fier, scripeti sau roti, folosind în schimb dalti de cupru, burghie si 
fierăstraie. Dar, deşi dimensiunea Marii Piramide este absolut 


uluitoare, iar efortul uman implicat în construcţia ei a fost colosal, ce 
este probabil la fel de uimitor este categoria materialelor de lucru: s-a 
dovedit că au fost create de unele dintre cele mai simple organisme de 
pe planeta.’ 


ROCă BIOLOGICĂ 


Dacă te poţi apropia de blocurile masive de construcţie care alcătuiesc 
miezul Marii Piramide — acum vizibil, odată cu îndepărtarea pietrelor 
exterioare — şi vei privi cu atenţie suprafaţa lor, vei observa o textură 
foarte neobișnuită. Blocurile de calcar sunt alcătuite dintr-o mulțime de 
discuri asemănătoare unor monede. Caută câteva care s-au sfărâmat și 
ai putea avea norocul să le vezi structura internă: o spirală 
impresionant de sofisticată, subîmpărțită în mici compartimente. Ai în 
fata ochilor fosilele creaturilor marine numite foraminifere si, cum 
fiecare strat poate avea până la câţiva centimetri, cel mai impresionant 
dintre toate este faptul că organismul care le-a creat este unicelular. 
Cea mai mare celulă umană, ovulul unei femei, are o dimensiune de 
aproximativ o zecime de milimetru și este singura vizibilă cu ochiul 
liber. Prin comparaţie, creaturile marine care produc calcarul din 
piramide sunt absolut colosale. Ele aparţin unui tip de foraminifere 
gigant numite Nummulites (care, în limba latină, înseamnă „monede 
mici“) — numuliti. 


Depozitele de calcar numulitic se găsesc nu numai în zona Nilului, unde 
au oferit material de construcţie pentru piramidele antice, ci și de-a 
lungul unei zone imense care se întinde din Europa de Nord până în 
Africa de Nord, din Orientul Mijlociu până în Asia de Sud-Est. Această 
regiune întinsă de calcar numulitic a fost produsă pe țărmurile calde si 
subţiri ale Oceanului Tethys în urmă cu 40-50 de milioane de ani. In 
această perioadă a Eocenului timpuriu, temperaturile globale au 
crescut pentru o perioadă mai lungă decât maximul termic PETM pe 
care l-am explorat în capitolul 3, deși nu erau la fel de ridicate. 
Nivelurile crescute ale mării au făcut ca Oceanul Tethys să se ramifice 
în braţe mari care se întindeau până în Europa de Nord și pe teritoriul 
Africii de Nord. Un număr imens de foraminifere vietuiau în apele 


calde, iar când au dispărut, mormane uriaşe de cruste în formă de 
monedă, făcute din carbonat de calciu, s-au scufundat si au acoperit 
fundul mării. De-a lungul timpului, acestea s-au cimentat formând 
calcarul numulitic. 


Aceste formaţiuni speciale din calcar au ieșit la suprafaţă în multe 
locuri. Când fosilele distinctive, în formă de monedă, au erodat din 
terenul stâncos al Africii de Nord și s-au împrăștiat pe nisipurile 
deşertului, erau cunoscute beduinilor drept „dolarii deșertului“, iar în 
peninsula Crimeea, aflorimentele stâncoase ale acestui calcar numulitic 
formează chiar gura Văii Morţii, unde a avut loc dezastruosul atac al 
brigăzii de cavalerie ușoară din timpul bătăliei de la Balaclava din 
1854, asa cum apare în Alfred, poemul Lordului Tennyson. 


Astfel, enormele blocuri de piatră care formează Marea Piramidă de la 
Gizeh au fost exploatate din ceea ce este, în esenţă, o placă uriașă de 
calcar care se întinde pe teritoriul Eurasiei și Africii. Compus din 
nenumărate cochilii de foraminifere, acest calcar numulitic este o rocă 
biologică. Așadar, chiar dacă faraonii egipteni au comandat construcţia 
din blocuri enorme de calcar, piramidele au fost construite dintr-o altă 
formă de viaţă. Mormintele faraonilor sunt făcute din nenumărate 
rămășițe scheletice ale unei uriașe creaturi marine unicelulare.” 


Piramidele reprezintă unul dintre cele mai durabile simboluri ale 
civilizaţiei umane, dezvăluind ce putem construi atunci când ne punem 
mintea la contribuţie şi ne coordonăm eforturile. De-a lungul istoriei, 
multe dintre cele mai mari edificii au fost construite din devotament 
fata de divinitate: piramidele în trepte din America Centrală, 
complexele de temple (stupa) din Sanchi si Angkor Wat sau catedralele 
medievale de pe teritoriul Europei. Dar materialele cu care au fost 
construite aceste monumente sunt aceleasi cu cele folosite pentru 
clădirile înălțate din motive mai pragmatice — locuinţe, construcții 
civile, poduri, adăposturi, fortificaţii. La baza acestora stă o necesitate 
umană fundamentală: adăpostirea de fenomenele meteorologice. De-a 
lungul istoriei, am folosit materiale naturale din jurul nostru. 


LEMN SI ARGILĂ 


Multe culturi din lume, în special populaţiile nomade, au construit 
structuri temporare, cum ar fi wigwam-uri (colibele indienilor nord- 
americani), corturi tipi si iurte, din crengi, scoarță, stuf sau piele de 
animal. Desigur, lemnul este unul dintre cele mai vechi materiale de 
construcţie. O varietate de copaci pot fi transformați în grinzi de 
susținere, stâlpi şi scânduri, precum și în armături sau ţiglă pentru 
acoperiş. Înainte ca metalul să devină disponibil pe scară largă, lemnul 
era folosit și pentru componentele mecanice.******** Ulmul, cu fibrele 
sale transversale, este rezistent la despicare și perfect pentru butucul de 
roată. Lemnul de hicori este deosebit de dur, așadar era folosit pentru 
dinții sistemelor de acţionare a roţilor hidraulice și a morilor de vânt, 
iar pinul şi bradul, care cresc nemaipomenit de înalți si de drepţi, sunt 
foarte potriviti pentru catargele ambarcatiunilor. 


Cel mai simplu material potrivit pentru construirea unor pereti solizi 
este argila. Colonistii timpurii ai Mesopotamiei — ţinutul dintre râuri — 
locuiau într-o lume plină de noroi. Desi un mediu perfect pentru o 
agricultură productivă, zona ducea o lipsă teribilă de resurse naturale 
cum ar fi lemnul, piatra și metalul, fiind nevoie să fie importate. O 
succesiune de civilizații mesopotamiene antice — sumerienii, akkadienii, 
assirienii si babilonienii — au supravieţuit făcând troc cu surplusul lor 
de hrană în schimbul lemnului de cedru din Liban, al marmurei și 
granitului din Persia si Anatolia si al metalelor din Sinai și Oman. P Cu 
toate acestea, majoritatea structurilor erau construite cu ce era 
disponibil la nivel local. Casele şi palatele, zidurile orașului si forturile, 
deopotrivă, erau construite din cărămizi din chirpici, uscate la soare. 
Chiar si bazele marilor zigurate — piramide etajate, cu acoperiș plat, 
care serveau drept temple — erau făcute din chirpici uscat la soare. 
Cărămizile mai rezistente, arse în cuptor, erau folosite doar pentru 
fațadele palatelor si ale ziguratelor si erau decorate cu smalţ colorat. 
Lutul a devenit și material pentru scris, atunci când sumerienii au 
inventat scrierea, prin presarea unui stilet de trestie pe suprafaţa moale 
a táblitelor din lut." 


De fapt, cu mult înainte ca Mesopotamia să dispună de cărămizi de lut 
si táblite moi pentru primele forme de scriere, argila s-a dovedit 


transformatoare pentru existenţa umană. Inovația transformării argilei 
în vase de ceramică, prin ardere, ne-a oferit noi posibilități. Ceramica 
ne-a oferit vase în care putea fi pregătită mâncare prin fierbere sau 
prăjire. Prepararea alimentelor nu numai că dezactivează anumite 
substanţe otrăvitoare din plante, prezente în cartof și manioc, de 
exemplu, făcând astfel disponibile mai multe produse alimentare, ci si 
descompune moleculele complexe, care eliberează mai mulți nutrienți 
pe care îi poate absorbi organismul uman. Pe scurt, olăritul a permis o 
mai mare procesare a alimentelor, făcându-le mai ușor de digerat. De 
asemenea, recipientele din argilă cu capac ne-au ajutat să stocăm 
alimentele, protejându-le de paraziti si insecte dăunătoare şi făcându-le 
mult mai portabile pentru călătorii si comerţ. Ceramica poate deveni 
mai rezistentă la apă si mai atrăgătoare prin smaltuire — acoperire cu o 
soluție obținută din anumite pulberi de minerale, înainte de ardere in 
cuptor — si probabil în acest fel omenirea a descoperit şi procesul de 
topire a metalelor precum plumbul sau cuprul. 


Argila arsă s-a dovedit esenţială pentru dezvoltarea noastră de-a lungul 
istoriei, nu numai pentru că este dură și impermeabilă, ci şi pentru că 
este extrem de rezistentă la căldură. Cărămizile de samota sunt ideale 
pentru cuptoarele de emailare și pentru cele de ardere: ele izolează 
căldura din interior fără a fi afectate și, astfel, permit atingerea unor 
temperaturi foarte mari. Astfel, ceramica a ajutat omenirea să 
stăpânească focul, nu numai pentru a se încălzi noaptea sau pentru a 
găti, ci şi pentru a transforma materia primă din mediul înconjurător 
în unele dintre cele mai utile substanţe din istorie: topirea metalului din 
minereuri, calcinarea calcarului pentru fabricarea mortarului sau 
producerea sticlei. 


Mesopotamienii construiau cu mâl uscat, din dorinţa de materiale mai 
tari si mai durabile, dar în alte parti ale lumii am folosit geologia de 
sub picioarele noastre. Nu numai că ne construim oraşele în peisaj — 
aproape de litoral, într-o vale fertilă a unui râu sau aproape de dealuri 
cu resurse minerale -, ci si din peisaj. În acest capitol vom vedea nu 
numai cum ne-a creat Pământul pe noi, ci și cum ne-a oferit materiale 
trainice, pe care le-am folosit pentru construcţii. Istoria civilizaţiei este 


istoria omenirii, care sapă în materialul de sub picioare si îl stivuieste, 
construindu-si oraşele. 


Pe Pământ există trei tipuri principale de rocă și, de-a lungul istoriei, 
am construit folosindu-le pe toate trei. Rocile sedimentare sunt formate 
prin depozitarea si apoi cimentarea materialelor pe care fie le-au 
erodat din roci mai vechi, fie au fost produse pe cale biologică — de 
exemplu gresia, calcarul și creta. Pe de altă parte, rocile vulcanice 
precum granitul se solidifică din lava sau magma vulcanică aflată, în 
continuare, în subteran, iar când rocile sedimentare sau cele vulcanice 
sunt supuse temperaturilor și presiunilor înalte — strivite în coliziuni 
continentale sau când magma pătrunde până la ele — sunt transformate 
fizic şi chimic, devenind roci metamorfice, precum marmura sau 
ardezia. 


Vechii egipteni au fost prima civilizaţie care a exploatat intens piatra 
naturală și a folosit-o în construcţii bazându-se pe o varietate de roci. 
Gresia nubiană era disponibilă din stâncile care mărgineau Nilul, în 
Egiptul de Sus. Marele Templu al lui Ramses al II-lea, de la Abu 
Simbel, și templul Luxor din Teba, de exemplu, au fost sculptate în 
această piatră de culoare maro-gălbuie. Mai la nord, Nilul traversează 
calcarul numulitic așezat peste gresia nubiană mai veche, care, asa cum 
am văzut, a fost exploatată pentru construcţia piramidelor de la Gizeh. 
În Deşertul de Est, deschiderea Mării Roșii a expus vechile roci de 
bază, care formează însăşi fundaţia scoarţei continentului african. Aici, 
granitul si gnaisul (format prin metamorfoza granitului) sunt vechi de 
peste jumătate de miliard de ani. Dure și rezistente, erau pretuite de 
egipteni pentru sculptarea statuilor si obeliscurilor care erau apoi 
transportate cu barca pe Nil, pentru a fi exportate în lumea 
mediteraneeană.8 


Acum vom arunca o privire asupra unora dintre cele mai importante 
roci pe care le-am folosit de-a lungul istoriei și a modului în care au fost 
create de planeta noastră. 


CALCAR ȘI MARMURĂ 


După cum am văzut, pietrele numulitice folosite pentru construirea 
piramidelor sunt o formă de calcar, însă este doar una dintre varietățile 
acestei roci larg răspândite. De asemenea, roca de carbonat de calciu 
este creată la gura izvoarelor vulcanice fierbinți unde, pe măsură ce 
apa se răceşte, mineralele precipită din soluţie și formează rapid 
straturi de calcar pe sol. Această formă de calcar este cunoscută ca 
travertin. Pilonii principali și pereţii exteriori ai Colosseumului din 
Roma, de exemplu, erau făcuți din travertin exploatat din Tibur (Tivoli 
de astăzi, un oraș aflat la vreo 30 de kilometri de Roma), iar calcarul 
din izvoarele termale, din același loc, a fost folosit pentru construirea 
Getty Center din Los Angeles H 


Cu toate acestea, cea mai mare parte a calcarului nu se formează în 
punctele fierbinţi vulcanice de pe Pământ, precum izvoarele minerale 
din Tivoli, ci pe fundul mării, ca roci biologice. Majoritatea calcarului 
de pe teritoriul Europei și din restul lumii s-a format în Jurasic, pe 
măsură ce mările calde, puţin adânci, au inundat uscatul. Reptile 
marine, precum pliozaurii sau ihtiozaurii, înotau în aceste mări 
tropicale!9, in timp ce carbonatul de calciu provenit de la cochiliile 
animalelor marine precum foraminiferele se depozita sub formă de 
nămol calcaros pe fundul mării. În timp ce particulele de nisip sau 
fragmentele de scoici se rostogoleau pe fundul mării, datorită 
curenților de maree, au fost acoperite cu straturi concentrice de calcit, 
formând mici granule numite oolite (de la cuvântul grecesc care 
înseamnă „piatră-ou“). Apoi, aceste granule s-au solidificat cu și mai 
mult calcit, formând calcar oolitic. 


În Anglia, calcarul oolitic format în Jurasic a revenit la suprafaţă ca un 
înveliş întins pe tot teritoriul ţării, de la East Yorkshire, prin 
Cotswolds, până la coasta Dorset. Oxford se află în mijlocul acestei fâșii 
şi multe dintre colegiile sale universitare au fost construite din această 
splendidă piatră aurie.! În extremitatea sud-vestică a acestei fâşii 
diagonale de calcar din Jurasic se află insula Portland, un promontoriu 
care se prelungește până la Canalul Mânecii, roca lui dură rezistând 
loviturilor valurilor. Aici, calcarul datează chiar de la finele 
Jurasicului, din urmă cu 150 de milioane de ani. 


Piatra Portland este un fabulos material de construcţie și nu numai 
datorită încântătoarei sale nuanţe crem. Oolitele care au produs-o s-au 
unit exact în proporţia corectă: este suficient de durabilă ca să reziste 
la intemperii şi prăbușire, dar nu atât de dură încât pietrarii să nu o 
poată tăia şi ciopli. Piatra Portland are textură cu granulaţie fină și 
poate fi tăiată rapid, în orice direcţie, fiind folosită ca material de 
construcţii încă din perioada romană. Piatra Portland a devenit 
alegerea pentru multe dintre clădirile civice și monumentele Marii 
Britanii. Nuanta sa pură se poate vedea în Turnul Londrei, catedrala 
Exeter, British Museum, Banca Angliei și în faţada de sud-est a 
palatului Buckingham (inclusiv în celebrul balcon). Sir Christopher 
Wren a ales-o pentru reconstruirea catedralei St. Paul, precum si a 
multor alte biserici londoneze, după Marele Incendiu din Londra din 
anul 1666. De asemenea, piatra Portland a fost folosită în întreaga 
lume, de exemplu la construirea sediului Naţiunilor Unite din New 
York. 


Statele Unite deţin propria sursă de calcar. Una dintre cele mai 
calitative varietăţi este exploatată în sudul Indianei, unde s-a 
sedimentat mult mai devreme decât piatra Portland, la începutul 
Carboniferului, în urmă cu aproximativ 340 de milioane de ani. 
Calcarul de Indiana a fost folosit la faţada Empire State Building, a 
stadionului Yankee din New York, a Catedralei Naţionale din 
Washington si a Pentagonului. De asemenea, a fost folosita in proportii 
considerabile la reconstructia orasului Chicago dupa Marele Incendiu 
din 1871, imitand reconstructia reperelor monumentale din Londra, 
dupa propriul incendiu ce avusese loc cu doua secole mai devreme. 


De asemenea, 0 mare parte a liniei de coasta mediteraneene, pe care am 
examinat-o In capitolul anterior, este alcatuita din roci de calcar, 
depozitate initial pe fundul Mării Tethys. Împinse deasupra valurilor, 
rocile au fost dizolvate de apa de ploaie infiltrată în subteran, un proces 
care a creat o reţea extinsă de peşteri. Probabil nu e de mirare ca multe 
dintre acestea au fost asociate cu Infernul mitologiei clasice. De 
exemplu, la capătul peninsulei Mani, cel mai sudic punct al Greciei, se 
află intrarea într-o peşteră prin care se spune că ar fi coborât în Infern 
legendarul Orfeu ca să isi întâlnească soţia moartă, Euridice. 


Frumuseţea cântecului din liră a lui Orfeu l-a cucerit pe zeul Hades, 
care i-a permis să o ia înapoi pe Euridice pe tărâmul celor vii, cu o 
singură condiţie: să nu se uite înapoi. Dar, de îndată ce a ajuns în lumea 
oamenilor, Orfeu a privit înapoi neliniștit, ca să se asigure că soţia sa îl 
urmează şi astfel Euridice a dispărut pentru totdeauna. 


Când acest calcar din Marea Tethys a ars în subteran pe marginile 
convergente ale plăcii tectonice din jurul Mediteranei, din cauza 
magmei care se ridica si se infiltra în ea sau deoarece era prins în 
menghina tectonică ce sfărâma munţi precum Alpii, s-a metamorfozat 
în marmură. Aceasta este piatra specifică sculpturii, monumentelor şi 
marilor clădiri publice clasice grecești și romane. Una dintre cele mai 
apreciate varietăți de marmură este exploatată încă în jurul orașului 
Carrara, din nordul Toscanei. Aici, Apeninii contin munți de piatră de 
un alb imaculat, care au servit drept material de construcţie încă din 
timpurile Romei antice, când a fost folosită pentru construirea 
Panteonului sau a Columnei lui Traian, spre exemplu. De asemenea, 
marmura de Carrara a fost preferata sculptorilor renascentisti si a 
asigurat materialul pentru cea mai celebră statuie, David a lui 
Michelangelo. De asemenea, a fost exportată în întreaga lume pentru 
construcţia unora dintre cele mai emblematice repere: Marble Arch 
din Londra, Monumentul Păcii din Washington, catedrala din Manila, 
moscheea Seic Zayed din Abu Dhabi și templul Akshardham din Delhi. 


Nu doar materialul de constructie propriu-zis a fost exportat pe 
întregul glob. Componente arhitecturale caracteristice ale Antichitatii — 
de la columne la cariatide, de la frontoane la pilastri — au fost imitate în 
Europa, timp de secole, de la Renaștere, trecând prin epoca barocă 
până la cea neoclasică, de la mijlocul secolului XVIII, şi mai departe, 
fiind adoptate cu entuziasm și de nou formatele State Unite ale 
Americii. După câștigarea independenţei în fata Marii Britanii, aceasta 
nouă naţiune și-a creat propriul sistem guvernamental, o republică 
federală, inspirându-se din una dintre structurile politice dezvoltate de 
cea mai puternică republică din istoria occidentală, cea a Romei antice. 
În același timp, arhitectura multor clădiri importante publice și 
municipale din America imita stilurile Antichității. Erau construite nu 
din calcarul si marmura originare din Marea Tethys, ci produse în 


acelaşi stil impunător si cu aceeași puritate a nuantei din roci 
exploatate în tânăra naţiune americana.******** 


CRETĂ ȘI CREMENE 


Creta este o altă formă de calcar, deși la prima vedere proprietăţile sale 
sunt extrem de diferite. Depozite de cretă pot fi găsite aproape pe 
fiecare continent? și reprezintă amprenta distinctivă a Cretacicului în 
istoria geologică a Pământului. De fapt, chiar denumirea acestui capitol 
din istoria planetei vine de la cuvântul latin creta. 


Un strat gros de creta se află dedesubtul unei mari parti din sudul 
Angliei si se prezintă sub forma unor aflorimente de-a lungul coloanei 
vertebrale a insulei Wight, continuă spre est, sub forma crestelor 
deluroase North Downs și South Downs şi se fixează sub Londra, unde 
formează o adâncitură în interiorul căreia se află straturi suprapuse de 
argilă. Pe solurile cretoase ale câmpiei Salisbury s-a construit unul 
dintre cele mai impresionante monumente ale așezărilor omenești 
timpurii din Europa de Nord — Stonehenge — început în jurul anului 
3000 î.Hr. Deşi enormele blocuri care formează cercul principal conţin 
gresie, se pare că cei care au construit ansamblul fuseseră atrași în 
această zonă de cremenea ce se găsea în relieful de cretă, pentru unelte 
precum cuțite şi vârfuri de săgeată. În această fâșie biologică au fost 
create și alte monumente la fel de atrăgătoare, dar cu mai puţin efort. 
Timp de milenii, omenirea a explorat potenţialul artistic al acestui 
peisaj, dând la o parte stratul subţire de iarbă care acoperă creta 
poroasă, dezvelind roca albă şi strălucitoare de dedesubt sau săpând 
tranșee în pământ şi umplându-le cu pulbere de cretă. Printre figurile 
de cretă realizate pe coaste de deal, vizibile de la kilometri distanţă, se 
numără conturul stilizat al Calului Alb Uffington din Oxfordshire, 
creat în Epoca Bronzului'^, şi salutul mândru al Gigantului de la Cerne 
Abbas din Dorset care datează, probabil, din secolul I d.Hr.!? Stratul de 
cretă este cel mai vizibil pe coasta sudică, unde formează Stâncile Albe 
din Dover, apoi continuă sub Canalul Mânecii spre Franţa, unde a 
produs stânci albe cu imagine în oglindă și a oferit terroir-ul marilor 
regiuni viticole franceze din Champagne, Chablis si Sancerre. 


Eurotunelul, care transportă trenuri de mare viteză între Folkestone si 
Calais, a fost săpat pe o distanţă de 50 de kilometri printr-un strat de 
marna, un depozit de creta mâloasă, dar impermeabilă. Si, după cum 
am văzut în capitolul 2, podul de cretă care conecta fizic Anglia de 
Europa a fost distrus într-o inundație cataclismică. 


Unele roci conţin fosile extraordinar de bine conservate. De exemplu, 
de-a lungul Coastei Jurasice din sud-estul Angliei, unde argilitul vechi 
de 190 de milioane de ani este erodat rapid de mare, poţi petrece o zi 
plăcută plimbându-te de-a lungul versanților, căutând amoniti 
spiralati, belemniti în forma de glonţ sau fosile de ofiuride. Cu toate 
acestea, marile straturi de cretă nu conţin foarte multe fosile: mai 
degrabă, ele însele sunt fosile. Stâncile Albe din Dover reprezintă o 
placă de rocă biologică de 100 de metri înălțime. 


Fosilele mai mari, cu dimensiunea de aproximativ un milimetru, 
vizibile dacă priveşti un bulgăre de cretă la microscop, sunt cochiliile 
multicompartimentate ale foraminiferelor — același tip de organisme 
marine unicelulare care formau uriasele fosile numulitice din calcarul 
folosit pentru construirea Marii Piramide. Bulgărele de cretă însă pare 
facut dintr-un praf alb foarte fin. Cu toate acestea, daca maresti 
imaginea pe aceste particule cu ajutorul unui microscop electronic cu 
putere de mărire ridicată vei observa ca până si în acestea poti vedea 
detaliile complexe inconfundabile ale cochiliilor biologice. Aceste 
particule au o diversitate de forme, dar probabil cele mai specifice sunt 
fragmentele de sfere minuscule, care seamănă cu nişte farfurii striate 
aşezate una peste alta. Acestea reprezintă „armura“ cocolitoforilor — 
alge minuscule unicelulare care se găsesc în planctonul plutitor de la 
suprafaţa luminată de soare a apelor. 


Aceste depozite uriașe de cretă s-au format la sfârșitul Cretacicului, în 
perioada cuprinsă între 100 si 66 de milioane de ani în urmă, când 
nivelul mării era extrem de ridicat în întreaga lume, cu aproximativ 
300 de metri mai mult decât în prezent. În acea perioadă, aproape 
jumătate din zona continentală aridă din prezent era sub ape. Când s-a 
ridicat, Marea Tethys a inundat mare parte din Europa si Asia de Sud- 


Est, intinzandu-si braţele largi sub forma unor cai maritime prin 
centrul Americii de Nord, până în Africa de Nord. 


Cauzele acestor niveluri ridicate ale mării nu au fost doar condiţiile 
inabusitoare de la sfârşitul Cretacicului, care au împiedicat formarea 
învelişurilor de gheaţă la poli, cum a fost cazul în mare parte din istoria 
Pământului, ci au fost și rezultatul activităţii frenetice a separării 
continentale din acea vreme. În Permianul târziu, cu 200 de milioane 
de ani mai devreme, când cele mai mari continente ale lumii s-au unit 
formând uriașul supercontinent Pangea, nivelurile globale ale mării 
erau cele mai scăzute din ultima jumătate de miliard de ani. Pe măsură 
ce se formau uriasele lanţuri muntoase, în timp ce continentele se 
prabuseau și se contopeau, se ridica și mai multă masă continentală din 
oceane, însă ulterior, cand Pangea s-a divizat, faliile au sfasiat 
supercontinentul. Mai întâi, Pangea s-a rupt aproximativ în mijloc, în 
timp ce Laurasia s-a deplasat spre nord de Gondwana. Mai târziu, s-au 
format Atlanticul de Nord şi de Sud, pe măsură ce noi falii uriașe care 
se extindeau au despărțit Africa de America de Sud și America de Nord 
de Eurasia. Noua scoarță oceanică fierbinte formată pe aceste falii 
lungi a ridicat lanţuri muntoase subacvatice, deplasând apa marină din 
jur — aşa cum se întâmplă când intri într-o cadă. Acesta a fost procesul 
planetar care a provocat creşterea nivelurilor oceanului la sfârșitul 
Cretacicului.1!$ Mările calde au acoperit zone întinse de teren 
continental, asigurând condiții optime pentru dezvoltarea 
foraminiferelor si a cocolitoforelor, cochiliile lor micute acumulându-se 
în straturi groase de sediment pe fundul apei și transformându-se în 
cretă. 


Spre deosebire de calcar, în general, creta moale și sfărâmicioasă nu 
este un material de construcţie prea bun, dar este potrivită pentru a fi 
zdrobită și presărată pe câmpurile agricole, pentru a scădea aciditatea 
solului, în producţia de var ars pentru ciment, precum și într-o întreagă 
gamă de procese chimice. Cărămizile pot fi arse din blocuri de argilă 
turnate, dar pentru a construi un perete solid trebuie bine fixate între 
ele. Am învăţat să folosim varul ars și creta pentru această alchimie a 
construcţiei. Aceste roci de carbonat de calciu sunt sfărâmate şi arse 
într-un cuptor, astfel încât se descompun chimic (eliberând dioxid de 


carbon), apoi sunt amestecate cu apă, obţinând un chit moale. În acest 
fel, calcarul nu ne oferă doar pietre de construcţie, ci și adeziv pentru a 
lipi alte materiale unul de celălalt. Mortarul, cimentul si betonul sunt 
roci artificiale esenţiale care pot fi întinse sau turnate în orice formă, 
iar când sunt gata, devin tari ca piatra. 


De asemenea, creta conţine straturi de noduli de cremene. Spre 
deosebire de carbonatul de calciu al cretei moi, de un alb strălucitor, 
cremenea reprezintă bulgări de dioxid de siliciu, de culoare închisă. În 
timp ce foraminiferele și cocolitoforele și-au construit învelișul din 
carbonat de calciu, alte forme de plancton unicelular, cum ar fi 
diatomeele și radiolarii, își formează părţile dure din dioxid de siliciu. 
Când aceste organisme mor, carapacele lor din siliciu cad pe fundul 
mării şi se dizolvă, producând un nămol bogat în siliciu, care apoi 
formează noduli de cremene în sedimentul de cretă. Pe măsură ce creta 
moale se descompune, nodulii rezistenți de cremene se erodează şi se 
împrăștie în peisaj. Cremenea a fost incredibil de importantă pentru 
confecționarea uneltelor din Epoca Pietrei. Ca și obsidianul vulcanic 
care, după cum am văzut în capitolul 1, era folosit pentru multe dintre 
uneltele timpurii ale leagănului civilizaţiei din Valea Marelui Rift, 
cremenea poate fi sfărâmată pentru a crea margini sau vârfuri foarte 
ascuţite, perfecte pentru tăierea animalelor, jupuirea pieilor pentru a fi 
transformate in îmbrăcăminte, pentru cioplirea lemnului sau 
fabricarea cutitelor, a vârfurilor de suliță si de săgeată. Si a rămas la fel 
de importantă. Fabricarea sticlei necesită siliciu de înaltă puritate, iar 
cremenea oferă o astfel de sursă. De exemplu, cremenea din Anglia de 
sud-est era folosită de George Ravenscroft în anul 1674, pentru 
articolele sale de sticlărie cu cristale de plumb.******** Această sticlă 
strălucitoare era produsă pentru a rivaliza cu cea din Veneţia, unde 
meșteșugarii obțineau siliciu prin arderea pietricelelor de cuarţ alb 
culese din albia râului Ticino, care se revársa din Alpii elveţieni.!7 


FOC SI CALCAR 


Până acum am cercetat modul în care roci precum calcarul și creta au 
definit peisajele și au oferit materia primă pentru construcție, sub 


forma unor cărămizi pentru zidărie sau ca ingredient pentru mortar, 
ciment şi beton. Construim cu aceste materiale pentru a ne proteja de 
fenomenele meteorologice, dar crearea acestei roci biologice a 
contribuit probabil la protejarea vieţii pe Pământ în fata amenințării 
extinctiilor în masă cauzate de cataclisme. Una dintre cele mai mari 
convulsii din istoria vieţii de pe planeta noastră a avut loc la trecerea de 
la Permian la Triasic, în urmă cu 252 de milioane de ani. Acest 
eveniment de extinctie globală de la finalul Permianului a avut loc cand 
toate masele de uscat ale lumii au fuzionat într-un singur 
supercontinent — Pangea — fiind, de departe, cea mai gravă extinctie în 
masă care a avut loc în jumătatea de miliard de ani a vieţii complexe de 
pe Pământ. Fosilele ne arată că aproximativ 70% din toate speciile 
terestre și până la 96% din speciile marine au fost distruse în această 
apocalipsă si că recuperarea biodiversitatii a durat aproximativ 10 
milioane de ant 18 De asemenea, această ștergere cu buretele, la nivel 
global, a marcat o schimbare fundamentală a formelor caracteristice de 
viata de pe Pământ: era „vieţii vechi“ (Palaeozoic) a făcut loc erei 
„vieţii mijlocii“ (Mezozoic) — o eră caracterizată de dinozauri și 
conifere gimnosperme.****#**** 


Se consideră că Marea Extinctie din Permian ar fi fost cauzată de 
revărsări masive de lavă. Mai multe pulsatii ale activităților vulcanice 
extinse au produs un volum total de aproximativ cinci milioane de 
kilometri cubi de lavă ce s-a scurs pe sute de kilometri, acoperind zone 
uriașe de uscat, care s-au răcit şi au format regiuni la fel de întinse de 
rocă bazaltica.19******** Pe măsură ce aceste zone au fost acoperite in 
mod repetat cu lavă, s-au acumulat straturi peste straturi de bazalt. 
Astăzi pot fi văzute sub forma platourilor montane extinse din zona 
siberiană: sutele de straturi suprapuse seamănă cu o scară și au fost 
numite după cuvântul olandez Trap, care înseamnă „scară“. 


Astfel de erupții vulcanice extinse au eliberat în atmosferă cantități 
uriaşe de dioxid de carbon. În plus, geologii consideră că magma care a 
ieșit la suprafaţă, formând Zona Trapp din Siberia, este posibil să fi 
fost supraincarcata cu gaze vulcanice de alti doi factori. Se considera 
că, pe măsură ce fluxul de lavă s-a ridicat din adâncurile Pământului 
de sub Siberia, a topit câteva scoarte oceanice străvechi, anterior 


inghitite de subductie. Această scoarță reciclată era bogată în compuși 
volatili și, astfel, elibera o mare cantitate de gaz când era încălzită. De 
asemenea, se pare că în drumul lor spre suprafață prin scoarța de 
deasupra aceste bazalturi au întâlnit formaţiuni precum filoane 
carbonifere, pe care magma le-a calcinat la temperaturi ridicate, 
eliberând şi mai mult gaz. 


Astfel, este probabil ca formarea zonei Trapp să nu fi avut loc ca o 
erupție vulcanică, asa cum o știm astăzi, ci să fi început prin emisii 
colosale de gaze din centrul Pământului. Volumul uriaș de dioxid de 
carbon eliberat a creat un puternic efect de seră. Temperatura 
suprafeţei Pământului a crescut rapid, iar apele mai adânci ale 
oceanului au devenit anoxice — lipsite de oxigen — asfixiind viata din 
adâncuri. De asemenea, este probabil să fi fost proiectate în stratosferă 
şi alte gaze vulcanice nocive, cum ar fi acid clorhidric şi dioxid de sulf. 
Producţia de acid clorhidric ar fi redus grav stratul de ozon, lăsând 
razele ultraviolet dăunătoare ale Soarelui să ajungă pe suprafaţa 
Pământului, iar dioxidul de sulf ar fi acţionat blocând parţial lumina 
solară, afectând viata fotosintetică si alte forme de viata susținute de 
aceasta, pentru a se transforma apoi în ploaie acidă. 


Acest blestem de la sfârșitul Permianului a distrus rapid ecosistemele 
de pe întreaga planeta și a declanșat cea mai mare extinctie în masa din 
istoria vieţii complexe de pe Pământ, însă fenomenul nu s-a limitat 
doar la Permian: un alt eveniment de inundare cu bazalt, de acum 
aproximativ 200 de milioane de ani, la intersecţia dintre Triasic si 
Jurasic, ar fi provocat extinctia în masă care a favorizat dominaţia 
dinozaurilor ca animale terestre. 


Apoi s-a întâmplat ceva neobișnuit. Au mai avut loc o serie de erupții 
mari de bazalt topit produs din revărsarea lavei, de la evenimentele 
Permian si Triasic încoace, dar nici unul dintre ele nu pare să fi 
declanșat o extinctie în masă similară. Ceva trebuie să se fi schimbat pe 
planeta noastră, astfel încât Pământul a devenit mult mai rezistent la 
potentialele efecte cataclismice ale megaeruptiilor.******** 


In urmă cu aproximativ 60 și, respectiv, 55 de milioane de ani, două 
revărsări uriașe de lavă au creat Provincia Magmatică din Atlanticul 


de Nord, în timp ce America de Nord a fost separată de Eurasia, fiind 
ultima întindere de uscat separată de continentul Pangea. Rocile 
bazaltice apărute în urma acestui eveniment — coloanele geometrice 
distinctive ale Giant’s Causeway din Irlanda de Nord și caracteristicile 
corespunzătoare din estul Groenlandei — au fost separate prin 
deschiderea Oceanului Atlantic de Nord. Aceste revărsări de lavă au 
declanșat, probabil, şi mai multă rocă topită decât în zona Trapp din 
Siberia, din timpul extinctiei permiene?! si, la fel ca în cazul eruptiilor 
de bazalt, magma improscata din Provincia Magmatica a Atlanticului 
de Nord a trecut și ea prin rocile sedimentare volatile de la suprafaţă, 
care au eliberat cantităţi uriașe de dioxid de carbon în timp ce erau 
supuse unor temperaturi ridicate, pe lângă cele generate de lava 
vulcanicà.? 


Însă aceste evenimente nu au declanșat o extinctie în masă. 
Cu siguranţă, climatul Pământului a suferit un șoc, iar cea de-a doua 
etapa, din urmă cu 55 de milioane de ani, a coincis cu Maximul Termic 
din Paleocen—Eocen pe care l-am studiat în capitolul 3. Cu toate 
acestea, desi câteva specii de adâncime au dispărut în timpul acestui 
maxim termic, se pare că aceste evenimente au stimulat evoluţia rapidă 
a celor trei ordine importante de mamifere care domină uscatul astăzi: 
artiodactilele, perisodactilele si primatele. 


Aşadar, ce s-a întâmplat cu Pământul, de la Jurasic încoace, de a 
devenit mult mai rezistent în fata extinctiilor în masă provocate de 
marile revărsări de bazalt? 


Si de data aceasta, unul dintre factorii importanţi este divizarea 
supercontinentului Pangea. În general, supercontinentele sunt mai 
puţin eficiente în eliminarea dioxidului de carbon din aer. Zone vaste 
de uscat interior, departe de mare, au devenit foarte aride din cauza 
ratei scăzute a precipitațiilor. Aceasta înseamnă că se elimină o 
cantitate mai mică de CO2, prin eroziunea rocilor şi că un număr mai 
mic de râuri transportă sedimente și nutrienți in ocean, pentru a 
fertiliza planctonul, suprimând astfel și mecanismul biologic de 
absorbire a CO2. Aşadar, în ultimii 60 de milioane de ani, de la 
divizarea finală a supercontinentului Pangea, planeta a fost mai 


eficientă în eliminarea dioxidului de carbon degajat în atmosferă de 
marile revărsări de lavă, dar povestea nu se poate încheia aici. 
Mecanismul geologic pentru scăderea dioxidului de carbon din 
atmosferă — prin eroziunea munţilor — lucrează foarte lent. Astfel, 
saltul brusc de CO2 rezultat din erupția unei regiuni vulcanice mari va 
declanșa o extinctie în masa cu mult înainte ca eroziunea rocilor să 
reușească să scadă iar nivelurile. Se pare că factorul important a fost o 
tranziţie biologică decisivă. 


La începutul Cretacicului, în urmă cu aproximativ 130 de milioane de 
ani, cocolitoforele s-au răspândit din apele mai putin adânci ale 
platformelor continentale și ca plancton în largul oceanului. Cam în 
aceeași perioadă, si foraminiferele cu cochilii de calcit s-au extins din 
habitatul lor de la fundul mării către apele de suprafață. Aceasta a 
însemnat că si largul oceanului, nu numai apele mai putin adânci din 
jurul continentelor, găzduia plancton care producea straturi de calcit. 
Când cochiliile cocolitoforelor și foraminiferelor moarte s-au scufundat 
pe fundul mării, au format un nou tip de sediment, generând calcar și 
în adâncurile oceanului, nu numai pe platformele continentale. Astfel, 
viaţa marină începuse să elimine tot mai eficient dioxidul de carbon din 
atmosferă şi să îl blocheze în rocile biologice din adâncurile mării. De 
atunci, nivelurile de dioxid de carbon de pe planetă s-au diminuat 
treptat. 


Chiar si cu pomparea bruscă în aer a unor cantități uriaşe de dioxid de 
carbon, din cauza revărsărilor de bazalt, planctonul oceanelor, care 
formează calcar, avea capacitatea de a elimina acest gaz mult mai rapid 
decât orice alt proces geologic. Așadar, încă de la începutul 
Cretacicului, Pământul a dezvoltat un mecanism puternic de 
compensare pentru îndepărtarea rapidă a cresterilor mari de dioxid de 
carbon vulcanic, înainte ca acesta să poată declanșa încălzirea și 
extintiile în masă. Drept urmare, în urmă cu 55 de milioane de ani, 
atunci când Maximul Termic din Paleocen—Eocen a început să împingă 
nivelurile de dioxid de carbon și temperaturile globale spre niveluri 
catastrofale, planctonul a salvat viaţa planetei. 


Astfel, roca biologică a Stâncilor Albe din Dover şi din faţada 
calcaroasă a clădirii Naţiunilor Unite pot servi amândouă drept 
mărturie a legăturilor adânci din interiorul planetei, care de-a lungul 
timpului au creat lumea în care locuim astăzi. 


» IRANSPIRAȚ Ie“ TECTONICĂ 


Granitul este cel mai comun tip de rocă de pe continente. Aşa cum am 
văzut, scoarţa oceanică este formată din roci bazaltice care s-au 
solidificat din magma proaspăt scursă din rifturile răspândite pe 
fundul mării. În schimb, granitul este format la limitele convergente 
unde plăcile tectonice sunt împinse una spre cealaltă. 


Pe măsură ce scoarţa oceanică se scufundă, rocile acvifere ale acestei 
plăci descendente sunt topite de temperatura și de presiunea 
considerabile de la o adâncime de 50-100 de kilometri si de frecarea 
produsă în timp ce alunecă dedesubt. Această magmă topită se ridică 
spre scoarţa de la suprafaţă şi se adună în camere subterane uriașe, 
unde începe să se răcească și, pe măsură ce se cristalizează primele 
minerale si dispar din amestec — cele cu punctul de topire cel mai 
ridicat —, compoziţia chimică a magmei lăsate în urmă în acest cazan 
adânc se modifică lent. Mineralele formate timpuriu au un nivel scăzut 
de dioxid de siliciu, ceea ce înseamnă că magma rămasă devenea din ce 
in ce mai bogată în această substanță. De asemenea, magma granitică 
este formată atunci când continentele se ciocnesc, iar scoarța se 
ingroasa sub marele lant muntos creat, topindu-se partial la fund si 
ridicându-se din nou prin scoarţa de deasupra. Când această magmă 
bogată în dioxid de siliciu se răcește şi se solidifică, formează mari mase 
subterane de rocă de granit, adesea la baza lanţului muntos format 
deasupra ei prin aceeași mișcare convergentă a plăcilor tectonice. 
Granitul este transpiratia tectonicii plácilor.?^ 


De asemenea, aceasta retopire si transformare chimica a scoartei ne 
arată ca granitul este mai putin compact decât bazaltul. Aşadar, în 
ciocnirile recurente ale tectonicii plăcilor, rocile de granit se ridică 
deasupra bazaltului oceanic mai greu si nu sunt subduse - ci 


supraviețuiesc si se agregă, formând stratul de subsol al scoarţei 
continentale. Astfel, granitul formează însăși fundaţia continentelor, 
fiind situat sub stratul de depozite sedimentare si fiind expus la 
suprafață doar sub forma unor aflorimente simple, când terenul mai 
moale a fost erodat în jurul lui. 


Asa cum am văzut, nici nu au apucat bine sa se înalțe spre cer, cà 
lanţurile muntoase s-au şi confruntat cu forţele chinuitoare ale planetei 
care complotează pentru a le eroda din nou. Extinderea şi fisurarea 
produse de ciclurile de inghet—dezghet le despică si le macină stâncile, 
râurile care le traversează versanţii sapă reţele de văi adânci, iar 
ghețarii care avansează le erodeaza chiar creasta, desprinzând 
fragmente din corpul muntelui și continuând să îl erodeze. Dar, pe 
măsură ce munții sunt erodati, greutatea care le împinge rădăcinile 
crustale masive în mantaua compactă este redusă și astfel revin la 
suprafaţă, un pic mai sus. Drept urmare, vârfurile tocite se ridică din 
nou, necontenit, prinse în mecanismul distrugător al eroziunii, 
asemenea unei bucăţi de lemn pe care un tâmplar o împinge ușor în 
discul abraziv pentru a o slefui. În cele din urmă, şi cel mai puternic 
lanţ muntos va fi dezmembrat bucăţică cu bucăţică, prăbuşindu-se în 
prăpastia uriașă a timpului din istoria planetei. Până la urmă, munții 
vor fi erodati până când nu vor mai rămâne decât cioturi care le vor 
dezveli inima de granit. 


Asadar, cánd stai pe un pilon de granit, te afli chiar in inima unui lant 
muntos antic. in timpul formării sale, această formaţiune de granit 
avea cel puţin 10 kilometri de piatră acumulată în vârf, înlăturată în 
prezent de cei peste 100 de milioane de ani de eroziune. Vârfurile 
stâncoase din Dartmoor, stânca El Capitan din Parcul Naţional 
Yosemite, stânca Pao de Acucar (Capatana de Zahăr) din Rio de 
Janeiro si Torres de Paine din Chile au fost create și apoi expuse in 
acest mod.25 


Granitul este dur și rezistent, cu textură macrogranulară datorită 
cristalelor mari care au avut timp să crească şi să se dezvolte, în timp 
ce magma se răcea încet în subteran. Întrucât granitul este caracterizat 
prin soliditate și durabilitate, omenirea l-a folosit pentru a construi 


monumente impresionante. Probabil cea mai cunoscută structură din 
granit din lume este Muntele Rushmore din Dakota de Sud. Această 
masă granitică s-a format în urmă cu 1,6 miliarde de ani, iar în anii 
1930 au fost sculptate în această parte sud-estică, astfel încât să prindă 
cât mai multă lumină solară, chipurile a patru președinți ai Statelor 
Unite — Washington, Jefferson, (Theodore) Roosevelt si Lincoln. 
(Proiectul iniţial era de a sculpta bustul președinților, însă fondurile au 
fost insuficiente.) Granitul acestei sculpturi este extrem de rezistent și 
se erodează cu doar aproximativ 2,5 mm într-un mileniu — astfel ca va 
rămâne un simbol al idealurilor americane pentru foarte mult timp. De 
fapt, arhitectul monumentului a luat în considerare acest lucru şi a 
comandat sculptarea figurilor președinților cu câţiva centimetri mai 
groase, astfel încât să ajungă la forma lor proiectată peste 30 000 de 
ani.26 


În lumea antică, egiptenii erau meşteri ai prelucrării granitului, 
aprovizionându-se din valea Nilului, în amonte, din carierele din Nubia, 
unde astăzi se află nordul Sudanului. Au folosit granitul pentru a 
sculpta cele mai rezistente coloane, sarcofage si obeliscuri, precum 
„Acele Cleopatrei“ plasate acum în Londra, Paris și New York (deşi 
denumirea este improprie, întrucât au fost construite cu peste 1 000 de 
ani înainte de domnia  Cleopatrei).******** Redescoperirea 
monumentelor antice egiptene si expunerea lor în British Museum a 
reprezentat o sursă de inspiraţie pentru meșterii pietrari europeni de la 
începutul anilor 1800, care au încercat să reproducă aceste lucrări si sa 
cioplească granitul, reușind acest lucru doar odată cu dezvoltarea 
utilajelor cu aburi pentru tăierea și prelucrarea granitului din 
Aberdeen. 28 O mare parte din granitul folosit în Marea Britanie isi are 
originea în Aberdeen, unde se formase sub Munţii Grampieni, în urmă 
cu 470 de milioane de ani?? — cu suficient de mult timp în urmă încât 
eroziunea să îndepărteze kilometri de rocă suprapusă, dezvelind miezul 
de granit. 


Cu toate acestea, nici măcar rezistenţa granitului nu este imună la 
acţiunile nemiloase ale naturii. Pe măsură ce intră în reacţie lentă cu 
apa, granitul se descompune chimic și trece printr-o transformare 
aproape magică. Cristalele de cuarţ se rostogolesc sub forma unor 


granule de nisip şi un alt component mineral al granitului iniţial, numit 
feldspat, este transformat chimic în caolin — un tip de argilă. Apa spală 
celelalte impurități din granitul în descompunere, lăsând în urmă doar 
particule fine ca fulgii celei mai pure dintre argile, cu un aspect alb, ca 
de zăpadă. Acest lucru se poate întâmpla când granitul din adâncuri a 
fost scos încet la suprafaţă şi expus intemperiilor sau când se află în 
continuare sub pământ și propria căldură generează sisteme 
hidrotermale în crăpături şi fisuri subterane.******** 


Caolinul nu numai că este alb ca zăpada, ci particulele sale sub formă 
de pulbere, asemănătoare argintului, îl fac extraordinar de moale şi de 
maleabil. Această argilă poate fi arsă la temperaturi înalte, obtinandu- 
se o ceramică deosebit de rezistentă şi translucidă. De aceea, caolinul 
este materia primă pentru cel mai fin dintre materialele ceramice — 
portelanul. 


Portelanul a fost descoperit de chinezi în urmă cu aproximativ 1 500 de 
ani si a ajuns în lumea islamică în secolul IX. Arderea vaselor, a 
urcioarelor, a bolurilor si a seturilor de ceai din porțelan la temperaturi 
înalte le face rezistente şi atunci când sunt foarte subțiri, oferindu-le o 
delicateţe distinsă si o transparență aproape eterică. Acesta a fost si 
motivul pentru care portelanul a devenit atât de scump în comparaţie 
cu alte argile pentru ceramică — faianta şi gresia își păstrează culoarea 
opaca si maloasa chiar si când sunt acoperite cu smalţ colorat. 


Încercând să imite portelanul, olarii englezi adăugau cenușa măcinată 
a oaselor din abatoare, dar, chiar dacă reproduceau culoarea albă, 
acest porțelan de os era în continuare inferior portelanului autentic. În 
cele din urmă, au descoperit ingredientul secret al argilei caolinice și 
primele produse de succes din Anglia, din punct de vedere comercial, 
au fost realizate în orașul Stoke-on-Trent în ultimii ani ai secolului 
XVIII. Zona este bogată în cărbune pentru cuptoarele pentru arderea 
ceramicii, iar atelierele de olărit din Staffordshire foloseau iniţial 
depozitele de argilă care se găseau între straturile locale de huilă, pe 
care le ardeau și le transformau în cărămizi de construcţie, în plăci de 
gresie sau în vase uriaşe pentru transportul untului până la Londra, cu 
ajutorul cailor de povara.*! Odată cu dezvoltarea tehnicilor de 


fabricare a portelanului de os, Stoke-on-Trent a devenit principalul 
centru de producţie din Europa al acestui rival al portelanului. Cu 
toate acestea, desi aveau cărbune din abundență pentru cuptoarele din 
apropiere şi ajunseseră să îl folosească la motoare cu aburi pentru 
zdrobirea și amestecarea materiei prime şi pentru acţionarea roţilor 
olarilor, atelierele de olarit erau nevoite să importe caolinul 
indispensabil din Cornwall. Ca si Aberdeen, Cornwall prezintă 
formaţiuni expuse de granit, însă aici roca a fost procesată hidrotemic 
şi transformată în argilă caolinică moale si albă. Cererea de a trimite 
caolin din Cornwall către atelierele de olărit din Stoke, precum și 
transportul delicatului porțelan finit în toată Marea Britanie au 
reprezentat unul dintre motoarele majore de la baza înființării reţelei 
de canale lungi, în etapele timpurii ale Revoluţiei Industriale.******** 


În acest fel, granitul, format ca un fel de transpiratie care se răceşte 
încet, produsă de presiunea și căldura arzătoare a tectonicii plăcilor, le 
oferă monumentelor rezistenţă și, în același timp, este transformat într- 
unul dintre cele mai delicate si fragile dintre materiale — portelanul. 


solul DE SUB PICIOARELE NOASTRE 


Mai devreme am văzut cum și-au construit civilizațiile vechii egipteni şi 
mesopotamieni pe baza abundenței locale de materiale de construcție, 
oferite de Pământ. Ca în cazul celor mai timpurii civilizaţii, acest lucru 
este la fel de valabil și în istoria modernă. Să explorăm acum modul în 
care lumea subterană, pe care nu o vedem, se reflectă pe fațadele 
clădirilor din Marea Britanie, locul unde a fost creată prima hartă 
geologică la nivel national.******** 


magma- 
tice 
sedimen- 


LOSE HE 


Harta geologica a Insulelor Britanice 


Geologia Marii Britanii este deosebit de diversă, prezentând 
aflorimente de rocă din aproape toate erele din istoria Pământului, din 
ultimii trei miliarde de ani. De-a lungul timpului, mișcările tectonice şi 
eroziunea au reexpus aceste straturi diferite de fâșii complexe și 
spiralate pe întreg teritoriul ţării. Cronologic, acestea sunt orientate 


aproximativ de la nord la sud, de la cele mai vechi roci ale munţilor 
scoțieni până la cele mai recente formaţiuni, create în ultimii 65 de 
milioane de ani în sud-est. Este fascinant să observăm cum, de-a lungul 
istoriei, caracteristicile clădirilor din Marea Britanie au reflectat, în 
general, geologia locală: recunoaștem granitul închis la culoare în 
clădirile urbane din Aberdeen și în fermele din zona Dartmoor, gresia 
carboniferă, de culoare gălbuie, din Edinburgh și Yorkshire, calcarul 
auriu din Jurasic în satele din ţinutul Cotswolds, și cafeniul cald al 
lutului folosit pentru cărămizile și tiglele din Londra si din vecinatati. 
Am scos geologia de sub picioarele noastre și am pus-o în ziduri şi, doar 
privind o fotografie a unei clădiri tradiţionale, un geolog și-ar da bine 
seama în ce parte a Marii Britanii a fost făcută. Locurile care nu 
dispuneau de rocă locală potrivită trebuiau să se descurce cum puteau. 
Creta nu este un material de construcţie prea bun, pentru că este o rocă 
moale și sfărâmicioasă și nu face faţă intemperiilor. Cu toate acestea, a 
fost folosită ocazional ca material denumit argilă refractară, sub forma 
unor bucăţi asimetrice de balast sau tăiată în bucăţi și zidită — de 
exemplu, în Anglia de Est și în Normandia, dar în general, în peisajul 
din Cretacic trebuiau găsite alternative. Multe căsuțe din ţinuturile 
cretoase din Suffolk si Norfolk erau construite din schelete de lemn, 
umplute cu paiantă — împletituri de nuiele tencuite cu lut și chirpici 
umed și paie —, apoi văruite cu o soluţie făcută din cretă. Aceste cadre 
de lemn sunt rezistente, iar dacă sunt protejate cum trebuie de 
umezeală, pot supravieţui secole întregi. Întrucât ţinuturile cretoase 
ofereau şi o cantitate mică de materiale pentru ţigle de acoperiș, 
clădirile din această zonă geologică erau acoperite, în mod tradiţional, 
cu stuf sau cu paiele rămase după culesul grâului. Așadar, deși aceste 
clădiri cu schelet din lemn, acoperite cu stuf, ajunseseră să simbolizeze 
peisajul rural tipic britanic, în realitate reflectă insuficienţa rocilor de 
construcţie adecvate, pe plan local.34 


Aceste stiluri de construcţie cu totul caracteristice au devenit mult mai 
omogene odată cu Revoluţia Industrială. Cărămizile erau produse în 
masă pentru construirea morilor, a fabricilor și a caselor muncitorești 
din orașele în dezvoltare şi erau transportate pe distanţe mult mai 
lungi, de-a lungul canalelor și, mai târziu, pe căile ferate. Ardezia, 
exploatată mult timp din rocile din Cambrian, vechi de jumătate de 


milliard de ani, în zona Snowdonia din nordul Ţării Galilor, a început 
să fie folosită ca material pentru acoperișuri în toată tara. Ardezia este 
o rocă cu granulaţie fină, care a apărut ca argilit pe fundul mării, 
înainte de a fi sfărâmată si metamorfozată in menghina tectonicii 
plăcilor. Acest lucru a forţat toate particulele sale să se întindă de-a 
lungul unei anumite suprafeţe plane, astfel încât o lovitură de daltă, 
ușoară si dibace, sa o poată despărţi în bucăţi subțiri si perfect plate: 
drept urmare, este ideală pentru fabricarea tiglelor de acoperiș. 
Ardezia galeză a aprovizionat oraşele industriale în curs de dezvoltare 
pe tot parcursul secolului XIX si, până astăzi, aceste plăci subțiri din 
Cambrian acoperă clădiri din Marea Britanie.” 


Rocile din diferite regiuni din întreaga lume au fost importante nu 
numai pentru că au oferit materie primă pentru proiectele noastre de 
construcţie de-a lungul istoriei, ci geografia din subteran a determinat 
şi modul în care s-au dezvoltat orașele moderne. Dacă iti poţi aminti o 
excursie în Manhattan sau dacă îl poţi vizita acum cu Google Earth, vei 
vedea că acolo există două zone principale de zgârie-nori: mulțimea 
compactă a cartierului financiar din centrul orașului, din partea sudică 
a insulei, și Midtown, unde se află Chrysler Building, Empire State 
Building şi Rockefeller Center. Între aceste două puncte nodale cu 
edificii suprainalte se află câteva clădiri mai mici. La sfârşitul anilor 
1960, un geolog a susținut, pentru prima dată, că această distribuire a 
clădirilor reproduce modelul straturilor invizibile de sub strazi.3® 


Bucati de rocă dură, metamorfică, închisă la culoare, cunoscută sub 
numele de sist — initial mal sau lut transformat de căldura din 
adâncurile Pământului — au ieșit la suprafaţă în întregul oraş. În pauza 
de prânz, probabil newyorkezii stau aşezaţi pe ele, în Central Park, 
mancandu-si cu poftă sendvisul. Sistul din New York a fost calcinat sub 
un uriaș lanţ muntos care se întindea de-a lungul estului Statelor Unite, 
de la coasta Labrador până în Texas, precum şi până în estul Mexicului 
şi Scoţia (înainte ca Oceanul Atlantic să se deschidă). Acest lanţ 
muntos, Grenville, se întindea de-a lungul unui supercontinent chiar 
mai vechi decât Pangea, numit Rodinia. Cu aproximativ un miliard de 
ani în urmă, continentul Laurentia s-a ciocnit cu alte două plăci 
continentale, îmbinându-le și distrugând Munţii Grenville. De-a lungul 


a miliarde de ani de atunci, în timp ce continentele s-au despărţit și s- 
au reunit în diferite configurații, eroziunea lentă, dar persistentă, a 
distrus acest lanţ muntos, astfel încât astăzi a mai rămas doar baza. 


În New York, rocile de sist sunt situate într-un sinclinal, o pantă 
subterană asemănătoare unui jgheab, care aduce stratul de sist 
aproape de suprafaţă în extremitatea sudică a Manhattanului si, din 
nou, în Midtown. Acest teren stâncos dur oferă baza perfectă pentru a 
susține imensa greutate a zgârie-norilor. Între acestea, în cupa 
sinclinalului de sist, se află un strat de piatră mai moale, care nu poate 
susține clădiri masive. De asemenea, factorii socio-economici au jucat 
un rol în modelul zgârie-norilor, dezvoltarea având loc în centrele 
comerciale deja stabilite, dar, per ansamblu, orizontul urban al 
Manhattanului imită geologia din subteran: zonele cu cele mai înalte 
clădiri sunt susținute de șistul cel rezistent. Lumea subterană 
invizibilă — cioturile tocite ale unui lant muntos cu adevărat străvechi — 
se reflectă la suprafaţă în zgârie-norii impozanti din districtele 
comerciale: monumente închinate nu zeilor, ci capitalismului.37 


În anumite privinţe, Londra este opusul Manhattanului. Nu este o 
insulă mărginită de două râuri, ci un oraș construit în jurul unui 
fluviu, dar situat într-un mediu geologic asemănător. Bazinul Londrei, 
în formă de pană, este situat în vârful unui sinclinal, unde straturile de 
rocă au fost săpate formând un jgheab — în cazul acesta, de aceleași 
forţe tectonice care au distrus și Alpii. Bazinul Londrei face parte din 
aceeași cuta a rocilor de suprafaţă ca si proeminenta anticlinalului 
Weald-Artois, care forma odinioară podul de uscat dintre Dover si 
Calais, despre care am vorbit în capitolul 2. În timp ce sinclinalul din 
Manhattan aduce roci dure de sist metamorfic aproape de suprafaţă în 
Downtown și Midtown, Londra și întreaga vale mai joasă a Tamisei se 
întind de-a lungul albiei sale. În urmă cu aproximativ 55 de milioane de 
ani, aceasta a fost umplută cu un strat de argilă, atunci când marea 
caldă şi puţin adâncă a pătruns în sinclinalul de formă conică. 


Această argilă a Londrei este categoric nepotrivită pentru construirea 
celor mai înalte clădiri ale epocii moderne. Motivul pentru care 
Londra, spre deosebire de New York, are atât de puţini zgârie-nori este 


acest strat gros de argilă moale, asemănător chitului, aflat sub oraș. 
Zgarie-nori precum The Shard sau One Canada Square din Canary 
Wharf au trebuit construiti cu fundatii foarte adanci, pentru a le 
sustine greutatea. Dar stratul gros de argila este ideal pentru saparea 
tunelelor: este moale și ușor de străpuns, dar formează un înveliș stabil 
si impermeabil pentru tunel. 


În anul 1863, Londra a construit prima linie de metrou subteran din 
lume, iar astăzi The Tube este dezvoltat într-o reţea de linii de peste 400 
de kilometri, deservind 270 de staţii (deşi nu toate sunt subterane). 
Geografia din adâncuri explică de ce nordul Londrei este deservit bine 
de reţeaua de metrou, iar în sud sunt mult mai puţine linii. În sudul 
Tamisei, stratul de argilă se află la o adâncime mai mare decât cea a 
reţelei, iar tunelele trebuie forate în straturi mult mai dificile, de nisip 
si prundis. De asemenea, argila Londrei este și motivul pentru care 
aerul din The Tube a devenit atât de inconfortabil de încins. În mod 
normal, peşterile subterane sunt înviorător de răcoroase, așadar 
fenomenul poate părea paradoxal. De fapt, când au fost săpate tunele 
pentru prima dată, temperatura argilei avea aproximativ 14°C — la 
început, metroul din Londra era prezentat ca un loc în care te poti 
răcori într-o zi fierbinte de vară —, dar după mai bine de un secol, 
căldura degajată de motoarele şi dispozitivele de frânare ale trenurilor, 
precum şi de milioanele de călători a fost absorbită în pereţii tunelului 
şi, întrucât argila compactă este un izolator termic extraordinar de 
eficient, nu a mai avut unde să se degajeze.?? 


Aşadar, în timp ce primele orașe adevărate din lume, din câmpiile 
noroioase ale Mesopotamiei, erau construite din cărămizi de chirpici 
uscate la soare, argila din subteran continuă să dirijeze modul în care 
se dezvoltă metropolele noastre moderne: extinsa reţea subterană a 
metroului din Londra, în contrast cu zgarie-norii din New York. 


Să trecem acum de la modul în care geologia de sub picioarele noastre 
ne-a oferit materialul natural pentru construirea civilizaţiilor şi a 
oraşelor noastre, la modul în care omenirea a învăţat să extragă din 
roci materiale pentru uneltele şi tehnologiile cu ajutorul cărora a 
transformat lumea. 


Metale ca bronzul, fierul și oţelul se găseau initial în cantităţi atât de 
mici, încât erau folosite doar pentru fixarea altor materiale structurale, 
disponibile imediat, cum ar fi piroanele dure care unesc grinzile de 
lemn. Metalul a devenit o componentă structurală majoră, de exemplu 
în armăturile din beton armat sau în grinzile care susțin podurile şi 
clădirile moderne înalte, doar odată cu disponibilitatea ieftină a 
fierului si a oţelului, de la Revoluţia Industrială încoace, și cu tehnicile 
de prelucrare pentru producţia în masă a componentelor. 


Thomas Jefferson, al treilea președinte al Statelor Unite, a contribuit la 
redactarea Declaraţiei de Independenţă, dar a lucrat și la proiectele 
arhitecturale ale unora dintre clădirile noii naţiuni. De exemplu, el a 
machetat Capitoliul din Virginia, după templul roman din secolul V 
î.Hr., Maison Carrée din Nimes (care la rândul său avea să influenţeze 
forma altor capitolii din ţară), iar forma Bibliotecii Universităţii din 
Virginia, cu rotonda si cupola sa, imita Panteonul din Roma. 
Neoclasicismul este probabil cel mai evident în orașul fondat în anul 
1790 ca noua capitală naţională, pe malurile fluviului Potomac: 
Washington, DC. Clădirea Capitoliului (sediul Congresului), Herbert 
C. Hoover (sediul Departamentului Comerţului Statelor Unite), 
trezoreriei şi primăria sunt exemple impunătoare ale stilului neoclasic. 
Casa Albă a fost proiectată de un arhitect irlandez, inspirat de casa 
Leinster din Dublin — care avea să devină mai târziu sediul 
Parlamentului irlandez — el însuși imitând caracteristicile arhitecturale 
ale Antichității. 


Termenul de „sticlă de cristal“ este o denumire improprie — structura 
atomică amorfă a sticlei fiind, în multe privinţe, opusă modelului 
repetitiv strict simetric al unui cristal. 


În mod asemănător, extinctia în masă de la finalul Cretacicului, de 
acum 65 de milioane de ani, a încheiat Mezozoicul și a deschis era 
„vieţii noi“ (Neozoic). Ea a creat lumea noastră dominată de mamifere 
şi plante angiosperme cu flori, pe care le-am întâlnit în capitolul 3. 


Prin comparaţie, cea mai mare erupție din ultimul mileniu, cea a 
vulcanului Tambora, din anul 1815, a eliberat doar 30 de kilometri cubi 
de lavă — de 160 000 de ori mai putin.?? 


Extinctia în masa de la sfârșitul Cretacicului — care a provocat 
dispariţia dinozaurilor, împreună cu trei sferturi din toate speciile 
marine — coincide cu apariţia regiunii Dekkan Traps din India, care a 
avut loc în urmă cu 66 de milioane de ani, în timp ce subcontinentul se 
înclina spre nord, până la coliziunea sa finală cu Eurasia, trecând peste 
un val de magmă ce creştea pe măsură ce tasnea la suprafaţă. Ultima 
picătură a fost impactul unui asteroid sau al unei comete cu o lăţime de 
10 kilometri, care a lovit Golful Mexic în același timp. 


Cleopatra a trăit mai aproape în timp de lumea modernă a iPhone- 
urilor si a piramidei de sticlă de la Luvru din Paris decât de construcția 
antică a Marii Piramide din Gizeh. 


Acesta este procesul prin care a fost format aproape tot nisipul de pe 
plajele si deserturile lumii.30 Cuarțul este si materialul de bază pe care 
îl folosim astăzi pentru fabricarea sticlei si pe care îl rafinam 
transformându-l in tabletele de silicon extrem de fine ale 
microcipurilor si panourilor solare. Cuarțul nu exista la începuturile 
Pământului, ci a fost creat de acţiunea tectonicii plăcilor pe parcursul a 
sute de milioane de ani. Mai devreme am văzut că limitele convergente 
provoacă topirea scoarţei și formează mari camere magmatice. Pe 
măsură ce magma se răceşte în aceste cazane uriașe, primele minerale 
formate părăsesc magma rămasă, cu un procent de siliciu din ce în ce 
mai ridicat, care se cristalizează apoi ca granit. În timp ce prima 
compoziţie a mantalei adânci contine 46% siliciu, granitul produs prin 
intermediul acestui proces de diferențiere a magmei a fost îmbogăţit cu 
aproape 72% siliciu, un procent suficient de ridicat pentru formarea 
cristalelor de cuarț (siliciu pur). Astfel, tectonica plăcilor este ca o 
instalaţie de prelucrare chimică — acţionează purificând siliciul si 
făcându-l disponibil pentru tehnologiile umane. Aceasta înseamnă că, 
dacă pe planetele asemănătoare Pământului, pe care le descoperim în 
prezent orbitând alte stele, nu există o tectonică a plăcilor, s-ar putea să 
existe oceane calde, dar nu si plaje de nisip. 


Astăzi, una dintre minele vechi de caolin din Cornwall deţine Proiectul 
Eden. Acest centru turistic ecologic a fost construit sub forma unui 
grup de domuri geodezice din baloane de plastic. Acestea sunt sere 


inovatoare care găzduiesc biomuri tropicale și mediteraneene si, 
cuibărite în adâncitura asemănătoare unui crater, arată aproape ca o 
colonie SF de pe Marte. 


În timp ce inspecta săpăturile pentru minele de cărbune si canalele din 
Somerset, geodezul William Smith și-a dat seama că straturi diferite de 
rocă se găseau mereu în aceeași succesiune subterană si că puteau fi 
identificate cu ajutorul fosilelor pe care le conţineau. A străbătut 
Anglia pentru a cerceta straturile expuse de povarnisuri si de cariere, 
de canalele și căile ferate ale Revoluţiei Industriale, întocmind, în anul 
1815, această hartă geologică a Angliei, care prezintă diferitele straturi 
de roci de suprafaţă. 


Lumea noastră metalică 


Am văzut cum cele mai vechi unelte ale omenirii au fost confecţionate 
din piatră, prin sfărâmarea bucatilor de sist de siliciu, obsidian sau 
cremene, ori din lemn, os, piele și fibre vegetale. Pe măsură ce am 
înaintat în Paleolitic, Mezolitic si Neolitic (Epoca veche, mijlocie si, 
respectiv, nouă a Pietrei) am perfecţionat aceste tehnologii, trecând de 
la făurirea cutitelor de piatră şi a răzuitoarelor rudimentare la 
fragmente de piatră mici si ascuţite, potrivite pentru vârfurile de sulițe 
şi capetele de săgeată. Cu toate acestea, începutul Epocii Bronzului a 
marcat o tranziţie profundă în istoria omenirii: în loc să facem unelte 
prin remodelarea a ceea ce găseam în lumea naturală din jur, am 
învăţat cum să transformăm conștient materia primă, extrăgând 
metale strălucitoare din minereurile de piatră, forjându-le şi turnându- 
le, apoi perfectionand aliajele, iar rata inovației tehnologice a avansat 
de-a lungul timpului. A fost nevoie de trei milioane de ani, de la 
hominizii care făceau unelte din piatră cioplită, ca oamenii să topească 
prima dată cuprul, dar am trecut de la Epoca Fierului la zborul spaţial 
în doar 3 000 de ani. 


Metalele au fost atât de revoluţionare în istoria omului pentru că oferă 
o gamă de proprietăţi pe care nu le oferă nici un alt material. Pot fi 
extrem de dure și de rezistente, dar, spre deosebire de ceramica sau de 
sticla fragile, sunt şi flexibile si rezistente la casare, iar în cazul 
tehnologiilor mai recente, sunt capabile să conducă electricitatea si sa 
reziste temperaturilor foarte ridicate la care sunt expuse utilajele de 
înaltă performanţă. În ultimele câteva decenii am ajuns să exploatăm o 
diversitate uluitoare de metale pentru cele mai recente tehnologii ale 
noastre, mai ales pentru dispozitive electronice moderne. 


În acest capitol vom explora modul în care metalele au transformat 
societatea umană, de la Epoca Bronzului la Epoca Internetului și 
modul în care Pământul ni le-a oferit. 


PRIMII PASI ÎN EPOCA BRONZULUI 


Primul metal pe care l-am extras din minereu, pentru fabricarea 
uneltelor și armelor, a fost cuprul. Minereurile de cupru sunt, adesea, 
ușor de identificat, deoarece mineralele pe care le conţin au o culoare 
albastră sau verde atrăgătoare și metalul este ușor de topit: poate fi 
extras prin arderea bucatilor de minereu cu cărbune, în același tip de 
cuptor folosit și pentru arderea ceramicii. Arderea cărbunelui oferă 
atât temperatura ridicată necesară, cât și „chimia reductoare“ care 
desprinde metalul de oxidul, sulfura sau carbonatul de care este legat 
în rocă, rămânând astfel cupru pur. 


Problema este că acest cupru pur este un metal destul de moale: 
marginile uneltelor fabricate din el se tocesc ușor și trebuie reascutite 
constant. Un material mult superior ni-l oferă amestecul cuprului cu un 
alt metal, obţinând un aliaj — bronzul. Amestecarea unor atomi mai 
mari cu cei de cupru împiedică metalul să fie atât de flexibil: în primul 
rând, nu lasă straturile de atomi de cupru să alunece unul pe lângă 
celălalt atât de ușor, făcând amestecul mai dur şi mai rezistent. Cel mai 
vechi bronz produs vreodată a fost un aliaj de cupru şi arsenic, care a 
fost îmbunătăţit odată cu bronzul pe bază de cupru și staniu, obținut 
prima dată în Anatolia si Mesopotamia, la finalul mileniului IV î.Hr. si 
care s-a răspândit apoi în Egipt, China și valea Indului.! Un avantaj 
deosebit al bronzului de cupru si staniu este că se topeşte la o 
temperatură mult mai scăzută şi nu produce bule, așadar poate fi 
turnat cu ușurință într-o matriţă.? Acest lucru permite meșterilor sa 
dea obiectelor orice formă necesară, apoi să le repare sau chiar să le 
toarne din nou, când se uzeazá sau se strică. În scurt timp, bronzul a 
devenit materialul standard pentru confecţionarea obiectelor 
ceremoniale, a ustensilelor de bucătărie, a uneltelor agricole și a 
armelor.* Neoliticul cedase locul Epocii Bronzului. 


Utilizarea deschizătoare de drumuri a bronzului în Mesopotamia este 
un fapt surprinzător întrucât această regiune nu deţine propriile 
resurse de staniu, așadar acest ingredient esenţial al aliajului trebuia 
cumpărat si transportat pe distanţe lungi. Staniul folosit în vestul 
Eurasiei, în Epoca Bronzului, provenea din minele Munţilor Metaliferi, 


situaţi de-a lungul frontierei moderne germano-cehe?, precum si din 
Cornwall și, într-o măsură mai mică, din Bretania. Minele din 
Cornwall, în special, ofereau lumii antice o mare rezervă de staniu. 
Minereurile acestui metal esenţial au fost create când magma de granit 
s-a infiltrat în straturile de roci sedimentare. Căldura acestei mase de 
magmă acţiona sistemele hidrotermale din subteran, iar apa circulantă 
fierbinte dizolva metalele din jur, apoi le redepozita în fisurile și 
crăpăturile din roca de deasupra ca filoane pline cu minereu bogat.® 


Știm că staniul a fost comercializat din Europa de Nord, pe mare, de 
către fenicienii care navigau prin strâmtoarea Gibraltar, începând cam 
din anul 450 î.Hr., si, înainte de asta, pe rutele comerciale către Cornul 
Abundentei.? Întrucât staniul era rar în lumea antică, avea preţ ridicat. 
Minereul de cupru, pe de altă parte, a fost răspândit pe suprafeţe mai 
mari, iar planeta noastră ni l-a pus la dispoziţie printr-un proces 
extrem de interesant. 


DE PE FUNDUL MĂRII ÎN VÂRFUL MUNTELUI 


Meşterii din Epoca Bronzului, din Mediterană, Egipt si Mesopotamia 
au folosit din plin cuprul extras din Cipru.® Într-adevăr, insula și-a 
primit numele de la cuvântul latin cuprum - de aici și simbolul 
elementului modern, Cu. În capitolul 4 am văzut cum structura 
geologică a Mediteranei a creat mediul perfect pentru societăţi cu ieșire 
la mare prospere şi modul în care procesele tectonice din acest colt al 
lumii au oferit, de asemenea, materia primă fundamentală pentru 
construirea civilizaţiilor în Epoca Bronzului. Cuprul, împreună cu alte 
metale precum zincul, plumbul, aurul și argintul, este depozitat în 
concentraţii ridicate in dorsale medio-oceanice?, unde plăcile tectonice 
sunt despărțite, iar magma se ridică, formând noi scoarte oceanice. 
Chiar de-a lungul acestor crăpături în scoarța Pământului, magma 
fierbinte se prelinge foarte aproape de suprafață. Apa mării se 
infiltrează printre rocile de pe fundul mării, unde întâlnește această 
magmă si se supraîncălzește, apoi se ridică iarăşi prin scoarță, 
dizolvând în drumul său mineralele din roca înconjurătoare, fiind 
împroșcată apoi cu putere de pe fundul mării în izvoare hidrotermale. 


Când acest lichid fierbinte și bogat în minerale lovește apa rece a 
oceanului, particule de sulfuri metalice se condensează într-un jet gros, 
învolburat, de culoarea cernelii, care dă acestor supape hidrotermale 
denumirea mult mai sugestivă de fumători negri. Aceştia formează 
grupuri de structuri înalte ca niște coșuri de fum, ca un peisaj 
industrial inspirat din Gaudi, în adâncurile negre ale oceanului. 


Fumătorii negri au rolul de oaze pe fundul steril al mării adânci pentru 
unele dintre cele mai neobișnuite forme de viata de pe Pământ. Printre 
aceste comunități exotice care trăiesc mult dincolo de lumina soarelui, 
vom găsi viermi tubulari uriași, de doi metri lungime, care au fost ceva 
complet nou pentru oamenii de știință când au fost descoperiţi primii 
fumători negri, la finalul anilor 1970, cu ajutorul submarinelor, 
precum si creveţi albi, melci și crabi. Aceste ecosisteme lipsite de soare 
sunt alimentate de microbi capabili să se dezvolte cu surse de energie 
anorganică, precum metalele şi sulfurile eliminate prin fumători. 


Particulele care ajung în ocean se decantează și înconjoară fumatorii, 
în concentrații ridicate de metale valoroase — cupru, cobalt, aur si 
altele — pe fundul mării, la mare adâncime, dar, în prezent, sunt 
inaccesibile minerilor. Este nevoie de condiţii speciale pentru a avea 
acces la aceste depozite de metale. 


După cum am văzut, la marginea plăcilor convergente, acolo unde 
două plăci tectonice se împing una în cealaltă, straturile groase de 
sediment de pe fundul mării devin lanţuri muntoase. În consecinţă, 
fosilele creaturilor marine se găsesc în mod obișnuit pe vârfurile 
munților Himalaya sau Alpi, de exemplu. Odinioară, acestea erau 
atribuite unor evenimente mitologice, precum marele potop al lui Noe, 
până când am ajuns să înţelegem uimitoarea forță de mișcare a 
Pământului în tectonica plăcilor. Însăși scoarţa oceanică, cu fumătorii 
săi negri străvechi, este compusă din roci bazaltice compacte și este 
aproape tot timpul scufundată sub scoarţa continentală, mai subțire, si 
înghițită în adâncurile Pământului. Cu toate acestea, din când în când, 
unele porțiuni rare de scoarță oceanică nu sunt trase în jos, ci sunt 
proiectate in sus și împinse peste scoarţa continentala.!° Se pare că 
acest lucru se întâmplă mai des cu cele mai mici dintre plăci, ca în cazul 


Mediteranei, cu fragmentele ei de plăci care au fost prinse între Africa 
şi Eurasia când aceste două continente s-au ciocnit. Exact același lucru 
s-a întâmplat și pe insula Cipru. Movila de formă ovală a Munţilor 
Troodos din centrul Ciprului este cel mai bun exemplu din lume pentru 
un ofiolit — o bucată de scoarță oceanică, situată deasupra celei 
continentale.! Această scoarță oceanică s-a format în adâncul apei, in 
urmă cu aproximativ 90 de milioane de ani, pe un rift întins din Marea 
Tethys si a ajuns în vârful Ciprului odată cu închiderea mării, atunci 
când Africa s-a ciocnit cu Eurasia. Munţii Troodos nu au fost deformati 
în mod semnificativ, astfel că acest ofiolit prezintă o secţiune 
transversală bine conservată a straturilor din scoarţa oceanicá!; există 
chiar și fosile recognoscibile de viermi tubulari și melci de-a lungul 
străvechilor supape hidrotermale. Munţii Troodos sunt ca un tort în 
straturi, ușor bombat, şi pe măsură ce s-au erodat, aceste straturi au 
fost expuse în cercuri concentrice. Cel mai înalt vârf din centru este 
alcătuit din roci din manta care, în mod normal, s-ar găsi la peste 10 
kilometri sub fundul mär. 17 


Ofiolitul Troodos oferă geologilor ocazia perfectă pentru a studia 
modul în care noua scoarță oceanică este formată într-o zonă de rift 
(care, desigur, este greu de urmărit în acţiune, având în vedere 
actualele margini structurale ale plăcilor tectonice, precum Dorsala 
Medio-Atlantica). De asemenea, pentru civilizațiile Epocii Bronzului au 
devenit ușor accesibile metalele care fuseseră proiectate în sus de 
fumătorii negri din adâncul mării. Având o porţiune de scoarță 
oceanică abandonată pe uscat, minerii din Cipru puteau să sape la 
nivelul relevant al versantului de munte în care erau localizate 
zăcămintele de metale. Într-adevăr, Troodos conținea minereuri 
extraordinar de imbogatite, cu până la 20% cupru.!5 


Din mileniul II î.Hr., Cipru a devenit principalul furnizor de cupru 
pentru Mesopotamia, Egipt și bazinul mediteraneean!$. Cum am văzut, 
în Epoca Bronzului, cărbunele era folosit pentru extragerea metalului 
din minereu, prin ardere în cuptoare de topire pentru cupru, și astfel 
productivitatea Ciprului depindea şi de o rezervă mare de lemn. De 
fapt, studiind cele patru milioane de tone de zgură de pe insula pe care 
fuseseră aruncate ca deșeuri, după ce cuprul a fost extras din minereu, 


arheologii au putut calcula cantitatea de lemn necesară. S-a dovedit că, 
pe parcursul celor 3 000 de ani de producţie de cupru în Cipru, 
întreaga zonă de păduri de pin care acoperea câmpiile şi versanții 
muntosi ai insulei ar fi trebuit să fie defrișată încă de cel putin 16 
ori!” — un exemplu timpuriu de gestionare sustenabilă a pădurilor.!8 


O mare parte din cuprul cipriot a fost comercializat de minoici, prima 
civilizaţie semnificativă din Europa.!? Stabiliti pe insula Creta, dar cu 
baze comerciale pe tot teritoriul de est al Meditaranei, minoicii au 
prosperat timp de peste un mileniu, începând cu aproximativ 2700 
1.Hr.?? Nu ştim cum isi spuneau, de fapt, acești oameni — termenul de 
minoici a fost inventat de arheologi la începutul secolului XX, după 
mitul grec al regelui Minos (cu labirintul și minotaurul său) despre care 
se crede ca ar fi trait pe insula Creta.” Minoicii au construit mari 
complexuri de palate multietajate si, de asemenea, erau experti în 
depozitarea şi distribuirea apei, beneficiind de puțuri, cisterne si 
apeducte bine dezvoltate, cu mult înaintea romanilor — si de primul vas 
de toaletă din lume cu rezervor de apă, la palatul regal din Cnossos.”2 
Mai presus de toate însă, erau meșteri lucrători în bronz și marinari, 
extinzandu-si influenţa culturală prin abilităţile lor deosebite în ceea ce 
priveşte navigația si reţelele comerciale care se întindeau de-a lungul 
Mediteranei de Est.? Majoritatea artefactelor şi uneltelor din bronz pe 
care minoicii le produceau și le exportau erau confecţionate din cupru 
extras de pe insula Cipru, aflată în apropiere. Civilizaţia minoică s-a 
îmbogăţit prin comercializarea şi prin transportarea acestui metal în 
lumea cunoscută, dar, aşa cum am văzut și în cazul Iranului, faptul de a 
profita de pe urma tectonicii plăcilor poate avea și o latură neplăcută. 


Aceeași margine de subductie care a creat minereurile bogate de cupru 
din Cipru se întinde peste Creta, formând un sant adânc, aflat la doar 
25 de kilometri sud de țărmurile sale. Una dintre consecinţele 
subductiei este că placa de scufundare elimină picături de rocă topită, 
care se ridică iar la suprafaţă, alimentând un arc vulcanic. Acest șir de 
vulcani se formează direct deasupra punctului de topire din manta și 
astfel apare la suprafaţă, la o distanţă caracteristică, în aval de linia de 
subductie. Arcul Elenic este localizat la aproximativ 115 kilometri nord 
de santul cretan si aici vârful vulcanic al insulei Thera — cunoscută 


astăzi ca Santorini — s-a ridicat deasupra valurilor învolburate ale 
Mar Egee. Timp de mii de ani, acest vulcan activ a erupt sporadic, dar 
la un moment dat, între 1600 si 1500 1.Hr., Thera a explodat brusc, într- 
una dintre cele mai violente erupții din istorie. 


Erupția a distrus aproape complet Thera — craterul scufundat lăsat in 
urmă este doar o coajă a muntelui original — si roca pulverizată si 
aruncată în aer a acoperit Creta, în întregime, cu cenușă. Porturi 
precum Amnissos, de pe coasta nordică, aflat fata în fata cu Thera cale 
de 100 de kilometri de mare, au fost distruse și îngropate de piatra 
ponce vulcanică adusă de un tsunami declanșat de explozie, dar, la fel 
ca şi erupția Vezuviului, care a distrus orașele romane Pompeii si 
Herculaneum, un mileniu jumătate mai târziu, pentru arheologi, 
catastrofa a avut rolul de a surprinde imaginea vieţii minoice din acea 
vreme, care și-a păstrat scrierea, obiectele ceramice, operele de artă și 
arhitectura distinctive.******** 


Se pare că această explozie catastrofală nu a coincis exact cu declinul 
prosperei civilizații minoice, desi datarea precisă a oricăruia dintre 
aceste evenimente este dificilă.******** Este limpede că, în câteva 
generații de la erupția Therei, societatea minoică se afla în fază 
terminală: palatele sale au fost distruse?” si insula cedase invaziei 
grecilor micenieni.26 Prosperitatea minoicilor a fost determinată de 
abilităţile lor maritime și comerciale, așadar pierderea bruscă a unei 
mari părți din flota și porturile lor, din cauza tsunamiului care a urmat 
erupției, precum si distrugerea celui mai important port comercial din 
Akrotiri, situat chiar pe Thera, le-a lovit din plin infrastructura 
economică. De asemenea, se prea poate ca minoicii să fi îndurat o lipsă 
acută de hrană și chiar foamete, odată cu pierderea bărcilor de pescuit 
şi inundarea câmpurilor agricole de apele mării.27 Dezastrul natural a 
înclinat balanţa puterii în regiune, făcând Creta vulnerabilă în faţa 
cuceririi miceniene, însă cei care au ajuns să domine transportul 
maritim pe Mediterană au fost fenicienii, care trăiau pe fâșia de 
pământ unde se află în prezent Siria, Liban și Israel.28 


Munţii Troodos de pe insula Cipru, din care minoicii își extrageau 
cuprul, formează un ofiolit mare, accesibil și excepţional de bine 


păstrat, însă nu sunt unici. Pe măsură ce coliziunea plăcilor închidea 
Marea Tethys creând Mediterana, alte bucăţi din scoarța oceanică 
străveche au fost împinse la suprafaţă, în vârf. Depozite de metale 
ofiolite se găsesc si în benzile din jurul țărmului Mediteranei, în munţii 
Alpi, Carpaţi, Atlas si Taurus, iar în întreaga lume, alte evenimente 
care au închis oceane au scos la suprafață scoarţa oceanică. Unele 
dintre cele mai mari mine de astăzi, cum ar fi cele din Rio Tinto în 
Spania, Noranda din Canada si cele situate de-a lungul Muntilor Ural, 
din Rusia, exploatează fumătorii negri bogaţi în depozite de cupru, 
zinc, plumb, argint si fier.29 


Bronzul pe bază de cupru și staniu a oferit umanităţii unelte, ustensile 
şi arme timp de aproximativ două milenii, fiind apoi înlocuit de un 
metal mult superior — fierul. 


DE LA FIER FORJAT LA OTEL 


De fapt, folosim fierul de zeci de mii de ani nu pentru proprietatile lui 
metalice, ci ca pigment colorat pentru a ne impodobi si a ne exprima. 
Ocrul (oxidul hidratat de fier) poate varia in culoare de la maroniu si 
galben pana la rosu aprins, in functie de mineralul de oxid de fier si de 
cantitatea de apa continuta în structura sa. Am râșnit diferitele forme 
de ocru, transformandu-le intr-o pulbere cu care ne decoram corpul si 
ne coloram părul, si l-am facut vopsea pentru piatră si pentru arta 
rupestră, în urmă cu cel putin 30 000 de ani, dar se pare ca speciile 
noastre umane nu au fost primele care au folosit aceste culori naturale: 
ocrul a fost gasit, alaturi de artefacte de cremene, si in siturile din 
Neanderthal, care datează de peste 200 000 de ani.30 


Cu toate acestea, un pas cu adevărat transformator în istoria civilizaţiei 
a fost făcut atunci când am învăţat să extragem fierul pur metalic din 
aceste minereuri de oxid, de culoarea ruginei. Așa cum am văzut, deși 
existau mai multe surse de cupru, staniul era destul de rar în perioada 
Epocii Bronzului. Pe de altă parte, fierul este disponibil în zăcăminte 
uriașe și răspândit pe scară largă în întreaga lume, însă motivul pentru 


care a ajuns să fie exploatat mai târziu decât cuprul şi bronzul este că 
fierul este mult mai greu de extras din minereul său. 


Primul cuptor confecţionat pentru topirea fierului a fost laminorul, în 
care minereul de fier şi cărbunele erau arse împreună, dar nu la 
temperaturi prea înalte, ca să se nu se topească fierul și să se 
îndepărteze de zgură. În schimb, lingourile de fier amestecate cu zgură, 
fierbinţi, dar încă solide şi spongioase, numite blumuri, erau scoase din 
cuptor și apoi bătute cu ciocanul, pentru a separa metalul, 
transformându-l în fier pur, prelucrat prin forjare. „Prelucrat“ este un 
termen adecvat: este nevoie de extrem de multă muncă istovitoare, cu 
ciocanul și nicovala, pentru a rafina un blum, transformându-l în fier 
pur. Cam până în anul 1300 î.Hr., topirea si turnarea fierului prin 
această tehnică se foloseau deja în Anatolia. 


O evoluţie ulterioară a fost fabricarea unor cuptoare mult mai înalte și 
pomparea unui flux de aer cu ajutorul unor foale, pentru a atinge 
temperaturi mai ridicate, necesare în topirea fierului. Acest tip de 
cuptor este furnalul. Adaosul de calcar ajută la scurgerea zgurei, 
imbunatatind separarea fierului și eliminând impuritatile. Apoi 
metalul topit poate fi colectat de pe fundul cuptorului sub formă de 
fontă brută sau fontă de turnătorie. Fonta de turnătorie conţine un 
procent ridicat de carbon (aproximativ 3%) care o face dură, dar 
casantă. Primele furnale au fost operate încă din secolul V î.Hr. de 
către chinezi care, în primul secol al erei noastre, au fost și primii care 
au acţionat foalele cu ajutorul roţilor hidraulice.?! Furnalele si fonta au 
fost adoptate de arabi în secolul XI, dar au ajuns în Europa abia la 
sfârșitul anilor 1300.% 


Începând în perioade diferite în regiunile lumii, Epoca Fierului a 
transformat societatea. Bronzul rămăsese, în continuare, destul de 
costisitor și astfel, într-o mare măsură, era păstrat pentru elitele 
conducătoare sau era folosit pentru echiparea armatelor pe care aceste 
elite le trimiteau una împotriva celeilalte. Pe de altă parte, minereurile 
de fier existau din belşug și ofereau material de uz general pentru o 
întreagă gamă de artefacte practice. De asemenea, uneltele de fier cu 
muchie ascuţită erau mult mai rezistente și mai bune decât cele din 


bronz. Acest lucru era important nu doar pentru arme și armură, ci și 
pentru uneltele de zi cu zi. Topoarele de fier erau extrem de importante 
în defrișarea pădurilor, pentru eliberarea unor zone noi de teren 
agricol, iar plugurile cu brăzdar de fier nu numai că au crescut 
productivitatea agriculturii existente, ci au si permis omenirii să 
transforme în câmpuri terenuri necultivabile anterior. Ambele tipuri de 
unelte au deschis drum spre colonizarea unor regiuni cu totul noi. 


Îndeosebi la sfârșitul secolului III d.Hr., dezvoltarea plugului greu cu 
brăzdar, cu lamă de tăiere din fier în partea din faţă a brăzdarului, a 
făcut posibilă agricultura productivă în solurile dense ale peisajului 
european de la nord de Alpi. În loc să „zgârie“ un sant în sol, plugul 
greu brăzdează adânc, apoi întoarce pământul pe partea cealaltă, cu 
ajutorul cormanei. În principiu, efectul este de a întoarce pe partea 
cealaltă întregul sol de la suprafaţă, ajutând la controlul buruienilor si 
la amestecarea îngrășămintelor, precum si la îmbunătăţirea 
considerabilă a drenării solurilor argiloase, predispuse la excese de 
apă. Prin această nouă unealtă din fier, densele soluri argiloase ale 
Europei de Nord au devenit mult mai productive decât solurile 
nisipoase din jurul Mediteranei. Așadar, cu ajutorul toporului de fier și 
al plugului, câmpiile deluroase ale Europei de Nord au fost 
transformate treptat din pădurile și pajistile imbibate cu apă de dupa 
era glaciară într-o vastă întindere de câmpuri de cereale.?^ Acest lucru 
a determinat, la rândul său, o schimbare fundamentală în repartizarea 
populaţiei și în urbanizarea Europei, în secolele următoare.35 


Dacă proprietăţile materiale ale cuprului sunt îmbunătăţite prin 
amestecarea lui într-un aliaj, acelaşi lucru este valabil si în cazul 
fierului. Oţelul este un aliaj de fier cu o cantitate mică de carbon, de 
obicei 1% sau mai puţin, aflându-se astfel pe locul doi în ce priveşte 
conţinutul de carbon, între fierul forjat pur și fontă. Și, la fel ca 
bronzul, aliajul de oţel este mult mai rezistent decât metalul pur. 
Proprietăţile exacte ale oţelului pot fi reglate prin variaţia conţinutului 
de carbon: de la oţel cu conţinut scăzut de carbon, moale, dar rezistent, 
la oţel cu conţinut ridicat de carbon, dur, dar casant. De-a lungul 
secolelor, metalurgistii au dezvoltat o varietate de tehnici pentru a 
obţine cantitatea dorită de carbon: prin topirea fierului forjat 


împreună cu cărbunele, astfel încât să absoarbă o cantitate puţin mai 
mare de carbon, sau prin amestecarea proporţiilor de fier forjat și 
fontă. Însă oţelul de calitate înaltă era, în continuare, greu de obţinut, 
fiind astfel păstrat pentru utilizări esenţiale, de exemplu pentru lamele 
cutitelor sau ale săbiilor sau când era necesară flexibilitatea sa în 
componente mici, precum arcurile ceasurilor. 


Epoca actuală a oţelului produs în masă la pret convenabil a început în 
anii 1850, odată cu dezvoltarea unei metode simple de eliminare a 
carbonului din fontă. Procedeul Bessemer presupune introducerea 
fontei topite într-un cazan înalt si apoi suflarea aerului în sus, prin 
metalul lichid. Acest procedeu arde carbonul si elimină alte impurități, 
formând un bloc din fier pur, astfel încât pot fi amestecate din nou 
cantități măsurate de carbon, pentru a produce orice clasă de oţel este 
necesar. Această inovaţie a redus timpul de procesare a cinci tone de 
oţel de la o zi la aproape un sfert de orá?9, determinând o explozie a 
producţiei de oţel și scăzându-i brusc costurile. Astfel, Revoluţia 
Industrială târzie a transformat societatea într-o lume mult mai 
metalică. Astăzi, oţelul este omniprezent în ustensile și aparate de uz 
casnic, mașini-unelte, căi ferate, vapoare și mașini. De asemenea, am 
ajuns să îl folosim ca schelet structural al clădirilor noastre, asigurând 
armăturile încorporate pentru rigidizarea betonului și cadrele zgârie- 
norilor. 


Aşadar, dacă Epoca Fierului a revoluţionat așezările umane, 
agricultura și războiul, lumea noastră modernă este construită din 
aliajul sau — oţelul. Dar de unde a apărut fierul? 


MIEZUL DIN FIER AL STELELOR 


În cele din urmă, întreaga cantitate de fier de pe Pământ — de la cel din 
rocile crustale la hemoglobina roșie care transportă oxigenul prin 
venele noastre — provine din reacţii de fuziune nucleară din nucleul 
stelelor. Universul creat de Big Bang conţinea, în principal, cel mai 
simplu element — hidrogen — precum si o cantitate mica de heliu si una 
foarte mica de litiu. Toate celelalte elemente din tabelul periodic au fost 


create de fuziunile nucleare din stele — topite în mijlocul lor, pe măsură 
ce ardeau, sau create când stele masive explodau la sfârşitul vieţii lor. 


Fierul este elementul care ucide stelele. Când se acumulează suficientă 
„cenușă“ de heliu, produsă prin fuziunea hidrogenului în nucleul 
stelelor masive, acesta reacționează, creând elemente mai grele precum 
carbon, oxigen, sulf, silicon și, în cele din urmă, nichel si fier. Fierul este 
cel mai stabil element și prin fuziunea sa nu mai poate fi degajată 
energie. Atunci când steaua masivă nu mai poate produce suficientă 
energie pentru a-și menţine straturile exterioare, ea colapsează în 
propriul nucleu, apoi explodează — un fenomen extrem de puternic, 
cunoscut ca supernovă. Această explozie finală creează multe dintre 
elementele mai grele ale tabelului periodic si împrăștie toti acești atomi 
în cosmos. Alte câteva elemente-cheie sunt produse prin ciocnirea 
violentă a stelelor neutronice, precum aurul din verighete, metalele 
pământoase rare pe care le regăsim într-un smartphone, plumbul de pe 
acoperişul unei biserici si uraniul dintr-o centrală nucleară.” În acest 
fel, nu numai planeta noastră, ci si moleculele din corpul nostru sunt 
făcute din praf de stele.5? 


Pământul s-a format în urmă cu 4,5 miliarde de ani dintr-un disc de 
praf si gaz care se învârtea în jurul protosoarelui. Particulele de praf s- 
au lipit una de alta, formând cristalite, care au fuzionat în bucăţi de 
rocă din ce în ce mai mari, iar acestea s-au agregat formând planeta 
noastră. Căldura tuturor acestor impacturi a topit Pământul 
primordial şi cea mai mare parte a fierului dens s-a scufundat până în 
nucleu, lăsând un strat gros de manta bogată în silicat, care s-a răcit 
lent şi s-a solidificat la suprafaţă, formând o scoarță subţire. Multe alte 
metale se dizolvă cu ușurință in fier — cunoscute ca siderofile 
(„iubitoare de fier“) — fiind, astfel, smulse din mantaua Pământului şi 
trase până în nucleul acestuia, împreună cu fierul. De aceea, elementele 
siderofile precum aurul, argintul, nichelul şi woframul, precum și 
metalele din grupa platinei, la care vom ajunge în scurt timp, sunt 
extrase din roci din scoarţa Pământului. Pretiosul aur pe care l-am 
râvnit de-a lungul istoriei a fost adus pe suprafaţa Pământului prin 
impacturi cu asteroizi, după ce planeta se separase în nucleul său de 
fier si mantaua de silicati.39******** 


De asemenea, miezul din fier a lumii noastre are rolul de a genera 
câmpul magnetic al Pământului. Curenti involburati de fier topit din 
miezul exterior al planetei produc acest câmp, la fel ca un dinam. Din 
secolul XI, acest lucru a fost extrem de important pentru busola de 
navigaţie, folosită prima dată de navigatorii chinezi și apoi de cei 
islamici și europeni, precum și pentru animalele migratoare care aveau 
capacitatea de a percepe câmpul magnetic al Pământului cu mult 
înaintea noastră. Dar și mai important, această capsulă magnetică a 
acţionat ca un scut deflector pentru fluxul de particule ce venea în 
rafale de la Soare — numit vânt solar — împiedicând astfel împrăștierea 
atmosferei Pământului în spaţiu. Astfel, existenţa vieţii complexe de pe 
Pământ depinde chiar ea de acest miez de fier fierbinte: fierul din 
sângele tău te leagă nu numai de stelele străvechi care l-au creat în 
forja lor nucleară, ci și de scutul magnetic din jurul lumii, care 
protejează viaţa de pe Pământ. 


Cu toate acestea, nu toată cantitatea de fier de pe Pământ s-a scufundat 
în miez: el este în continuare al patrulea element din scoarță, ca 
abundență, însumând in medie 5% din greutatea tuturor rocilor, dar, 
pentru a fi util, fierul trebuie să fie concentrat în zăcăminte bogate, 
care pot fi exploatate și topite, iar acest lucru ne trimite într-un 
moment foarte deosebit din istoria planetei. 


CÂND LUMEA A RUGINIT 


Practic, tot minereul de fier exploatat în întreaga lume de-a lungul 
istoriei provine dintr-un tip de rocă formată în timpul unei perioade 
unice din evoluţia Pământului. 


Formațiunile de fier rubanat (şi depozitele erodate din acestea) 
constituie, de departe, cea mai importantă cantitate de minereu de fier 
pe care o folosim. Fiecare formaţiune poate avea o lungime de sute de 
kilometri și o grosime de câteva sute de metri, iar cele mai bune 
minereuri contin peste 65% fier. După cum sugerează şi denumirea, 
au un aspect striat distinctiv, fiecare bandă având o grosime cuprinsă 
între un milimetru si câţiva centimetri. Straturile sunt alcătuite din 


minereuri de oxid de fier — hematit si magnetit — alternate cu sist 
silicios sau rocă de șist și sunt aproape incredibil de vechi. Marea 
majoritate a formațiunilor de fier rubanat a fost decantată într-o 
perioadă relativ scurtă de stratificatie, la nivel mondial, în perioada 
cuprinsă între 2,2 si 2,6 miliarde de ani*, aproximativ în aceeași 
perioadă in care se formau primele continente pe planeta 
noastra.******** 


Faptul ca minereul de fier din intreaga lume dateaza cam din aceeasi 
perioada a istoriei Pamantului ne demonstreaza ca planeta trecea prin 
transformari cu adevarat profunde in acea perioada. Formatiunile de 
fier rubanat s-au depus pe fundul oceanelor vechi, iar striatiile lor 
dezvăluie condiţiile fluctuante ale apelor primordiale: minereul s-a 
sedimentat ca o ploaie ușoară de particule de minerale de fier, 
depozitate din apă pe fundul mării, alternând cu perioade de depunere 
a mâlului marin obișnuit. Dar interesant este că astăzi fierul se dizolvă 
doar în apa mării, în concentraţii extrem de mici. Atunci, cum a fost 
depozitată din mări toată această cantitate de fier, într-un interval 
rezonabil, în urmă cu aproximativ 2,4 miliarde de ani? Ce era diferit 
atunci? 


Dacă ar fi să călătorim înapoi în timp în această perioadă a 
formațiunilor de fier rubanat, am întâlni o lume cu adevărat 
extraterestră. Pământul tânăr încă era mult mai fierbinte în interior 
decât astăzi, iar acest lucru determina un vulcanism violent. Oceanul 
întins pe întreaga planetă era presărat doar de arce de insule vulcanice 
şi de continente minuscule care începuseră să apară. Radiațiile 
ultraviolet ale soarelui ardeau suprafaţa aridă. Cerul era probabil 
permanent acoperit de nori de un gălbui bolnăvicios, iar aerul era 
încărcat de azot si dioxid de carbon si — extrem de important — nu 
exista oxigen. Am fi avut nevoie de un costum spaţial pentru a ne 
plimba prin propria lume. 


Astăzi, oxigenul reprezintă o cincime din fiecare respiraţie a ta, dar in 
prima jumătate a vieţii Pământului nu exista deloc oxigen în atmosferă 
şi în oceane. Oxigenul din aer și cel dizolvat în apa mării a fost adus de 
viata. Unele organisme pot acumula energie de la lumina soarelui, 


transformând dioxidul de carbon în molecule organice care formează 
celulele, și pe parcurs separă apa, H2O, eliberând oxigen ca gaz 
rezidual. Această alchimie biologică este cunoscută ca fotosinteză, 
datorită căreia celula devine incredibil de autonomă si produce tot ce 
are nevoie doar din lumină, dioxid de carbon si alti câţiva nutrienți 
dizolvati. 


Tipurile de celule care au dezvoltat aceasta abilitate de a fotosintetiza si 
de a elibera oxigen sunt cunoscute sub denumirea de cianobacterii.^^ 
Toate celelalte forme de viaţă sub lumină solară mai complexe — 
diatomeele, algele, plantele acvatice, precum si toate plantele şi arborii 
de uscat — au moștenit această aptitudine cu ocazia unui eveniment 
evolutiv fundamental ce a avut loc în urmă cu aproximativ un miliard 
de ani, când strămoșul lor unicelular a preluat în interiorul lui 
cianobacterii. Aceste minuscule cianobacterii timpurii, care misunau 
prin mările primordiale și eliberau oxigen prin mecanismul lor de 
fotosinteză, au fost cele care au oxigenat, în cele din urmă, întreaga 
planetă. Geologii care studiază modificările rocilor străvechi pot 
observa un indicator puternic al primei creșteri a nivelului de oxigen, 
din urmă cu 2,4 miliarde de ani, cunoscut ca Marele Eveniment de 
Oxidare. Desi acest fenomen a crescut nivelul de oxigen cu doar câteva 
procente fata de cel de astăzi“, în continuare mult prea scăzut pentru 
respirația umană, a influenţat profund chimia Pământului și 
dezvoltarea vieţii. De fapt, Marele Eveniment de Oxidare reprezintă 
cea mai importantă revoluţie din istoria planetei.*® 


La scurt timp după aceea, în perioada cuprinsă între aproximativ 2,2 si 
2,3 miliarde de ani, Pământul pare să fi intrat în cea mai lungă și, 
probabil, cea mai severă perioadă de glaciatie din istoria planetei. Pe 
vremea aceea, Soarele era cu aproximativ 25% mai slab decât în 
prezent și, pentru a păstra atmosfera suficient de caldă, astfel încât apa 
de la suprafaţă să rămână lichidă, Pământul ar fi avut nevoie de un 
efect de seră substanţial pentru a izola termic lumea. În atmosfera 
străveche se găseau cantități semnificative de metan, un gaz cu puternic 
efect de seră, dar nivelul ridicat de oxigen ar fi reacţionat probabil cu 
metanul, eliminându-l și dând efectiv la o parte pătura călduroasă a 
planetei. Temperaturile au scăzut brusc si au provocat o glaciatie 


globală, numită Pământul de Zăpadă, gheaţa groasă sufocând aproape 
întreaga suprafaţă a planetei noastre*’, care a rămas blocată in această 
stare îngheţată timp de 10 milioane de ani^8, până când activitatea 
vulcanică neîntreruptă a produs suficient dioxid de carbon în 
atmosferă pentru a declanșa marele dezghet. Salvarea planetei de 
aceste glaciatiuni extreme reprezintă unul dintre beneficiile majore ale 
vulcanismului asupra vieţii de pe Pamant.******** 


Multe microorganisme care existau în perioada Marii Oxidări nu au 
putut face faţă acestui gaz reactiv cu oxigen și au fost distruse de 
această poluare toxică — un adevărat holocaust al oxigenului. Pentru a 
supravieţui în noua ordine mondială, organismele trebuiau fie să 
evolueze pentru a supravieţui prezenţei acestui gaz toxic — dezvoltându- 
şi modalităţi de exploatare a reactivitatii sale pentru a elibera cantități 
mai mari de energie prin propriul metabolism, așa cum au făcut 
strămoșii noștri celulari —, fie să se limiteze la habitate izolate în care 
nu pătrundea oxigenul, precum mâlul de pe fundul mării sau 
adâncurile Pamantului.******** 


Viaţa multicelulară mai complexă, de exemplu animalele și plantele, 
depind însă de oxigen pentru a supravieţui, precum şi de un strat de 
ozon care să apere suprafaţa planetei de distrugătoarele raze 
ultraviolet. Așadar, deşi exista un număr mare de organisme otrăvite 
de oxigenul reactiv sau alungate în refugii anoxice, Marele Eveniment 
de Oxidare a deschis calea pentru toate formele de viata complexă de 
pe planetă. În urmă cu aproximativ 600 de milioane de ani, nivelurile 
atmosferice se apropiau, în sfârşit, de cele din prezent, suficiente 
pentru apariţia faunei. 


Acest lucru ne duce înapoi la crearea formațiunilor de fier rubanat pe 
care le exploatăm în întreaga lume. Fierul oxidat este greu solubil în 
apă — si acest lucru explică de ce, în oceanele bine oxigenate din 
prezent, fierul este atât de rar. Forma redusă a fierului însă se dizolvă 
foarte bine si, astfel, pe Pământul primordial de dinainte de Marea 
Oxidare forma solubilă a fierului eliberat de vulcani submarini sau 
adus de râuri de pe terenuri erodate avea un nivel foare ridicat în 
oceane. În timpul Marii Oxidări, cinanobacteriile care proliferau în 


oceane au oxigentat apele de suprafaţă încet, dar sigur. Cu toate 
acestea, adâncul oceanului a rămas anoxic, fiind astfel bogat în fier 
dizolvat — aproximativ de 2 000 de ori mai mult decât găsim astăzi în 
apa mărilor, dar, de fiecare dată când apa din adâncuri era împinsă 
către zonele cu apă de mică adâncime, se combina cu oxigenul, iar 
fierul era oxidat, astfel că nu mai putea rămâne dizolvat și se depunea 
pe fundul mării, creând formațiunile de fier rubanat, astfel încât 
planeta a ruginit. 


Practic, toate minereurile de fier pe care le-am exploatat de-a lungul 
istoriei au fost create sub forma acestor formaţiuni de fier rubanat în 
cei 200 de milioane de ani ai Marii Oxidari, în urmă cu 2,42 miliarde de 
ani. Astfel, există o legătură profundă între cerul albastru de astăzi, 
aerul datator de viata pe care îl inspiram în plămâni şi fierul care ne-a 
oferit uneltele civilizaţiilor noastre, timp de milenii. lar oxigenul mai 
are un avantaj: ne ajută să folosim focul. 


În 90% din istoria planetei nu a existat foc pe Pământ. Desi existau 
erupții vulcanice, nu era suficient oxigen în atmosferă pentru a sustine 
combustia.******** Astfel, creșterea nivelului de oxigen nu numai că a 
permis evoluţia vieţii complexe pe Pământ, ci a oferit umanităţii focul 
ca unealtă. La început, îl foloseam pentru a ne încălzi noaptea și pentru 
a tine prădătorii departe, pentru a gati mâncarea si a curăța 
pământurile. Apoi omenirea a învăţat cum să exploateze căldura 
transformatoare a focului: să ardă lutul și să facă din el obiecte 
ceramice sau cărămizi, să fabrice sticlă sau să topească metale pentru 
confecționarea uneltelor. Astăzi folosim focul pentru a genera 
electricitate, pentru a pune în mișcare o gamă uriașă de procese 
industriale, pe lângă faptul că folosim scântei în cilindrii motoarelor 
din masini. Suntem la fel de dependenți de foc în prezent ca şi strămoșii 
nostri din Paleolitic, care se adunau în jurul focului; atâta doar că am 
ascuns acest lucru în spatele cortinei lumii moderne. 


TABELUL PERIODIC DIN BUZUNARUL TĂU 


În lumea antică se foloseau doar câteva materiale diferite în întreaga 
societate, printre care cuprul și zincul pentru ustensile de bronz, fierul 
pentru unelte si arme de oţel, plumbul în instalaţii, iar metalele 
preţioase, precum aurul şi argintul, pentru ornamente, bijuterii si 
monede. Aceste metale rămân importante şi în lumea modernă si, intr- 
adevăr, trăim încă în Epoca Fierului. Fierul, mai ales cel amestecat în 
aliajul de oţel, reprezintă aproximativ 95% din toate metalele utilizate 
de civilizaţia industrializată de astăzi. Desigur, și alte metale continuă 
să fie importante, dar utilizările lor s-au schimbat substanţial. Cuprul, 
de exemplu, era folosit iniţial ca un component principal pentru aliajul 
utilizat în fabricarea uneltelor și armelor din Epoca Bronzului, dar i s- 
au diminuat importanţa si valoarea comercială odată cu topirea 
fierului și disponibilitatea acestui metal superior. În ultimele două 
secole însă, importanţa cuprului a revenit, ca un metal relativ abundent 
care conduce bine curentul electric, furnizând circuitele lumii noastre 
moderne electrificate. Folosim același metal ca în Epoca Bronzului, dar, 
prin prisma schimbărilor tehnologice de pe parcursul istoriei, 
exploatăm acum proprietăți diferite. 


De asemenea, am descoperit și am învăţat cum să folosim metale noi. 
Unul dintre cele mai remarcabile este aluminiul. De fapt, acesta este cel 
mai frecvent metal de pe scoarţa Pământului (aproximativ 8% în total), 
dar este extrem de greu de separat de minereurile sale. Abia la finalul 
secolului al XIX-lea am învăţat cum să îl producem în masă, la un preţ 
convenabil, trecând energie electrică prin minereul său topit. Apoi a 
început să fie utilizat pe scară largă ca material de construcţie sau 
pentru ambalarea alimentelor. Aluminiul este foarte uşor și a început 
să se impună odată cu dezvoltarea aviaţiei în Primul Război Mondial. 
În ultimele decenii, numărul metalelor pe care le folosim în societatea 
noastră tehnologică pur şi simplu a explodat. 


Câte tipuri diferite de metale crezi că ai pe tine în acest moment? Cât 
încape într-o mână? Mai mult de zece? Ai fi uimit să afli că, în prezent, 
un Singur dispozitiv electronic portabil conţine peste 60 de metale 
diferite. Printre acestea se numără metale de bază precum cupru, 
nichel și staniu, metale cu utilizări speciale precum cobalt, indiu și 
stibiu, și metale preţioase precum aur, argint si paladiu.50 Fiecare este 


exploatat pentru proprietăţile sale electronice deosebite sau pentru 
magnetii mici, dar foarte puternici, folosiți la traductoare 
electroacustice sau la motoare cu vibrații. De asemenea, smartphone-ul 
tău cuprinde o întreagă gamă de elemente nemetalice, precum carbon, 
hidrogen și oxigen în piese din plastic, brom ca ignifug și silicon pentru 
plăcuţe cu microcipuri. Dintre cele 83 de elemente stabile existente 
(neradioactive), aproximativ 70 sunt folosite în fabricarea unui 
dispozitiv de consum zilnic, precum smartphone-ul”! — ceea ce 
înseamnă că porti în buzunarul tău aproximativ 85% din întreaga lista 
disponibilă a tabelului periodic. 


Nu doar în produsele electronice folosim o astfel de multitudine de 
metale. Aliajele de înaltă performanţă folosite la turbinele unei centrale 
electrice sau la motorul unei aeronave cuprind peste 12 astfel de 
elemente, iar catalizatorii care accelerează reacţia în industria 
chimică — inclusiv cele care fabrică medicamente moderne — folosesc 
peste 70 de metale diferite. Cu toate acestea, majoritatea nici măcar nu 
am auzit despre aceste metale esenţiale — elemente cu denumiri exotice 
precum tantal, ytriu sau disprosiu. 


Această extindere a diversităţii metalelor pe care am ajuns să le 
exploatăm a fost uluitoare. În timp ce microcipurile de astăzi conţin 
aproximativ 60 de metale diferite, în anii 1990 conţineau doar 20.% Sa 
luăm drept exemplu indiul. Acest metal a fost descoperit în anul 1863, 
iar în al Doilea Război Mondial era folosit la captusirea lagărelor din 
motoarele aeronavelor, pentru a le proteja de coroziune. Abia în anii 
1990 indiul a început să fie folosit pe scară largă, atunci când pe ecrane 
şi motoare a fost adăugată o peliculă subţire de oxid de indiu și staniu, 
exploatând o rară combinaţie de proprietăţi — oxidul metalic este atât 
transparent, cât şi conductor de electricitate. În prezent, indiul este 
folosit la toate produsele electronice, de la televizoare cu ecran plat la 
laptopuri și, în special, la ecranele tactile ale smartphone-urilor și 
tabletelor moderne.5 În mod similar, galiul a fost descoperit la câţiva 
ani după descoperirea indiului, dar nici el nu a avut o utilizare largă 
până în epoca electronică: astăzi este folosit în circuite integrate, 
panouri solare, leduri albastre si diode laser pentru discuri Blu-ray. 


Majoritatea acestor metale cu denumiri exotice aparţin unuia dintre 
următoarele două grupuri: metale rare (REM) si metale platinice 
(PGM). Metalele din fiecare dintre aceste două grupuri sunt foarte 
asemănătoare chimic, ceea ce înseamnă că s-au concentrat în aceleași 
minerale și că sunt extrase în același timp prin metodele noastre de 
separare. Aceste metale chiar ne definesc epoca tehnologică prezentă — 
peste 80% din exploatarea lor a început din anul 198054 şi, dacă 
reprezintă ingredientele-cheie ale actualei epoci tehnologice, vor fi și 
mai esenţiale în viitor, când vom trece la economia cu emisii scăzute de 
dioxid de carbon. Ne vor oferi magnetii puternici, dar compacti, 
necesari pentru generatoarele de turbine eoliene si pentru motoarele 
vehiculelor electrice, precum si pentru bateriile reîncărcabile de mare 
capacitate. 


Cele 17 metale rare sunt incluse în seria de elemente „pământuri rare“ 
(lantanide), din perioada a șasea a tabelului periodic, la fel ca si 
elementele similare chimic scandiu si ytriu. Cu toate acestea, 
denumirea lor este oarecum nepotrivită, întrucât nu sunt chiar atât de 
rare în rocile planetei — cu excepţia prometiului radioactiv, din care nu 
se găsește mai mult de jumătate de kilogram pe întreaga scoarță a 
Pământului.55 Lantanul, de exemplu, este aproape la fel de frecvent ca 
nichelul și cuprul, şi chiar de trei ori mai abundent decât plumbul, iar 
toate metalele platinice sunt de cel puţin 200 de ori mai comune decât 
aurul. 


Aşadar, problema nu constă atât de mult în frecvenţa lor în scoarță, cât 
în dificultatea extragerii lor. Faptul că metalele pământoase rare sunt 
similare chimic şi apar, astfel, în aceleași tipuri de minerale înseamnă 
că sunt, de asemenea, dificil de izolat unul de celălalt, ca metale pure. 
Chiar si mai problematică este concentraţia maximă la care apar în 
roci. Multe alte metale se concentrează, prin procese geologice 
specifice, în minereuri bogate, precum formațiunile de fier rubanat sau 
filoanele groase de argint care traversează Muntele Cerro Rico, despre 
care vom vorbi în capitolul 8. Chimia metalelor pământoase rare 
înseamnă că nu tind să devină concentrate în minereuri de înaltă 
calitate, ci, de cele mai multe ori, sunt slab dispersate în concentrații 
scăzute în roci. Așadar, în general, exploatarea lor nu este convenabilă 


economic — costul extragerii lor le depăşeşte valoarea. Astfel, 
disponibilitatea geografică a metalelor pământoase rare care pot fi 
exploatate profitabil este limitată în lume. În prezent, sunt extrase în 
cantități mici în India și în Africa de Sud, dar din anii 1990, marea 
majoritate a producţiei globale a avut loc în China. 


Cele şase metale din grupa platinicelor — rodiu, ruteniu, paladiu, osmiu, 
iridiu si platină — sunt grupate în mijlocul tabelului periodic si, la fel ca 
metalele pământoase rare, sunt similare chimic, ceea ce înseamnă, încă 
o dată, că au tendinţa de a apărea împreună în aceleași zăcăminte de 
minereuri. Spre deosebire de rudele lor din grupa metalelor grele, 
platinicele sunt, cu adevărat, metale preţioase și se numără printre cele 
mai rare elemente stabile din scoarţa Pământului — unele sunt de 
milioane de ori mai rare decât cuprul. Platina este unul dintre metalele 
mai comune din această grupă, deşi producţia globală este de doar 
câteva sute de tone pe an, comparativ cu cele 58 de milioane de tone de 
aluminiu sau peste un miliard de tone de fontă. Iridiul este deosebit de 
rar prezent în scoarţa Pământului la o rată de 1 la 1 miliard: în medie, 
1 000 de tone de rocă conţin nu mai mult de 1 gram de iridiu. Ca și 
celelalte metale din grupa platinicelor (şi ca aurul), iridiul este un 
element siderofil și, în consecință, practic toată cantitatea de pe 
Pământul primordial a fost trasă înapoi în adâncuri când fierul a 
coborât în interior, formând nucleul planetei.******** 


De asemenea, metalele platinice sunt cunoscute și ca metale nobile, 
întrucât sunt rezistente la atac chimic și la coroziune, chiar și la 
temperaturi ridicate. Fiind atât rară, cât şi nereactivă, platina este un 
material atrăgător pentru confecţionarea bijuteriilor şi aproximativ o 
treime din producţia anuală a acestui metal preţios este destinată 
podoabelor trupurilor noastre********, dar, spre deosebire de alte 
metale preţioase, precum aurul — folosit astăzi mai ales pentru bijuterii 
sau lingouri, doar 10% este destinat industriei, în special pentru 
realizarea contactelor electrice —, metalele din grupa platinicelor au o 
gamă uriașă de utilizări practice, fiind folosite de la motoare cu turbine 
la bujii sau de la circuite de computere și hard diskuri la contacte din 
stimulatoare cardiace.57 


Cea mai mare cantitate de platină se folosește pentru convertoare 
catalitice în esapamentele vehiculelor, pentru reducerea emisiilor 
dăunătoare, precum si pentru catalizatori, în industria chimică. Aceştia 
sunt utilizați la rafinarea petrolului și la realizarea de produse 
farmaceutice, antibiotice și vitamine, precum și în fabricarea 
materialelor plastice și a cauciucului sintetic. Dar probabil cea mai 
importantă utilizare este în agricultură, unde serveşte drept catalizator 
în procesul chimic care produce îngrășăminte artificiale — o activitate 
care extrage eficient azotul din atmosferă.58 În prezent, se estimează că 
aproximativ jumătate din populaţia umană este alimentată cu ajutorul 
acestui metal.59 


Raritatea extremă a grupei de metale platinice înseamnă că acestea pot 
fi exploatate doar din roci în care apar în concentraţii importante, mai 
ridicate decât media pe care o găsim în scoarţa Pământului. Prin 
urmare sunt limitate la situri care au trecut prin procese geologice 
oarecum neobișnuite. Grupa platinicelor poate fi îmbogăţită cu 
anumite minereuri de cupru și nichel, si astfel extracția anumitor PGM 
este obținută ca produs secundar al exploatării acestor metale 
importante din punct de vedere industrial. Printre surse se numără 
minele de lângă Norilsk în Rusia, unde sunt exploatate depozitele 
formate de erupția regiunii vulcanice Trapp din Siberia la sfârşitul 
Permianului, în urmă cu 250 de milioane de ani99, si bazinul Sudbury 
din Canada. Bazinul Sudbury este unul dintre cele mai mari și mai 
vechi cratere cunoscute de pe Pământ. Iniţial, acest crater avea 
dimensiunea de aproximativ 250 de kilometri și s-a format în urmă cu 
circa 1,85 miliarde de ani, când un asteroid cu un diametru de peste 10 
kilometri s-a izbit de planetă. Această groapă colosală a fost umplută 
de magmă care conţinea cupru, nichel, aur și metale din grupa 
platinicelor, care apoi s-au cristalizat în minereuri bogate.“ De departe 
cea mai mare sursă de metale din grupa platinicelor, este o regiune 
unică din Africa de Sud.“ Aproximativ 95% din rezervele globale de 
PGM se află in Bushveld Complex.9? 


Complexul Bushveld este unul dintre cele mai metalifere locuri din 
lume. Este o acumulare de rocă vulcanică, în formă de farfurie, cu o 
dimensiune de aproximativ 450 x 350 kilometri și până la nouă 


kilometri grosime pe alocuri și s-a format în urmă cu aproximativ două 
miliarde de ani — nu la mult timp după depozitarea formațiunilor de 
fier rubanat în oceanele din întreaga lume — când o masă uriașă de 
magmă s-a infiltrat câţiva kilometri la suprafaţă, răcindu-se apoi încet, 
în subteran. Pe măsură ce magma s-a răcit, diferite minerale s-au 
separat și s-au solidificat, ca un imens tort în straturi. Unul dintre 
aceste straturi a fost îmbogăţit cu metale din grupa platinicelor, la un 
nivel de aproximativ 10 parti la un milion, mult mai ridicat decât 
majoritatea altor roci, dar oferind în continuare doar 5 grame de 
platină si paladiu la fiecare tonă de rocă exploatatá.9^ Încă nu este 
suficient de clar ce condiţii geologice neobișnuite au avut efect asupra 
concentraţiei aproape înmiite a acestor metale, dar după două miliarde 
de ani, extragem din acest strat subțire marea majoritate a platinicelor 
pe care le folosim.95 


Din punct de vedere istoric, metalele au fost folosite pentru rezistenta 
lor, în confecţionarea de unelte si arme. Astăzi, încă utilizăm multe în 
construcţii, iar aliajele de înaltă performanţă servesc la generare de 
energie, în transport și industrie. De asemenea, am ajuns să folosim o 
diversitate uluitoare de metale pentru proprietăţile lor catalizatoare în 
accelerarea rectiilor chimice — care, asa cum am văzut, contribuie la 
hrănirea populaţiei globale — sau pentru caracteristicile lor electronice, 
în dispozitivele moderne. Comparativ cu metalele Antichității, precum 
cupru sau fier, multe dintre aceste elemente care conduc lumea 
modernă sunt foarte greu de găsit în minereuri substanţiale, iar 
Pământul ni le-a oferit doar în locuri rare, cu condiţii geologice 
neobișnuite. Într-adevăr, câteva dintre metalele pe care le-am explorat 
în această secțiune sunt considerate, în prezent, elemente pe cale de 
dispariţie ale tabelului periodic. 


ELEMENIE PE CALE DE DISPARIŢIE 


Una dintre cele mai mari preocupări privind satisfacerea pe mai 
departe a nevoii de resurse din lumea noastră industrializată este 
viitoarea disponibilitate a câtorva dintre cele mai importante metale 
tehnologice. Elementele pe cale de dispariţie includ câteva dintre PGM, 


câteva dintre REM și litiul, cel mai ușor metal, folosit la bateriile 
reîncărcabile. De asemenea, indiul și galiul se numără printre cele grav 
amenințate în anii viitori. Dëss ee 


Problema nu este că aceste elemente vor dispărea complet, ci că cererea 
în creştere datorită utilizărilor tehnologice ar putea depăși cu mult 
oferta lor limitată. Să luăm ca exemplu metalele pământoase rare. 
Faptul că lumea a devenit atât de dependentă de producţia chineză de 
REM - în prezent aproximativ 95% din totalul global — provoacă mari 
îngrijorări în ce privește asigurarea că oferta lor va continua să 
satisfacă cererea în creștere. 


Acest aspect devine și mai îngrijorător, având în vedere că, în multe 
cazuri, nu există nici un metal alternativ cunoscut care să îndeplinească 
exact funcţia corectă. Preţurile REM au crescut în anul 2010, după ce 
China a anunţat o reducere cu 40% a cotei de export, invocând propria 
cerere naţională şi consideraţii legate de mediu. Deși situaţia s-a 
ameliorat, încă există mari îngrijorări privind oferta viitoare de aceste 
elemente atât de necesare pentru tehnologiile noastre.97 


Aşa cum restricţiile privind oferta determină, în mod obișnuit, creșteri 
de preţ, acest lucru a creat o stimulare economică pentru exploatarea 
altor surse, astfel încât noi mine și fabrici de rafinare se deschid în 
Australia, Brazilia si Statele Unite, dar chiar şi atunci când acestea vor 
deveni complet operaţionale, China va continua să domine producţia 
de metale grele rare, cele mai rare și cele mai valoroase pamantoase.© 


Cu toate acestea, este luată în considerare o soluție mult mai 
surprinzătoare. Unele dintre metalele rare folosite în electronica 
modernă, cum ar fi indiul din ecranul smarthphone-ului tău, sunt 
utilizate în pelicule extrem de subțiri sau amestecate în cantități foarte 
mici cu alte metale, ceea ce le face greu de reciclat la finalul perioadei 
de funcţionare a dispozitivului. Totuși, multe altele pot fi recuperate cu 
putin efort. După decenii în care pur si simplu aruncam gadgeturile 
învechite, multe gropi de gunoi ecologice ar putea păstra acum 
zacamintele-mama ale acestor metale valoroase, iar acest lucru oferă o 
posibilitate interesantă: exploatarea gropilor de gunoi ecologice — altfel 


spus, să scormonim în gunoi după comorile îngropate pe care le conţin. 
De exemplu, un sit de testare dintr-o groapă de gunoi ecologică, la 
aproximativ 96 de kilometri est de Bruxelles, are ca obiectiv 
recuperarea materialelor de construcţie și transformarea deşeurilor în 
combustibil, precum si sortarea şi recuperarea metalelor valoroase. De 
asemenea, exploatarea gropilor de gunoi ecologice ar putea începe 
curând și în Marea Britanie: în patru situri care au fost testate s-au 
găsit cantităţi semnificative de aluminiu, cupru si litiu.9? Cu toate 
acestea, oportunităţile pentru prospectori sunt deosebit de bune în 
gropile de gunoi high-tech din Japonia. S-a calculat că deșeurile 
îngropate însumează de trei ori consumul global anual de aur, argint și 
indiu si, probabil, de șase ori mai multă platină. De fapt, astfel de 
minereuri artificiale alcătuite din telefoane mobile stricate pot conţine 
o concentraţie de aur de 30 de ori mai mare decât cea a unei mine 
adevărate. 70% x ee 


Acest capitol ne-a adus din Epoca Bronzului în lumea modernă a 
metalelor de înaltă tehnologie și am explorat modul în care anumite 
condiţii geologice de pe Pământul nostru dinamic ne-au oferit materia 
primă pentru uneltele civilizaţiilor. De-a lungul istoriei însă, metale 
preţioase precum aurul şi argintul au avut, de asemenea, rolul unui 
mijloc de schimb: au fost bătute în monede pentru înlesnirea 
comerțului și schimburilor între culturi cu totul diferite. Una dintre 
primele rețele comerciale pe distante lungi se întindea pe întreg 
teritoriul Eurasiei și făcea legătura între China și Marea Mediterană: 
Drumul Mătăsii. 


După cum am văzut în capitolul 4, o mare parte a nordului 
Mediteranei este vulcanică din cauza subductiei plăcii tectonice 
africane sub cea eurasiatică. În ciuda pericolelor eruptiilor vulcanice, 
vulcanismul oferă și oportunităţi. Nu numai că solul vulcanic este bogat 
şi fertil pentru agricultură, ci romanii au descoperit că proprietățile 
cenusei vulcanice erau potrivite pentru fabricarea cimentului 
pozzolanic. Acesta a fost folosit în toate construcţiile, de la porturi 
maritime (prindea formă chiar și când era turnat sub apă), până la 
apeducte si cupola uriașă a Panteonului, iar durabilitatea si rezistenţa 


mecanică a acestui ciment roman sunt în continuare admirate de 
inginerii constructori de astăzi. 


Nu au fost recuperate consemnări scrise ale erupției, desi scrierea 
minoică, Linearul A, nu a fost descifrată și ar putea conţine relatări ale 
martorilor oculari.24 


Valoarea pe care omenirea a atribuit-o aurului, de-a lungul timpului, 
nu se datorează prezenţei sale rare în scoarța Pământului. Aurul e 
nereactiv şi apare sub forma de metal pur — nu este legat de alti atomi 
într-un minereu -, iar filoanele sale pot fi văzute sclipind într-o stâncă 
sau ca particule erodate și redepozitate pe albia unui râu. De asemenea, 
această proprietate îl ajută să nu își piardă strălucirea. Bijuteriile din 
aur nu reacţionează cu umezeala pielii, iar monedele din aur nu se 
oxidează: sunt depozite permanente de bogăţie. În timp ce alte metale 
au o strălucire banală, incoloră, cenușie, aurul este special și pentru 
culoarea sa distinctivă. Atât nobila sa lipsa de reactivitate, cât și 
culoarea sunt, de fapt, efecte ale relativităţii lui Einstein. Electronul 
periferic al atomului de aur se deplasează cu o fracțiune 
corespunzătoare a vitezei luminii, astfel că, datorită relativităţii, devine 
şi mai masiv si este tras mai aproape înspre nucleu. Acest lucru ii 
reduce disponibilitatea la reacţii chimice si, în același timp, îl ajută sa 
absoarbă lumină albastră, reflectând astfel roșul si verdele, care ii 
conferă nuanţa caldă, aurie.40 


O a doua apariţie minoră de formaţiuni de fier rubanat a avut loc în 
urmă cu 1,8 miliarde de ani, producând formațiunile din Gunflint si 
Rove, care se întind între Minnesota și Ontario, de-a lungul Lacului 
Superior.& 


Înainte ca oxigenul să înceapă să se acumuleze în aer, atmosfera nu 
conţinea un strat de ozon, el însuși format din oxigenul din atmosferă, 
iar radiaţiile ultraviolet, atât de dăunătoare, ale soarelui răzbăteau 
până pe suprafaţa planetei. Această lumină cu energie ridicată genera, 
de asemenea, reacţii chimice în atmosferă, creând picături mici de 
hidrocarburi și învăluind Pământul timpuriu într-un smog fotochimic, 


dar acumularea de oxigen din aer a intrat în reacţie cu această ceață 
galbenă, curatand-o, şi cerul a devenit albastru. 


Mult mai târziu, când au evoluat animalele, au pus la dispoziţie noi 
refugii anoxice în propriile corpuri. Stomacul lipsit de oxigen al unui 
rumegător precum vaca reproduce un mic buzunar de Pământ 
primordial, permiţând microbilor anaerobi să prospere și să își 
desfășoare metabolismul lor antic, care produce metan, pe care vaca îl 
elimină apoi pe ambele parti. 


Primele indicii ale prezenţei cărbunelui în fosile, un indicator al 
incendiilor, au apărut abia în urmă cu aproximativ 420 de milioane de 
ani, când nivelurile atmosferice ale oxigenului crescuseră la peste 
13%49, 


Cu toate acestea, iridiul este de peste o mie de ori mai frecvent în 
asteroizi, care erau prea mici pentru a trece prin acest proces de 
diferenţiere separându-se în miez de fier, manta bogată în siliciu și 
scoarță. Drept urmare, concentrațiile ridicate de iridiu din stratul 
subțire de argilă, din întreaga lume, care marchează graniţa dintre 
perioadele geologice Cretacic si Paleogen, reprezintă una dintre cele 
mai puternice dovezi că, în urmă cu 66 de milioane de ani, un asteroid 
sau o cometă a lovit Pământul în momentul extinctiei în masă care a 
ucis dinozaurii. 


Denumirea de platină provine de la un cuvânt spaniol care semnifică 
„micul argint“. Platina a fost transformată în ornamente încă de pe 
vremea nativilor precolumbieni din America de Sud — metalul putea fi 
găsit în nisipul din albiile râurilor din Ecuador si Columbia — înainte 
de a fi adusă în Europa, pentru prima dată, de un comandant militar 
spaniol.56 


Deşi nu este metal, heliul este şi el în centrul atenţiei, fiind pe cale de 
dispariție. Heliul este folosit nu numai pentru umflarea baloanelor la 
petreceri, ci, în forma sa lichidă ultrarece, servește la răcirea 
magnetilor superconductori, folosiți în scanere RMN din spitale sau în 
laboratoare științifice din întreaga lume. De fapt, heliul este al doilea 
cel mai frecvent element din univers, dar, cum este un gaz atât de ușor, 


atomii săi scapă cu uşurinţă din atmosfera Pământului si se pierd în 
spaţiu (în timp ce gravitația puternică a gigantelor planete gazoase 
Jupiter şi Saturn reţine o parte importantă de heliu în atmosfera lor). 
Pe Pământ, heliul este produs în subteran. Când elemente radioactive 
precum uraniul se descompun, eliberează o formă de radiaţie numită 
particule alfa, care sunt doar nucleele atomilor de heliu. Acest heliu 
este blocat în subteran de aceleași condiţii geologice ca în cazul gazului 
natural (el însuși format în același proces ca petrolul, așa cum vom 
vedea în capitolul 9), astfel încât cea mai mare parte a heliului este 
extras comercial din producţia de gaze naturale. În acest fel, heliul nu 
numai că este exploatat din subteran, ci baloanele plutitoare de la 
petreceri sunt umplute cu atomi care odinioară erau particule de 
radiaţii cu mișcare rapidă. 


A fost avansată o altă sugestie deosebit de fascinantă pentru 
suplimentarea ofertei de metale din grupa platinicelor, din rocile 
formate natural. Elementele PGM mai ușoare — ruteniul, rodiul si 
paladiul — sunt create în cantități semnificative, ca produse derivate, 
din divizarea atomilor de uraniu în reactoare nucleare și ar putea fi 
extrase economic din barele de combustibil nuclear uzate. Aceasta 
reprezintă o alchimie reală — transmutarea unui element în altul —, desi 
nu prin descoperirea unei pietre filosofale, ci prin folosirea unor 
mijloace pe care alchimistii istoriei nu le-ar putea înțelege: reacţiile de 
transformare a atomilor din fisiunea nucleara.”! 


Drumuri ale Matasii și popoarele stepei 


Continentul Eurasia, care se întinde 12 000 de kilometri, de la Atlantic 
la Pacific, cuprinde peste o treime din suprafaţa totală de uscat a 
planetei și a găzduit unele dintre cele mai sofisticate civilizaţii din 
istorie. Eurasia a fost continentul pe care diferitele culturi au dezvoltat 
transportul pe roti, topirea fierului, legăturile comerciale transoceanice 
şi industrializarea. Două aspecte au definit cursul istoriei pe acest 
continent extins: rute comerciale pe distanţe lungi, pe marea întindere a 
continentului, și populaţiile nomade care dădeau năvală din interiorul 
continental atacând civilizațiile care se dezvoltau la graniță. Cele care 
au creat aceste teme sunt trăsăturile planetare fundamentale ale zonelor 
climatice si mediile lor. 


AUTOSTRADA TRANSVERSALĂ 


Comerţul terestru pe distanţe lungi pe întreg teritoriul Eurasiei a fost 
bine stabilit în mileniul I î.Hr., pentru a satisface cererea chinezilor 
pentru jadul din Asia Centrală si interesul Mesopotamiei fata de lapis 
lazuli din Afghanistan.! Acest comerţ pe distanţe lungi s-a intensificat 
considerabil începând cu secolul I d.Hr. Până în acel moment, două 
mari puteri se ridicasera pe părțile opuse ale continentului eurasiatic: 
dinastia chineză Han, în est, şi Imperiul Roman, în vest. 


În China, civilizaţia a început de-a lungul tarmurilor râului Wei si ale 
Fluviului Galben?, răspândindu-se apoi mai departe, la sud, către 
Yangtze. Această câmpie dintre Fluviul Galben și Yangtze a format 
inima Chinei? Grâul si meiul erau cultivate în partea nordică mai 
uscată, iar orezul în zona climatică mai umedă din sud, unde puteau fi 
recoltate două culturi pe an.4 În timp ce câmpiile Egiptului erau 
regenerate în fiecare an de revărsările Nilului, fermierii chinezi se 
bucurau de solurile lor fertile ca de o moștenire specială. Straturile de 
loess s-au format de-a lungul a 2,6 milioane de ani de ere glaciare 
recurente, prin praful purtat de vânt, provenit de la ghețarii care se 


retrăgeau si din regiunile desertice.> În anumite locuri, straturile acestui 
sol fertil pot avea o grosime de 100 de metri, formând platouri 
impresionante, dar poate fi şi erodat și depozitat de râuri în câmpii 
aluvionare.® Solul de loess este poros, bogat in minerale si are culoare 
gălbuie distinctivă — Fluviul Galben și-a primit denumirea după 
sedimentele de loess pe care le poarta.******** 


Acest nucleu agricol al Chinei moderne a fost unificat în anul 221 î.Hr., 
după 250 de ani de război, de victorioasa dinastie Qin (după care a fost 
denumită China). Ca și Egiptul, China a putut dobândi, atât de 
devreme, o unificare politică de durată și protecţie fata de amenințările 
externe datorită frontierelor sale naturale: coasta Pacificului la est, 
regiunile muntoase neospitaliere ale Podișului Tibetan și Himalaya în 
vest, si jungla densă în sud. Principalul punct slab era graniţa nordică, 
marcată nu de o caracteristică topografică distinctă precum un lanţ 
muntos, ci de o trecere ecologică lină şi continuă, de la câmpuri agricole 
fertile la Deşertul Gobi şi apoi la pajiștile aride din Asia Centrală. În 
jurul anului 100 d.Hr., sub dinastia Han, Imperiul Chinez s-a extins la 
nord, până la deșertul Gobi şi Peninsula Coreeană. De asemenea, a 
ajuns şi în vest, printr-un braţ lung care urmează conturul peisajului 
prin Coridorul Gansu, marcat de o fâșie de oaze, între impunătorul 
podiş Tibet si deșertul Gobi si până la bazinul Tarim cu deșertul 
Taklamakan, pentru a-și proteja rutele comerciale de pe întregul 
teritoriu al Asiei Centrale. 


Si extinderea Imperiului Roman a fost definită de granite naturale. 
Până în anul 117 d.Hr., perioada maximei sale extinderi, Roma s-a 
transformat dintr-un oraș mic, aflat la jumătatea drumului care urcă 
prin Peninsula Italică, într-un vast imperiu care cuprindea aproximativ 
o cincime din populaţia globală de la acea vreme. În acest moment de 
apogeu, Imperiul Roman a încercuit complet Mediterana — sau mare 
nostrum, „marea noastră“, după cum o numeau românii —, graniţele 
sale urmând caracteristicile reliefului. În partea de vest, imperiul se 
întindea până la coasta atlantică a Peninsulei Iberice și Gallia (Franţa), 
urcând până în Britannia cea acoperită de burnita. Limitele sale nordice 
se întindeau de-a lungul tarmurilor fluviilor Rin și Dunăre, care 
serpuiau prin câmpiile europene. Granița a urmat Munţii Carpaţi, până 
la malul Mării Negre, apoi de-a lungul liniei Munţilor Caucaz. 


Înaintând în jos prin Mesopotamia, apoi în jurul liniei de coastă a 
Palestinei, imperiul s-a extins ulterior de-a lungul Nilului si, în cele din 
urmă, a urmat coasta nord-africană, până când uscatul a făcut loc 
neprimitorului praf desertic.******** 


La începutul secolului II d.Hr., Imperiul Roman şi Imperiul Han chinez 
se asemănau în multe privinţe. Ambele aveau aproximativ aceeași 
populaţie (în jur de 50 de milioane) și acopereau cam aceeași 
suprafaţă — aproximativ 4-5 milioane de kilometri pătraţi. Imperiul 
Roman se afla în jurul țărmului mării sale interne, Mediterana, care 
facilita transportul şi comerţul intern, în timp ce inima Chinei se 
întindea pe câmpiile scăldate de Fluviul Galben și Yangtze. Roma a 
construit drumuri pentru transport terestru, China mai multe canale, și 
ambele civilizaţii au construit ziduri fortificate pentru a ţine barbarii la 
distantá.!? 


Ín acest moment al celei mai mari extinderi, teritoriul roman, împreună 
cu cel al dinastiei Han se întindeau de-a lungul a trei sferturi din 
întreaga suprafaţă a continentului Eurasia, între Atlantic şi Marea 
Chinei de Est, fiind reunite prin intermediul comerțului cu o marfă 
prețioasă — mătasea. 


China folosise mătasea pentru a plăti agresivul trib Xiongnu de dincolo 
de graniţele sale nordice sau pentru a cumpăra cai de la acesta!!, si deja 
o comercializa în Persia, dar acum găsise o nouă piaţă dornică, chiar 
mai departe, unde elitele Romei apreciau această frumoasă țesătură din 
Orient.? La început, mătasea chinezească a ajuns în Mediterana de Est 
cu ajutorul caravanelor pe uscat”, dar era comercializată și de-a lungul 
rutei maritime pe care am explorat-o în capitolul 4: cu corabia peste 
Oceanul Indian, până în Marea Roșie; cu cămila, prin deșert, până la 
Nil; apoi cu barca până în Alexandria.14******** 


Câmpia Chinei 


Câmpia Yangtze 
de Jos 


Limitele Imperiului Roman (sus) şi ale Imperiului Han (jos) din secolul 
II d.Hr. erau definite de caracteristici naturale. 


Comerţul de-a lungul axei romano-chineze a ajuns la apogeu la 
începutul secolului II d.Hr., înainte de prăbuşirea dinastiei Han în anul 
220 d.Hr. şi de declinul lent al Imperiului Roman, dar comerțul dintre 
Orient şi Occident a continuat de-a lungul secolelor. În prezent, 
cunoaştem acest comerț pe distante lungi dintre extremităţile Eurasiei 


sub denumirea de Drumul Mătăsii, însă termenul este impropriu. Nu a 
existat niciodată un singur drum, ci mai degrabă o rețea extinsă de rute 
care legau orașe de oază și centre comerciale — o întreagă reţea de 
transport și comerţ ce se întindea pe teritoriul Asiei Centrale și, chiar 
dacă, în general, ne imaginăm Drumul Mătăsii ca o legătură 
transcontinentală între extremitățile Chinei și Mediterană, comerţul 
între aceste puncte de trecere a fost la fel de esenţial, odată cu 
extinderea rutelor în India de Nord și Arabia. 


Istoria Drumului Mătăsii ilustrează modul extraordinar în care relieful 
lumii noastre ne-a organizat si direcționat mișcările, stilurile de viata si 
comerțul. Din câmpiile nordice ale Chinei, Drumul Mătăsii traversa 
Coridorul Gansu, un pasaj cu o lungime de 1 000 de kilometri, care se 
întinde între semetul podiș Tibet si deşertul Gobi. După ce trecea de 
orasul-oaza Dunhuang și de Poarta de Jad a Marelui Zid, ruta atingea 
marginea bazinului Tarim și anevoiosul deșert Taklamakan, care se 
întinde în această depresiune. O bifurcatie a Drumului Mătăsii se 
îndrepta acum spre nord, de-a lungul poalelor lanţului muntos Tian 
Shan, în timp ce alte pasaje imbratisau marginea sudică a deșertului 
care se intersectează cu podișul Tibet. Rutele se apropiau din nou la 
Kashgar, apoi se strecurau prin trecătorile montane din Tian Shan, la 
vest, si din Pamir, la sud. O altă ruta străbătea oraşul Ürümqi si partea 
de nord a lanţului Tian Shan, folosind valea Porții Dzungarian pentru a- 
i traversa. 


După ce trecea prin deșertul Taklamakan și Tian Shan, Drumul Mătăsii 
înainta de-a lungul văilor, apoi prin deșerturile Asiei Centrale — prin 
Uzbekistanul, Turkmenistanul si Afghanistanul zilelor moderne, 
conectând oaze şi puncte comerciale precum Samarkand, Buhara, Merv 
şi Herat. O ramură sudică a reţelei de caravane mergea spre sud, înspre 
Kabul, si, de acolo, se strecura prin trecătoarea Khyber, peste Munţii 
Hindukus din vestul Himalayei, până jos în valea Indului.!? Continuând 
spre vest, Drumul Mătăsii înainta la sud de Marea Caspică, prin Persia, 
conectând mari puncte comerciale cum ar fi Bagdadul si Isfahanul, 
continuând apoi spre Damasc si porturile din Mediterana de Est, sau 
vira spre nord, la Marea Neagră, de unde mărfurile erau transportate în 
Europa cu ajutorul navelor. 


Nodurile exacte ale acestei reţele transasiatice au variat de-a lungul 
istoriei, imperii consecutive dirijându-și comerțul prin orașele lor 
preferate, dar acest plan larg ne oferă o idee corectă despre rețeaua 
extinsă numită Drumul Mătăsii. O mare parte din vasta reţea de 
comunicare est-vest de pe întregul teritoriu al Asiei trecea printr-o zonă 
climatică specială — deşertul. 


Mediul deosebit al Drumului Mătăsii era dictat de mișcările atmosferice 
invizibile de deasupra capetelor comercianților călători. În jurul 
ecuatorului, unde evaporarea indusă de soare și aerul care se ridica 
provocau precipitaţii abundente, găsim pădurile tropicale dense ale 
planetei, care se întind de-a lungul Amazonului, în insulele din Indiile de 
Est şi din Africa Centrală şi de Vest. (Așa cum am văzut în capitolul 1, 
pădurea tropicală iniţială a Africii de Est a fost înlocuită cu savana 
aridă din cauza ridicării tectonice a sistemului Marelui Rift African.) 
Când aerul a urcat până la mare altitudine, apoi a coborât din nou la 
suprafaţă, la aproximativ 30° nord şi sud de ecuator, a devenit foarte 
uscat, creând cele mai aride regiuni de pe suprafaţa planetei. 
În emisfera sudică, această zonă aridă cuprinde Marele Deşert de Nisip 
al Australiei, deşertul Kalahari din Africa de Sud și Deșertul 
Patagonian din America de Sud. În zona simetrică de-a lungul emisferei 
nordice se află deserturile Mojave si Sonora din America, Sahara, 
Peninsula Arabiei si desertul Thar, din nord-vestul Indiei. 


Principalele rute terestre si centre comerciale ale Drumului Mătăsii din 
Eurasia 


Cu toate acestea, modelul este un pic mai complicat în Asia de Sud-Est. 
Aici, zona deșertică este perturbată de sistemul musonic şi de 
precipitaţiile sezoniere ridicate. În capitolul 8 vom vedea cum 
acţionează podișul Tibet și Himalaya pentru a susține musonii din India 
şi efectele acestor munţi înalți si ramificatiile lor, precum lanţurile 


muntoase Pamir, Kunlun si Tian Shan, asupra aerului încărcat de 
umiditate din Oceanul Indian și Pacific, împiedicându-l să pătrundă în 
Asia Centrală. Multe dintre deserturile pe care Drumul Mătăsii trebuia 
să le străbată, precum Gobi si Taklamakan, sunt create prin acest efect 
de umbră pluviometrică și, drept urmare, zona deșertică din Asia se 
întinde mult mai departe de ecuator decât pe celelalte continente. Deşi 
unele dintre aceste deșerturi sunt intesate de dune de nisip mișcătoare — 
Taklamakan fiind al doilea ca dimensiune dintre deșerturile cu nisipuri 
mișcătoare din lume, după Rub’ al-Khali care acoperă cea mai mare 
parte a Peninsulei Arabiei —, multe dintre ele au o suprafaţă dură, 
presărată cu pietriș, ușor de traversat dacă ai suficiente rezerve de apă. 


Aşadar, ridicarea tectonică din ultimii 40-50 de milioane de ani nu a 
format doar marele arc al Munţilor Himalaya, ci si deserturile din 
spatele lor, și atât aceste deșerturi, cât și lanţurile muntoase sunt cele 
care au definit peisajul pe care îl străbătea Drumul Mătăsii. Pentru a 
traversa această zonă climatică aridă si pentru a facilita comerțul dintre 
est și vest, era potrivit un singur animal: cămila. 


Aşa cum am văzut în capitolul 3, cămila a evoluat în America de Nord și 
a migrat de-a lungul podului de uscat Bering, în timpul erei glaciare, în 
urmă cu câteva milioane de ani. Desi a dispărut din locul de origine, 
două varietăți s-au dezvoltat în Lumea Veche: camila bactriană cu două 
cocoaşe din Asia (domesticită în jurul anului 3000 î.Hr.)'9 si dromaderul 
cu o singură cocoașă, din deșerturile mai fierbinţi ale Africii (domesticit 
în jurul mileniului II î.Hr.):0. Capacitatea cămilei de a transporta 
greutăți mult mai mari o perioadă mai lungă de timp, fără să aibă 
nevoie de odihnă, precum și nevoia sa de mult mai puţină apă au făcut-o 
mult superioară calului sau măgarului pentru transportul în aceste 
regiuni aride. 


Contrar credinţei populare, cămilele nu depozitează apă în cocoase, ci 
grăsime corporală. În loc să îşi distribuie grăsimea pe întregul corp, 
într-un strat izolator, ca multe alte mamifere, cămilele își folosesc 
cocoasele drept rezervoare de grăsime, care le oferă energie, 
permițându-le, în același timp, să nu se supraincalzeasca. Camila este 
adaptată în mod unic pentru supraviețuirea în deșert. După 
aproximativ o săptămână de călătorie printr-o zonă aridă, cămila își 


poate pierde aproape o treime din apa din organism, fără să se 
imbolnaveasca?! — animalul putând rezista unei deshidratări atât de 
extreme fără ca sângele lui să devină periculos de îngroșat. Rinichii și 
intestinele cămilei sunt capabile să producă urină de concentraţie 
ridicată si excremente atât de uscate încât pot fi folosite pentru a 
întreţine un foc. De asemenea, poate să recupereze umiditatea pe care 
altfel ar fi pierdut-o prin respiratie?, apa recondensându-se în cavitatea 
nazală, precum scurgerile dintr-o unitate de aer condiţionat, iar 
picioarele prevăzute cu copite îi permit cămilei să traverseze terenuri 
diverse, precum nisipurile deșertului, mlaștinile sau relieful stancos.”3 


Cămilele erau esenţiale pentru comerțul cu tămâie, care a început în 
urmă cu aproximativ 4 000 de ani. Deși Arabia se întinde în zona 
deșertică a Pământului, în sud-vestul munţilor peninsulei, munții 
captează suficiente precipitaţii de la musonii de vară pentru a crea o 
rară zonă de vegetaţie. Aici, tamaia și smirna pot fi extrase din arbustii 
mici care cresc în aceşti munţi. Întrucât se recoltează cel mai bine 
primăvara și toamna, ciclul lor de creștere nu se sincronizează cu 
vânturile musonice sezoniere care facilitează transportul pe Marea 
Roșie spre Egipt sau de-a lungul Indiei, astfel încât călătoria pe uscat, cu 
ajutorul cămilelor, era mult mai potrivită. Caravanele care transportau 
tămâie traversau coasta Mării Roșii, prin Deşertul Arabiei, apoi prin 
Sinai, către Egipt si Mediterană, si isi croiau drum spre est, in 
Mesopotamia.24 


De pe la 300 d.Hr. în Africa de Nord, caravanele de cămile traversau 
Sahara, transportând aurul sudanez la Mediterană. La întoarcere, 
comercianții transportau sare comună, extrasă de sub nisipuri (care 
fusese depozitată prin dispariţia lacurilor, pe măsură ce Sahara a secat) 
spre sud, către oraşul comercial Timbuktu, unde era încărcată în canoe 
şi dusă de râu în inima Africii. Până la începutul secolului XIII, apăruse 
deja Imperiul Mali, hrănit cu ajutorul solului fertil situat de-a lungul 
fluviului Niger si al afluenților sai, si prin exploatarea câmpurilor 
bogate în aur, Timbuktu devenind un oras regal.26 Schimbul de sare pe 
aur a persistat timp de secole, iar descoperirea misterioasei surse a 
acestui metal preţios a fost una dintre motivațiile majore ale 
navigatorilor portughezi de a explora coasta Africii de Vest, la începutul 
anilor 1400 (subiect la care vom reveni în capitolul 8). 


De asemenea, cămilele erau extrem de importante pentru Drumul 
Mătăsii care traversa zona de latitudine aridă a Asiei, fiind perfecte 
pentru traversarea diverselor peisaje: stabile pe copitele lor captusite 
peste solul stâncos și capabile să tolereze extremele climatice dintre 
deșerturi si trecătorile munilor mal. 37 Având în vedere că o singură 
cămilă putea să transporte o încărcătură de peste 200 de kilograme, iar 
caravanele însumau, cu ușurință, câteva mii de animale, încărcătura 
totală ar fi putut rivaliza cu cea a unei nave comerciale mari.?? 


Deşi, în general, această călătorie anevoioasă înseamna că, de-a lungul 
reţelei eurasiatice, erau transportate mărfuri de valoare mare, mătasea 
nu era singura.******** Mirodenii precum piperul, scortisoara, 
ghimbirul si nucșoara erau transportate în Vest. India comercializa 
bumbac si perle, Persia exporta covoare și piele, Europa — argint si 
pânză de in. Roma comercializa sticla sa de calitate înaltă, topazul și 
coralul din Marea Rosie. De asemenea, prin Asia Centrală30 erau 
transportate tămâia din sudul Peninsulei Arabiei, precum și pietre 
preţioase şi coloranţi precum indigoul. 


Importanţa uriașă a Drumului Mătăsii de-a lungul istoriei nu s-a limitat 
doar la comerțul de mărfuri. Împreună cu rutele comerciale maritime 
de-a lungul coastei sudice a Eurasiei, acest transport extins pe uscat a 
oferit magistrale pentru răspândirea ideilor, filosofiilor si religiilor. 
Descoperirile în domeniul matematicii, al medicinei, astronomiei și 
cartografiei, precum și inovațiile si noile tehnologii, printre care jugul, 
fabricarea hârtiei, tiparul și praful de pușcă, toate s-au răspândit între 
populaţiile din Eurasia de-a lungul acestor rute comerciale.*! Rețelele 
terestre și maritime integrate erau internetul acelor vremuri, 
permițându-le nu numai comerţul pe distante lungi, ci si schimbul de 
cunostinte.******** 


Cu toate acestea, din secolul XVI, Drumul Matasii a inceput sa isi 
piarda importanta, deoarece comertul pe uscat a fost depasit de reteaua 
oceanica globala tesuta de marinarii europeni din Epoca Explorarii. 
Vechile centre comerciale de pe Drumul Matasii, odinioara unele dintre 
cele mai vii locuri de pe Pamant, si-au pierdut stralucirea si freamatul, 
si chiar daca se mai opresc cateva caravane in orase precum Samarkand 
si Herat, orase populate pana in prezent, multe alte baze comerciale 


trăiesc doar în memoria noastră culturală. Porturile costiere au început 
să domine comerțul global. 


Cu toate acestea, timp de secole, Drumul Mătăsii a fost extraordinar de 
influent în transportul mărfurilor, al oamenilor și al ideilor, pe măsură 
ce caravanele străbăteau trecătorile montane si deserturile, iar mediul 
Eurasiei Centrale a fost cel care a creat o distincţie fundamentală în 
organizarea societăților pe întregul continent, lăsând o amprentă de 
neşters asupra istoriei sale. 


MĂRI DE IARBĂ 


Am văzut că zonele desertice care se întind pe tot globul sunt create de 
aerul uscat, descendent al modelului de circulaţie din atmosfera 
Pământului (precum și de efectul de umbră pluvială din spatele 
lanțurilor muntoase precum Himalaya). De asemenea, gradientul de 
temperatură de la polii planetei spre ecuator defineşte o serie de zone 
climatice stratificate, precum și ecosistemele distincte care se găsesc în 
cadrul acestora.? Aceste fâșii orizontale de pe planeta noastră există in 
ambele emisfere, dar sunt mai pronunţate în cea nordică, unde 
continentele sunt mult mai întinse. 


Aici, zona cea mai nordică, cea mai apropiată de poli și care se întinde 
de-a lungul Siberiei de Nord, a Canadei și Alaskăi, este tundra. 
Temperaturile foarte scăzute si o perioadă de vegetaţie foarte scurtă 
produc un peisaj sumbru în care supraviețuiesc doar arbuști pitici 
izolați, iarbă neagră si licheni care se agaţă de stânci. Teritoriul este 
populat doar de păstori de reni si de vânători de karibu. 


La sud de tundră se întinde taigaua, o fâşie de păduri dense de conifere. 
Această zonă ecologică subarctică acoperă cea mai mare parte din 
Canada, Scandinavia, Finlanda şi Rusia, și se transformă treptat în 
pădurile de foioase din nordul Europei şi din Statele Unite, în 
extremitatea sudică. Deși nepotrivită pentru agricultură sau pentru 
creșterea animalelor, taigaua a fost o sursă importantă de blănuri, 
printre care cele de nurcă, samur, hermină și vulpe. La începutul istoriei 


moderne, cererea de blănuri îi trimitea pe vânătorii de blănuri în 
această centură de taiga și a transformat Moscova într-un punct 
comercial major. În căutarea blănurilor, Rusia s-a extins în partea de 
vest, pe parcursul secolelor XV și XVI, pe teritoriul Siberiei, până la 
coasta Pacificului si graniţele nordice ale Imperiului Qing.^ De 
asemenea, în secolul XVII, vânători de blănuri fancezi si din alte tari 
europene au înaintat în pădurile canadiene.3>******** 


La sud de tundră, clima planetei noastre este temperată, apoi devine 
tropicală în apropierea ecuatorului. Acest model de zone ecologice, 
dispuse ca nişte fâşii între poli si ecuator, a definit stilurile de viata si 
posibilitățile economice ale oamenilor care le-au populat de-a lungul 
istoriei. O anumită regiune naturală a avut o influenţă de durată asupra 
civilizațiilor din jurul graniţelor interiorului eurasiatic. 


Prinsă între zona climatică nordică si rece a taigalei și șanțurile de 
deșerturi din sud, se întinde o vastă suprafaţă de câmpii ierboase. În 
Eurasia, această zonă naturală este cunoscută sub numele de stepă și 
este aşezată în aceeași zonă de latitudine ca preriile din America de 
Nord, pampasul argentinian și veldul din Africa de Sud, în fâșia 
corespunzătoare din emisfera sudică. 


Trecând prin centrul masei continentale eurasiatice, stepele nu sunt 
afectate de vânturi oceanice umede, astfel încât primesc o cantitate mică 
de precipitaţii. Acest lucru le face prea aride, astfel încât majoritatea 
copacilor nu pot supravieţui, iar vegetaţia predominantă o constituie 
plantele ierboase rezistente la secetă. În schimb, iarba susține un număr 
mare de mamifere ungulate (multe, asa cum am văzut în capitolul 3, au 
evoluat initial în acest ecosistem). Stepele se întind peste 6 000 de 
kilometri, într-o vastă centură continuă, din Manciuria până în Europa 
de Est. Ele reprezintă o întindere uriașă de iarbă, mai mare decât 
întreaga parte continentală a Statelor Unite, însă presărată din loc în loc 
cu culoare înguste de lanţuri montane, putând fi divizate drept urmare 
în trei zone principale. 


Stepa vestică sau ponto-caspică se întinde din Munţii Carpaţi, la gura 
fluviului Dunărea, mărginită de Marea Neagră si de Munţii Caucaz la 
sud, până acolo unde Munţii Ural se extind pe o porţiune de câţiva 


kilometri, în largul Mării Caspice si Aral. (Marea Câmpie Ungară 
formează o insulă de câmpii ierboase în vest, despărțită de centura 
principală prin Munţii Carpaţi.) Stepa Centrală sau kazahă ajunge din 
Munţii Ural până la munţii Tian Shan si Altai, având la jumătatea 
drumului Poarta Dzungară, prin care trecea traseul nordic al 
Drumurilor Mătăsii. Stepa estică se întinde din Dzungaria, prin 
Mongolia, şi de-a lungul marginii nordice a deşertului Gobi, până în 
Manciuria, până când ajunge în pădurile care mărginesc coasta 
Pacificului.******** 


Stepele nu reprezintă un mediu propice locuirii de oameni. 
Temperaturile variază foarte mult între anotimpuri. În căldura uscată a 
verii, temperaturile se pot ridica până la 40°C, iar precipitaţiile cad sub 
forma unor furtuni abundente. Iarna, sub cerurile lipsite de nori, 
stepele devin extrem de reci, cu temperaturi de până la -20*C sau mai 
mici, solul este acoperit de straturi adânci de zăpadă, iar crivățul suflă 
prin peisajul fără viaţă. Dar cel mai important, cu doar puţină vegetaţie 
exceptând iarba dură pe care stomacul nostru nu o poate digera, stepele 
nu au prea multe de oferit vânătorilor-culegători și prezintă un obstacol 
formidabil pentru cei care călătoresc pe jos. Pentru a supravieţui în 
aceste stepe, ai nevoie de mobilitate și de o modalitate de a produce 
hrană. 


În timp ce cámila era perfect potrivită pentru zona deserticá a 
Pământului, stepele ierboase care se întind de-a lungul Eurasiei 
Centrale oferă un habitat perfect pentru cai. Numărul cailor din 
întreaga lume a scăzut foarte mult în perioada cuprinsă între 10 000 şi 
14 000 de ani în urmă, odată cu încheierea ultimei ere glaciare. Calul 
dispăruse în America de Nord și, pe măsură ce lumea s-a încălzit, specia 
a dispărut si din Orientul Mijlociu. Odată cu retragerea ghețarilor, zone 
întinse de pajiști aride de pe teritoriul nordic al Eurasiei au fost 
înlocuite cu păduri dense, iar în Europa calul a supravieţuit doar în 
câteva zone izolate de pășuni naturale, dar în stepele din Asia Centrală 
caii și rudele lor cabaline au devenit cele mai comune animale care pasc, 
fiind vanati aici de triburile din Neolitic. Dovezile arheologice arată ca 
peste 40% din carnea din dieta acestora provenea de la cabaline. 


De fapt, caii au fost domesticiti initial nu pentru transport, ci pentru 
hrană. Bovinele nu pasc iarba dacă nu o văd prin zăpadă, iar botul 
delicat al oilor le permite să se hrănească doar prin zăpadă moale. De 
aceea, ambele sunt expuse pericolului de a muri de foame într-o pășune, 
pe timp de iarnă, cu nutreţ chiar sub picioarele lor. Dar calul este bine 
adaptat câmpiilor ierboase reci și poate sparge zăpada îngheţată și 
compactă cu copitele sale, dezvelind iarba de dedesubt, și, de asemenea, 
este capabil instinctiv să spargă apa îngheţată pentru a se adăpa. Este 
posibil ca debutul domesticirii cailor de către oameni să fi fost declanșat 
de schimbarea climatică ce a adus ierni mai reci in Eurasia.*7 Se poate 
ca acest lucru să fi avut loc încă din anul 4800 î.Hr., în stepele de la 
nordul Mării Negre și Mării Caspice 28 


Oamenii au învăţat să stăpânească și să călărească animalele, iar acest 
lucru s-a dovedit absolut transformator. Așa cum am văzut în capitolul 
3, domesticirea unor specii de mamifere, precum oile și vitele, a oferit 
oamenilor capacitatea de a transforma iarba în carne și lapte hrănitor. 
Cu toate acestea, pășunile disponibile animalelor fermierilor 
sedentarizati erau limitate şi puteau fi epuizate rapid de animalele care 
pasteau. Păstorii călare, cu vaste pajiști la dispoziție, puteau cutreiera 
mult mai departe si puteau stăpâni turme mult mai mari. În plus, 
introducerea carelor cu roti puternice, trase de boi, în jurul anului 3300 
î.Hr., în Mesopotamia, a oferit popoarelor stepei oportunitatea de a lua 
cu ele tot ce aveau nevoie — alimente si apă, corturi pentru a se 
adăposti — si de a cutreiera libere cu turmele lor pe vastele pajiști, 
perioade îndelungate.40 Această combinaţie dintre animale ungulate 
erbivore, deplasarea rapidă cu ajutorul cailor și carele trase de boi, care 
serveau drept case mobile, au făcut stepele să devină locuite de 
Oameni.******** 

Zona naturală de stepe care traversează mijlocul Eurasiei 


Agricultura irigată pentru cultivarea grânelor este posibilă doar în zone 
mai fertile de-a lungul a câtorva râuri care traversează stepele. Așadar, 
în general, oamenii au supravieţuit aici ca nomazi pastorali: prin 
creșterea animalelor și deplasându-se constant cu turmele lor pe diferite 
terenuri pentru păscut, în funcţie de anotimpuri. Iar peisajul stepelor 
prezintă puţine piedici pentru deplasările pe uscat. Această regiune din 


inima Asiei este un teren străvechi din punct de vedere tectonic, 
neafectat de coliziuni tectonice recente și cu o suprafaţă netedă datorită 
eroziunii. 


În timp ce limita sudică a Eurasiei este caracterizată de mari lanţuri 
muntoase, zona stepelor care se întinde în mijlocul continentului este, în 
mare parte, lipsită de astfel de obstacole. Fac excepţie Munţii Ural, unul 
dintre rarele lanţuri montane din Asia, care se întind de la nord la 
sud“, separând stepa vestică de cea kazahă și limitând deplasarea 
printr-o trecere îngustă, între extremitatea lor inferioară și Marea 
Caspică.******** În afară de Munţii Ural, mai există puţine bariere 
naturale, cum ar fi mlaștini sau păduri. Cáláretii si carele pot bate 
drumurile cu ușurință prin stepe, transformându-le într-o vastă 
autostradă naturală care se întinde de-a lungul continentului si care a 
ajuns să modeleze istoria Eurasiei în ansamblu. 


Aceşti nomazi au intrat într-o relaţie agitată cu societăţile agrare 
stabilite în jurul graniţelor continentului, variind de la coexistenta 
pașnică, dar tensionată, la conflicte armate. Ei făceau comerţ cu turmele 
lor şi cu produse ale animalelor — vite, lână de la oi si in special caii pe 
care îi creșteau în număr mare pe pajiști. De asemenea, se înrolau ca 
mercenari în armatele civilizaţiilor eurasiatice, adesea oferindu-se să 
ajute la păzirea frontierelor împotriva invaziilor altor triburi nomade. 
Cereau și bani pentru protecţie de la caravanele comerciale care le 
traversau pământurile, altfel le prindeau în ambuscade, dar cea mai 
mare influență şi-au exercitat-o asupra cursului istoriei eurasiatice 
atunci când au apărut din adâncurile stepelor, în număr mare, pentru a 
invada teritoriile civilizaţiilor stabilite pe marginea continentului. 


Nomazii călăreţi erau un dușman cumplit al acestor societăţi agricole și 
maritime.^9 Uneori cereau tribut si puteau fi plătiți, alteori atacau 
ferme şi sate ca să le jefuiască și, după ce luau ca pradă tot ce putea 
căra, pur si simplu se pierdeau în marea întindere a pajistilor. Fara un 
număr suficient de călăreţi, armatele societăţilor agrare nu îi puteau 
urmări în marea de iarbă, deoarece câmpiile aride nu le ofereau 
alimente pentru a susţine campaniile infanteristilor. In mod repetat de-a 
lungul istoriei, grupate vag în alianţe mari, triburile nomade au ieșit din 


stepe, invadând și cucerind civilizațiile sedentare, uneori construind 
imperii uriaşe care se întindeau pe tot teritoriul Asiei.*’ 


Cu toate acestea, influenţa populațiilor stepei asupra civilizaţiilor de pe 
marginea eurasiatică nu a constat doar în atacul militar direct. Ca 
păstori nomazi, erau în continuă mișcare, dar când echilibrul delicat al 
mediului lor era afectat — o creştere bruscă a populaţiei sau o degradare 
a terenurilor de pásunat ca urmare a unei schimbări climatice — triburi 
întregi erau silite să migreze din terenurile lor pentru a căuta pășuni 
mai bune. Drept urmare, valuri de distrugere au căzut asupra stepelor 
când o succesiune de triburi strămutate s-au mutat pe câmpiile întinse, 
gonindu-și semenii de pe teritoriul lor, asemenea bilelor de billiard care 
ricoseaza când se lovesc una de cealaltă. În cele din urmă, câteva din 
populaţiile stepei au fost forțate să treacă în ţinuturile societăților 
așezate, de exemplu în Manciuria şi China de Nord, în partea de est, sau 
în Ucraina si Ungaria, în partea de vest.’ 


Astfel, istoria și soarta civilizaţiilor din jurul graniţelor marelui 
continent eurasiatic — China, India, Orientul Mijlociu si Europa — au 
fost povestea unei lupte repetate împotriva triburilor nomade apărute în 
inima stepelor. Scitii au fost printre primii care au stăpânit războiul 
călare. Își aveau originile în Munţii Altai şi au ajuns să domine o mare 
parte din regiunea de stepă, între secolele VI-I î.Hr., călărind spre vest 
pentru a se confrunta cu Imperiul Asirian și Imperiul Ahemenid din 
Mesopotamia și Persia şi, de asemenea, luptându-se cu Alexandru cel 
Mare. China s-a confruntat cu populaţiile stepei în mod repetat, inclusiv 
cu nomazii xiongnu, khitani, uiguri, kirghizi si mongoli.’ Între secolele 
V-XVI d.Hr., o serie de grupuri nomade au năvălit în Europa, din 
stepe: hunii, avarii, bulgarii, maghiarii, calmucii, cumanii, pecenegii si 
mongolii.50 


Vreme de mii de ani, stepele au fost ca un cazan mare şi învolburat plin 
de nomazi pastorali, care dădea pe din afară, revărsându-se pe 
taramurile civilizaţiilor agrare stabilite in jurul graniţei continentale. 
Acest conflict a fost o dinamică de durată a istoriei Eurasiei şi este 
născută, în mod fundamental, din diferenţa ecologică dintre pajistile 
aride si terenurile agricole fertile — lumea stepei şi cea a semănatului —, 
precum si dintre stilurile de viata pe care le susțin. Relieful 


continentului a fost cel care a influenţat și a direcționat aceste migrații si 
invazii de-a lungul acelorași cursuri, iar si iar. 


POPOARE STRĂMUTATE 


Aşa cum Drumul Mătăsii trecea prin culoare înguste, văi și trecători 
montane, natura a oferit căi de acces convenabile calaretilor înarmați 
pentru a trece în terenurile civilizaţiei. Chiar dacă înlesneau comerțul 
de-a lungul rutelor terestre, aceste canale făceau vulnerabile la atacuri 
şi cuceriri societățile stabilite în jurul marginii eurasiatice. 


India a fost protejată în mare măsură de marea barieră a Munţilor 
Himalaya, dar trecătoarea Khyber, prin Hindukus, oferea un punct de 
intrare pentru invadatori. Așa cum am văzut mai devreme, China a 
beneficiat, în general, de bariere naturale, dar câmpiile sale centrale 
erau deschise invaziilor nomade din stepe, în partea de nord și de vest, 
prin Poarta Dzungară, care conducea invadatorii, de-a lungul 
Coridorului Gansu, până în inima Chinei.5! 


Marele Zid a fost construit pentru a apăra China de afluxul de nomazi 
din stepe. După unificare, primul împărat al dinastiei Qin a fortificat 
această frontieră nordică începând din 221 Hr, iar zidurile au fost 
extinse de Han între anii 200 î.Hr. si 200 d.Hr., pentru a păzi Drumul 
Mătăsii care se întindea de-a lungul Coridorului Gansu, până la bazinul 
Tarim. Cu toate acestea, mare parte dintre cele mai impresionante 
rămăşiţe ale zidului datează din timpul dinastiei Ming, de la mijlocul 
secolului XIV. La prima vedere, Marele Zid are rolul unei linii de 
demarcaţie între două stiluri de viata și culturi complet diferite — 
nomazii si popoarele sedentare, barbarii și popoarele civilizate. Într-un 
sens mai profund, aceste fortificaţii erau construite de-a lungul graniţei 
naturale fundamentale dintre terenurile umede, fertile, care susțineau 
agricultura, şi stepele aride, sălbatice, din inima continentului, unde 
puteau supravieţui doar păstorii. Totuși, China a fost invadată repetat 
de populaţiile stepei, care intrau adesea prin trecătoarea din Munţii 
Dzungara și de-a lungul Coridorului Gansu. La fel cum trecătoarea 
Khyber oferea calaretilor nomazi un punct de intrare în India, China 


era si ea atacată pe ruta Drumului Mătăsii. De asemenea, invazia a fost 
favorizată și de pasajele comerciale. 


Pe marginea vestică a Eurasiei, Europa este vulnerabilă în fata 
atacurilor și invaziilor de-a lungul câtorva rute majore joase și al 
trecătorilor din munți, care oferă acces nomazilor din stepe. Din stepele 
vestice, o rută merge la sud de Caucaz și Marea Neagră, de-a lungul 
Anatoliei, o alta se îndreaptă spre nordul Mării Negre către Munţii 
Carpaţi şi apoi fie spre nord între acești munţi și mlaștina Pripet, fie 
spre sud, urmând valea Dunării, ambele asigurând acces invadatorilor 
în inima câmpiilor europene nordice.? Hunii, care s-au luptat cu 
Imperiul Roman începând cu secolul IV d.Hr., bulgarii care au migrat 
în Balcani în secolul VII, maghiarii care intrau în câmpiile Ungare în 
secolul IX și mongolii din secolul XIII, toti au invadat initial Europa 
pornind din stepe, de-a lungul acestor culoare.>* 


Aşa cum conflictele dintre triburile nomade și societăţile sedentare 
reflectau stilul de viata susținut de habitatele lor, lumea naturală si 
distribuirea diferitelor ecosisteme au dictat, de asemenea, cursul acţiunii 
nomazilor din stepe după invadarea terenurilor agricole. 


Amenințarea cumplită reprezentată de călăreți a fost atribuită, in mare 
măsură, mobilităţii lor. Spre deosebire de armatele civilizaţiilor 
sedentare, care se deplasau încet, nomazii puteau acţiona rapid, pe mari 
distante. Cu toate acestea, calaretii stepelor erau limitați de o 
constrângere ecologică fundamentală. Potenţialul lor militar depindea 
de introducerea pe teren a unui număr mare de războinici călare care se 
deplasează rapid, însă caii acestora trebuiau hraniti. Acest lucru era 
simplu în habitatul lor natural de câmpii ierboase ale stepei, dar imediat 
ce invadatorii pătrundeau prea departe în ţările agricole de pe marginea 
Eurasiei, le era tot mai greu să găsească nutreţ pentru cai. Terenurile 
agricole irigate produc suficiente cereale pentru a hrăni oamenii dintr-o 
zonă mică, dar nu sunt eficiente ca pășuni pentru hrănirea unui număr 
mare de cai. 


Această limitare impusă de natură ne arată că stilul de viaţă arabil și cel 
pastoral sunt intrinsec incompatibile, astfel încât, după ce se bucurau de 
rasfatul victoriei, invadatorii din stepe erau fie nevoiţi să se retragă in 


pășunile lor naturale extinse, fie să isi schimbe fundamental modul de 
viata, insusindu-l pe cel al societăţii așezate.55 Aşadar, nu ar trebui să ne 
surprindă că hunii, care au invadat însăși inima Europei la mijlocul 
secolului V d.Hr., au ales ca spaţiu de desfăşurare Câmpiile Ungare — un 
hotar natural dintre stepă și câmpiile agricole și cel mai vestic punct al 
câmpiilor ierboase ale stepei.56 


Alţii şi-au abandonat obiceiurile nomade. Turcii otomani au fost initial 
alungați din stepe, în Anatolia, în secolul XIII, de invazia mongolă a lui 
Genghis Han. Ei s-au stabilit aici, adoptând un stil european de război, 
bazându-se pe fortificaţii şi armate de sclavi formate din copii creştini 
capturați, obligati să se convertească la islamism — faimosii ieniceri.57 
Până la finalul secolului XIII, otomanii deveniseră o ameninţare majoră 
pentru statele creştinătăţii, iar în anul 1453 au capturat 
Constantinopolul și au pus capăt Imperiului Bizantin.58 


Calaretii nomazi care veneau din stepe au provocat două dintre cele mai 
definitorii momente din istoria lumii: căderea Imperiului Roman de 
Apus si cucerirea Asiei de către mongoli. 


DECLINUL SI CĂDEREA IMPERIULUI ROMAN 


Am văzut mai devreme cum, până în secolul I d.Hr., Imperiul Roman s- 
a extins în jurul țărmului Mării Mediterane, oprindu-se la graniţele 
naturale definite de deserturile Africii de Nord, de lanţurile muntoase și 
de fluviile mari din Europa. Cu toate acestea, până în anul 300 d.Hr. 
întreaga lungime a frontierei nord-estice a imperiului, de-a lungul 
fluviilor Rin si Dunărea, se afla sub presiunea populaţiei în creștere a 
triburilor germanice care ocupau zonele sălbatice de pe cealaltă parte. 
Situaţia s-a înrăutățit câteva decenii mai târziu, cu o serie de atacuri 
violente și migrații forţate declanșate de un neam de călăreți originari 
din stepe, care a împins aceste triburi dincolo de granițele Romei. 
Se consideră că acești călăreţi fac parte din aceeași alianță de triburi 
nomade care a atacat China, la limita estică a centurii de stepă, 
începând cu secolul III î.Hr.59: nomazii Xiongnu. Când au apărut in 
vest, erau cunoscuţi ca huni.©° 


Acum hunii se deplasau spre vest, de-a lungul regiunii de stepă, după 
toate probabilitățile în căutarea unor pășuni mai bune, într-o perioadă 
de schimbări climatice regionale — avem dovada unei răciri în emisfera 
nordică în acea perioadă, care a provocat secetă în stepe$!, si ar fi 
diminuat probabil resursele de iarbă pentru hrănirea turmelor și a 
cailor. Până în anul 370 d.Hr.9, hunii ajunseseră la râul Don, 
strămutând, pe parcurs, alte grupuri nomade care, la rândul lor, 
alungau sătenii stabiliți din ţinuturile lor din Europa de Est. 


Un număr uriaș al acestor refugiați a ajuns la graniţa Imperiului 
Roman de Apus, de-a lungul fluviilor Rin și Dunăre, și în scurt timp, 
trib după trib, au început să se răspândească pe teritoriul roman: 
burgunzii, longobarzii, francii, vizigoții, ostrogoții, vandalii si alanii.© 


Până la finele secolului IV, după ce alungaseră o serie de triburi, ca un 
val de popoare care fugeau din calea lor, hunii au ajuns la hotarul 
Imperiului Roman. Au pornit să cucerească triburile care trăiau la nord 
de Dunăre, apoi s-au îndreptat spre Imperiul Roman de Răsărit, care 
fusese cruțat de multe dintre migrațiile si invaziile tribale anterioare. 
Începând cu anul 434, hunii conduși de temutul Attila au devastat 
Grecia si Balcanii, în atacuri repetate, și au ajuns chiar la zidurile 
Constantinopolului. Desi au fost opriţi de fortificațiile extraordinare ale 
orașului, au reușit să obțină tributuri uriașe de la imperiu. 


Încurajat de aceste victorii din est, Attila isi îndrepta acum atacurile 
spre Imperiul Roman de Apus. Avansând de-a lungul Dunării și Rinului 
şi prădând un oraş după altul, de-a lungul drumului, a invadat Galia 
romană (Franţa modernă) în anul 451, înainte de a fi învins în luptă de 
o alianță a acelorași triburi şi călăreţi care fuseseră strămutați iniţial de 
apariţia hunilor din stepe. Cu toate acestea, Attila s-a întors în anul 
următor și a distrus câmpiile din nordul Italiei, obligându-l pe împărat 
să accepte termenii pentru a-i împiedica pe huni să atace Roma. Attila a 
murit doi ani mai târziu, iar Imperiul Hun s-a dizolvat la scurt timp 
după aceea, dar motoarele pentru distrugerea Imperiului Roman de 
Apus erau deja puse in miscare.94 


Nu doar romanii au fost loviți de aceste popoare strămutate: si Persia a 
suferit un atac violent al triburilor nomade care au năvălit asupra 


Caucazului si au prădat orașe din Mesopotamia și Asia Mica.© Chiar la 
finalul secolului IV, Imperiul Roman de Răsărit si Persia, care se 
confruntau cu un inamic comun, au lăsat deoparte dusmania lor de 
lungă durată pentru a conlucra la construirea și întărirea cu garnizoană 
a unui zid uriaș fortificat. Întinzându-se pe o distanţă de aproximativ 
200 de kilometri, de la Marea Neagră la Marea Caspică, zidul dădea 
înspre un sant de 4,5 metri adâncime, presărat cu 30 de forturi pe toată 
lungimea sa, dotate cu 30 000 de soldaţi. Acest zid persic este depășit în 
dimensiune ca barieră de apărare doar de Marele Zid Chinezesc și a 
fost construit exact în acelaşi scop: apărarea graniţei dintre civilizația 
sedentară si barbari.96 


Pentru Imperiul roman de Apus era prea târziu. Granita de-a lungul 
Rinului şi Dunării a fost copleşită și val după val de triburi migratoare 
au naruit fortificațiile. Vizigotii au mărșăluit prin Peninsula Italică si, în 
anul 410, au prădat însăși Roma P! Vandalii, un alt trib strămutat de 
huni, au avansat prin Europa Centrală, au traversat Peninsula Iberică 
şi au invadat Africa romană de Nord, punând stăpânire, în anul 439, pe 
orașul Cartagina și pe regiunile înconjurătoare care furnizau grâne 
Imperiului Roman de Apus. De asemenea, printre cuceririle lor s-au 
numărat si Sicilia, Sardinia si Corsica, iar în anul 455 si vandalii au 
prădat Roma. Până în anul 476, controlul centralizat al Imperiului 
Roman de Apus se dizolvase, fostele sale teritorii fiind acum divizate în 
regate conduse de triburi germanice care invadaseră frontierele 
imperiale din est — francii în Franţa şi Germania, vizigoții in Spania și 
ostrogoții în Italia. În Evul Mediu, aceste regate s-au dezvoltat în naţiuni 
ale Europei moderne. 


Imperiul Roman de Apus fusese distrus de marea migraţie a triburilor 
sedentare şi a păstorilor din stepe. Încă o dată, cauze planetare 
fundamentale explică acest punct de cotitură din istorie. În cele din 
urmă, căderea Romei s-a datorat distinctiei ecologice dintre pajiștile 
aride ale stepelor eurasiatice care susțin nomazii pastorali călare și 
ţinuturile mai umede, din apropierea țărmului, care susţin agricultura 
sedentară a imperiului, precum și unei schimbări climatice în stepe, care 
a declanșat aceste valuri de popoare strămutate. 


PAX MONGOLICA 


În secolul XIII, calaretii din stepe au schimbat din nou cursul istoriei în 
Eurasia. Mongolii au apărut din câmpiile ierboase și, în doar 25 de ani, 
au reușit să cucerească mai multe teritorii decât anexase Roma în patru 
secole.9? Imperiul Mongol nu numai cá a unit triburile din vasta stepă 
eurasiatică, ci a inclus și China, Rusia și mare parte din Asia de Sud- 
Vest, transformându-l în cel mai mare imperiu terestru pe care l-a 
cunoscut lumea.9? Căpetenia care a declanșat această campanie 
impresionantă a fost fiul unui șef de trib important din estul Mongoliei, 
născut cu numele de Temüjin (Tamerlan) (care înseamnă, probabil, 
fierar), însă a devenit faimos sub numele adoptat: „conducătorul cel 
groaznic“ — Genghis Han.70 


Genghis Han aparţinea doar unuia dintre triburile nomade care creştea 
oi la hotarul de nord al Chinei, dar, până în anul 1206, unificase 
triburile din împrejurimi si devenise stăpânul stepelor mongole.” 
Având o autoritate confirmată, hoardele sale de invadatori călare 
năvăleau din stepe și atacau civilizațiile din jurul graniţei Eurasiei. În 
anul 1211 au invadat China de Nord” şi apoi Asia Centralá.? Genghis 
Han a murit în anul 1227, dar succesorii săi s-au dovedit la fel de 
victorioși în expansiunea lor militară.74 Cucerirea mongolă a continuat 
pe teritoriul Orientului Mijlociu, apoi oamenii triburilor s-au îndreptat 
spre Caucaz, în sudul Rusiei și, de acolo, în Europa de Est.75 


Aici au înaintat in Polonia si în câmpiile Ungariei, ajungând la periferia 
Vienei”? si răspândind panică în întreaga crestinátate."/ Cu toate 
acestea, Europa a fost crutata de o întorsătură fatidică a istoriei. Marele 
Han din acea vreme, Ogodei, fiul și succesorul lui Genghis, a murit pe 
neașteptate, iar liderii mongoli s-au retras în capitala lor din 
Karakorum, pentru a-şi alege următorul conducător suprem. În cele din 
urmă, hanii nu au mai încercat să își continue cucerirea spre Atlantic — 
Imperiul Mongol luând sfârșit în extremitatea vestică a zonei de stepá."? 
În schimb, s-au întors din nou spre est, cucerind China în întregime și 
stabilindu-se ca dinastia Yuan."? Primul lor împărat, Kubilai Han, a 
domnit din Shangdu — scris Xanadu de Coleridge în celebrul său poem — 
înainte de a-și muta tronul la Beijing.80******** 


Până la finalul secolului XIII, Imperiul Mongol se întindea pe întreaga 
lăţime a Asiei, de la Oceanul Pacific la Marea Neagră. În timpul acestei 
expansiuni extraordinare, mongolii au fost, după cum bine se știe, 
necrutatori în comportamentul lor cu orașele care refuzau să se predea 
imediat. Masacrau toti locuitorii — bărbaţi, femei, copii, precum si 
animalele, lăsând în urmă doar străzi pustii si mormane de capete. 
Această desfășurare de violență premeditată era menită să determine 
următoarele orașe din calea lor să capituleze fără împotrivire — vestea 
înfiorătoare a cruzimii lor răspândindu-se mai repede decât înaintarea 
armatelor. Cu toate acestea, mongolii nu erau doar hoardele temute de 
războinici cumpliti din concepţia populară. Odată ce rezistenţa fusese 
învinsă, oraşele și capitalele capturate erau adesea reconstruite, sub 
supravegherea atentă a mongolilor. De asemenea, hant erau 
remarcabil de toleranti cu diversele popoare pe care le-au condus, 
permițându-le libertate culturală şi religioasá.?^ După campania inițială 
de șoc și groază, mongolii ştiau să cucerească inimile şi minţile. 


Mai mult, după ce furia şi violenţa cuceririi au trecut, unificarea Asiei a 
adus o eră prosperă a comerțului pe toată întinderea continentului. 
Aceasta a ajuns să fie cunoscută ca „Pax Mongolica“ — imitând Pax 
Romana, perioada de stabilitate si prosperitate din jurul Mediteranei 
din vremea Imperiului Roman, un mileniu mai devreme. Începând cu 
anul 1260, timp de aproximativ un secol, hanatele mongole au asigurat 
trecerea fără riscuri a comercianților pe teritoriul Asiei, iar abilitățile 
lor de administrare și priceperea lor în a menţine tributurile scăzute au 
contribuit la încurajarea comertului.®> Spre deosebire de tacticile de 
nimicire și jaf ale invadatorilor nomazi anteriori, care se bazau pe jaf 
sau pe tributurile percepute de la civilizaţii agricole, hanii și-au dat 
seama că puteau profita mult mai mult de pe urma comerțului decât din 
raiduri. Comerţul de-a lungul Drumului Mătăsii a prosperat în această 
perioadă, iar caravanele nu numai că străbăteau vechile rute desertice 
ale Asiei Centrale, ci se îndreptau și spre nord, către capitala mongolă 
Karakorum, și de-a lungul stepelor înverzite.5 Mongolii realizaseră 
legătura dintre est şi vest ca nimeni altcineva. 


Drept urmare, mirodeniile și alte mărfuri de lux s-au răspândit în 
Europa.% Furnalul a ajuns în vest în timpul Pax Mongolica, iar praful 


de pușcă chinezesc in Europa®’, ceea ce a schimbat pentru totdeauna 
natura războaielor. De asemenea, unificarea Asiei si ușurința deplasării 
pe continent au avut și alte consecinţe profunde pentru istorie. Ceva 
mult mai distructiv a intrat în fluxul sangvin al arterelor de comunicare 
din Eurasia: bolile. 


Moartea Neagră a apărut din stepe si s-a răspândit în toată această 
lume conectată, începând cu mijlocul secolului XIV. Până în anul 1345, 
ciuma bubonică ajunsese în China, și de aici a călătorit către Genova și 
Venetia pe vasele comerciale?? si, până în vara următoare, se răspândise 
în nordul Europei. Oamenii slabiti din cauza alimentaţiei deficitare, 
consecinţă a unei serii de recolte proaste — de vreme ce apariţia ciumei a 
coincis cu începutul primului val de răcire al Micii Ere Glaciare?? —, au 
cedat rapid în fata bolii. În doar cinci ani, Moartea Neagră decimase cel 
putin o treime din populaţia europeană și chineză”, devastánd, de 
asemenea, Orientul Mijlociu și Africa de Nord. Numai în Europa au 
murit în jur de 25 de milioane de oameni.” 


Ciuma a lovit hanatele mongole la fel de tare, puterea lor fiind deja 
slăbită de rivalități interne. În China, dinastia Yuan a fost înfrântă de 
dinastia Ming în anul 1368, iar în Eurasia, întinsul Imperiu Mongol s-a 
despărțit din nou în multe state fără unitate politică sau economică. 
Stepele au devenit, încă o dată, un mozaic de triburi nomade înghesuite, 
iar ruta principală dintre est și vest s-a prăbușit. În Europa de Vest însă, 
Moartea Neagră a avut şi câteva influenţe pozitive. Depopularea gravă a 
însemnat ca multi seniori isi pierduseră arendasii de pe pământurile lor 
şi astfel au fost obligati să accepte arende mai mici și o forță de muncă 
mai mobilă, din rândul ţăranilor. De asemenea, lipsa forţei de muncă i-a 
determinat pe meșteșugari si pe agricultori să ceară plăți mai mari, 
diminuând iobăgia din sistemul feudal si imbunatatind mobilitatea 
socială în Europa de Vest, în care breslele din orașele comerciale mai 
populate aveau deja o influență considerabilă.******** Distrugerea 
adusă de Moartea Neagră, care a apărut din stepe și s-a răspândit cu 
ajutorul infrastructurii comerciale întreținute de mongoli, a zguduit 
feudalismul din temelii si a ajutat la crearea începuturilor unei societăți 
diferite şi mult mai mobile.” 


Cuceririle superputerii mongoleze au avut și alte consecinţe importante 
asupra istoriei Europei. Pe măsură ce au înaintat spre vest, mongolii au 
distrus marele Imperiu Khwarezmian islamic din Asia Centrală, 
anihilându-i centrele comerciale din Samarkand, Merv și Buhara și 
distrugând Bagdadul, capitala Califatului Abbasid. Însă, în mod 
hotărâtor, mongolii și-au oprit brusc înaintarea prin Europa. Porturile 
Veneţia și Genova au rămas principalele centre comerciale ale vestului și 
au crescut în bogăţie și putere în perioada medievală ulterioară și în 
Renaștere. Prin distrugerea vechiului nucleu musulman al Eurasiei, dar 
crutand Europa, mongolii au înclinat balanţa puterii în regiune, iar 
Europei i s-a oferit ocazia de a avansa și a începe să se dezvolte mai 
repede decât lumea islamică.9 Cu toate acestea, în anul 1453, când 
Constantinopolul a fost cucerit de otomani, timp de peste un secol 
Imperiul Bizantin nu fusese decât ramasita unui stat, conducătorii 
musulmani dominând întreaga parte estică a Mediteranei si blocând 
rutele comerciale din est către Europa PP Acesta a fost motivul pentru 
care marinarii europeni au început să caute în vest noi trasee maritime 
către bogăţiile Chinei și Indiei, în Epoca Explorărilor, după cum vom 
vedea în capitolul următor. 


SFÂRȘITUL UNEI ERE 


Timp de mii de ani, stepele nu au reprezentat decât o vastă sălbăticie, 
teritoriul păstorilor nomazi. Aceste câmpii ierboase au susținut un 
număr mare de războinici călare, care invadau civilizațiile agricole din 
jurul hotarului Eurasiei, în atacuri nimicitoare, dar de la mijlocul 
secolului XVI, mai întâi statele europene ale Renașterii, apoi Rusia și 
China au început să încline decisiv balanţa puterii între lumile agricole 
şi stepă. Evoluţia fundamentală a aparţinut întregului sistem de 
progrese interconectate, cunoscute ca Revoluţia Militară. Statele agrare 
au învăţat să folosească eficient praful de pușcă pentru flintă și tun, au 
pus la punct exerciții militare coordonate pentru a lansa o putere de foc 
devastatoare pe câmpul de luptă, au stabilit o logistică vastă pentru a-și 
menține trupele aprovizionate si și-au transformat sistemul economic, 
pentru a sustine armate permanente din ce în ce mai mari.’ Aceste 
inovaţii au centralizat puterea militară, permiţând conducătorilor să 


consolideze controlul și să unifice feudele în state unice mari, marcând 
începutul naţiunilor moderne H? 


Societăţile stepei nu puteau concura cu acest progres militar. Deși 
puteau face troc pentru arme de foc, aşa cum pe tot parcursul istoriei 
societățile agricole cumpăraseră cai din stepe, puterea lor de cumpărare 
a fost restricţionată de o economie mult mai puţin dezvoltată decât cea 
de care se bucurau statele agrare consolidate. Acest lucru a înclinat 
balanţa pentru prima dată de la nomazii pastorali către societăţile 
sedendare. Puterea nomadă şi-a dat ultima suflare în anii 1750, odată cu 
înfrângerea de către dinastia Qing din China a unei alianţe de triburi 
mongole din Dzungaria. Amenințarea militară din stepe fusese oprită, în 
sfârşit, si un lung capitol al istoriei eurasiatice ajunsese la final.9% 
Niciodată nu avea să mai apară din stepe un imperiu de nomazi care să 
declanșeze o criză existenţială printre civilizațiile agrare. 


Dimpotrivă, civilizațiile agrare de la marginea stepelor începeau să 
pătrundă din ce în ce mai mult în aceste câmpii ierboase deschise, 
colonizându-le şi cultivând solul, continuând astfel să-și consolideze 
economia.?? Rusia si China s-au extins in acest teren de mijloc, pana 
când graniţele lor au ajuns să se invecineze.!°° Rusia a devenit o 
superputere prin extinderea în stepele conduse anterior de Imperiul 
Mongol, nu în căutarea pasunilor pentru animale si cai, ci pentru a 
exploata bogatele resurse minerale ale acestei regiuni uriase si pentru a 
o transforma in teren agricol cu potential productiv ridicat, folosind 
solul fertil de loess îmbogăţit cu nutrienți datorită ierburilor care 
crescusera aici pe parcursul a mii de ani.!? Treptat, expansiunea 
Imperiului Rus a transformat stepa ponto-caspica din nordul Marii 
Negre si Mării Caspice în câmpuri întinse de grâu leganandu-se in 
bătaia vântului.“ În anii 1930, aceste terenuri deveniseră de o imensă 
importanţă strategica.******** 


Motivația principală a invaziei lui Hitler în Uniunea Sovietică, din luna 
iunie a anului 1941, nu a fost doar de a pune stăpânire pe câmpurile 
petrolifere vitale din regiunea Caucaz, ci si de a acapara terenurile 
agricole fertile din fostele stepe ale nordului. Ambele aveau să ofere un 
uriaș potential agricol si să satisfacă viziunea lui Hitler privind 


asigurarea „spaţiului vital“ — Lebensraum - pentru supraviețuirea 
continuă a poporului german. 


Operaţiunea Barbarossa a eșuat, iar Wehrmachtul a fost învins, atât din 
cauza problemelor de logistică pe distanţe atât de lungi, a iernii geroase 
din stepe, cât si din cauza Armatei Roşii. Însă ambițiile lui Hitler 
ilustrează convingător transformarea profundă a terenului stepelor din 
ultimele câteva secole — de la o zonă sălbatică, locuită de păstori călare 
care amenințau civilizațiile sedentare ale Eurasiei la bogate terenuri 
agricole cultivate, esenţiale pentru hrănirea aceloraşi societăți 
agricole.» 


Lunga epocá a istoriei eurasiatice cu societáti nomade din stepe, aflate 
in conflict repetat cu civilizatiile din jurul hotarelor sale, s-a náscut 
dintr-o diferentá ecologicá si climaticá, cu regiuni contrastante care 
susțineau fie păstorii călare, fie agricultura sedentará. Rutele comerciale 
terestre de-a lungul deşertului Africii de Nord şi Arabiei, precum și 
Drumul Mătăsii care conecta întinderea Eurasiei erau, de asemenea, 
dominate de o zonă climatică deosebită — cea a zonelor desertice create 
de braţul descendent arid al unuia dintre cele mai mari modele de 
circulaţie din atmosfera Pământului. De asemenea, modelele de 
circulaţie globală sunt responsabile pentru vânturile dominante din 
această lume, pe care europenii le-au cartografiat și au învăţat să le 
exploateze în perioada Epocii Explorării pentru a crea vaste rețele 
comerciale oceanice şi imperii puternice peste mări. 


Solurile de loess acoperă nu mai mult de 10% din suprafaţa 
Pământului, dar oferă câteva dintre cele mai productive terenuri din 
lume, din punct de vedere agricol. Alături de stratul gros de loess din 
Podișul Chinei, o fâşie largă de loess traversează regiunea stepei Asiei 
Centrale și, de asemenea, există porţiuni de astfel de sol fertil pe 
teritoriul Europei de Nord.’ 


Această dimensiune a Imperiului Roman a avut o influență îndelungată 
de-a lungul istoriei, iar amprenta sa este, în continuare, evidentă în 
răspândirea geografică a celor trei forme de credinţă creștină din 
Europa moderna — catolicismul, protestantismul si ortodoxismul în 
răsărit. Schisma dintre Răsărit si Apus din 1053 a fost martora divizării 


creştinismului în două ramuri principale: catolicii romani conduși de 
papă si creștinii ortodocși din răsărit, conduși de patriarhul din 
Constantinopol. A doua schismă majoră a fost scindarea dintre 
protestantism si catolicism, în secolul XVI, rezultat al Reformei care a 
început în Germania (teritoriu rămas în afara Imperiului Roman). 
Această diviziune tripartită a Europei a avut loc, în mare parte, de-a 
lungul a două linii de falie principale. Prima, între catolicism și 
ortodoxia răsăriteană, urmărea fluviul Dunărea, în timp ce se îndrepta 
spre sud prin câmpiile Ungariei: vechea demarcaţie a zonelor de 
influenţă din Imperiul Roman de Răsărit și de Apus, la o distanță 
aproximativ egală între capitalele acestora: Roma și Constantinopol. 
Cea de-a doua linie urmează frontiera foarte veche a Imperiului 
Roman, de-a lungul Rinului, și granița dintre civilizaţia latină şi 
triburile germanice, teritoriile care au îmbrățișat protestantismul fiind 
situate dincolo de vechea frontieră romană. În linii mari, cele trei 
ramuri creștine urmează frontierele vechiului imperiu, ele însele definite 
de granițele naturale ale peisajului.” 


Faptul că mătasea sosea prin intermediul acestor rute diferite i-a făcut 
pe romani să creadă că venea din două locuri diferite: transportată pe 
uscat din Serica si ajungând în vest, pe apa, din Sinae.!5 De asemenea, 
romanilor nu le era clar cum era produs firul de mătase, ei crezând că 
era daracit din frunzele din pădure — o confuzie ce rezulta, probabil, din 
faptul că larvele viermilor de mătase sunt hrănite cu frunze de dud 318 În 
mod similar, Imperiul Han avea neclaritati cu privire la sursa naturală 
a bumbacului pe care îl primea din India, crezând că este „lână dărăcită 
de la un anumit tip de oaie“!7, si nu fibrele pufoase care invelesc 
seminţele unei plante înrudite cu bamele si cacaua. 


Mătasea a devenit mai puţin importantă de-a lungul acestor rute 
comerciale est-vest după aproximativ anul 550 d.Hr., când ouă de 
viermi de mătase au fost exportate prin contrabandă către 
Constantinopol, lansând o nouă industrie a mătăsii care a subminat 
monopolul anterior al Chinei.29 


Civilizatiile mai izolate din Americi au fost lipsite de acest lucru. Când a 
fost restabilit contactul dintre populaţia Eurasiei şi cea a Americii, la 
finalul secolului XV — pentru prima dată de când podul de uscat Bering 


fusese sectionat, la finalul ultimei epoci glaciare — civilizaţia eurasiatica 
era mult mai avansată în ce privește înţelegerea ştiinţifică și capacitatea 
tehnologică. Patrimoniul comun de-a lungul mileniilor, facilitat de rutele 
comerciale terestre și maritime, a fost unul dintre motivele principale 
pentru această dezvoltare mai rapidă. Comerţul global începuse să fie 
dominat de porturile de coastă. 


În această perioadă, emisfera nordică s-a confruntat cu o răcire larg 
răspândită, cunoscută ca Mica Eră Glaciară, și, drept urmare, blănurile 
călduroase erau foarte căutate. În prezent, păstrăm vestigii ale acestei 
perioade reci în uniformele oficiale cu gulere de blană ale judecătorilor 
şi ale lorzilor primari, precum și în robele academice, toate create în 
acea vreme.36 


Astăzi, stepa kazahă puţin populată oferă Rusiei localizarea perfectă 
pentru a-și lansa rachetele din cosmodromul Baikonur, capsulele 
adăpostind echipajul care se întoarce coborând cu parașutele pe 
câmpiile pustii şi întinse ale acestei mări de iarbă. Prin comparaţie, 
NASA își lansează misiunile spre est, de-a lungul Oceanului Atlantic, și 
înainte de programul Space Shuttle, capsulele sale cădeau în Oceanul 
Atlantic de Nord sau în Pacific, iar echipajul era recuperat cu vaporul. 


O combinaţie importantă între creșterea cailor și transportul pe roti a 
fost construcţia unui car de război cu roţi ușoare şi deplasare rapidă, în 
jurul anului 2000 î.Hr.“ Tras de cai bine antrenați si transportând un 
aruncător de sulițe sau arcași, reprezenta tancul de luptă al Epocii 
Bronzului. Carele au revoluţionat războiul și au fost la fel de 
transformatoare în conflictele dintre orasele-stat si imperii ca si 
ulterioara invenţie a prafului de puşcă. Dar până în jurul anului 800 
î.Hr., pe când Homer compunea Iliada, la aproximativ cinci secole de la 
Războiul 'Troian, această tehnologie militară a Epocii Bronzului era de 
mult învechită si fusese înlocuită de formaţiuni compacte de infanterie, 
înarmate cu sulițe, sau cavalerie care se deplasa rapid, înarmată cu 
arcuri compuse.” Carul a supravieţuit ca un simbol al prestigiului si al 
puterii: în mitologia persană, indiană, greco-romană și nordică, toti zeii 
se deplasau cu carul. Chiar și astăzi, în multe oraşe există monumente 
cu o cvadrigă, precum Arcul de Triumf al Caruselului si Poarta 
Brandenburg. 


Munţii Ural reprezintă unul dintre cele mai vechi lanţuri muntoase din 
lume, formaţi în urmă cu 250-300 de milioane de ani, cand placa 
siberiană s-a alăturat părţii estice a continentului Pangea, marcând 
ultima etapă din crearea supercontinentului. Ca si ofiolitul păstrat 
impecabil, săpat în vârful Ciprului, despre care am vorbit în capitolul 6, 
lanţul muntos Ural contine particule de scoarță din oceanul de mult 
dispărut, păstrând astfel moștenirea unor bogate mine de cupru.*° 


În numeroase rânduri de-a lungul secolelor XIII-XIV, mongolii au 
invadat şi regiunea de nord-vest a Indiei, dar abia în anul 1526 unul 
dintre descendenţii lui Genghis a instaurat Imperiul Mogul pe acest 
subcontinent.?! 


In schimb, proprietarii de pământuri din Europa de Est deţineau mai 
multă putere și erau capabili să constrângă țărănimea rămasă la o robie 
mai strictă. 


În acest capitol ne-am concentrat asupra stepelor care se întind de-a 
lungul centrului Eurasiei, dar același tip de regiune ecologică apare și în 
America de Nord. Preriile se întind până în centrul Statelor Unite, 
ocupând regiunea aridă a interiorului continental si a suprafeţelor din 
umbra pluvialà a Munţilor Stâncoși. Comparativ cu Eurasia, 
moștenirea biologică a Americii de Nord se epuizase. Calul dispăruse 
din locul său de origine si nu existau vaci sau oi care să hrănească 
nomazii stepelor. Mamiferul dominant al preriilor, bizonul, era vânat de 
triburile indigene americane, dar s-a împotrivit domesticirii. Plante ca 
dovleacul și câteva specii cu seminţe, cum ar fi floarea-soarelui, au fost 
cultivate în urmă cu aproximativ 4 000 de ani în partea estică a Americii 
de Nord!®, dar zona de prerie reprezenta o suprafaţă imensă de teren 
care nu fusese utilizată niciodată pentru agriculturá.!?^ Toate acestea s- 
au schimbat după cucerirea europeană, odată cu apariţia coloniștilor 
care au adus cu ei animale şi recolte domesticite în Lumea Veche. 
Preriile mai aride din vest s-au dovedit perfecte pentru creșterea vitelor, 
iar in ultimele două secole, cu ajutorul plugurilor cu brăzdar de oţel, au 
fost dezvoltate tehnici de irigație, precum și îngrășăminte si pesticide 
artificiale, preriile din est devenind unele dintre cele mai productive 
terenuri agricole de pe planetă. 


În 2016, Rusia a devenit cel mai mare exportator de grâu din lume, 
mare parte din recoltă provenind din regiunea de stepă de la nord de 
Marea Neagră, şi aproviziona Orientul Mijlociu şi nordul Africii.105 


Mecanismul eolian global şi Epoca 
Descoperirilor 


Epoca Explorării a început în Peninsula Iberică, cea mai vestică 
extremitate a Eurasiei, periferică pentru schimbul de bunuri și de 
cunoștințe de pe continent. Regatele care aveau să devină Portugalia si 
Spania nu puteau decât să privească cu invidie bogăţiile transportate 
prin porturi ca Genova și Veneţia, de-a lungul Mediteranei. Pe tot 
parcursul Evului Mediu, mare parte din Peninsula Iberică s-a aflat sub 
stăpânire islamică, dupa ce Califatul Omeiad o invadase, prin 
strâmtoarea Gibraltar, în anul 711.******** Regatele creştine ale 
peninsulei au rezistat în timpul secolelor de Reconquista, Portugalia 
securizându-şi întreaga întindere a regatului său, de-a lungul coastei 
vestice, până la mijlocul secolului XIII. Cu toate acestea, a rămas 
înconjurată de vecinul său mai mare și mai bogat, Castilia, și avea 
deschidere doar spre ţinutul necunoscut al Atlanticului. 


Portughezii și-au continuat războiul sfânt peste strâmtoarea Gibraltar, 
iar în anul 1415 au capturat portul musulman din Ceuta, în 
extremitatea nordică a Marocului, unul dintre punctele de sosire a 
rutelor transsahariene ale caravanelor. 


Acesta a fost locul în care portughezii au gustat, pentru prima dată, din 
bogăţia care ar fi putut fi obţinută dacă ar fi putut înfrânge lumea 
musulmană și și-ar fi transportat încărcătura de aur și sclavi cu 
propriile nave.! Ei au început să exploreze linia de coastă a Africii de 
Vest pentru a descoperi sursele de aur și, în scurtă vreme, câţiva 
marinari au luat în considerare posibilitatea de a naviga tocmai până în 
extremitatea sudică a Africii, pentru a ajunge în India și la bogăţiile 
comerțului ei cu mirodenii.? 


Apoi, până la finele secolului XV, Castilia și Aragonul s-au unit formând 
Spania modernă. În anul 1492, au încheiat recucerirea peninsulei, odată 
cu capturarea ultimei fortărețe maure din Granada, si s-au alăturat 


Portugaliei în căutarea unor noi trasee comerciale și teritorii peste 
Atlantic. 


VOLIA DO MAR 


În Atlantic, la o anumită distanță de zona de coastă a Europei si Africii, 
se află patru arhipelaguri mici: Insulele Canare, Azorele, insula 
Madeira și Insulele Capului Verde. Pentru romani, Insulele Canare au 
marcat sfârşitul lumii cunoscute********, dar se pare ca în perioada 
Evului Mediu întunecat s-au pierdut orice informaţii cu privire la 
acestea — literalmente au dispărut de pe hartă. Au fost redescoperite si 
reîntâlnite, alături de celelalte arhipelaguri cunoscute anterior, la finalul 
secolului XIV și începutul secolului XV, când navigatorii portughezi și 
cei spanioli au început să se aventureze dincolo de Peninsula Iberica.* 
Au descoperit că Insulele Canare, la doar 100 de kilometri de coasta 
Marocului, erau colonizate de triburi indigene, probabil descendente ale 
berberilor din Africa de Nord, însă insulele şi mai îndepărtate — Azore și 
Capul Verde — erau nelocuite când au fost descoperite de portughezi. 


Curând, marinari iberici care se îndreptau spre mare au întâlnit 
Curentul Canarelor care i-a purtat spre sud-vest, până la coasta 
africană. La aproximativ 30? latitudine, au intervenit vânturile 
predominante de nord-est, care i-au purtat până în Insulele Canare. 
Acest curs de-a lungul liniei de coastă marocane, purtat de curenți si 
vânturi favorabile, era o rută maritimă străveche, folosită de fenicieni 
pentru a face comerț de-a lungul coastei nord-vestice a Africii, cu 
galerele lor dotate cu rânduri de vâsle. Problema marinarilor europeni 
care s-au aventurat în larg 2 000 de ani mai târziu era cum să ajungă 
din nou acasă. Vasele cu pânze nu au nevoie de echipe de vaslasi si, 
drept urmare, pot transporta mai multe provizii și mărfuri comerciale, 
dar se luptă să avanseze împotriva curenților sau vânturilor 
nefavorabile. Inovația fundamentală dezvoltată de navigatorii 
portughezi este cunoscută sub denumirea de volta do mar — întoarcerea 
sau reîntoarcerea pe mare. Pentru a ajunge înapoi în nord-est, în 
Portugalia, de pe coasta marocană sau din Insulele Canare, se întorceau 
spre vest, pe întinderea Oceanului Atlantic. La început, acest lucru 


părea destul de paradoxal, dar Curentul Canarelor se atenuează în 
zonele mai îndepărtate din larg și, imediat ce navele se aflau la 
aproximativ 30° latitudine nord, puteau prinde vânturile predominante 
de sud-vest, care îi purta spre casă. Astfel, în călătoria lor de întoarcere 
către Insulele Canare, acești marinari profitau de diferite regiuni de 
curenţi oceanici si de circulaţia vânturilor atmosferice. Din întâmplare, 
Insulele Canare sunt situate chiar în apropierea regiunii în care 
vânturile tropicale permanente de nord-est fac loc celor de sud-vest. 


Vom reveni asupra subiectului mai târziu, dar acum merită să explicăm 
modul ciudat în care sunt denumite vânturile și curenţii oceanici. Vântul 
este condiționat de direcţia din care suflă, așadar un vânt nordic suflă 
din nord către sud. Pe de altă parte, curenții oceanici sunt numiţi exact 
invers: după direcţia în care se îndreaptă. Astfel, un curent nordic vine 
din sud şi te poartă către nord. Acest lucru poate fi foarte derutant, dar 
are o anumită noimă. Când te afli pe uscat, aspectul important este 
direcția din care vine vântul: este important de unde vine furtuna sau 
direcţia în care trebuie să se rotească o moară de vânt, însă pentru un 
vas purtat de un curent oceanic, important este unde te va duce — mai 
ales dacă te îndreaptă spre un recif sau un banc de nisip care te-ar putea 
face să naufragiezi.5 


Dacă urmezi un curs volta do mar amplu, cu formare de bucle prin 
oceanul deschis, pentru a te întoarce în Coasta Iberică din Insulele 
Canare, vei ajunge în Madeira. Deși Madeira se află, de fapt, mai 
aproape de Portugalia, mai întâi au fost descoperite Insulele Canare, în 
timp ce vânturile predominante de nord-est purtau navele europene 
direct acolo, din strâmtoarea Gibraltar. Pe măsură ce expediţii 
portugheze succesive înaintau din ce în ce mai mult pe coasta africană, 
au urmat cursuri mai largi de volta do mar, în mijlocul Atlanticului, si, 
pe parcurs, au dat peste Insulele Azore. Acest arhipelag se află la 
aproximativ 800 de kilometri de marginea Peninsulei Iberice și, de aici, 
alt curent oceanic, curentul Portugaliei, ducea navele înapoi în port. În 
cele din urmă, în anul 1456, au fost descoperite de portughezi Insulele 
Capului Verde, situate pe protuberanta vestică a continentului african, 
în punctul în care deșertul Sahara lasă cale liberă umbroaselor păduri 
tropicale din Africa Centrală. 

Arhipelagurile atlantice si exemple de rute volta do mar care 
exploatează diferite zone de vânturi si curenți 


Spre deosebire de insule precum Wight, Mallorca sau Sri Lanka, situate 
pe platforma continentală, dar care au fost izolate de țărm din cauza 
nivelurilor ridicate ale mării, aceste arhipelaguri atlantice sunt izolate în 
ocean, fiind chiar vârfurile unor vulcani care se ridică de pe fundul 
mării. De fapt, Insulele Azore reprezintă vârfurile celor mai înalți 


vulcani ai Dorsalei Medio-Atlantice, marea falie a scoarței oceanice 
întinsă până in lIslanda.7******** Insulele Atlanticului au oferit 
exploratorilor iberici importante escale — erau etape preliminare în 
ocean. Îndeosebi Insulele Canare prezentau o oprire fundamentală 
pentru aprovizionarea cu alimente si apă proaspătă, permițându-le 
navelor să înceapă călătorii mai lungi.? Insulele Azore aveau un rol 
similar pe drumul spre casă. Navigarea timpurie între coasta africană și 
aceste diferite arhipelaguri a servit, de asemenea, ca teren de 
antrenament esenţial, ajutandu-i pe navigatorii europeni să obțină 
experienţă si încredere pentru călătorii mai lungi în necunoscut. Aici au 
început să înţeleagă circulaţia la scară mare în oceanele și atmosfera 
planetei si modul în care trebuie exploatate aceste modele de curenţi si 
vânturi. 


De asemenea, insulele Atlanticului au devenit valoroase din punct de 
vedere economic. Clima st solurile lor vulcanice bogate le-au făcut ideale 
pentru cultivarea recoltelor precum sfecla de zahăr.” La început, 
Madeira era acoperită cu păduri dense — isi primise numele de la 
cuvântul portughez care înseamnă „lemn“!0 —, dar pădurile au fost 
defrișate rapid de navigatorii portughezi și terenul a început să fie 
cultivat pentru producerea vinului și a zahărului. Până la finalul 
secolului XV, Madeira producea aproximativ 14 000 de tone de zahăr pe 
an", plantațiile fiind lucrate de sclavi aduşi de pe continentul african. 
Astfel, insulele Atlanticului au jucat un rol fundamental în Epoca 
Explorării, dar descoperirea lor a prevestit și cele mai neplăcute aspecte 
ale expansiunii europene: cucerire teritorială, colonialism și plantații 
lucrate de sclavi. 


SPRE CAPUL FURTUNILOR 


Dacă priveşti o hartă, capul Bojador apare ca nimic mai mult decât o 
umflătură pe linia de coastă bombată a Africii de Vest. Cu toate acestea, 
o vreme, acest promontoriu acoperit de dune, cu aspect inofensiv, a fost 
considerat cel mai sudic punct până în care era posibil să navighezi de-a 
lungul coastei africane. Inselator pentru navigare, era cunoscut in limba 
arabă drept Abu Khatar - „Tatăl primejdiilor“.12 


Tradiţia maritimă a acelor vremuri era ca navele să navigheze în 
apropierea coastei. Faptul că stăteau aproape de țărm oferea acces 
regulat la alimente și apă potabilă şi, mai important, oferea puncte de 
reper pentru navigare. Cu toate acestea, în jurul capului Bojador, 
vânturile ușoare care suflau pe întregul teritoriu al Marocului făceau loc 
vânturilor puternice din est care amenințau să arunce toate navele in 
largul oceanului.******** În plus, un vast banc de nisip se întinde de la 
țărm, pe o distanță de peste 32 de kilometri în mare, reducând 
adâncimea apei la doar câţiva metri. Astfel, un vas care scapă din 
vedere coasta, ocolind acest pericol, riscă să fie prins de curenți mai 
puternici si să fie tras din ce în ce mai departe în ocean." 


Apoi, în anul 1434, navigatorul portughez Gil Eanes a inventat o noua 
tehnică revoluţionară care i-a permis să înconjoare capul Bojador — 
cunoscută astăzi ca tehnică de navigare pe curenţi. Pentru a naviga într- 
o direcţie dorită prin vânturi complexe și curenți oceanici, trebuie să tii 
cont de devierea cursului navei tale de curenți nevazuti. Singurul mod in 
care Eanes ar fi putut face acest lucru era să măsoare cu atenţie atât 
direcţia, cât și viteza curentului din Insulele Canare, înainte de a porni, 
şi apoi, în mai multe puncte de-a lungul drumului, să ridice pânzele sau 
să arunce ancora, pentru a obţine indicaţii despre curenţii locali și 
pentru a face corectiile necesare. La început, se prea poate ca Eanes să fi 
intuit cursul compensator pe care trebuia să navigheze sau poate chiar l- 
a calculat, asa cum ar face marinarii moderni, trasând un triunghi pe 
harta sa nautică: marcând traseul dintre poziţia actuală, destinaţia sa și 
traseul deviat de curent și unindu-le cu un al treilea traseu care arăta 
cursul real ce trebuia urmat pentru a compensa ocolirea. Astfel, capul 
Bojador a fost cucerit de navigatorii portughezi care încercau să 
înţeleagă modelele oceanice și, pe măsură ce au început să le 
stăpânească, au prins încredere să se aventureze mai departe de țărm. 


Odată ce a fost deschis drumul dincolo de capul Bojador, expediţii 
portugheze succesive au înaintat constant pe coasta Africii de Vest, 
descoperind fluviul Senegal, precum și arhipelagul Capul Verde, situat 
la 570 de kilometri în larg. Până în anul 1460, portughezii navigaseră 
3 000 de kilometri pe coasta africană și acum înaintau treptat pe 
marginea protuberantei Africii de Vest, pentru a pătrunde în golful 
Guineea.!^ Aici, Curentul Guineea i-a purtat spre est, dar exploratorii 


au descoperit că vânturile predominante de nord-est care fuseseră un 
tovarăș de încredere pe tot drumul către sud, de când plecaseră din 
Canare, se epuizaseră. Acum trebuiau să se mulțumească cu vânturile 
ușoare și variabile ale acalmiei ecuatoriale. 


În anul 1474, căpitanii portughezi au ajuns în punctul în care coasta 
africană se întorcea din nou spre sud și, la scurt timp după traversarea 
ecuatorului, au pierdut din vedere Steaua Polară. Aceasta este o stea 
strălucitoare din constelația Ursa Minor (Ursa Mica sau Carul Mic), 
situată direct deasupra Polului Nord. Dacă vrei să afli latitudinea — la ce 
distanță nord de ecuator te afli — pur și simplu măsori unghiul dintre 
orizont şi Steaua Polară de pe cerul nopţii. Dar, cum nu mai puteau 
vedea steaua, navigatorii înaintau nu numai în ape neexplorate, ci și în 
parti străine ale lumii, în care nici măcar tehnicile lor de navigaţie nu 
mai funcționau. Cuvântul portughez născocit pentru pierderea din 
vedere a Stelei Polare era desnorteado — lipsit de nord — și curând a 
preluat sensul general de „a fi pierdut sau confuz“.!5 Pe măsură ce 
navigatorii portughezi şi-au continuat drumul pe coasta africană, la 
orizontul opus au zărit Crucea Sudului, o constelație strălucitoare care 
avea același rol de orientare în emisfera sudicá.!9 


În timp ce portughezii au continuat căutarea extremității sudice a 
acestui misterios continent, fiecare expediţie se oprea, în mod regulat, 
pentru a strânge informaţii cu privire la geografia locală, limbaj si, în 
mod esenţial, bunuri care puteau fi comercializate. De asemenea, luau 
pe nave stâlpi de piatră ce urmau a fi inaltati în cele mai îndepărtate 
puncte pe care le atingeau în timpul expedițiilor de-a lungul coastei. 
Aceştia nu numai că erau meniti să marcheze drepturile teritoriale 
pentru gloria Coroanei portugheze, ci serveau și ca marcaje vizibile ce 
aveau să fie depășite de navigatori ulteriori.!7 Aceste mici monumente 
transportate de caravelele care se înclinau și se legănau pe ape, spre noi 
frontiere, erau echivalentul din secolul XV al steagurilor înfipte pe Lună 
de astronauții americani din misiunea Apollo. Cu toate acestea, prima 
ocolire de succes a capătului Africii a reprezentat o schimbare majoră 
fata de această explorare lentă de-a lungul coastei: era nevoie o noua 
abordare revoluționară. 


La sfârșitul verii anului 1487, Bartolomeo Diaz a pornit din Lisabona, a 
trecut de Insulele Canare, a înconjurat capul Bojador si s-a întors pe 
același drum de-a lungul coastei africane, bine cunoscut din deceniile de 
explorare portugheză. După patru luni pe mare, Diaz a trecut de stâlpul 
de piatră care marca cel mai îndepărtat punct în care ajunseseră 
expedițiile anterioare. Continuând pe linia țărmului, a botezat golfurile 
şi capetele pe care le-a întâlnit după zilele sfinților: golful Santa Maria 
(8 decembrie), Sao Tomé (21 decembrie), Santa Vitoria (23 decembrie) si 
aşa mai departe, ca nişte marcaje temporale ale înaintării pe hartă. În 
ziua Crăciunului, a botezat golful St. Christopher (Sf. Cristofor), sfântul 
patron al cálátorilor.!? 


De-a lungul acestei zone de coastă, navele lui Diaz au înaintat împotriva 
fluxurilor nefavorabile, opunându-se atât unui vânt sudic constant, cât 
şi unui curent care împingea nava la nord de coastă. Apoi Diaz a luat o 
decizie radicală. Şi-a întors corăbiile, îndepărtându-le de uscat, și s-a 
îndreptat spre largul oceanului, privind cum confortul și siguranţa 
coastei se pierd la orizont. Speranţa lui era că același truc necesar 
pentru întoarcerea acasă de pe coasta nord-africană, împotriva 
Curentului Canarelor — mergând mai departe în larg pe un curs volta 
do mar, în buclă, pentru a prelua vânturile vestice — va funcţiona si în 
Atlanticul de Sud, ca să îi poarte de jur împrejurul extremității sudice a 
Africii şi să găsească pasajul către est. 


Intuitia lui Diaz a dat rezultate şi, pe la aproximativ 38° sud, vânturile 
vestice la care spera au început să apară. Cu ajutorul lor, corăbiile s-au 
întors, în cele din urmă, spre est și, după aproape o lună pe întinderile 
pustii ale Atlanticului de Sud, au ajuns în apropierea coastei. Urmând 
linia țărmului, şi-au dat seama că acum coasta se îndrepta spre nord- 
est — tocmai înconjuraseră cu succes extremitatea sudică a Africii si se 
aflau de cealaltă parte a vastului continent, dar pentru că proviziile de 
la bord se imputinau, Diaz a fost nevoit să ridice ultimul pilon de marcaj 
şi să se întoarcă acasă. Abia pe drumul de întoarcere a observat zona 
despre care credea că este capătul continentului, pe care a numit-o 
Capul Furtunilor, reflectând condiţiile turbulente din punctul în care se 
întâlnește Oceanul Atlantic cu cel Indian. La întoarcerea acasă a lui 
Diaz, regele Joao al II-lea al Portugaliei l-a renumit Capul Bunei 


Speranţe, pentru a nu descuraja următorul val de 
exploratori. 19%% e e 


Călătoria lui Diaz avea să schimbe cursul istoriei. Mai întâi, a confirmat 
că geograful clasic Ptolemeu se inselase si că Africa avea un capăt, astfel 
încât un traseu maritim din Europa către bogăţiile Oceanului Atlantic, 
evitând lumea islamică, era foarte plauzibil. În al doilea rând, şi la fel de 
important, descoperise zona de vânturi vestice din Atlanticul de Sud 
care puteau transporta în siguranță marinarii în jurul capătului 
continentului.” În loc de a naviga în apropierea coastei africane si 
contra curenților de nord, după traversarea ecuatorului, soluţia a fost sa 
devieze un curs larg, în buclă, în mijlocul Atlanticului. Același truc volta 
do mar, dezvoltat pentru întoarcerea din Insulele Canare în Atlanticul 
de Nord, funcţionează si în Atlanticul de Sud — zonele de vânturi din 
emisfera nordică și din cea sudică fiind imagini în oglindă. Acest lucru a 
oferit navigatorilor europeni prima noţiune vagă despre modelele 
circulaţiei pe scară largă în oceanele și atmosfera planetei, pe care 
curând au ajuns să le înţeleagă mai profund si să le exploateze. 


O LUME NOUĂ 


În timp ce portughezii descoperiseră un traseu de jur împrejurul 
capului sudic al Africii, un navigator genovez încerca să obțină sustinere 
pentru o călătorie în direcţia opusă, convins că poate ajunge în Orient 
navigând spre vest. În cele din urmă, a primit sprijin din partea reginei 
Isabela a Castiliei, care, în anul 1469, s-a căsătorit cu regele Ferdinand 
al II-lea de Aragon, unificându-și ţinuturile și formând Spania. Acest 
navigator era cunoscut finantatorilor săi drept Cristóbal Colón. În 
română îi spunem Cristofor Columb. 


Contrar unei păreri comune din prezent, nici o persoană educată din 
timpurile medievale nu credea că Pământul este plat. În secolul III î.Hr., 
Eratostene, un geograf, astronom şi matematician grec care lucra la 
Biblioteca din Alexandria, a înţeles că lumea este o sferă și i-a calculat 
circumferința: 250 000 de stadii sau aproximativ 44 000 de kilometri — 
remarcabil de aproape de dimensiunea sa reală. Tehnicile navigației 


cerești folosite de navigatori pentru a-și trasa pe hartă latitudinea în 
funcţie de stele se susțin pe principiul că Pământul este rotund. De 
asemenea, Columb nu a fost prima persoană care a sugerat că India 
poate fi atinsă prin navigarea la vest din Europa: geograful roman 
Strabon sugerase același lucru în secolul I d.Hr. și existau dovezi că ceva 
chiar se afla peste orizontul de apă. Rapoartele din insulele atlantice 
descriau rămășițe care pluteau dinspre vest: copaci necunoscuţi, pirogi 
şi corpuri de oameni care nu păreau nici europeni, nici africani.” 


Ca să-și asigure sprijinul financiar pentru expediţia sa, Columb a 
trebuit să convingă potenţialii sponsori că expediţia propusă era 
realizabilă. Dar cum poţi estima distanţa drumului spre vest, din 
marginea Europei către China sau India, înainte de a face o astfel de 
călătorie? Soluţia era să înceapă cu circumferința calculată a lumii și 
apoi să scadă distanţa terestră dintre Europa si Orient — lățimea 
aproximativă a Eurasiei fiind cunoscută de la călătorii care 
parcurseseră Drumul Mătăsii. Problema a fost că aceste calcule au avut 
ca rezultat o distanță oceanică spre vest de aproximativ 19 000 de 
kilometri sau aproximativ patru luni de navigare cu vânturi favorabile. 
O astfel de călătorie era absolut imposibilă pe vremea aceea. Pur și 
simplu, vasele nu puteau transporta destulă hrană și apă pentru a 
menține echipajul în viata o perioadă atât de lungă, in larg, fără a 
acosta pentru provizii proaspete. 


Ca să nu fie oprit din drum, Columb a făcut genul de scamatorie 
folosită de orice fanatic încăpățânat absorbit de puterea propriilor 
convingeri: a falsificat cifrele. Columb a luat rezultatul cel mai mic al 
calculului circumferinței Pământului disponibil la acea vreme, 
împreună cu cel mai mare estimat al latimii Eurasiei, si a ajuns la o 
distanţă spre est semnificativ mai mică. A folosit măsurătorile lui Paolo 
dal Pozzo Toscanelli, un matematician și cartograf florentin care nu 
numai că a subestimat grosolan circumferința globului, făcând lumea cu 
o treime mai mică decât în realitate, ci credea că Japonia se situa la o 
distanță de 240 de kilometri de China, oferindu-i, astfel, sansa de a 
fragmenta lunga călătorie pe ocean. Columb a susţinut că va acosta pe 
insulele Japoniei după ce va călători doar 3 900 de kilometri distanţă de 
Insulele Canare. Aceasta ar fi însemnat doar o lună din timpul de 
navigare. Într-adevăr, Columb a susținut că Orientul se întindea nu 


departe de orizont, pornind de la poziţia insulelor Azore. El nu a luat 
niciodată în considerare posibilitatea că îi va sta în drum un continent 
necunoscut: după calculele sale, pur si simplu nu ar fi fost loc de unul in 
apele vestice. 


Cu toate acestea, portughezii au refuzat să finanţeze călătoria. 
Consilierii regelui Joao al II-lea au considerat cifrele lui Columb ca 
periculos de subestimate și propunerea nesăbuită, iar Bartolomeo Diaz 
tocmai ce înconjurase cu succes Capul Bunei Speranţe și arătase 
Portugaliei poarta deschisă către Oceanul Indian prin ruta lor africană. 
Nici genovezii, venețienii si englezii nu au vrut să se implice, dar în cele 
din urmă insistenţele repetate ale lui Columb la Curtea Spaniei au dat 
roade. Regina Isabela a fost informată că, deși propunerea ar putea 
avea riscuri mari, oferea posibilitatea unor câştiguri uriaşe, acesta fiind 
momentul în care norocul chior istoric a intervenit în favoarea lui 
Columb. 


Tratatul de la Alcácovas, din anul 1479, care pusese capăt Războiului de 
Succesiune Castilian, incredintase Insulele Canare Castiliei, în timp ce 
portughezii păstrau Madeira, Azorele şi Capul Verde. În mod evident, 
acest acord a fost în favoarea portughezilor din Atlantic, navele 
castiliene primind interdicţie să navigheze în aceste arhipelaguri; 
portughezilor li s-au oferit drepturi exclusive pentru toate pământurile 
care au fost sau vor fi descoperite la sud de Insulele Canare. Dacă 
Regatul Castiliei și-ar fi urmat propriile interese teritoriale și 
comerciale, căpitanii ar fi trebuit să se îndrepte către vest. Și iată că 
Insulele Canare au oferit punctul de plecare ideal pentru navele care 
călătoreau în direcţia aceea de-a lungul Atlanticului. 


Dacă propunerea lui Columb ar fi fost acceptată de regele Joao al II-lea, 
el ar fi pornit în această călătorie îndrăzneață spre vest, din Insulele 
Azore. Întrucât se află la aproximativ 850 de kilometri mai la vest de 
Madeira și Canare, ştim că aceste insule sunt situate la aproximativ o 
treime a drumului de la marginea Europei către coasta americană, dar 
mai la nord decât celelalte insule atlantice, iar la această latitudine 
vânturile predominante suflă spre est — nefavorabile pentru traversarea 
Atlanticului. Insulele Canare însă sunt situate în zona alizeelor de nord- 
est care suflă până în Caraibe. Prin pur noroc istoric, susţinerea Isabelei 


şi Tratatul de la Alcácovas au favorizat încercarea lui Cristofor Columb 
de a porni traversarea dintr-un arhipelag care se întâmpla să fie situat 
în direcţia vânturilor Americilor. Dacă expediţia sa ar fi început din 
Azore, cel mai probabil ar fi pierit în adâncurile oceanului.24 


Pe 3 august 1492, cele trei corăbii ale lui Columb au ridicat ancora din 
portul Palos de la Frontera şi au navigat spre sud-vest, către Insulele 
Canare. Aici Columb și-a refăcut proviziile, a făcut câteva reparaţii, 
apoi a întors prora navelor în direcţia apusului. Purtate de alizeele 
estice pe întinsul pustiu al Oceanului Atlantic, au acostat după cinci 
săptămâni în Bahamas.******** Apoi Columb a mers mai departe spre 
sud-vest, pentru a explora zonele de coastă ale Cubei și Hispaniola. Aici 
a auzit de un popor care locuia în arcul insular al Antilelor Mici, pe care 
spaniolii l-au numit cariba sau caniba, de unde provin cuvintele 
„Caraibe“ si ,,canibal“.******** 


După patru luni de explorare a acestor insule, Columb era gata să se 
întoarcă acasă pentru a primi bogățiile si gloria așteptate. Dar cum să te 
întorci dintr-un loc în care nu mai ajunsese nimeni niciodată, pe apă? 
Mai întâi, Columb a încercat pur şi simplu să navigheze înapoi spre casă 
pe drumul pe care venise, dar și-a dat repede seama că ar fi fost dificil 
să străbată un traseu împotriva vântului de est ce îi umflase pânzele la 
plecare și că ar fi riscat să rămână fără provizii înainte de a ajunge pe 
uscat. Aşadar, a hotărât să se întoarcă spre nord și, în latitudinile 
mijlocii, a înaintat prin aceeaşi zonă de vânturi de vest care suflă peste 
Azore şi care l-au purtat înapoi în Europa. Prin urmare, expediţia lui 
Columb ar fi fost imposibilă fără cunoştinţele dobândite de navigatorii 
portughezi despre vânturile predominante care suflă în direcţii opuse în 
fâşii latitudinale învecinate, câștigate prin eforturile lor metodice de a 
înainta de-a lungul coastei africane, timp de decenii, înainte ca Cristofor 
Columb să se fi născut.25 


Traversarea Atlanticului în mijlocul iernii a expus navigatorii la furtuni 
cumplite, dar, după o lună de navigare, corăbiile lui Columb au ajuns în 
siguranţă în Insulele Azore?$, si de acolo în Spania. 


Columb a făcut patru călătorii în vest, cartografiind insulele tropicale 
din Caraibe, dar abia în a treia expediţie a pus piciorul pe continentul 


american, în Venezuela de astăzi. Cu toate acestea, la sfârșitul vieţii, 
Columb încă susţinea că ajunsese în Orient.27 


Până la începutul anilor 1500, zeci de insule tropicale fuseseră puse pe 
hartă de navigatorii europeni, precum și lunga coastă sud-americană 
care continua după ecuator cu fluviile sale mari, sugerând că aveau ca 
bazin o zona de uscat extinsă. De asemenea, alti exploratori au raportat 
mari întinderi de uscat în nordul îndepărtat. Alarmat de presupusul 
nou traseu al Spaniei către Asia, de-a lungul latitudinii Insulelor 
Canare, regele Angliei, Henric al VIl-lea, l-a trimis pe navigatorul 
venețian Giovanni Caboto (sau John Cabot) într-o expediţie pentru a 
găsi un traseu alternativ, prin Atlanticul de Nord, care ajungea la 
Newfoundland. 


Era clar că Cristofor Columb nu ajunsese în Orient, dar ce descoperise 
el mai exact? Europenii începuseră să înțeleagă că, probabil, 
pământurile din vest erau o singură zonă de coastă continuă și că nu 
dăduseră peste o serie de noi insule, ci peste un întreg continent — o 
întreagă Lume Nouă. 


MAȘINA EOLIANĂ GLOBALĂ 


Portughezii își petrecuseră cea mai mare parte dintr-un secol înaintând 
treptat până spre coasta Africii, până când i-au găsit, în cele din urmă, 
capătul sudic și poarta de intrare în Oceanul Indian. Acum, la o 
generaţie de la descoperirea Americii în anul 1492, navigatorii europeni 
se aventurau în toate oceanele lumii și încheiau prima navigare în jurul 
Pământului. Aceasta a reprezentat revoluţia care a anunţat economia 
globală de astăzi. 


Toate acestea au fost posibile doar pentru că marinarii ajunseseră să 
înţeleagă modelele vânturilor si ale curenților constanti de pe întregul 
glob, ce stabileau acum traseele comerciale care aduceau mari bogății în 
Europa. Dar care este cauza acestor zone alternante de vânturi 
predominante din întreaga lume, care, la rândul lor, împing marii 
curenți ai oceanelor? 


Cea mai caldă parte a Pământului este ecuatorul, care primeşte lumină 
directă de la Soare pe tot parcursul anului. Aerul din apropierea 
suprafeţei ecuatoriale se încălzește şi se ridică, dar pe măsură ce urcă, se 
răcește, umiditatea condensează și se transformă în nori, apoi cade sub 
formă de ploaie. La altitudini mari, masa de aer în răcire se separă, 
ridicându-se în atmosferă, spre nord si sud, ca o intersecţie în T. Fiecare 
dintre aceste braţe călătorește aproximativ 3 000 de kilometri, apoi 
coboară iar spre sol, acum foarte uscate, la aproximativ 30° latitudine — 
aproximativ o treime a distanţei dintre ecuator și poli — în emisfera 
nordică și în cea sudică. Aceste două benzi din jurul Pământului se 
numesc maxime subtropicale, deoarece aerul care ajunge aici creează o 
presiune ușor mai ridicată. Pe de altă parte, aerul cald care se ridică de 
la ecuator lasă în urmă o regiune cu presiune scăzută. 


De la maximele subtropicale de la 30* latitudine, aerul se îndreaptă din 
nou spre ecuator, ca vânturi de suprafaţă, încheind acest mare circuit 
vertical. Această zonă de vânturi constante, atât de importantă pentru 
trecerea europenilor în Americi, este o manifestare a aceluiași model de 
circulaţie atmosferică ce produce marile zone globale de păduri 
tropicale și deșerturi de latitudine mijlocie, despre care am discutat în 
capitolul anterior. Aceste două imense modele atmosferice ciclice, 
curenţi de convecţie exact ca aceia din radiatorul tău de acasă, sunt 
cunoscute sub denumirea de celule Hadley si funcţionează ca niște roti 
dinţate perechi, separate de ecuator și învârtindu-se în direcţii opuse. 
Mişcarea celulelor Hadley, determinată de încălzirea ecuatorială, 
reprezintă un excelent motor termic — în principiu deloc diferit de un 
motor cu aburi sau de motorul cu combustie internă al mașinii tale, deși 
unul cu o putere de aproximativ 200 de milioane de wati?? — de zece ori 
mai mare decât consumul global de energie al civilizaţiei umane de 
astăzi. 


Mai există un aspect important al planetei noastre, care influenţează 
vânturile de pe Pământ. Planeta noastră și atmosfera ei se rotesc. 
Întrucât Pământul este o sferă solidă, suprafaţa de la ecuator se mișcă 
mai repede decât cea de la latitudini mai mari. Astfel, pe măsură ce 
aerul revine de la maximele subtropicale spre ecuator, solul de sub el se 
întoarce spre est din ce în ce mai repede. Există un mic grad de frecare 
între sol și atmosferă, care începe să tragă aerul împreună cu suprafaţa, 


însă acesta nu poate dobândi viteză din laterală la fel de repede pe cât se 
mișcă, astfel încât vânturile care suflă spre ecuator sunt lăsate în urmă 
de suprafaţa care se roteşte, fiind astfel deviate pe o traiectorie ușor 
curbată, către vest. Fenomenul este cunoscut ca efectul Coriolis și 
influenţează tot ce se mișcă pe suprafaţa unei sfere care se roteşte, de 
exemplu traiectoria rachetelor balistice. Cu alte cuvinte, dacă iti 
imaginezi că te legeni pe un vapor în apele tropicale, vânturile 
predominante par că suflă dinspre est, dar o descriere mai corectă ar fi 
că tu si suprafaţa Pământului vă invartiti rapid prin atmosferă, iar 
vânturile de est sunt precum vântul din părul tău când conduci, cu 
viteză, o mașină decapotabilă. 


Toate vânturile care suflă în emisfera nordică sunt deviate de efectul 
Coriolis către dreapta, iar cele din emisfera sudică, spre stânga. Astfel, 
între latitudinea de 30° nord și ecuator, vânturile predominante 
urmează o traiectorie curbată spre sud-vest și astfel, conform 
terminologiei, sunt denumite de nord-est. Același lucru este valabil și 
pentru emisfera sudică: aerul care se întoarce spre nord, de-a lungul 
ecuatorului, este din nou deviat spre vest, producând vânturi 
predominante de sud-est. Aceste vânturi de est sunt cunoscute drept 
alizee şi, la fel ca vânturile constante care suflă la tropice, au fost absolut 
esenţiale pentru marinari. 


Zona în care alizeele de nord-est și de sud-est se întâlnesc în jurul 
ecuatorului este numită de cercetători moderni din domeniul ştiinţei 
atmosferice Zona Intertropicala de Convergenta (ITCZ), dar pentru 
navigatori este cunoscută drept calm plat ecuatorial. Aici aerul are 
presiune scăzută, caracterizată de vânturi ușoare sau de perioade de 
calm plat, întâlnite prima dată de navigatorii portughezi care traversau 
ecuatorul în călătoria lor către coasta africană, la sfârşitul secolului XV. 
Regiunea se poate dovedi dezastruoasă pentru nave, pentru că sunt 
nevoite să aștepte ca vânturile să apară din nou sau să le poarte un 
curent oceanic. Pot rămâne blocate în aceste ape liniștite săptămâni 
întregi, si în această regiune ecuatorială cu climă fierbinte şi cetoasa, 
aceasta poate însemna nu numai o intaziere a livrării mărfii în port, ci 
chiar moarte, pe măsură ce proviziile de apă de la bord se epuizează. 
Samuel Taylor Coleridge a evocat disperarea marinarilor din apele 
liniștite ale Pacificului în „Balada bătrânului marinar“: 


Zi după zi, zi după zi, 

Ne-am intepenit, nici suflu, nici mișcare 

Fără temei, precum o corabie zugrăvită 

Pe-un zugrăvit ocean. 

Apă, apă, peste tot 

Şi scândurile se-mbibau 

Apă, apă, peste tot 

Nici o picătură de băut. (trad. Procopie Clontea) 


Localizarea ITCZ este determinată de aerul ascendent, încălzit de soare, 
astfel încât se deplasează la nord și la sud de linia geometrică a 
ecuatorului, în funcţie de anotimpuri. Și pentru că, vara, uscatul se 
încălzeşte mai rapid decât oceanul, continentele duc zona ITCZ mai 
departe de ecuator. Prin urmare, urmează un traseu sinuos în jurul 
circumferinței Pământului. Astfel, localizarea exactă și lățimea ITCZ 
este greu de anticipat, crescând riscul ca marinarii să fie prinși în zone 
de calm plat. 


Dincolo de latitudinea de 30° a braţelor descendente ale celulelor 
Hadley, la aproximativ 60° nord sau sud, aerul de suprafaţă, desi mai 
rece decât la ecuator, este încă suficient de cald pentru a se ridica în 
atmosferă și a determina o nouă buclă de convecţie. De asemenea, ca și 
în cazul celulelor Hadley, vânturile de suprafaţă care suflă spre ecuator 
în partea de jos a acestei bucle sunt ușor deviate de efectul Coriolis către 
dreapta, producând o fâșie de vânturi numite vânturile polare de est. 


A treia si ultima pereche de mari curenţi de circulaţie din atmosfera 
Pământului sunt cele două celule Ferrel, care acţionează la latitudinile 
mijlocii dintre 30° si 60°. Spre deosebire de celelalte două, sistemul 
Ferrel este pasiv, nefiind condus direct de propriul aer cald ascendent, ci 
de rotația celulelor Hadley si polare pe care le adăpostește. Este aproape 
ca un angrenaj cu roată liberă, acţionat de două rotite mecanizate care 


se învârt pe fiecare latură a sa. În punctul în care se îmbină braţele 
descendente ale celulelor Ferrel si Hadley, la aproximativ 30° nord si 
sud, se formează două creste subtropicale de presiune înaltă, cunoscute 
ca „latitudinile cailor“. De asemenea, aceste regiuni sunt caracterizate 
de vânturi variabile ușoare sau de condiţii de calm și astfel, ca în cazul 
zonelor de acalmie, navigatorii au învăţat să fie precauti cu ele. 

Marii curenţi de circulaţie din atmosfera Pământului, care creează fâșii 
alternante de vânturi predominante 


Întrucât celula Ferrel este condusă de celulele Hadley și Polară, pe 
fiecare parte, ea se întoarce în direcţia opusă, iar acest aspect a fost 
extrem de important în Epoca Navigatiei. Vânturile de suprafaţă ale 
celulelor Ferrel suflă nu spre ecuator, ci spre poli, astfel încât efectul 
Coriolis, la rândul lui, le deviază în direcţie opusă. Aceasta este zona 
vânturilor de vest. Două fâșii latitudinale diferite ale vânturilor suflă 
spre vest — alizeele celulei Hadley și vânturile polare de est —, dar, dacă 
vrei să navighezi spre est, poţi face acest lucru doar în sfera celor două 
celule Ferrel și a vânturilor de vest de suprafață pe care le produc. 
Acesta este traseul înapoi spre Europa, din America Centrală și de 
Nord, exploatat prima dată de Columb, odată ce și-a dat seama că 
trebuia să navigheze spre nord în această zonă, ca să se întoarcă acasă. 


Zona vânturilor de vest s-a dovedit la fel de importantă și în emisfera 
sudică. Aşa cum am menţionat anterior, din cauza unei acţiuni a 
repartizării actuale a continentelor prin tectonica plăcilor, emisfera 
nordică este caracterizată de întinderi de uscat și de lanţuri muntoase 
care întrerup fluxul vânturilor. Emisfera sudică, pe de altă parte, este 
dominată de ocean și lipsită de protecţie împotriva vânturilor. În 
special, mai jos de 40°, doar partea de jos a Americii de Sud si cele două 
insule ale Noii Zeelande împiedică rafalele neîntrerupte ale vânturilor 
de vest în jurul lumii. Prin urmare, vânturile de vest din sud au tendința 
de a fi mult mai puternice decât cele din nord, iar marinarii au ajuns să 
numească această zonă turbulentă Roaring Forties (vânturi de vest 
puternice, în emisfera sudică, în general, între 40 și 50 de grade). Iar 
dacă îndrăzneau să se aventureze și mai mult spre sud, riscând să 
înfrunte vânturi și valuri aprige, clima rece și amenințarea 
aisbergurilor, navigatorii puteau pătrunde în zonele și mai puternice, 
pentru a profita de Furious Fifties (vânturi între latitudinile de 50-60 de 
grade) sau Shrieking Sixties (vânturi între latitudinile de 60-70 de 
grade). 


De asemenea, acest model de zone alternante de vânturi dintre ecuator 
şi poli conduce curenţii din oceanele lumii, lucru extrem de important 


pentru conectarea lumii noastre în uriașe rețele comerciale. Zonele 
învecinate ale alizeelor de est și vânturilor de vest împing apa de 
suprafață în direcţie opusă. Acest lucru, împreună cu faptul că 
suprafeţele continentale împiedică apa să înconjoare lumea, precum și 
influențarea deplasării apei spre nord sau sud pe întreg globul de efectul 
Coriolis creează mari curenți de suprafaţă în spirală, cunoscuţi ca 
vârtejuri oceanice (curenţi circulari). Există cinci vârtejuri oceanice 
majore: în Atlanticul de Nord si de Sud, în Pacificul de Nord si de Sud, 
si In Oceanul Indian. In emisfera nordica, acestea se rotesc in sensul 
acelor de ceasornic, iar în cea sudică, în sens invers si, ca si în cazul 
direcţiei fâşiilor de vânturi, își au imaginea în oglindă peste ecuator. 


Aşa cum am văzut mai devreme, Curentul Canarelor, care circulă de-a 
lungul coastei nord-africane, era bine cunoscut marinarilor fenicieni si, 
mai târziu, şi celor iberici. Acesta este braţul estic al vârtejului care 
circulă în Atlanticul de Nord; Curentul Golfului, care poartă ape calde 
din Caraibe până în Europa de Nord, formează braţul vestic. Curentul 
Golfului a fost descoperit în anul 1513, când exploratorii spanioli care 
navigau spre sud, de-a lungul coastei Floridei, și-au dat seama că erau 
împinşi înapoi, în ciuda faptului că navigau cu un vânt puternic. 
(Întrucât apa este mult mai densă decât aerul, chiar și un curent oceanic 
blând poate avea un efect mult mai mare asupra navelor decât vântul.) 
Implicaţiile comerciale au fost depistate imediat: galioanele greu 
încărcate nu trebuiau decât să alunece pe acest curs de apă rapid din 
ocean, pentru a fi transportate cu ușurință spre nord și apoi acasă, cu 
ajutorul vânturilor de vest. 28 Curentul Braziliei, care se deplasează de-a 
lungul coastei Americii de Sud, este perechea în oglindă a Curentului 
Golfului și transportă navele spre sud, în zona vânturilor de vest, pe 
care le preiau apoi pentru a înconjura Africa până la Oceanul 
Indian.******** 


Aşadar, în ansamblu, în fiecare emisferă, atmosfera care înconjoară 
planeta este divizată în trei mari celule de circulaţie, ca niște tuburi 
uriașe infásurate în jurul lumii, fiecare rotindu-se pe loc si schimbandu- 
şi ușor direcţia spre nord sau spre sud în funcţie de anotimpuri. Acestea 
produc zonele principale de vânt ale planetei — alizee de est, vânturi de 
vest și vânturi polare de est — care, la rândul lor, conduc curenții 
oceanici circulari. Drept urmare, aproape întregul model de vânturi de 


pe Pământ poate fi explicat prin trei aspecte simple: ecuatorul este mai 
cald decât polii, aerul cald se ridică, iar lumea se învârte. 


Acest lucru rezumă modelul general al vânturilor dispuse în benzi pe 
glob. Există însă o regiune a lumii cu un sistem eolian unic, care a 
determinat o reţea comercială maritimă prosperă, cu mult înainte ca 
europenii să o fi întâlnit. 


ÎN mările MUSONICE 


Când auzi cuvântul „muson“ iti poate apărea în minte imaginea unui 
peisaj indian înverzit, umed si cald, biciuit de ploi torențiale cu picături 
mari si grele. Termenul derivă din cuvântul arab mausim, care 
înseamnă „anotimp“30, iar musonii sunt, desigur, esentiali pentru 
anotimpurile umede și aride care influenţează agricultura în Asia de 
Sud-Est, dar, din punct de vedere ştiinţific, musonii sunt rezultatul 
condiţiilor atmosferice distinctive din jurul Asiei de Sud și al 
inversărilor ritmice accentuate ale direcţiei vânturilor predominante. 
Aici exista un sistem eolian complet străin de tot ce întâlniseră 
navigatorii portughezi înainte în Marea Mediterană sau în Oceanul 
Atlantic. 


Călcând pe urmele lui Bartolomeo Diaz (sau cel puţin pe urmele navei 
sale), un alt explorator portughez, Vasco da Gama, a pornit din 
Lisabona în vara lui 1497 pentru a finaliza traseul maritim către India. 
A mers pe traseul obișnuit de-a lungul coastei nord-africane și s-a 
aprovizionat cu apă în Insulele Capului Verde, apoi a înconjurat 
protuberanta Africii, dar, în loc să acosteze pe familiara coastă africană, 
în apele cu calm plat din Golful Guineei, și-a întors corăbiile către sud- 
vest, pe întinderea larg deschisă a Atlanticului, extinzând volta do mar a 
lui Diaz într-un imens traseu care forma o buclă si care l-a purtat la mii 
de kilometri distanță de uscat.?! În larg, a întâlnit Curentul Brazilian 
care l-a purtat constant spre sud, până când a preluat vânturile 
predominante de vest, descoperite de Diaz cu un deceniu în urmă, care 
l-au împins cu uşurinţă înapoi în est, spre capătul Africii. 


Da Gama și echipajul său tocmai petrecuseră peste trei luni pe mare, 
călătorind aproximativ 10 000 de kilometri prin Atlantic — de departe 
cea mai lungă călătorie în largul oceanului de până atunci. Spre 
deosebire de acesta, Columb petrecuse doar 38 de zile navigând spre 
vest, timp în care echipajul său începuse să se răzvrătească și să ceară să 
se întoarcă însă, întâmplător, după două zile au văzut uscatul. 


Acum, da Gama își croia drum în jurul Capului, împotriva curentului 
din jurul coastei africane de sud-est. La 16 decembrie 1497 au trecut de 
ultimul pilon de piatră ridicat de Diaz. Până în luna martie a anului 
următor, da Gama ajunsese în Mozambic, intrând pe tărâmul 
comercianților maritimi arabi. În portul Malindi, din Kenya zilelor 
moderne, a întâlnit prima oară negustori indieni şi a reuşit să facă rost 
de serviciile unui cârmaci din Gujarat, care deţinea cunoștințe de 
navigare în Oceanul Indian.” Ridicând ancora la sfârșitul lunii aprilie, 
au fost binecuvantati cu un vânt constant către nord-est — da Gama încă 
nu își dăduse seama de natura vânturilor musonice și de sincronizarea 
întâmplătoare a călătoriei sale — si flota s-a îndreptat pe un curs 
diagonal, traversând Oceanul Indian și ajungând la Calicut, de pe 
coasta Malabar. Pe 29 aprilie au observat Steaua Nordului la orizont — 
tocmai reintraseră în emisfera nordică. Corăbiile lui Vasco da Gama au 
ajuns în Calicut la 20 mai 1498, după ce traversaseră peste 4 000 de 
kilometri de ocean în doar 25 de zile. În sfârșit, îndeplinise visul de 
decenii al exploratorilor portughezi și descoperise un traseu maritim din 
Europa către India și bogăţiile Insulelor Moluce (Insulele Mirodeniilor). 


Portughezii au petrecut o vreme explorând coasta indiană, apoi s-au 
îmbarcat în călătoria spre casă la începutul lunii octombrie, dar s-a 
dovedit că înţelegerea mecanicii ritmice a modelelor musonice de către 
Da Gama era insuficientă: nici un navigator care cunoştea zona nu ar fi 
cutezat să traverseze sud-vestul coastei africane în această perioadă a 
anului. Corăbiile lui au luptat împotriva unui vânt contrar și au fost 
nevoite să plutească înainte și înapoi, izbindu-se de valuri și înaintând 
foarte puţin. Ba mai rău, adesea apele erau cuprinse de calm plat, în 
timp ce apa potabilă se altera și scorbutul își arăta chipul hidos printre 
membrii echipajului.******** 


În cele din urmă au ajuns pe coasta est-africană, la Mogadishu. 
Călătoria lor de întoarcere, calculată greșit, durase 132 de zile. Dacă ar 
mai fi aşteptat două luni înainte să se aventureze în această călătorie, ar 
fi putut naviga în doar câteva săptămâni, înainte ca vânturile musonice 
ale iernii să fi traversat oceanul. În momentul în care portughezii au 
ajuns în sfârșit acasă, erau plecaţi de aproape doi ani și parcurseseră 
aproximativ 40 000 de kilometri2* Proba lor de curaj si rezistenţă a 
venit cu preţul vieţii a două treimi din membrii echipajului, mulți 
cedând în faţa scorbutului. Ritmurile vânturilor musonice trebuie luate 
în seamă. 


Navele lor s-au întors cu calele pline de scorţişoară, cuisoare, ghimbir, 
nucşoară, piper şi rubine, în timp ce prima expediţie a lui Columb 
găsise puţine lucruri de valoare. Așadar, deși astăzi ne amintim cel mai 
bine de expediţia lui Columb din anul 1492, care a durat opt luni, în 
multe feluri călătoria lui Vasco da Gama din 1497 a fost mult mai 
impresionantă. El a descoperit ceea ce își propusese Columb să 
descopere, dar nu reușise: traseul maritim către bogăţiile Răsăritului. 


METRONOMUL MUSONIC 


Vânturile musonice sunt acţionate prin exact acelaşi proces cu care 
suntem familiarizați datorită brizelor schimbătoare într-o vacanţă pe 
litoral. În timpul zilei, solul se încălzește mai repede și la o temperatură 
maximă mai mare decât cea a suprafeţei mării. Din acest motiv aerul de 
deasupra uscatului se ridică, iar cel rece, de deasupra mării, este 
absorbit în regiunea cu presiune scăzută lăsată în urmă, conducând un 
curent de convecţie din mare către uscat cu ajutorul unui vânt 
constant — o briză de coastă. În schimb, solul se răceşte mult mai rapid 
după apus, astfel încât aerul mai cald, ridicat din mare, adună în spatele 
său aer de pe uscat, punând în mișcare o briză oceanică. Dacă stai pe 
plajă la apus, poţi simţi adesea inversarea direcţiei vântului. Singura 
diferență este că musonii se desfăşoară la o scară mult mai largă si mai 
degrabă sezonier decât zilnic. Vara, masa terestră a continentelor se 
încălzeşte mai rapid decât suprafaţa mării înconjurătoare, creând un 
vânt musonic care atrage aer umed de deasupra oceanului. Pe timpul 


iernii, oceanul retine mai multă căldură, astfel încât celula de convecţie 
se inversează, vânturile musonice își schimbă direcţia și aerul uscat din 
atmosferă coboară pe continent. 


Vânturile musonice sezoniere sunt create de diferenţele de temperatură 
dintre câteva mase terestre continentale și oceanele care le înconjoară. 
De asemenea, Africa de Vest, precum si America de Nord si de Sud se 
confruntă cu musoni slabi, dar vânturile musonice din India și Asia de 
Sud-Est sunt de departe cele mai puternice de pe Pământ, iar acest 
lucru ţine de geografie. Podişul Tibet este cel mai mare și cel mai înalt 
din lume, măsurând aproximativ 2 500x1 000 de kilometri si se ridică, in 
medie, la peste cinci kilometri deasupra nivelului mării. Când solul 
podișului Tibet se încălzeşte în lumina soarelui de vară, se încălzește si 
aerul din stratul atmosferic superior, ceea ce impulsionează curenţii de 
aer care se ridică la începutul și sfârşitul sezonului estival musonic. 
Chiar mai important în acționarea puternicelor vânturi musonice este 
lanţul muntos Himalaya, situat de-a lungul marginii sudice a platoului. 
Acesta acţionează ca un perete înalt, o barieră care împiedică aerul rece 
şi uscat din nord să fie tras în jos peste India și amestecat cu aerul cald 
şi umed din ocean, ceea ce ar tempera circulaţia atmosferică. Munţii 
Himalaya izolează India și oferă condiţiile pentru un efect musonic 
puternic.35 Aşadar, puternicele vânturi musonice din sudul Asiei sunt o 
altă consecinţă a tectonicii plăcilor — rezultatul ciocnirii Indiei cu 
Eurasia în urmă cu aproximativ 25 de milioane de ani. 


Asemenea centrului unui M imens și împrejmuită de Ocean, India se 
încălzeşte odată cu începerea verii, iar curenţi de aer ascendenți absorb 
aerul umed din oceanul care o înconjoară, el însuși ridicându-se, apoi 
răcindu-se și condensându-se în norii care eliberează cantități uriașe de 
ploaie musonică. Așa cum am văzut mai devreme, Zona Intertropicală 
de Convergenta serpuieste în jurul circumferinței Pământului, unde se 
întâlnesc alizeele care suflă din nord şi din sud. Pe perioada verii, 
încălzirea Indiei și efectele din podișul Tibet si Himalaya sunt atât de 
pronunţate încât ITCZ este trasă la 3 000 de kilometri nord de ecuator, 
deplasându-se din nou spre sud pe timpul iernii. Astfel, ITCZ străbate 
rapid regiunea, alizeele din emisfera sudică înaintează peste ecuator, pe 
perioada verii, iar iarna, vânturile de nord se extind în Oceanul Indian 
si insulele Indiilor de Est. 


vânturi muso- 
nice de iarnă 


Modelul sezonier al vânturilor inversate din apele musonice 


De fapt, geografia Indiei dereglează modelele „normale“ ale vânturilor 
pe care le întâlnim pe restul globului. De la un sezon la altul, vânturile 
de pe toată suprafaţa Asiei de Sud-Est își schimbă periodic direcţia, ca o 
mare respiraţie a unor uriași plămâni planetari. Din secolul XI până în 


secolul XV, cu mult înainte de sosirea marinarilor portughezi, navele 
care foloseau aceste vânturi pentru a naviga în Oceanul Indian și 
printre numeroasele insule ale Indiilor de Est au creat o reţea 
comercială dinamică și diversă, cu porturi aglomerate de-a lungul 
traseelor.36 


Inversarea vânturilor musonice este la fel de precisă și previzibilă ca un 
metronom și doar prin programarea corectă a călătoriilor poţi naviga 
acolo unde trebuie să ajungi, cu ajutorul vânturilor favorabile, să 
încarci marfă si să iti reaprovizionezi nava si apoi să aștepți ca vânturile 
să îşi schimbe direcţia si să te poarte spre casă. Prin urmare, navigarea 
în Oceanul Indian sau în jurul Indiilor de Est este diferită de navigarea 
în Atlantic sau Pacific. Acolo, secretul este să te deplasezi către nord sau 
sud, între celulele de circulație atmosferică învecinate, fie cu ajutorul 
alizeelor de est tropicale, fie cu vânturile de vest de latitudine mijlocie — 
alegând direcţia vântului de care ai nevoie printr-o schimbare a 
spaţiului. Secretul pentru navigarea pe ape musonice este de a aștepta 
inversarea sezonieră şi de a naviga înapoi, pe o distanţă aproximativ 
egală cu cea pe care ai parcurs-o la dus — alegând direcţia corectă a 
vântului printr-o schimbare a timpului. Acesta a fost aspectul pe care 
Vasco da Gama nu a reușit deloc să îl estimeze cand a intrat în Oceanul 
Indian în anul 1498. 


IMPERIUL APELOR 


La un an după întoarcerea lui Vasco da Gama, portughezii au început să 
trimită expediţii anuale către India pe acest nou traseu.******** Aceşti 
marinari şi-au învăţat și ei lecţia din chinuitoarea călătorie de întoarcere 
a lui da Gama si au dobândit rapid cunoștințe cu privire la ritmurile 
vânturilor musonice care dictează schemele de navigare prin Oceanul 
Indian si din insulele Asiei de Sud-Est. Posedând aceste cunostinte-cheie 
din domeniul navigaţiei, cu ajutorul corăbiilor lor mari, înarmate cu 
tunuri, si având experienţa construirii de fortificaţii solide, dobândită 
din secole de război necontenit în Europa, portughezii și-au afirmat 
rapid dominaţia în regiune şi au înaintat spre est, în căutarea sursei 
mirodeniilor. În anul 1510 au cucerit Goa, transformând-o în principala 


lor bază de operaţiuni din Oceanul Indian********, iar în anul următor 
au cucerit Malacca, pentru a controla traficul maritim prin aceste 
strâmtori. Odată ce au descoperit unde sunt localizate Insulele Moluce, 
au trimis o expediţie pentru a le ocupa, în anul 1512. De asemenea, în 
anul 1557, portughezii au obţinut permisiunea de a stabili centre 
comerciale în Macao, pe coasta Chinei de Sud, iar în anul 1570, în 
Nagasaki, Japonia. 


Până în anul 1520, veniturile Portugaliei provenite din comerțul cu 
mirodenii pe Oceanul Indian asigurau aproape 40% din veniturile totale 
ale Coroanei. Portugalia crease un nou tip de imperiu, puternic şi bogat, 
nu datorită posedării unor teritorii mari, ci prin controlul strategic al 
unor reţele comerciale oceanice extinse din cealaltă parte a lumii — un 
imperiu al apelor 28 


Olandezii, britanicii şi francezii au mers pe urmele spaniolilor și ale 
portughezilor. Rivalitatea dintre aceste puteri comerciale maritime a 
declanșat războaie coloniale în întreaga lume, întrucât încercau să se 
elimine reciproc din porturile si forturile strategice si să controleze 
punctele de trafic maxim pentru a domina culoarele maritime esenţiale. 
Prin explorare şi comerţ maritim, centrul de gravitație al Europei s-a 
mutat decisiv de la est la vest. Europa nu mai era extremitatea vestică a 
lumii, hotarul îndepărtat ale reţelei Drumului Mătăsii ce traversa Asia. 
Mediterana — marea interioară care avusese o poziţie centrală si care 
fusese timp de mii de ani martora luptei pentru dominație dintre oraşe- 
stat, regate şi imperii — a devenit relativ neînsemnată. 


Lumea Nouă și noile trasee maritime către India și Orient ofereau 
europenilor acces la un tezaur aparent inepuizabil de teritorii şi resurse, 
de bogăţie şi putere. Pe măsură ce navigatorii europeni au decodat 
secretele modelelor vânturilor si ale curenților oceanici ai planetei, au 
ajuns pe marile întinderi ale oceanelor lumii, au stabilit legături între 
regiuni ale planetei neconectate anterior și au început procesul 
globalizárii^?, Așadar Epoca Explorării a fost nu doar un proces de 
completare a hărţii lumii cu noi pământuri neştiute, ci si de descoperire 
a unor geografii invizibile. Navigatorii europeni au învăţat cum să 
folosească fasiile alternante ale vânturilor planetare si curenții 


oceanelor, ca un sistem interconectat de benzi transportoare care ii 
purtau acolo unde isi doreau să ajungă. 


Primele nave de explorare aveau cocă subțire si velatura pentru a fi 
manevrate ușor de-a lungul liniilor de coastă necunoscute si mai ales 
pentru a face fata vânturilor, dar aceste mici caravele cu pânze 
triunghiulare necesitau un echipaj numeros, iar spaţiul de stocare 
pentru încărcătură, pe lângă proviziile necesare, era limitat. Ideale 
pentru comerţul transoceanic sunt navele spatioase, echipate cu pânze 
mari, pătrate, mult mai ușor de manevrat, reducând astfel la minimum 
echipajul și maximizand în același timp spaţiul pentru stocarea 
proviziilor și a mărfurilor aducătoare de profit. Aceste nave cu pânze 
pătrate, exemplificate de galioanele spaniole, obțin multă forţă motrice, 
dar pot călători doar cu ajutorul vântului, astfel încât este imposibil să 
se impotriveascá brizei." Aceasta a însemnat că, spre deosebire de 
primii ani ai explorării, rutele comerciale care au ajuns să instaureze 
prezenţa imperiului european pe mări erau puternic influențate de 
direcţia vânturilor dominante, iar acest lucru a avut implicaţii profunde 
pentru tiparele de colonizare și istoria ulterioară a lumii noastre. Trei 
dintre cele mai importante au fost ruta Galéon de Manila, ruta Brouwer 
si Triunghiul de comerţ Atlantic. 


PAȘI SPRE GLOBALIZARE 


In timp ce portughezii isi instalau imperiul comercial în Asia de Sud- 
Est, spaniolii explorau bunurile din Americi şi începuseră să caute 
propria rută către bogăţiile Insulelor Mirodeniilor. 


Până în anul 1513, un explorator spaniol călătorise peste istmul 
Panama, fiind primul european care văzuse partea îndepărtată a 
oceanului.? Asa cum am văzut în capitolul 2, în anul 1520, Fernando 
Magellan — un navigator portughez, dar care naviga pentru spanioli — a 
înconjurat extremitatea inferioară a Americii de Sud prin strâmtoarea 
care acum îi poartă numele și a numit acest nou ocean „Mare 
Pacificum“ — Marea Liniștită.% Flota sa a călătorit spre nord, de-a 
lungul coastei, purtată de Curentul Humboldt al Vârtejului Pacificului 


de Sud, înaintând apoi cu alizeele spre vest, către Insulele Filipine, pe 
care le-a revendicat pentru Spania. Magellan a fost ucis pe insula 
Mactan, dar flota şi-a continuat călătoria, iar în anul 1521 a ajuns in 
Moluce, celebrele insule ale mirodeniilor si, la acea vreme, singura sursă 
de nucsoara și cuisoare din lume.******** 


Problema pentru călătoria spaniolă către Insulele Moluce a fost că 
marinarii găsiseră un traseu spre vest, prin Pacific, dar nu știau că 
vânturile trebuiau să se întoarcă spre est, către Americi. Singura navă a 
expediției lui Magellan care a ajuns acasă a continuat spre vest de-a 
lungul Oceanului Indian, încheind prima călătorie în jurul lumii. Așa 
cum scria căpitanul ei: „Am înconjurat întreaga rotunjime a lumii — 
adică mergând spre Occident, ne-am întors prin Orient.“45 


A fost nevoie de încă 40 de ani ca navigatorii spanioli să dobândească 
cunoștințele despre vânturile care permiteau o călătorie înapoi spre est, 
prin Pacific, până în Americi. Dându-și seama că modelul vânturilor din 
Pacific îl copiază pe cel din Atlantic, marinarii au navigat la nord de 
Filipine, până pe coasta Japoniei, apoi au folosit banda de vânturi de 
vest (în celula de circulaţie Ferrel a atmosferei), care i-a dus în direcţia 
corectá.^9 Descoperirea i-a ajutat pe spanioli să treacă peste marele 
Ocean Pacific cu transporturi regulate dus-întors, creând Traseul 
Galéon Manila. Acesta se întindea între coloniile din Noua Spanie din 
Acapulco, Mexicul de astăzi, și Manila din Filipine și, timp de 250 de 
ani — din anul 1565 până în anul 1815, perioadă ce s-a încheiat cu 
Războiul Mexican de Independenţă — această traversare a Pacificului a 
reprezentat cel mai lung traseu comercial din istorie.*" Vânturile de vest 
din Pacific transportau galioanele către coasta Californiei, unde aveau 
nevoie de oprire pentru aprovizionare după această lungă traversare a 
oceanului, înainte de a porni în ultima etapă a călătoriei, spre sud de-a 
lungul coastei, până în Mexic. Astfel se explică puternica prezență 
colonială spaniolă din regiune, denumirile unor orașe importante ca San 
Francisco, Los Angeles şi San Diego amintindu-ne şi astăzi de influenţa 
spaniolă. 


Principala marfă transportată spre vest peste Pacific pe acest traseu a 
fost argintul. În anii 1540, spaniolii au descoperit filoane bogate de 
argint în Mexic, precum si muntele de argint Potosi, in Anzi.4®******** 


Cea mai mare cantitate de argint a fost dusă pe coasta sud-americană, 
pe Curentul Humboldt, către istmul Panama, transportată pe acest pod 
de uscat îngust de grupuri de catâri, apoi încărcat pe navele destinate 
Spaniei.? Navigand pe Atlantic in flotile pline de comori, galioanele 
spaniole erau victimele piraţilor francezi, olandezi și englezi, cu nume 
memorabile ca Le Clerc Picior de Lemn și Francis Drake. 


Aproximativ o cincime din argintul american extras a fost trimis peste 
Pacific în galioane, fiind dat la schimb pe obiecte de lux chinezești în 
Filipine: mătase, porțelan, tămâie, mosc si mirodenii." În cele din urmă, 
fie era transportat pe Traseul Galéon Manila către Filipine pentru 
schimb cu chinezii, fie înapoi în Spania și trecut prin imperiile europene 
către est, aproximativ o treime din tot argintul sud-american ajungând 
în China?^, fapt ce a oferit acestui metal preţios o valoare mai mare 
chiar decât a aurului. O parte din argint a fost schimbat cu India, unde, 
la începutul secolului XVII, conducătorul mogul Jahan Sah construise 
un mausoleu splendid pentru soţia sa — Taj Mahalul. De asemenea, acest 
simbol durabil al iubirii sintetizează economia globală timpurie, care s-a 
lansat odată cu Epoca Navigării: argintul sud-american extras de 
spanioli si manevrat de comercianții europeni a finanţat in cele din 
urmă un impresionant proiect de construcţie in India.>> 


Pentru o vreme, Spania a devenit extrem de bogată și de puternică 
datorită acestui flux de argint din Americi, dar la fel ca Triunghiul 
Comerţului Atlantic la care vom reveni mai târziu, această uriașă 
bogăţie europeană a venit cu preţul multor vieţi ale muncitorilor care 
exploatau argintul în adâncurile minelor din munţi, luni de-a rândul, 
suferind din cauza căldurii și prafului la o altitudine de 4 000 de metri 
care le ciuruia plămânii. Potosi a fost descris memorabil drept „muntele 
care mănâncă oameni“.56 


În secolul XVII o nouă rută importantă s-a deschis către Indiile de Est. 
Pasajul descoperit de portughezi în ultimii ani ai secolului XV înconjura 
capătul Africii, urma coasta de est a continentului si traversa India, 
înainte de a ocoli strâmtoarea Malacca. Traseul se înclina doar ușor spre 
banda de vânturi de vest, transportând navele dincolo de extremitateaa 
sudică a Africii. Acestea sunt imaginea în oglindă a vânturilor de vest 
ale emisferei sudice din latitudinea mijlocie, pe care spaniolii au învăţat 


să le stăpânească din Filipine până în Mexic, pe Traseul Galeón Manila. 
Aşa cum am văzut mai devreme însă, în emisfera sudică aceste vânturi 
de vest nu sunt obstructionate de mase mari de uscat si, drept urmare, 
sunt mult mai puternice. Cu toate acestea, abia după aproape încă un 
secol marinarii şi-au dat seama cum ar putea exploata complet zona 
furtunoasă Roaring Forties. 


In anul 1611, capitanul Henrik Brouwer, al Companiei Olandeze a 
Indiilor de Est, a trecut de Capul Bunei Sperante si, in loc sa se indrepte 
spre nord-est catre India, s-a intors spre sud, in mijlocul vanturilor de 
vest care l-au purtat 7 000 de kilometri la est, înainte sa iasă de pe 
această rută oceanică rapidă şi să se reîntoarcă spre nord, către Java. 
Folosindu-se de Roaring Forties, Traseul Brouwer a durat mai puţin de 
jumătate din timpul rutei tradiţionale — nu în ultimul rând pentru că a 
preîntâmpinat nevoia de a aștepta vânturile musonice din Oceanul 
Indian. Pe lângă faptul că oferea o călătorie mult mai rapidă către 
Insulele Moluce, acest traseu mai sudic și mai rece, la distanță de 
tropice, menținea echipajul mai sănătos si proviziile mai proaspete. 


Conectarea lumii: rutele comerciale oceanice majore care exploatează 
diferite benzi de vânturi și curenţi oceanici 


Dezvoltarea noului pasaj a avut o serie de consecinţe istorice 
importante. Primii care au pus ochii pe coasta de vest a Australiei au 
fost marinarii care urmau Traseul Brouwer, iar ocolirea spre sud, în 
jurul Oceanului Indian, a însemnat că pasajul a schimbat calea de acces 
către Indiile de Est, de la strâmtoarea Malacca spre strâmtoarea Sunda, 


dintre Java şi Sumatra. În anul 1619, olandezii au fondat Batavia — 
Jakarta zilelor noastre —, centrul lor operaţional din regiune, precum și 
pentru a controla această strâmtoare esenţială. De asemenea, această 
zonă de vânturi puternice a fost motivul fondării orașului Cape Town: 
olandezii aveau nevoie de un port de reaprovizionare, înainte de ultima 
etapă a călătoriei lor. Aşadar, motivul pentru care limba afrikaans este 
vorbită astăzi in Africa de Sud este fâșia de vânturi din Roaring 
Fortes. ******** 


Mirodeniile au fost cele care au influențat primii ani ai Epocii 
Explorarii si comerţul oceanic global al navelor europene, dar până în 
anul 1700, noi mărfuri au ajuns să domine cererea. Recolte cultivate 
iniţial în Africa şi India fuseseră adaptate în Lumea Nouă și cantități 
mari de cafea erau produse acum în Brazilia, zahăr în Caraibe și 
bumbac in America de Nord. DP De asemenea, cererea de forță de munca 
pentru producerea în masă a acestor mărfuri destinate pieţelor 
europene a dus la alt sistem comercial transcontinental, în mod 
incontestabil cel mai important dintre toate pentru lumea de astăzi. 


În câteva cuvinte, Triunghiul Comerţului Atlantic conecta Europa, 
Africa şi America, pentru a satisface cererea tot mai mare de bumbac, 
zahăr, cafea si tutun a Europei, la preţuri convenabile. Corabiile 
navigau din Europa cu bunuri produse în aceste naţiuni dezvoltate, 
precum materiale textile și arme, până pe coasta vest-africană, unde 
erau oferite căpeteniilor locale în schimbul sclavilor capturați. Apoi 
acești sclavi erau transportaţi peste Atlantic, pentru a-i vinde în colonii 
proprietarilor de plantaţii din Brazilia, Caraibe și America de 
Nord.******** Capitalul strâns din vânzarea acestei încărcături umane 
era folosit de căpitani pentru achiziţionarea bunurilor cultivate pe 
plantaţii, rod al muncii sclavilor. Calele corăbiilor de sclavi erau 
curățate cu oţet si leșie, și apoi transportau aceste materii prime în 
Europa pentru prelucrare, încheind astfel ciclul.9! Existau si abateri de 
la rutele exacte și nave uşoare transportau mărfuri de-a lungul 
anumitor parti ale coastei“, precum și variaţii ale mărfurilor 
transferate în fiecare etapă, în itinerare suprapuse, dar aceasta era 
esența Triunghiului Comerţului Atlantic, desfășurat între pământul 
european şi teritoriile sale coloniale, de la finalul secolului XVI până la 
începutul secolului XIX. 


Înainte de transportul peste Atlantic, sclavii africani erau ţinuţi în 
forturi de coastă, cunoscute sub denumirea de factorii, amplasate 
adesea la gura râurilor, acestea oferind cea mai ușoară modalitate de 
transport a captivilor din interiorul continentului. Marea majoritate a 
sclavilor erau luaţi din vestul Africii Centrale — regiunea dintre ecuator 
şi aproximativ 15° sud — si de-a lungul Coastei de Aur, Benin si Biafra, 
în Golful Guineei. În mare parte, acest lucru se datorează modelelor de 
circulaţie atmosferică și curenților oceanici. Din aceste locuri este mai 
ușor să traversezi spre America de Sud cu ajutorul alizeelor de sud-est 
şi apoi spre sud, până la coastă, cu ajutorul Curentului Brazilian, spre 
plantațiile de cafea braziliene, sau să urmezi alizeele de nord-est si 
curentul nord-ecuatorial, spre plantațiile de trestie de zahăr din insulele 
Caraibe, plantațiile de bumbac din Alabama si Carolina si cele de tutun 
din Virginia. 


Comerţul cu sclavi pe Atlantic a fost interzis în anul 1807, însă a fost 
continuat de contrabandisti pana la abolirea sclaviei, odată cu 
încheierea Războiului Civil American în 1865. Până în acel moment, 
peste 10 milioane de africani fuseseră luați în captivitate şi transportaţi 
în Americi, multi murind în condiţii îngrozitoare pe drum sau în 
primii doi ani, pe plantaţii. Aproximativ 40% au fost duși în Brazilia, 
40% în Caraibe, 5% în teritoriul care avea să devină Statele Unite și 
15% in America Lana Pi 


Comerciantii maritimi îşi vindeau mărfurile pentru un profit în fiecare 
stadiu al triunghiului, astfel încât, la fel ca un mecanism economic în 
continuă mişcare, sistemul genera câştiguri financiare imense pentru 
stăpânii lor, cu fiecare schimbare a cârmei. În timp ce naţiunile 
europene au început să folosească roti hidraulice şi motoare cu aburi 
pentru a-și alimenta morile și fabricile, forţa de muncă a sclavilor de 
peste mări, care oferea materia primă, era o componentă la fel de 
importantă a mecanismului ce acţiona economia industrializării. Înainte 
ca abolitionismul să capete putere, aroma ceaiului îndulcit sau a 
romului, senzaţia unei cămăși curate pe piele și inhalarea linistitoare a 
fumului de pipă îi făcuseră pe europeni să rămână indiferenți la 
suferința umană care le întreținea stilul de viata.©******** 


Uriasele suprafeţe de pământ nou care alcătuiau coloniile de peste mari 
ale Europei, precum și materia primă și profiturile pe care le aduceau 
au favorizat crearea condiţiilor pentru Revoluţia Industrială, dar la fel 
de fundamentală pentru alimentarea acestei transformări a fost 
disponibilitatea unor cantități aparent nelimitate de energie din lumea 
subterană, despre care vom vorbi în cele ce urmează. 


Denumirea modernă a Gibraltarului derivă din cuvântul arab Jabal 
Tariq („Muntele lui Tariq“), cu referire la generalul care a condus 
această invazie. În lumea antică, Gibraltarul forma una dintre cele 
două coloane ale lui Hercule — cealaltă fiind Muntele Abila, de pe 
coasta nord africană — care au marcat începutul sfârşitului lumii 
cunoscute. Odată cu expansiunea europeană în Atlantic, strâmtoarea 
Gibraltar a devenit un punct naval esenţial, care controla trecerea în 
Marea Mediterană. 


Motivul pentru care Spania s-a alăturat Epocii Explorării mult mai 
târziu decât Portugalia este legat tot de tectonica plăcilor. Așa cum am 
văzut, Mediterana este o regiune complexă tectonic, formată prin 
dispariţia Mării Tethys în timp ce Africa se ciocnea la nord cu Eurasia, 
şi cu un amestec de scoarță continentală care fusese prinsă in zona de 
coliziune. Una dintre acestea este microcontinentul Alborân care, în 
ultimii 20 de milioane de ani, s-a deplasat spre vest, lovindu-se de 
marginea sud-estică a Spaniei și împingând în sus lanţul muntos Sierra 
Nevada. Aici, în acest teren accidentat uşor de apărat, ultimul bastion 
al stăpânirii maure, Emiratul Granadei, a rezistat încă 250 de ani, după 
ce restul Peninsulei Iberice fusese revendicat de Reconquista creştină. 
În timp ce Regatul Portugaliei, care ocupa terenul mai întins din partea 
de vest a peninsulei, își securizase teritoriul, până la mijlocul secolului 
XIII, şi îşi putea canaliza energia în explorarea maritimă, Spania a 
rămas preocupată de propriile recuceriri până la finele secolului XV. 


Denumirea lor vine din latină și înseamnă „Insulele Câinilor“, desi este 
posibil ca această descriere să se refere la focile mari care trăiau 
odinioară pe plajele arhipelagului. În schimb, canarii au fost numiţi 
după aceste insule de unde provin. 


Insulele vulcanice izolate au jucat un rol important în istorie, oferind 
valoare stategică sub forma unor porțiuni de uscat din marea întindere 
a oceanului. Sfânta Elena din Atlanticul de Sud este altă insulă 
vulcanică apărută pe Dorsala Medio-Atlantică şi una dintre cele mai 
izolate insule din lume. A devenit un punct de oprire esenţial pentru 
corăbiile Companiei Indiilor de Est care se întorceau din India și 
China, şi a fost locul în care britanicii l-au ţinut prizonier pe Napoleon 


după înfrângerea sa finală la Waterloo. În istoria modernă, lanţul 
vulcanic al arhipelagului Hawaii, din mijlocul Oceanului Pacific, a fost 
de o importanță strategică imensă pentru Statele Unite, care își 
stabiliseră aici aerodromuri si baze navale. În luna decembrie a anului 
1941, când japonezii au atacat navele care stationau la Pearl Harbor, in 
laguna insulei Oahu, incidentul a atras Statele Unite în al Doilea 
Război Mondial. Şase luni mai târziu, raidurile de bombardament care 
veneau din Midway, una dintre cele mai nord-vestice insule din lungul 
lanţ hawaiian, au paralizat flota japoneză și s-au dovedit decisive în 
răsturnarea situaţiei războiului din Pacific. 


Majoritatea curenților de aer sunt invizibili, dar, în acest caz, vânturile 
pot fi văzute clar din spaţiu, bogate în nisip cules din deşertul Sahara. 
Aerul încărcat de praf are nevoie de aproximativ o săptămână pentru a 
traversa Atlanticul, apoi particulele se depozitează, fertilizând solurile 
bogate ale pădurii Amazoniene. 


Regele Joao al II-lea al Portugaliei a primit de la marea sa rivală, 
regina Isabela de Castilia (care a unificat Spania mai târziu), probabil 
cea mai mare distincţie din istorie. I se adresa doar cu „El Hombre“ 
(„Bărbatul“)?% o poreclă mult mai bună și decât cea a lui Bruce 
Springsteen. 


In acest fel, Columb a avut nevoie de doar puţin peste o lună ca să 
navigheze pe oceanul care avusese nevoie de 100 de milioane de ani ca 
să fie deschis de tectonica plăcilor. 


De asemenea, a aflat de la nativii Indiilor de Vest despre hamacele lor, 
care vor schimba modul în care dormiseră navigatorii europeni la 
bordul navei vreme de sute de ani. 


Acţiunea dinamicii fluidelor în aceste vârtejuri oceanice este de a trage 
materia de suprafaţă în centrul curentului. Marea Sargasselor se află 
în mijlocul Vârtejului Oceanic Nord-Atlantic și este singura regiune 
din largul oceanului clasificată drept mare care formează o porţiune de 
1 000 x 3 000 de kilometri de apă foarte limpede, albastră, plină de alge 
marine. Recent, același proces de împrejmuire a adunat cantități mari 
de deșeuri de plastic într-o zonă numită Groapa de Gunoi a 


Atlanticului de Nord. O concentraţie similară de poluare se găsește şi în 
Marea Insulă de Gunoi a Pacificului. 


În aceste prime călătorii pe distanţe lungi ale portughezilor, scorbutul a 
început să îi afecteze frecvent pe marinari. Scorbutul nu era 
necunoscut în acea perioadă — apărea în perioadele de foamete sau în 
rândul armatelor cu diete neechilibrate nutritiv, însă cei afectaţi acum 
de boală erau marinarii care călătoreau pe mări luni de-a rândul. 
Astăzi ştim că scorbutul este provocat de lipsa vitaminei C. Vitamina C 
sau acidul ascorbic este un ingredient vital pentru procesul prin care 
organismul produce colagen pentru țesutul conjunctiv. În aproximativ 
o lună de dietă fără suficientă vitamina C, simptomele se agravează 
progresiv, variind de la sângerarea gingiilor si dureri de oase la 
vindecarea deficitară a rănilor, pierderea dinţilor şi, în cele din urmă, 
convulsii și deces. Oamenii sunt una dintre puţinele specii de animale 
(pe lângă cobai) care suferă de scorbut. S-a dovedit că, la un moment 
dat în timpul evoluţiei noastre din alte specii de primate, am preluat o 
mutație într-o singură literă a codului nostru genetic, care a eliminat 
enzima-cheie ce produce acid ascorbic în propriile celule ale ficatului. 
Scorbutul a fost principala cauză a decesului marinarilor în călătorii 
lungi, până la finalul secolului XVIII, când s-a descoperit că citricele 
pot preveni boala. 


Prima flotă care a urmat traseul lui da Gama spre India a făcut un ocol 
volta do mar atât de extins prin sudul Atlanticului, pe drumul spre 
ieșire, încât a descoperit Brazilia.?" 


Când locuitorii din Sri Lanka s-au întâlnit prima dată cu portughezii și 

cu alimentele si băuturile lor europene, au povestit că „Mănâncă un fel 

de piatră albă şi beau sânge“. Era prima data când vedeau pâine si 
in 38 

vin.3 


În anul 1494, cele două mari puteri maritime ale acelor vremuri 
semnaseră un tratat prin care împărțeau lumea între portughezi la est 
şi spanioli la vest. Diviziunea, cunoscută ca linia de demarcaţie de la 
Tordesillas, se întindea pe 370 de leghe (peste 2 000 de kilometri), de la 
nord la sud, prin Atlantic, la vest de Insulele Capului Verde. Nu era 
nimic mai mult decât o linie pe o hartă, care trecea prin pustietatea 


oceanului — o noţiune pur cartografică. Când navigatorii portughezi au 
descoperit coasta Americii de Sud, în drumul lor spre India, și-au dat 
seama că era situată pe partea lor de demarcaţie și au revendicat-o, 
acesta fiind motivul pentru care în Brazilia se vorbeşte portugheza și 
spaniola in America Latină. În anii 1520 exista o preocupare fata de ce 
se întâmpla pe partea cealaltă a lumii. Dacă linia Tordesillas se extinde 
în cerc pe toată suprafaţa polilor şi prin Pacific — la 180* de cealaltă 
parte a partiției Atlanticului — Insulele Moluce se află pe teritoriul 
spaniol sau pe cel portughez? Până la urmă, această dispută a fost 
rezolvată când Spania, care avea nevoie urgentă de bani lichizi pentru 
a-și finanța războiul cu Franţa, a vândut Portugaliei revendicarea 
Insulelor Moluce.*4 


Potosi, cunoscut și sub denumirea de Cerro Rico („munte bogat“ în 
spaniolă), este miezul unui vulcan“? erodat, format în urmă cu 
aproximativ 13 milioane de ani. Activitatea vulcanică a acţionat un 
sistem hidrotermic subteran care extrăgea argintul, precum și staniu și 
zinc din rocile de la adâncime mai mare, apoi îl redepozita în filoanele 
extrem de bogate si de groase?? care perforau inima muntelui. 
Reprezintă cea mai mare mină de argint din istorie şi, timp de peste 
100 de ani, a furnizat mai mult de jumătate din producţia globală.5! 


Una dintre problemele majore din cea mai mare parte a Epocii 
Navigatiei a fost dificultatea cu care se confruntau căpitanii vaselor de 
a determina poziţia precisă în larg. Astronomia iti poate spune cu 
ușurință latitudinea la care te afli — trebuie doar să măsori unghiul 
dintre orizont şi să alegi stele, dar înainte de inventarea busolelor 
precise, era imposibil să calculezi corect longitudinea. Navele care 
porneau spre est de-a lungul zonei Roaring Forties trebuiau să știe 
momentul potrivit în care să întoarcă spre nord-est pentru a-și 
continua drumul până în Indonezia și, dacă așteptai prea mult, 
ajungeai in Australia — litoralul împânzit de corali al continentului 
fiind plin de epave care au ratat intoarcerea.?7 


La finele anilor 1400, portughezii au început să importe sclavi africani 
pentru plantațiile de trestie de zahăr din Madeira și Insulele Capului 
Verde, iar începând cu anul 1530, i-au transportat peste Atlantic, în 


coloniile lor din Brazilia.’ Nu după mult timp, alte naţiuni europene 
maritime s-au implicat în traficul uman al așa-numitului Pasaj 
Mijlociu.©° 


Si nici astazi nu suntem consumatori responsabili, cumparand frenetic 
cel mai nou dispozitiv electronic cu touch-screen sau tricouri ieftine, in 
timp ce, în adâncul sufletului nostru, cunoaștem condiţiile îngrozitoare 
pe care sunt obligaţi să le îndure multi lucrători ai fabricilor din lumea 
în curs de dezvoltare. 


Energie 


În cea mai mare parte a istoriei de 10 000 de ani de societate sedentară, 
am fost o civilizaţie agrară. Popoarele sedentare se hrăneau cu recolte 
cultivate pe câmpurile învecinate și creșteau animale pentru carne, lapte 
şi putere de tracțiune. De asemenea, agricultura ne-a oferit fibrele pe 
care le transformăm în îmbrăcăminte pentru a ne proteja de forțele 
naturii: bumbac, in, mătase, piele şi lemn. 


În esenţă, agricultura adună energie solară dintr-o anumită zonă de 
uscat și o transformă în nutrienți pentru corpurile noastre şi în materie 
primă pentru comunitate. De-a lungul timpului, am crescut producţia 
agricolă fie prin extinderea zonelor cultivate — prin defrișarea pădurilor 
pentru a face loc terenurilor agricole și inventând unelte și tehnici noi, 
cum ar fi plugul greu, pentru destelenirea terenurilor anterior 
necultivabile —, fie prin înmulțirea selectivă a recoltelor şi animalelor cu 
productivitate mai mare și prin scheme de rotaţie a culturilor. Am 
devenit din ce în ce mai pricepuți şi, drept urmare, societatea noastră a 
prosperat. 


De asemenea, tăierea pădurilor ne-a oferit lemn pentru foc, pentru a ne 
prepara alimentele și pentru a ne încălzi adăposturile. Lemnul ne-a 
oferit energia termică necesară pentru transformarea materiei prime pe 
care o adunam din mediul natural în produse precum cărămizi, 
ceramică, metale și sticlă. Pentru obţinerea unor temperaturi mai mari, 
de care era nevoie în cuptoarele, furnalele, forjele și topitoriile noastre, 
am carbonizat lemnul şi am obţinut cărbunele. În acest mod, bazându- 
ne pe cărbunele obţinut din lemn, chiar si producţia oţelului si a sticlei a 
depins de creşterea copacilor. Pe măsură ce populaţia a crescut, iar 
nevoia de lemn folosit ca material de construcţie și combustibil a sporit, 
am început să rămânem fără pădurile naturale învecinate și am învăţat 
cum să le regenerăm. În zone forestiere speciale arbori precum frasinul, 
mesteacănul şi stejarul sunt tăiaţi și lăsaţi să se regenereze din trunchi, 
pentru a se dezvolta din nou într-un copac matur. Aici se pot realiza 


cicluri repetate, asigurând o aprovizionare continuă cu lemne, de pe 


Însă, pe măsură ce populaţia din Europa a continuat să se dezvolte, nici 
măcar rezervatiile forestiere nu puteau satisface nevoia tot mai mare de 
lemn de foc și de cherestea pentru construcţie. De la mijlocul secolului 
XVII, acest deficit a devenit tot mai accentuat, iar preţul lemnului a 
crescut inevitabil. Europa intrase într-o criză a lemnului: toate 
terenurile potrivite erau deja folosite pentru hrană, iar producţia de 
combustibil nu mai putea fi crescută. Cu toate acestea, a început să fie 
explorată o nouă sursă de energie, care nu numai că a menţinut focul 
din sobe, ci a oferit și niveluri de energie care depășeau cu mult forța 
musculară. 


LUMINA SOARELUI ȘI FORŢA MUSCULARĂ 


În cea mai mare parte a istoriei omenirii, forţa necesară pentru 
construirea și menţinerea civilizaţiei a fost asigurată de mușchi, fie ai 
muncitorilor, fie ai animalelor. ` Musch, folosiți si coordonati 
corespunzător, pot realiza performanţe extraordinare: piramidele de la 
Gizeh, Marele Zid Chinezesc, catedralele Europei medievale au fost 
construite cu ajutorul forţei musculare si a unor invenţii mecanice 
simple, precum scripetele, rampele si macaralele, dar mușchii trebuie 
alimentati cu hrană, care la rândul ei necesită teren agricol și pășuni. 
Astfel, pe măsură ce populaţia noastră creștea și terenul agricol era din 
ce în ce mai insuficient, muşchii au devenit costisitori.? 


Existau alternative pentru forța musculară care exploatau surse 
naturale de energie ce puteau fi reînnoite. Multe au fost realizate cu 
forţa de răsucire oferită mai întâi de roţile hidraulice și apoi de morile 
de vânt. Roata hidraulică a fost inventată în urmă cu aproximativ 2 500 
de ani si, până în secolul I d.Hr., a fost folosită de chinezi pentru 
acţionarea foalelor în furnale pentru topirea fierului. Cea mai extinsă 
instalaţie de roti hidraulice construită de romani se afla la Barbegal, in 
sudul Franței, construită la scurtă vreme după anul 100 d.Hr.^ Aici, un 
sistem de 16 roţi hidraulice reprezenta cea mai mare concentraţie 


cunoscută de putere mecanică din lumea antică, cu o putere 
echivalentă cu 30 de kilowati.******** Morile de vant au apărut in 
Persia în secolul IX d.Hr. si au fost constant îmbunătăţite, pe măsură ce 
s-au răspândit în Europa medievală. Mai cu seamă Ţările de Jos au 
adoptat morile de vânt cu mare entuziasm, pentru drenarea polderelor 
şi recuperarea pământului din mare, asa cum am văzut în capitolul 4. 
Rotile hidraulice si morile de vant au ajuns să furnizeze forța motrice 
pentru orice: de la măcinarea grânelor și transformarea lor în făină, 
presarea măslinelor pentru ulei sau tăierea lemnului, până la zdrobirea 
minereurilor si a calcarului şi acţionarea scripetilor pentru modelarea 
barelor de fier. 


Această revoluţie mecanică în dezvoltare din secolul XI până în secolul 
XIII a făcut din Europa medievală prima societate care nu își mai baza 
productivitatea doar pe truda și eforturile mușchilor animalelor și 
oamenilor. Dar chiar și așa, disponibilitatea energiei însemna o limitare 
a productivităţii, roţile hidraulice şi morile de vânt fiind supuse 
regimului fluctuant al râurilor şi vântului. Chiar dacă morile de vânt 
sau roțile hidraulice au atenuat efortul proceselor de producţie 
neîntrerupte, am continuat să trăim într-o lume care funcţiona cu 
ajutorul forţei musculare şi a luminii soarelui. 


De-a lungul istoriei am învăţat să deviem energia solară prin ecosistem 
şi să o canalizăm în corpurile noastre și în societatea noastră. Lumina 
soarelui ne-a copt recoltele și ne-a hrănit pădurile. Într-adevăr, în cea 
mai mare parte a istoriei, productivitatea civilizaţiei s-a bazat pe 
fotosinteză si a fost limitată de aceasta, precum si de rapiditatea cu care 
plantele pot genera hrană și combustibil pe pământul pe care îl avem la 
dispoziţie. 


Acest sistem a primit diverse denumiri, cum ar fi Economisirea Energiei 
Organice, Regimul Energetic Somatic sau Vechiul Regim Biologic®, dar 
toate se referă la același adevăr: înainte de secolul XVIII, întreaga 
istorie a civilizaţiei a fost susținută de energia solară adunată de culturi 
şi de păduri și de forţa musculară asigurată de lucrători și de animale, 
care la rândul lor trebuiau alimentate cu hrană obţinută de la plante. 
Aşadar, dacă productivitatea societăţii este determinată de rata de 
creștere a culturilor — de cât de repede poţi aduna lumina solară — 


atunci este complet limitată de pământul adecvat disponibil. În plus, 
alimentele pe care le consumăm și lemnul de care avem nevoie pentru 
industria prelucrătoare concurează pentru același teren. Imperiile 
agricole sunt puternic limitate în realizările lor. 


Singura modalitate de a scăpa de aceste limitări este de a găsi surse de 
energie care nu necesită colectarea directă a luminii solare, iar acest 
lucru a fost realizat în Europa secolului XVIII prin explorarea 
rezervelor uriaşe de energie stocată în subteran. În loc să încercăm să 
extragem mai multă energie de pe suprafaţa terestră, ne-am adâncit în 
subteran pentru a extrage depozite secrete de culturi forestiere antice 
sub forma cărbunelui. Cărbunele este, în esență, o rocă sedimentară 
combustibilă și se pare că un singur strat de cărbune reprezintă esenţa 
condensată a mai multor sezoane de creștere a pădurii — fiind lumină 
solară fosilizată. O singură tonă de cărbune poate furniza la fel de multă 
enegie calorică precum un incendiu de pădure de un an pe 4 000 m? de 
zonă forestieră. Cărbunele a construit lumea modernă. 


REVOLUŢIA ENERGIEI 


Am folosit cărbunele cu mult înainte de Revoluţia Industrială. Când 
Marco Polo a călătorit de-a lungul Drumului Mătăsii spre China, la 
finele secolului XIII, a descris o practică ciudată a chinezilor de a arde 
bucăţi de piatră neagră pentru combustibil.” Si chiar si în Britannia, 
până la sfârşitul secolului II d.Hr., romanii exploatau multe dintre 
principalele bazine carbonifere din Anglia și Ţara Galilor, pentru 
utilizarea în feronerie sau pentru sistemele lor de încălzire în 
pardoseală. 


Ceea ce a pus în mișcare procesul pe care îl numim Revoluţia 
Industrială a fost fabricarea materialelor textile. În a doua jumătate a 
secolului XVIII, o serie de invenţii au transformat această industrie 
artizanală, prin dispozitive care puteau dărăci fibrele de bumbac și lână 
în fire, pentru a le ţese apoi, transformându-le în materiale textile. 
Disponibilitatea bumbacului ieftin din coloniile britanice din America și 
India — am explorat aceste rețele comerciale internationale în capitolul 


anterior — asigura această cerere în creştere, pe măsură ce morile isi 
creșteau rapid capacitatea, iar roțile hidraulice ofereau forţa motrice. 
Însă progresul Revoluţiei Industriale a fost determinat, cu adevărat, de 
ciclul dintre cărbune, producţia de fier si motorul cu aburi. 


Revoluţia Industrială a început să aibă succes odată cu introducerea 
cocsului pentru alimentarea furnalelor. Cărbunele extras din pământ nu 
este combustibil pur de carbon, ci conţine impurități precum compuși 
organici volatili, sulf și umiditate. Cocsificarea este procesul prin care 
cărbunele este mai întâi încălzit, fără a i se permite să se aprindă și să 
ardă — destul de asemănător cu modul în care lignitul este produs din 
lemn — pentru a elimina aceste impurități şi a obţine un combustibil care 
arde la temperaturi mai înalte si, în special, pentru a elimina sulful care 
poate contamina fierul și îl poate face casant. Furnalele alimentate cu 
cărbune au făcut producţia de fier mult mai ieftină, oferind materiale 
pentru proiecte de construcție si mașini-unelte din ce în ce mai 
sofisticate. 


Exploatarea uriaselor depozite de cărbune din subteran si a cocsului 
rezultat din ele a eliberat industrializarea timpurie a Marii Britanii de 
limitările impuse de penuria de lemn și a asigurat un aport uriaş de 
energie pentru crearea produselor necesare societăţii. Însă cel care a 
marcat un progres cu adevărat monumental a fost motorul cu aburi, 
oferind forță si mişcare fără a fi nevoie de muşchii animalelor. În esenţă, 
motorul cu aburi este un convertor capabil să transforme energia 
termică în energie cinetică, transformând căldura în mișcare. Primele 
motoare cu aburi au fost folosite la minele de cărbune pentru evacuarea 
apei din subteran prin pompare, încât să poată fi săpate straturi și mai 
adânci. Având în vedere că erau amplasate în minele de cărbuni, nu 
conta că modelele primitive aveau nevoie de extrem de mult de 
combustibil, dar un șir de inovaţii și de îmbunătăţiri au făcut motoarele 
cu aburi din ce în ce mai puternice și mai eficiente energetic. 


Motorul cu aburi a devenit o centrală de uz universal. A avut rol de 
mașină de forţă în uzine, unde un singur motor putea acționa un întreg 
nivel de secţii de mașini-unelte prin intermediul unui sistem de curele și 
lanţuri supraterane. Motoare cu aburi de presiune înaltă, mai compacte 
şi mai eficiente din punct de vedere al combustibilului, au fost dezvoltate 


pentru transport, greutatea lor considerabilă fiind distribuită pe toată 
suprafaţa prin folosirea căilor ferate; sau erau urcate pe un vapor, 
susținute de flotabilitatea carenei. Curând forța aburilor a început sa 
transporte mărfuri si pasageri în întreaga lume. Până în anul 1900, 
motoarele cu aburi asigurau aproape două treimi din energia necesară 
în Marea Britanie, 90% din transportul terestru de-a lungul căilor 
ferate si 80% din încărcătura pe mări.” 


Aceasta a fost esenţa procesului cu trei direcţii, care a accelerat ritmul 
industrializării. Aburii ne permiteau să exploatăm cantităţi chiar mai 
mari de cărbune, topitoriile pe bază de cărbune și uzinele metalurgice 
produceau din ce în ce mai mult fier și atât cărbunele, cât și fierul erau 
folosite pentru construirea și acţionarea și mai multor motoare cu aburi 
pentru extragerea cărbunelui, fabricarea fierului și fabricarea si mai 
multor utilaje, într-o creștere continuă. În acest fel, cărbunele, fierul şi 
motorul cu aburi au format un triunghi virtuos. 


Motivul pentru care această tranziţie industrială este atât de importantă 
în istoria noastră este că ne-a eliberat de limitările energetice anterioare 
impuse civilizației umane. Cărbunele ne-a oferit cantități extraordinare 
de energie termică fără a mai fi nevoie de rezerve forestiere, iar motorul 
cu aburi a înlăturat dependenţa față de mușchii animalelor și ai 
oamenilor. Fără rezervele uriașe de combustibil din subteran progresul 
civilizaţiei dincolo de stadiul agrar este puţin probabil. Aşadar, cum ne- 
a oferit Pământul această sursă de energie la îndemână? 


LUMINĂ SOLARĂ FOSILIZATĂ 


Fără îndoială, știți că această rocă s-a format prin îngroparea copacilor 
străvechi si, aşa cum am văzut in mod repetat pe parcursul acestei cărți, 
exista si aici ceva neobișnuit legat de perioada geologică ce a înregistrat 
cea mai productivă și extinsă eră de formare a cărbunelui. Aceste 
condiții predominante au avut consecinţe importante asupra vieţii pe 
Pământ. 


Deși plantele au colonizat prima oară uscatul în urmă cu 470 de 
milioane de ani, evoluând din alge verzi care cresteau în lacuri!9, a durat 
mult timp până când pământul a fost acoperit de un număr suficient de 
plante pentru a produce cele mai vechi, şi încă foarte mici, depozite de 
cărbune. În cei aproximativ 400 de milioane de ani în care zonele 
împădurite ne-au acoperit planeta, de departe cele mai masive şi extinse 
depozite de cărbune au fost create în Carbonifer, o perioadă care a 
durat 60 de milioane de ani si s-a încheiat în urmă cu aproximativ 300 
de milioane de ani. Formarea cărbunelui a fost cea care a dat numele 
acestei ere geologice. În istoria planetei au existat si alte perioade de 
formare a cărbunelui, însă Carboniferul domină prin cantitatea totală 
depozitată şi prin marea sa extindere. Aproximativ 90% din cărbunele 
pe care l-am folosit încă de la Revoluţia Industrială datează din această 
scurtă perioadă de istorie geologică. 


În mod normal, când organismele mor, fie că vorbim despre un stejar 
sau despre o bufnita, ele se descompun, eliberând carbonul din 
moleculele organice ale corpului în dioxidul de carbon din atmosferă, 
care apoi este din nou captat de plantele fotosintetizatoare. Pentru ca 
astfel de cantități uriaşe de carbon să se transforme în cărbune în 
Carbonifer, ceva trebuia să oprească procesul de descompunere și se 
pare că în acea perioadă, din anumite motive, schema de reciclare a 
carbonului s-a defectat. Copacii mureau, dar nu putrezeau. Vegetaţia 
moartă se acumula pe sol, devenind turbă, care apoi era îngropată în 
pământ, din ce în ce mai adânc, unde era transformată în cărbune, în 
interiorul fierbinte al planetei. 


Condiţia principală pentru acumularea turbei este, pur şi simplu, ca 
Vegetația să crească mai rapid decât viteza cu care este eliminată 
materia moartă, prin descompunere, sau într-un interval de timp mai 
lung decât pot eroda fizic depozitele. Se pare că balanţa a fost 
echilibrată de pădurile luxuriante, în plină expansiune, din mediul de 
mlaștină de la altitudine joasă, unde copacii morti erau îngropaţi fără 
oxigen și apoi se descompuneau complet. 


În Carbonifer, lumea noastră arăta foarte diferit. Cu mult timp în 
urmă, continentele care se deplasau constant pe suprafaţa Pământului, 
sub influenţa tectonicii plăcilor, aveau o configurare complet diferită. Pe 


tot parcursul acestei perioade, principalele continente se loveau unul de 
celălalt, unindu-se într-un singur întreg, supercontinentul Pangea. 


Marile bazine joase, care acum reprezintă estul Americii de Nord și 
Europa de Vest și Centrală, erau situate de-a lungul ecuatorului, 
formând mlaștini tropicale în care prosperau pădurile dense. Copacii 
care formau aceste păduri mlăștinoase se inmulteau, în continuare, cu 
ajutorul sporilor — așa cum am descris în capitolul 3 — și ne-ar fi părut 
tulburător de nepământeni. Ei se înrudeau cu coada-calului, cornișorul, 
isoetes și feriga care în pădurile de astăzi ocupă cu modestie 
subarboretul umbrit. Mare parte din cărbunele care se forma în cele din 
urmă era produs de licopside!!, arbori înrudiți cu cornisorul din zilele 
noastre. Trunchiurile lor groase de un metru erau foarte drepte, cu 
puţine ramuri laterale, neobișnuit de verzi şi imprimate cu un model 
simetric de adâncituri în locurile în care căzuseră vechile frunze — motiv 
pentru care fosilele acestor copaci arată aproape ca niște urme de 
cauciucuri. Înălţându-se până la peste 30 de metri, ei susțineau o 
coroană compactă cu frunze lungi, asemănătoare unor lame de cuţit. 


De asemenea, aceste ecosisteme ale zonelor umede luxuriante misunau 
de o faună bizară. Pădurile din Carbonifer frematau de radasce uriașe, 
extraordinar de asemănătoare cu cele din zilele noastre, păianjeni de 
mărimea crabilor-potcoavă (desi încă nu teseau pânze) și miriapode de 
aproximativ 150 de centimetri. Amfibieni asemănători cu tritonii, mari 
cât un cal'?, cutreierau aceste mlaștini, cu membrele lor mari, iar prin 
aerul fierbinte zburau uriașe libelule prădătoare, cu aripi lungi de până 
la 75 de centimetri”. Dacă te-ai putea întoarce in timp si te-ai plimba 
prin aceste păduri luxuriante, ai fi uimit de absenţa neobișnuită a 
anumitor sunete, care ar începe să fie infricosatoare odată ce ai observa- 
o: lipsa totală a cântecului păsărilor. Pe cerurile străvechi doar insectele 
zburau prin aer — păsările aveau să apară abia peste 200 de milioane de 
ani. Multe alte creaturi pe care poate te-ai aștepta să le găsești în acest 
tip de mediu nu evoluaseră încă — nu existau țânțari care să bazaie in 
iazurile cáldute, dar nici furnici, carabusi, muște sau bondari.!'^ 


Deşi Carboniferul a oferit condiţii de mediu ideale pentru creşterea 
arborilor luxurianti, epocile ulterioare au fost și ele călduroase si 
umede, așadar nu numai aceste condiţii au favorizat crearea depozitelor 


uriașe de cărbune din această perioadă. Este nevoie de explicaţii, mai 
putin pentru creşterea lor viguroasă, cât pentru faptul că arborii morti 
nu au putrezit si s-au acumulat în straturi groase de turbă. Mlastinile 
din jurul ecuatorului din Carbonifer au ajutat, cu siguranţă, solul sărac 
în oxigen de aici, încetinind activitatea microbilor de descompunere, dar 
mlaștini au existat pe tot parcursul istoriei planetare, nefiind o 
caracteristică unică a Carboniferului. 


Atunci ce avea atât de special lumea de acum aproximativ 325 de 
milioane de ani? De ce trunchiurile copacilor căzuţi nu putrezeau? De 
ce reciclarea carbonului a eșuat atât de spectaculos în Carbonifer, 
ducând la producerea majorităţii cărbunelui care avea să alimenteze 
Revoluţia Industrială? 


Una dintre explicaţiile care au devenit populare în ultimii ani este că 
ciupercile din Carbonifer, care joacă un rol central în procesul de 
descompunere, pur și simplu nu erau înzestrate biochimic pentru a 
descompune copaci morţi. 


Pentru a se înălța și mai mult, copacii străvechi trebuiau să dezvolte o 
forţă interioară mai mare pentru a se sustine. Toate plantele contin 
celuloză, o moleculă formată din lanţuri lungi de unități de zahăr, care 
le consolidează pereţii celulari — o jacheta de in, o cămașă de bumbac și 
pagina pe care o citeşti în acest moment (asta dacă nu cumva citești un 
e-book, caz în care te rog să te gândești la cutia de carton în care era 
ambalat dispozitivul) sunt compuse din celuloză. Cu toate acestea, ceea 
ce le-a dat, într-adevăr, putere acestor trunchiuri impunătoare a fost 
invenţia biologică a unei a doua molecule: lignina. Acest lucru explică 
de ce plantele mici, asemănătoare mușchilor, din Devonianul timpuriu 
au devenit copaci impunători în Carbonifer. Şi un aspect important: 
lignina se descompune mult mai greu decât celuloza.!? 


Dacă te plimbi astăzi printr-o pădure, inspirând din plin miresmele 
îmbătătoare ale solului plin de humus și frunzis, vei observa că lemnul 
mort al unui bustean de la marginea potecii are o culoare gălbuie și o 
textură moale și spongioasă. Acest lucru este cauzat de ciupercile de 
putregai alb care au descompus lignina de culoare închisă din lemn. 
(Printre soiurile deosebit de gustoase se numără păstrăvul de fag și 


shiitake.) În Carbonifer însă, conform teoriei, copacii formaseră de 
curând lignină pentru a-și consolida lemnul, dar ciupercile nu avuseseră 
încă timp să dezvolte setul de enzime necesare pentru a o descompune. 
Cei mai multi copaci deveniseră greu de digerat și, timp de milioane de 
ani, când mureau, pur și simplu cădeau și se acumulau în sol. 


Deşi este o ipoteză satisfăcătoare, din păcate nu stă în picioare în faţa 
dovezilor mai recente. În primul rând, cel mai comun tip de copaci care 
formează cărbune din mlaștinile Carboniferului nu conţinea prea multă 
lignină şi, chiar dacă în America de Nord și în Europa nu s-a format 
mult cărbune în perioada geologică imediat următoare Carboniferului — 
Permianul —, în anumite zone din China exista, iar acest lucru s-a 
întâmplat după presupusa apariţie a ciupercilor care descompun 
lignina.!6 Așadar, dacă nu a fost o întârziere evolutivă între momentul în 
care pădurile s-au consolidat cu lignină și cel în care ciupercile au 
dezvoltat capacitatea de a o digera, ce a determinat transformarea atât 
de prolifică a copacilor în cărbune în Carbonifer? 


Se pare că motivul pentru vastele depozite de cărbune din Carbonifer a 
fost la început nu biologic, ci geologic. 


Deși regiunea tropicală din jurul ecuatorului a rămas caldă, 
Carboniferul târziu a fost, de fapt, o perioadă destul de rece în istoria 
Pământului, mari calote de gheață formându-se în sudul 
supercontinentului Gondwana — aşadar, în ciuda concepţiei populare, 
lumea carboniferă nu însemna doar jungle cetoase. Aceste condiţii 
glaciare au fost cauzate de configurarea continentelor din acea vreme. 
Masele de uscat reunite se întindeau de la Polul Sud, peste ecuator și 
aproape până la Polul Nord, blocând circulaţia apelor oceanice calde 
tropicale si a celor reci polare în întreaga lume — banda transportoare 
pe care am întâlnit-o în capitolul 8 —, împiedicând transferul de căldură 
de la ecuator la poli. De asemenea, faptul că Gondwana era un continent 
situat de-a lungul Polului Sud influenţa acumularea de gheaţă groasă în 
regiune: asa cum am văzut, calotele de gheaţă nu se pot întinde la fel de 
mult în larg. 


De asemenea, și pădurile carbonifere în plină expansiune au fost parţial 
responsabile pentru declanșarea acestor condiţii glaciare.!7 Copacii 


absorbeau dioxid de carbon din aer pentru fotosinteză, iar când mureau 
şi mare parte din materia lor organică, în loc să putrezească, era blocată 
sub formă de turbă, nu mai eliberau carbon în aer. Drept urmare, 
cantitatea de dioxid de carbon din atmosferă a scăzut considerabil și 
nivelurile joase ale acestui gaz cu efect de seră au contribuit la răcirea 
globală. De asemenea, întrucât descompunerea organismelor moarte 
consumă oxigen din aer pentru a produce dioxid de carbon, creşterea 
producţiei de turbă a condus si ea la creșterea nivelurilor de oxigen 
atmosferic, probabil până la aproximativ 3596!9 (în prezent este de 
20%). Se consideră că aceste niveluri de oxigen au contribuit la evoluţia 
insectelor gigant, cum ar fi libelulele cu aripi mari despre care am 
vorbit mai sus. 


Aşadar, de pe la mijlocul Carboniferului, Pământul a început să devină 
un loc foarte friguros. Fluctuatiile temperaturii globale și, astfel, 
cantitatea de apă blocată în calotele de gheață (guvernate de înclinația 
orbitei Pământului, asa cum am văzut în capitolul 2) au provocat cicluri 
de creşteri și scăderi ale nivelului mării ca în erele glaciare din ultimii 
2,5 milioane de ani. În timp ce creștea si scădea, marea carboniferă 
avansa si se retragea, în mod repetat, peste vastele întinderi de mlaștini 
din zonele joase. Pe parcursul acestui proces, materia vegetală a fost 
îngropată cu regularitate sub straturi de sediment marin, devenind, la 
un moment dat, straturi de cărbune. Într-adevăr, dacă priveşti straturile 
de roci de la suprafață dintr-o formaţiune carboniferă, vei vedea o 
secvenţă verticală de straturi de cărbune, sediment marin precum 
argilitul, sedimente lagunare precum marna și apoi gresia din delta unui 
râu, pe care s-a format un nou strat de sol, urmat de un alt strat de 
cărbune. Aceste straturi suprapuse din zăcământul de cărbune sunt ca 
un manuscris geologic care spune povestea inundării repetate a 
bazinelor mlaștinilor. 


În locuri precum Ţara Galilor de Sud sau Midlands din Anglia, unde 
cărbunele se găsește lângă minereu de fier, atât combustibilul, cât și 
minereul pentru topire își pot avea sursa în același loc — e ca si cum 
Pământul ne-ar oferi o reducere de 2 la preţ de 1. Uneori primim chiar 3 
la preţ de 1. Imediat sub zăcământul de cărbune și, adesea, expuse la 
suprafaţă în peisajul înconjurător, se află pietre calcaroase formate la 
începutul Carboniferului, când nivelurile globale ale oceanelor erau 


ridicate și inundau terenurile joase, transformându-le în mări cu apă 
caldă, de mică adâncime. Așa cum am văzut în capitolul 6, piatra de 
calcar este folosită ca material în topirea fierului, ajutând metalul să se 
topească si eliminând impuritatile. Mai mult, straturile de rocă de sub 
fiecare strat de cărbune, care păstrează rădăcinile fosilizate ale 
copacilor din mlaștini, sunt adesea bogate în silicați de aluminiu care 
conţin apă. Astfel de minerale fac acest strat de argilă extrem de 
puternic şi rezistent la temperaturi de peste 1 500*C, aşadar natura ne 
oferă şi materialul de construcţie numit argilă refractară, pentru 
căptușirea furnalelor sau a creuzetelor de turnare a metalului topit.!? 
Astfel, condiţiile schimbătoare din Carbonifer au asigurat, uneori în 
aceeași zonă, în straturi succesive, materia primă pentru Revoluţia 
Industrială. 


Umplerea şi îngroparea periodică a mlaștinilor joase au păstrat turba și 
au comprimat-o în straturi succesive de sediment, formând cărbunele. 
De asemenea, oscilatia dintre nivelurile mării scăzute în era glaciară si 
ridicate in cea interglaciară, reflectând condiţiile geroase din acea 
vreme, a reprezentat și ea o consecinţă directă a tectonicii plăcilor și a 
configurării continentelor. Cu toate acestea, încă o caracteristică 
neobișnuită a planetei noastre în Carbonifer a contribuit la formarea 
cărbunelui: continentele nu erau doar adunate într-o masă terestră, 
între Polul Nord și Polul Sud, ci încă se mai ciocneau unul de celălalt. 


Carboniferul a fost martorul creării supercontinentului Pangea, în timp 
ce Laurasia, cel mai mare continent din nord (din care făceau parte 
America de Nord si parti din nordul si vestul Rusiei), a intrat în 
coliziune cu Gondwana (America de Sud, Africa, India, Antarctica și 
Australia) de-a lungul ecuatorului. Acest eveniment de ciocnire lentă 
este cunoscut ca Orogeneza Hercinica******** şi a creat o centură 
masivă de lanţuri muntoase, printre care Apalașii, împreună cu zona 
care formează astăzi linia de coastă din estul Statelor Unite și Canada, 
Munţii Anti-Atlas din Maroc — care se prelungeau de la Apalași, înainte 
ca acest lanţ muntos uriaș să fie separat de deschiderea Oceanului 
Atlantic — precum si multe alte lanţuri muntoase din Europa, printre 
care Pirineii dintre Franţa şi Spania zilelor moderne.******** Apoi, la 
sfârşitul Carboniferului, Siberia a alunecat de la nord-est în această 


acumulare continentală, unindu-se cu partea estică a Europei și 
formând Munţii Ural pe linia de întâlnire. 


Aşa cum am văzut, coliziunea continentelor nu numai că formează 
lanţuri de multi înalți, ci si bazine joase de subzistență, pe măsură ce 
scoarţa se curbeaza in jos. Un bun exemplu este bazinul Gangelui, situat 
de-a lungul poalelor Munţilor Himalaya, format de coliziunea plăcii 
indiene cu cea eurasiatică, cu fluviile Ind și Gange, care se varsă din 
munţi în mare. De asemenea, astfel de bazine au fost create de ciocnirile 
tectonice din Carbonifer și au asigurat mediul acelor zone uriaşe de 
mlaștini joase, predispuse la inundaţii periodice, astfel depozitând și 
menținând turba. Cu toate acestea, ca depozitele de cărbune să se 
formeze și pentru a nu fi erodate prin expunere, pe măsură ce ciclul de 
depunere continuă, este nevoie de un bazin care descrește încontinuu. 
Acesta este aspectul atât de important în ce privește formarea 
continentului Pangea, în Carbonifer: coliziunile continentale au 
mentinut descresterea bazinelor aproximativ la acelasi ritm cu care se 
acumula carbunele, permitand astfel formarea unor straturi de carbune 
extraordinar de groase. 

Principalele bazine formatoare de cărbune din timpul formării 
supercontinentului Pangea 


Această coincidenţă întâmplătoare a mai multor factori care acţionează 
în același timp și în același loc au făcut din Carbonifer o perioadă unică 
în istoria Pământului pentru crearea depozitelor masive de cărbune pe 
care am ajuns să ne bazăm. Supercontinentul Pangea continua să se 


formeze, cu ciocniri ale graniţelor din jurul tropicelor, creând bazine 
continentale pentru zonele umede joase, într-un climat cald, umed, 
perfect pentru creşterea copacilor. Aceste mlaștini au fost inundate 
repetat de creşterile bruște ale nivelului mării, într-un interval rar de 
ere glaciare și interglaciare oscilante, îngropând şi păstrând turba, şi se 
scufundau încontinuu, astfel încât straturile nu au mai fost erodate. 
Procesul tectonicii plăcilor reprezintă forţa fundamentală care stă la 
baza tuturor acestor transformări. Aveau să urmeze perioade de 
formare a cărbunelui în întreaga lume, dar nici una dintre ele nu avea 
să fie atât de productivă ca perioada creării continentului Pangea, în 
Carbonifer.20 


Această îmbinare de factori planetari a alimentat, în mod fundamental, 
Revoluţia Industrială. Fără marile zăcăminte de cărbune din 
Carbonifer, omenirea s-ar fi oprit din dezvoltarea sa tehnologică în 
urmă cu trei secole si am fi folosit, în continuare, roțile hidraulice si 
morile de vant si ne-am fi arat câmpurile cu pluguri trase de cai. 


AFACEREA CĂRBUNELUI 


Există multe motive pentru care Revoluţia Industrială a început în 
Anglia. Raritatea si preţul crescut al lemnului (si astfel, si al cărbunelui) 
au încurajat înlocuirea sa cu cărbune, pentru combustibil, oriunde era 
posibil. Economia muncii din Anglia a favorizat înlocuirea artizanilor 
scumpi cu utilaje care, deşi necesitau investiţii de capital iniţiale 
ridicate, erau mult mai productive și necesitau mai puţini muncitori 
care să le pună în funcţiune. De asemenea, Imperiul Britanic furniza 
bumbac ieftin din America, apoi din India, generând inovaţii ce au 
permis producerea mai rapidă a tesaturilor din fibre. Așadar, chiar 
dacă introducerea utilajelor a înlocuit munca omului, sclavii de pe 
câmpurile de peste mări erau cei care produceau materia primă, 
precum bumbacul, care punea în mișcare procesul. 


De asemenea, Anglia a beneficiat de o comoară geologică: munţii de 
cărbune ușor accesibil și de calitate din Carbonifer, aflat în subteran și 
așteptând să fie extras pentru a alimenta literalmente industrializarea. 


Până în anii 1840, bazinele carbonifere ale Angliei furnizau atât de 
multă energie încât, pentru a o egala folosind în schimb lignit ar fi fost 
nevoie de arderea a peste 60 de milioane de hectare de pădure?! — o 
suprafaţă echivalentă cu o treime din întregul continent — în fiecare an. 


Revoluţia Industrială s-a răspândit din locul său de origine, sub forma 
uneltelor, a tehnicilor si tehnologiilor pentru exploatarea intensivă a 
cărbunelui, iar producerea în masă a fierului și oţelului a fost adoptată 
în Europa. Aici, aceeași formaţiune de cărbune din Carbonifer care 
alimenta industria Angliei, se extinde în subteran, prin nordul Franţei si 
Belgia până în regiunea Ruhr a Germaniei. Aceasta avea să devină zona 
industrială centrală a Europei: o bogăţie de cărbune, la fel de 
importantă pentru istoria modernă ca si Cornul Abundentei pentru 
lumea antica.22 În America de Nord, trecerea la cărbune a avut loc mult 
mai târziu: coloniile mult mai puţin populate de-a lungul coastei de est 
au avut mai întâi acces la zone imense de păduri pentru cărbune”, 
așadar industria americană a început să înlocuiască lignitul cu 
cărbunele, pe scară largă, abia la mijlocul secolului XIX.24 Cu toate 
acestea, până în anii 1890, Statele Unite depășiseră Marea Britanie ca 
lider mondial în producţia de fier si otel.2> Mai ales Pittsburgh a fost 
bine poziționat în ce privește minereurile de fier ușor accesibile, piatra 
de var pentru furnale și zăcămintele bogate de cărbune ale Munţilor 
Apalaşi — o concordanţă geologică prin care s-a creat averea unora 
dintre cei mai bogaţi magnați ai erei capitaliste moderne, cum ar fi 
Andrew Carnegie. 


Astăzi, minele de cărbuni care alimentau Revoluţia Industrială din 
Marea Britanie s-au închis, pe măsură ce straturile de cărbune rămase 
au devenit tot mai greu de exploatat, huila mai ieftină a devenit 
disponibilă în străinătate şi se căutau surse de energie mai puţin 
poluante si regenerabile.******** Încă există câteva mine de suprafaţă, 
dar ultima dintre minele subterane din Marea Britanie, Kellingley din 
Yorkshire, a fost închisă în anul 2015.27 Deși uimitor, distribuirea 
bazinelor carbonifere de acum 320 de milioane de ani din Marea 
Britanie inca isi lasa amprenta pe harta politica a Angliei de astazi. 


Harta alegerilor din 2017 din Marea Britanie (sus) cu circumscripţii ale 
forţei de muncă reprezentate cu negru, si bazinele carbonifere (dreapta) 


Partidul Laburist a luat fiinţă în anul 1900 din mișcarea sindicală, cu 
legături deosebit de strânse cu minerii britanici și, chiar dacă a trecut 
prin schimbări foarte mari în ultimul secol — de la un partid în umbra 
liberalilor la o victorie răsunătoare imediat după al Doilea Război 
Mondial și la Noul Partid al Muncii condus de Tony Blair — legătura 


strânsă dintre cărbune şi politică a dăinuit generaţii întregi. Să ne 
uităm, de exemplu, la rezultatele celor mai recente alegeri generale din 
2017, prezentate la pagina anterioară. Alegerile au fost mult mai strânse 
decât prezintă harta, oraşe dens populate, multiculturale, precum 
Londra, având tendinţa de a vota cu Partidul Laburist, iar 
circumscripțiile rurale mai mari si mai putin populate votând, în număr 
copleșitor, cu Partidul Conservator. Rezultatul a fost un parlament fără 
majoritate clara, laburistii câștigând 262 de locuri în parlament, iar 
conservatorii 318 — insuficient pentru un guvern majoritar. 


Dar să privim mai îndeaproape repartizarea voturilor pentru Partidul 
Laburist pe teritoriul ţării. Ilustratia de la pagina anterioară ne arată 
localizarea bazinelor carbonifere ale Marii Britanii si este remarcabilă 
legătura strânsă dintre harta politică si cea geologică. Vastele bazine 
carbonifere din Cumberland, Northumberland și Durham (Marele 
Nord), Lancashire, Yorkshire, Staffordshire si Tara Galilor de Nord si 
de Sud se potrivesc perfect cu circumscriptele laburiste în cadrul 
alegerilor. Această corelare a fost și mai puternică în alegerile din anul 
2015, când înfrângerea zdrobitoare a Partidului Laburist s-a limitat la 
centrul său, tiparul fiind evident de-a lungul deceniillor precedente. 
Susținerea principalului partid politic de stânga din Marea Britanie se 
potrivește aproape perfect cu regiunile depozitelor de carbune.******** 
Se pare că vechea geologie din subteran continuă să se reflecte în vieţile 
oamenilor și astăzi. 


Deşi cărbunele rămâne o parte esenţială a energiei globale, în primul 
rând pentru generarea electricităţii și fabricarea oţelului și a betonului, 
prezenţa cărbunelui în politică a fost acum înlocuită, în mare măsură, 
cu cea a altui combustibil fosil. În prezent, petrolul este una dintre cele 
mai valoroase mărfuri din lume și sursa dominantă de energie a 
umanităţii, reprezentând o treime din totalul consumat de civilizația 
globalá.?? Tensiunile geopolitice cu privire la producţia si transportul 
acestuia au dominat relațiile internationale timp de decenii si, asa cum 
am văzut în capitolul 4, reprezintă motivul principal al interesului 
Occidentului si al intervențiilor in Golf şi în punctele de ambuteiaj din 
întreaga lume prin care trebuie să treacă supertancurile petroliere. 


MOARTEA NEAGRĂ 


Ca si cărbunele, am folosit petrolul — literal „ulei de rocă“ — timp de 
milenii. Bitumul care se infiltrase la suprafaţă a fost folosit pe post de 
ciment în construcția zidurilor Babilonului în urmă cu 4 000 de ani și ca 
material de construcţie a drumurilor în jurul anului 625 î.Hr.29 Până in 
anul 350 d.Hr., chinezii forau deja puțuri petroliere si ardeau 
combustibil pentru evaporarea apei de mare si producerea sárii?9, iar în 
secolul X alchimistii persani distilau petrol ca să obţină kerosen pentru 
lămpi. Cu toate acestea, abia în a doua jumătate a secolului XIX am 
început să folosim petrolul la scară industrială. 


Petrolul brut este un amestec extrem de complex de compuși de carbon, 
de diferite dimensiuni, care por fi separati prin distilare în diferite 
fracțiuni. Primele utilizări ale acestor fracțiuni includeau lubrifianti 
pentru motoare cu aburi și alte utilaje, precum și kerosenul pentru 
luminarea orașelor. Cu toate acestea, consumul de petrol al umanităţii a 
luat avânt abia odată cu dezvoltarea motorului modern cu combustie 
internă, în Germania, în anul 1876.21 Benzina rafinată din petrol brut 
fusese considerată anterior prea volatilă și periculoasă pentru a fi utilă, 
dar s-a dovedit un combustibil perfect pentru acţionarea pistoanelor 
acestor noi utilaje. În prezent, folosim kerosenul pentru alimentarea 
avioanelor. Compuşii lungi de hidrocarburi din aceste tipuri de 
combustibil lichid adună mult mai multă energie decât cărbunele, 
reprezentând astfel depozite de energie extraordinar de dense şi mobile, 
pentru transport. Pe lângă faptul că petrolul ne alimentează 
automobilele, este esenţial și în construcţia șoselelor netede pe care 
conducem mașinile — asfaltul vâscos fiind compus din cele mai lungi 
lanţuri de molecule de hidrocarburi din petrolul brut, 2 


Petrolul este atât de atrăgător pentru că se situează la un nivel superior 
al rentabilitatii investiţiilor în energie — adică trebuie să investesti doar o 
cantitate mică de energie în extragerea și rafinarea lui, dar vei obține o 
cantitate uriașă de energie din el.24 De asemenea, este mult mai mobil 
decât cărbunele: lichidul brut poate fi transportat, pur şi simplu, prin 
conducte, pe distanţe uriașe. Această combinaţie câștigătoare dintre 
densitatea energetică ridicată, transportabilitatea ușoară și abundența 


relativă a transformat petrolul în cea mai importantă sursă de energie a 
lumii de astăzi. Şi nu este esenţial doar drept combustibil: aproximativ 
16% din producţia sa anuală nu este arsă, ci folosită ca materie primă 
pentru o gamă diversă de produse în chimia organică: de la solvenţi, 
adezivi si materiale plastice, la produse farmaceutice. De asemenea, 
agricultura modernă intensivă ar fi imposibilă fără petrol, acesta fiind 
utilizat pentru sintetizarea pesticidelor și erbicidelor care controlează 
mediul artificial al fermelor, pentru o productivitate ridicată, 
alimentează tractoarele si  secerátoarele de pe câmpuri, iar 
ingrasamintele artificiale sunt, de asemenea, obţinute prin intermediul 
energiei fosile. În timp ce cărbunele a fost produs de Pământ, prin 
tasarea si calcinarea pădurilor mlăștinoase străvechi, petrolul si gazul 
natural sunt formate din rămășițele planctonului marin microscopic. 
Viaţa a prosperat în mare mult mai mult timp decât plantele pe uscat, 
dar majoritatea petrolului care alimentează civilizaţia secolului XXI a 
fost format, de fapt, la aproximativ 200 de milioane de ani după ce 
pădurile carbonifere crescuseră din abundență. Acest petrol a fost creat 
în Oceanul Tethys, acum dispărut, prin două impulsuri uriaşe, în urmă 
cu aproximativ 155 şi 100 de milioane de ani;?? în Jurasicul târziu si in 
Cretacicul mijlociu. 


Apele de suprafață luminate de soare ale oceanelor din zilele noastre 
sunt pline de viata microscopică, produsă de miriade de creaturi 
minuscule, cunoscute sub denumirea colectivă de plancton. Sustinatorul 
principal al fundamentului ecosistemelor oceanice este fitoplanctonul, 
alcătuit de exemplu din diatomee, cocolitofore și dinoflagelate. Aceşti 
fotosintetizatori unicelulari se dezvoltă prin absorbţia energiei solare, 
captând dioxidul de carbon și fixându-l în zaharuri şi în toate celelalte 
molecule organice de care au nevoie și, la fel ca plantele de pe uscat, 
eliberează oxigen ca produs derivat. Deşi pădurea tropicală amazoniană 
este numită „plămânii planetei“, de fapt cea mai mare parte a 
oxigenului pe care îl respirăm este produs de multitudinea plutitoare a 
fitoplanctonului de pe fundul oceanului. Când condiţiile sunt potrivite 
pentru dezvoltarea lor, populaţiile uluitor de dense ale acestor celule se 
acumulează în apă — culoarea turcoaz lăptoasă a cocolitoforelor fiind 
vizibilă chiar şi din spaţiu. 


De asemenea, tărâmul planctonic este plin de zooplancton: erbivori și 
prădători microscopici, precum foraminiferele si radiolarii. Aceste 
microorganisme isi întind micile tentacule prin porii din cochiliile lor 
dure, cu forme elaborate, prinzând în capcană şi devorând planctonul 
mai puţin norocos. Atât fitoplanctonul, cât și zooplanctonul sunt, la 
rândul lor, mâncate de pești, pradati, la rândul lor, de pești mai mari 
sau de inghititurile lacome ale balenelor, formând astfel baza întregului 
lant trofic oceanic. Când celulele planctonului scapă de pradatorii lor si 
mor din cauze naturale, sunt consumate de bacterii de descompunere 
care reciclează carbonul si alti nutrienți elementari, transferându-le 
înapoi în sistem. Acest ecosistem planctonic de producători principali, 
prădători, necrofagi si descompunători este la fel de complex ca 
Serengeti, cu câmpiile sale, gazelele, gheparzii și vulturii săi, însă 
manifestându-se la scară microscopică în apele strălucitoare de 
suprafaţă ale oceanelor lumii. 


Când planctonul moare, coboară prin coloana de apă în adâncimi din ce 
în ce mai întunecate, însoţit de granule minerale care se scufundă lent, 
suflate de vânt sau aduse de râuri de pe continente. Acest precipitat de 
materie organică în descompunere, care se sedimentează constant, și 
detritusul anorganic aproape de fundul mării poartă numele de zăpadă 
marină. Chiar şi cele mai mari adâncimi ale oceanelor de astăzi sunt 
bine oxigenate datorită circulaţiei globale a apei mării, astfel încât 
majoritatea resturilor organice sunt digerate de bacterii, iar carbonul 
este reciclat. 


Aceasta se întâmplă în prezent în cea mai mare parte a întinderii 
oceanice, dar pentru acumularea resturilor organice pe fundul mării, 
care în cele din urmă se transformă în petrol, este nevoie de o 
productivitate planctonică ridicată în apele de suprafaţă, combinată cu 
oxigenul limitat de la fundul oceanului, pentru a împiedica bacteriile să 
recicleze carbonul, astfel încât acesta să se acumuleze pe fundul mării 
sub forma unui mâl negru, bogat în substanțe organice (proces 
asemănător condiţiilor necesare pentru crearea bazinelor carbonifere, 
asa cum am văzut mai devreme). Acest mâl încărcat cu carbon este apoi 
îngropat în depozite mai adânci, astfel încât este comprimat şi solidificat 
în roca de sist neagră. Acesta este materialul de pornire pentru petrolul 
brut şi gazul natural din întreaga lume. Pe măsură ce șistul este 


îngropat din ce în ce mai adânc, se încălzește la temperatura internă a 
planetei, până când ajunge la „intervalul petrolului“ — o temperatură ce 
variază între aproximativ 50 şi 100*C. Sfârâind încet, compușii organici 
complecși sunt descompusi în moleculele de hidrocarburi cu catene 
lungi ale petrolului. Dacă şistul este expus la temperaturi mai mari, de 
până la aproximativ 250°C, chimia adâncurilor descompune si aceste 
catene lungi în molecule mici, care conţin carbon, în cea mai mare parte 
metan, dar si etan, propan si butan — adică gaze naturale. Intervalul 
petrolului se situează, în general, la o adâncime de 2-6 kilometri și poate 
dura peste un milion de ani ca sistul să coboare la această adâncime 
prin sedimentarea continuă de deasupra. 


Presiunile enorme de la această adâncime scot petrolul lichid din roca 
sursă, transferându-l din nou prin straturile superioare. Dacă nu 
întâlneşte nimic care să îi împiedice ascensiunea verticală si să îl tina în 
subteran, petrolul pur şi simplu iese de la fundul mării. Gresia 
funcţionează foarte bine ca rocă colectoare, spaţiile porilor dintre 
granulele individuale absorbind petrolul ca un burete geologic, şi cu 
ajutorul unui strat de piatră sedimentară fină sau calcar impermeabil 
deasupra, care acţionează ca un sigiliu, petrolul și gazele devin captive, 
pregătite pentru extracţie.2€ 


Aşa cum am văzut, în prezent, acest proces nu mai are loc în oceanele 
noastre. Așadar, ce condiţii speciale din străvechiul Ocean Tethys, de 
acum 100 de milioane, au dus la acumularea unei cantităţi atât de mari 
de resturi de plancton, transformându-l în petrol? 


Până în Cretacic, marele supercontinent Pangea se fragmentase, iar 
continentele se dispersau din nou. Nu mai exista un singur continent 
compact de-a lungul ecuatorului. În schimb, imensul canal navigabil al 
Oceanului Tethys se întindea tocmai până în mijlocul lumii, separând 
continentele nordice de cele sudice. Ca atare, modelele de circulaţie ale 
oceanelor erau foarte diferite in acea vreme, unul dintre curenți reușind 
să circule nestingherit pe un traseu care înconjura întreaga lume. Acest 
curent ecuatorial se scălda în lumina solară tropicală, devenind foarte 
cald. 


Într-adevăr, lumea Cretacicului mijlociu era o seră fierbinte, cu 
temperaturi la suprafaţa mării ecuatoriale de 25-30?C si 10—15?C la 
poli. Nu existau calote de gheaţă, iar Canada, chiar și Antarctica, 
susțineau păduri dense. De asemenea, în lipsa calotelor glaciare care 
blocau cantități mari de apă, nivelul mării era mult mai ridicat decât 
astăzi. În plus, in acea vreme apăreau o mulțime de rifturi în scoarţa 
Pământului, deschizând Atlanticul de Nord și de Sud, pe măsură ce 
continentele se separau. Pe măsură ce se forma o nouă scoarță oceanică, 
în aceste centre de răspândire de pe fundul mării era în continuare cald, 
iar scoarța se extindea în lungi lanţuri montane submarine. Aceste 
lanţuri uriașe din mijlocul oceanului au transferat o mare cantitate de 
apă si nivelul mării a crescut din nou, chiar si mai mult. Combinația 
dintre clima fierbinte si extinderea fundului mării active a însemnat că 
nivelurile mării au fost mai ridicate în Cretacicul târziu decât în orice 
altă perioadă din ultimele câteva miliarde de ani din istoria planetei 
noastre — probabil cu 300 de metri mai ridicate decât in prezent.?? 


Prin urmare, oceanul a inundat zone imense de continent: Europa era în 
mare parte submersă, canalul navigabil interior occidental se revărsa 
chiar prin mijlocul Americii de Nord, de la Golful Mexic la Cercul Polar 
Arctic (aşa cum am văzut în capitolul 4, când am vorbit despre modelele 
de votare din sud-estul Statelor Unite), iar canalul maritim 
transsaharian a cuprins Africa, de la Tethys, trecând prin zona unde 
acum se situează Libia, Ciad, Niger si Nigeria. De asemenea, 
vulcanismul puternic, asociat cu fragmentarea scoarţei, a eliberat o 
mulțime de nutrienți în mari, fertilizand eflorescentele planctonului. 
Aşadar, Pământul din Cretacicul târziu era nu numai o lume a 
oceanului adânc, ci si a mărilor marginale de mică adâncime, ale căror 
ape calde ofereau condiţii ideale pentru dezvoltarea planctonului. 


Dar condiţiile erau foarte diferite pe fundul acestor mări cretacice. Intr- 
o lume de sere, fără gheaţa polară care să creeze apă rece şi densă, 
circulaţia termohalina, pe care am explorat-o în capitolul 3, a fost 
întreruptă: nu mai exista o bandă transportoare globală care să ajute 
apa să circule prin adâncurile oceanului. De asemenea, un aspect decisiv 
este cá apa caldă contine mult mai putin oxigen dizolvat, iar cel existent 
ajunge în apele de adâncime și este rapid consumat de bacterii de 
descompunere. 


Rezultatul acestor aspecte a fost că fundul mării cretacice a devenit o 
zonă moartă, lipsită de oxigen, în care bacteriile nu erau capabile să 
descompună corespunzător materia organică. În acelaşi timp, 
proliferarea planctonului în apele de suprafaţă calde, scăldate de soare, 
stârnea o veritabilă furtună de zăpadă marină, care se depunea la 
fundul mării. Fără a fi descompusă, materia organică se acumula și era 
îngropată sub forma unor straturi si mai mari de sediment.******** Ca 
în cazul pădurilor de cărbune din bazinele mlaștinilor care scădeau, 
sistemul de reciclare a carbonului de pe fundul mării Cretacice se 
defectase, lăsând materia organică să se acumuleze de-a lungul a zeci de 
milioane de ani. Drept urmare, fundul mării anoxice a devenit o mâzgă 
groasă de mâl bogat în materie organică si aceasta s-a transformat in 
depozite extinse de rocă de șist neagră. Drept urmare, perioada în care 
şistul s-a acumulat în Oceanul Tethys a fost numită „Moartea 
Neagră“.39 


OCEANUL 


PACIFIC 


Regiuni de formare a petrolului în mările anoxice ale Pământului, în 
Cretacic 


Planeta noastră a cunoscut episoade atât vechi, cât și mai recente, de 
formare a petrolului brut și a gazelor naturale, dar de departe cele mai 
prolifice au fost sisturile argiloase negre, încărcate cu materie organică, 
depozitate în jurul platformelor continentale ale Oceanului Tethys în 
Jurasicul târziu si în Cretacicul mijlociu. Golful Persic, regiunea cea 


mai bogată in petrol si gaze din prezent, precum și depozitele 
importante din vestul Siberiei, Golful Mexic, Marea Nordului si 
Venezuela au apărut în urma combinației de procese geologice de 
acum.*° 


ELIMINARE A INTERMEDIARULUI 


In timp ce carbunele ne-a alimentat Revolutia Industriala, iar petrolul 
ne-a calauzit in civilizatia noastra tehnologica moderna, exploatarea 
acestor combustibili fosili a adus și câteva probleme globale, acum bine 
înrădăcinate. Încă de la începutul secolului XVII, am exploatat cu 
entuziasm acest carbon străvechi, căruiau i-au trebuit zeci de milioane 
de ani să fie depozitat lent de planetă, și am ars o foarte mare parte din 
el în doar câteva secole. Deși există îngrijorări cu privire la deficitul de 
petrol si la diminuarea ofertei de ţiţei, în subteran încă există cărbune 
din belșug — cu siguranță încă pentru câteva secole, la rata actuală de 
consum.*! Așadar, în această privinţă, nu ne confruntăm în prezent cu o 
criză energetică, ci cu una climatică, apărută ca rezultat al nevoii 
noastre nestăvilite de energie. 


Nivelul de dioxid de carbon eliberat în atmosferă prin combustia 
combustibililor fosili a crescut rapid, în prezent fiind cu 45% mai mare 
decât înainte de Revoluţia Industrială. Actuala rată de emisie a gazelor 
cu efect de seră din civilizația umană este fără precedent în istoria 
geologică a ultimilor cel puţin 66 de milioane de ani. Probabil cel mai 
apropiat analog natural a fost Maximul Termic din Paleocen-Eocen? pe 
care l-am examinat în capitolul 3, care a fost martorul unei creșteri 
rapide a temperaturii globale, făcând lumea cu 5-8?C mai caldă decât 
astázi.? În prezent, facem tot ce e posibil (sau tot ce e mai rău) ca să 
trimitem clima globală înapoi în acea perioada.* 


Prezenţa unor astfel de gaze cu efect de seră în atmosferă nu reprezintă 
o problemă în sine. Într-adevăr, efectul lor de izolare a fost cel care, de-a 
lungul istoriei planetei, a menţinut temperatura de la suprafaţa 
Pământului peste punctul de îngheţ, fiind astfel vital pentru întreținerea 
vieții complexe.******** Dar nivelul dioxidului de carbon în creștere 


rapidă schimbă actualul echilibru stabilit în lumea naturală şi are 
impact asupra modului în care ne susţinem civilizaţia. Acesta a produs 
oceane din ce in ce mai acide, amenințând recifele de corali, precum si 
pescuitul pe care ne bazám pentru hrana.* În plus, încălzirea globală 
determină creșterea nivelului mării care ameninţă orașele de coastă, iar 
schimbarea tiparelor de precipitaţii are influenţe semnificative asupra 
agriculturii. 


Dar dioxidul de carbon nu este singura formă de poluare emisă de 
combustibilii fosili. Așa cum am văzut, lipsa de oxigen era o condiţie 
necesară pentru prevenirea descompunerii organismelor moarte, 
permiţând astfel carbonului sa se acumuleze si să fie transformat în 
cărbune, petrol și gaze naturale. De asemenea, aceleași condiţii 
favorizează formarea compuşilor sulfurati — motiv pentru care 
mlaștinile din prezent au mirosul distinctiv de ouă clocite al 
hidrogenului sulfurat eliberat când combustibilul fosil este ars și 
reacționează cu umiditatea din aer, creând acid sulfuric. Astfel, solul 
sărac in oxigen al mlaștinilor de cărbune din Carbonifer a împiedicat, 
de asemenea, viitoare ploi acide.^9 


Arderea combustibililor fosili seamănă cu eliberarea unui duh din 
lampă: ne-a îndeplinit dorinţa de energie nelimitată, incoltita în secolul 
XVII, dar a făcut acest lucru cu o răutate diabolică, având în vedere 
consecinţele de pe parcurs, pe care nu ni le-am dorit. 


Provocarea cu care ne confruntăm în prezent este inversarea tendinței 
născute odată cu Revoluţia Industrială si decarbonizarea economiei, 
încă o dată. Așa cum am văzut mai devreme, de-a lungul istoriei, 
intensificarea agriculturii şi tăierea pădurilor au crescut viteza cu care 
omenirea poate acumula energie solară. Această lumină solară este 
transformată în hrană pentru corpurile noastre, precum şi în materia 
prima si combustibilul de care avem nevoie, si am învăţat cum să 
exploatăm forţa mecanică din lumea naturală cu ajutorul roţilor 
hidraulice și al morilor de vânt. O parte a soluţiei la actuala criză a 
carbonului ar fi întoarcerea la aceste practici învechite, dar cu 
îmbunătăţiri tehnologice. Fermele de panouri solare produc electricitate 
în mod direct, iar barajele hidroelectrice și turbinele eoliene sunt 


identice, în principiu, cu roţile hidraulice și morile de vânt, deși mult 
mai productive decât predecesorii lor tehnologici. 


Totuși, probabil următoarea revoluţie privind eforturile constante ale 
umanităţii de a dispune de cantităţi chiar mai mari de energie va fi 
descoperirea secretului fuziunii nucleare pentru a exploata sursa de 
energie a stelelor. În capitolul 6, am văzut cum fuziunea nucleară din 
stele contopește atomii de hidrogen, creând heliu, și cum eliberează o 
cantitate mare de energie în acest proces. Mai multe centrale din lume 
înregistrează deja progrese importante în extinderea reactoarelor 
experimentale pentru centrale nucleare dominante. Combustibilul de 
fuziune poate fi extras din apa mării, iar operarea unor astfel de 
reactoare nu produce deloc dioxid de carbon sau deşeuri radioactive 
durabile. Așadar, fuziunea oferă nu numai energie din plin, ci, de data 
aceasta, si ecologic. În acest sens, vom încheia un ciclu complet: de la 
societățile agrare timpurii care captau energia solară cu câmpurile lor 
de recolte şi pădurile tăiate, la instalarea unui soare în miniatură în 
reactoarele noastre de fuziune, eliminând astfel intermediarul.******** 


Multe specii de copaci din Europa de Nord - printre care arinul, 
frasinul, fagul, stejarul, platanul si salcia — pot incolti din nou dintr-o 
tulpină tăiată şi tocmai această capacitate naturală îi face potriviti 
pentru rezervaţii forestiere. Dar acest lucru este posibil să se fi dezvoltat 
ca reacţie evolutivă la daunele provocate de elefanţi sau de alte animale 
mari, care scotoceau după hrană - acele animale uriașe care cutreierau 
chiar și la latitudinile nordice în perioadele interglaciare mai calde.! 


Deşi era extrem de impresionant pentru acele vremuri, tot pare foarte 
putin fata de cantităţile extraordinare de energie pe care am învăţat sa 
le gestionăm astăzi: acest întreg complex de roti hidraulice este depășit 
de randamentul unui singur motor al unei mașini de familie. 


Orogeneză este termenul geologic pentru formarea unui lanţ muntos din 
subductia sau coliziunea plăcilor tectonice. 


Orogeneza a determinat şi pătrunderea granitului în Cornwall care, 
după cum am văzut, a ajuns să furnizeze staniu pentru producerea 
bronzului și caolinit pentru fabricarea portelanului. 


Pe 21 aprilie 2017, pentru prima dată din anii 1880, Marea Britanie a 
petrecut o zi întreagă fără a folosi cărbune pentru generarea 
electricitatii.2® 


Corelatia dintre Partidul Laburist si bazinele carbonifere este mai putin 
clara in Scotia, odata cu aparitia unui alt partid important de stanga, 
Partidul Nationalist Scotian. 


Condiţii similare ale fundului mării anoxice se găsesc în anumite zone si 
în prezent, de exemplu pe fundul Mării Negre sau în regiunea 
ascendentă a coastei Peru??, dar în Cretacic acestea erau răspândite in 
întreaga lume. 


Am văzut în capitolul 6 cum Evenimentul Marii Oxidări a creat 
minereurile de fier pe care le-am exploatat de-a lungul istoriei, dar și 
cum a privat atmosfera de metan — gaz cu efect de sera — declanșând 
epoca „bulgărelui de zăpadă“. 


Nivelurile de dioxid de carbon din atmosferă nu vor reveni în mod 
natural la mediul lor preindustrial în următoarele câteva zeci de mii de 
ani. Ritmurile ciclurilor Milankovitch, care se suprapun, ar trebui să 
împingă clima Pământului înapoi la glaciatie peste aproximativ 50 000 
de ani din acest moment, dar ghiontul pe care l-am dat deja atmosferei 
înseamnă că această următoare eră glaciară programată va fi sărită 
aproape sigur. Aşadar, din perspectivă umană, partea bună a lucrurilor 
în cazul actualei încălziri globale ar putea fi că, pe termen lung, 
civilizaţia noastră se va adapta mai ușor la extremele unei lumi mai 
fierbinţi decât dacă s-ar întoarce la straturile de gheaţă groase de un 
kilometru, care apasă emisfera nordică, și la clima chinuitor de rece și 
uscată, care face imposibilă agricultura pe scară largá.^? 


Cuvânt de incheiere 


Evidentiata de strălucirea luminii orașelor, lumea noastră de astăzi este 
vizibilă din spaţiu — o galaxie sclipitoare de stele artificiale. Această 
imagine complexă a fost realizată din satelit, fotografiind planeta în 
nopțile senine și combinând apoi imaginile într-o singură perspectivă 
atotcuprinzătoare a Pământului din înaltul cerului. Astfel, ilustrarea 
concomitentă a lumii pe timp de noapte, fără pic de nori, este aproape 
abstractă. Nu este o hartă completă a așezărilor umane — majoritatea 
populaţiei lumii fiind în continuare rurală în statele în curs de 
dezvoltare -, ci, mai degrabă, a urbanizării industriale. Cu toate 
acestea, cred că ilustrează minunat civilizaţia globală construită de-a 
lungul mileniilor și modul în care am fost creaţi de planeta pe care 
trăim. 


Cele mai dense concentrări umane ies imediat în evidenţă: nordul Indiei 
şi Pakistanul, câmpia şi linia de coastă a Chinei — două dintre leagănele 
civilizaţiei —, precum şi reţeaua de orașe și autostrăzi din estul Statelor 
Unite ale Americii, pierzându-se treptat în preriile centrale. Aglomerata 
câmpie nord-europeană, ce se întinde în zone ale Franţei, Germaniei, 
Belgiei si Olandei, este de un alb strălucitor. Acesta este rezultatul final 
al schimbării treptate, dar decisive în distribuţia populaţiei, de la 
marginea Mediteranei către Europa de Nord, de-a lungul mileniului I 
d.Hr., datorită folosirii toporului din fier si a plugului care au 
transformat pădurile și solul umed argilos în terenuri agricole foarte 
productive. Conturul complex al Mediteranei — rămășițele mlăştinoase 
ale cândva imensei Mari Tethys — poate fi identificat clar, în special 
luminoasa zonă de coastă din est, care reprezintă urbanizarea intensă 
din Israel, Liban si Siria. 


La fel de vizibile sunt zonele întunecate de pe uscat. Acestea sunt peisaje 
şi zone climatice nepotrivite pentru locuirea umană densă. Lanturile 
muntoase sar în ochi prin invizibilitatea lor: brazda strălucitoare a văii 
Padului din partea de sus a Italiei este înconjurată de semetia Alpilor, 
iar strălucirea intensă a nordului Indiei, întretăiată brusc de curbura 
Munţilor Himalaya. Deşerturile apar ca niște zone de întuneric 
cuprinzător, în centrul Australiei, sudul Arabiei și nordul Africii. Fâşia 
de oaze de pe valea Nilului și delta acestuia strălucesc ca un râu de foc 


prin această regiune, de altfel neospitalieră. Triunghiul luminos al 
subcontinentului indian iese în evidență în zona de desert care 
împânzeşte planeta, străbătut de musonii care absorb periodic 
umiditatea oceanelor înconjurătoare. 


Nu doar regiunile hiperaride ale lumii au împiedicat locuirea, ci si zona 
ecuatorială a planetei noastre, cu precipitaţiile sale abundente și, prin 
urmare, cu păduri tropicale dense: Africa Centrală, Amazonul și inima 
Indoneziei. Absența luminii electrice ne arată atât zona ploioasă, cat si 
zona descendentă uscată a celulei Hadley, curentul de circulaţie din 
atmosfera Pământului. 


În Asia, efervescenta strălucitoare a activităţii umane este întreruptă de 
depresiunile întunecate ale înălțimilor îngheţate din podișul Tibet si de 
deserturile din interiorul continental. Continentul este traversat în zona 
centrală, de la est la vest, de două fâșii de lumină difuză, aproximativ 
paralele. Mai la sud se află cursul vechi al Drumului Mătăsii, care 
străbate munți si deșerturi. Cândva, acesta purta comerțul si 
cunoștințele pe toată întinderea Eurasiei, conectând culturi de la 
extremitățile continentului, iar astăzi, amprenta sa este încă vizibilă din 
spaţiu datorită strălucirii electrice a metropolelor care s-au dezvoltat 
din vechile orașe şi centre comerciale din oaze. Fâșia din nord urmează 
linia zonei naturale a stepelor ierboase, cândva o întindere sălbatică 
neexplorată, unde păstori nomazi amenințau civilizațiile agrare din 
jurul marginii continentale. Jumătatea vestică a acestei zone a devenit 
agrară si a fost transformată în câmpii de grâne întinse, alimentând 
noile orașe din această zonă climatică, insirate ca niște perle de-a lungul 
căii ferate transsiberiene. 


Te-ai putea gândi că alte caracteristici ale planetei, care au jucat un rol 
esențial în istoria noastră, ar putea să nu fie vizibile pe această hartă a 
luminii umane; spre exemplu, modelul global al benzilor de vânt 
contrar si marii curenţi involburati ai vârtejurilor oceanice. Le-am 
exploatat pentru a construi vaste reţele comerciale intercontinentale si 
imperii maritime care, la rândul lor, ne-au furnizat materie primă și au 
fost motoarele economice ale Revoluţiei Industriale. Desi curenții din 
aer și din oceane sunt invizibili, efectele lor sunt dezvăluite în această 
imagine. Luminile bărcilor de pescuit se pot vedea din spaţiu, roind ca 


licuricii în zonele de coastă, unde creșterea nivelului oceanelor aduce la 
suprafaţă ape bogate în nutrienți si unde se pot dezvolta planctonul si 
peştii care se hrănesc cu acesta, spre exemplu de-a lungul platformei 
continentale din Peru. Strălucirea Norvegiei, a Suediei și a Finlandei ne 
arată zone populate mult mai la nord decât la latitudinile similare din 
Canada și Siberia. Acest lucru se datorează climei lor mai blânde, 
oferite de vânturile de vest care suflă peste ocean și de Curentul 
Golfului — fiind încălzite de lumina solară transportată din Caraibe. 
Chiar și bazinele subterane adânci de energie fosilă sunt vizibile prin 
coșurile de facla unde arde gazul natural degajat în câmpurile 
petrolifere din Marea Nordului, Golful Persic și Siberia de Nord. 


Această imagine unică prezintă apogeul poveștii noastre umane — am 
realizat multe de la începuturile noastre și până acum. Pământul este un 
loc cu o dinamică neîntreruptă, iar înfățișarea sa si procesele planetare 
au jucat un rol decisiv în întreaga poveste umană. Specia noastră a 
apărut în mediul unic tectonic și climatic al Marelui Rift African, unde 
versatilitatea şi inteligenţa care ne-au ajutat să progresăm de la oameni- 
maimuţă la astronauți ne-au fost oferite de fluctuațiile de mediu 
determinate de ciclurile cosmice. Înainte de asta, creșterea bruscă a 
temperaturii din PETM, de acum 55,5 milioane de ani, a dus la apariţia 
şi la răspândirea rapidă a ordinului nostru — primatele, precum si a 
ordinelor mamiferelor ungulate, ai căror urmași am ajuns să îi 
domesticim. Treptat, au avut loc și alte schimbări globale, cum ar fi 
tendinţa generală de răcire şi uscare din ultimele câteva zeci de milioane 
de ani, care a determinat răspândirea speciilor de plante ierboase pe 
care am ajuns să le cultivăm drept cereale. Această răcire planetară a 
culminat cu perioada actuală a erelor glaciare intermitente, care au 
format o mare parte din peisaj și au permis speciilor noastre să 
populeze lumea. 


Întreaga istorie a civilizaţiei este doar o sclipire în perioada interglacială 
actuală — un interval scurt si trecător de stabilitate climatică. În aceste 
câteva milenii, am săpat straturile de rocă din subteranul Pământului și 
le-am adunat deasupra solului pentru a construi clădiri şi monumente. 
Am scos la lumină minereuri bogate în metale, concentrate prin procese 
geologice specifice, iar în ultimele secole am extras cărbunele format în 


timpul unei perioade neobișnuite din trecutul planetei, când păduri 
străvechi au refuzat să putrezească, şi am extras petrolul creat de 
planctonul depozitat pe fundul mării, rod al unei lumi înecate și lipsite 
de oxigen. 


În prezent, un sfert din suprafaţa Pământului este transformată în teren 
arabil. Minele și carierele de piatră pun în mișcare mai multă materie 
decât toate râurile lumii la un loc!, iar industria eliberează mai mult 
dioxid de carbon decât vulcanii, încălzind climatul întregii planete. Am 
transformat complet lumea, dar abia de curând am început să dominăm 
natura într-un mod atât de coplesitor. Pământul a pregătit terenul 
pentru istoria umană, iar peisajele și resursele sale continuă să ne 
îndrume civilizaţia. 


Pământul ne-a creat pe noi. 

